
INTRODUCERE 


Acest studiu se constituie ca o analiză antropologică şi sociologică a 
lumii modeme, luînd corpul ca fir călăuzitor. Sînt aici, în oglinda unei 
societăţi date, societatea noastră, cîteva capitole posibile ale unei 
antropologii a corpului. Este vorba şi de o antropologie a prezentului, 
care preia adesea „calea 441 etnologiei şi a istoriei, pentru a aprecia, 
dintr-un unghi insolit şi adesea mai fertil, un număr de practici, de 
discursuri, de reprezentări şi de imaginarii, punînd în discuţie corpul din 
perspectiva modernităţii. 

Corpul reprezintă o temă deosebit de propice pentru analiza 
antropologică, deoarece aparţine, cu drepturi depline, identităţii omului. 
Fără corpul care să-i dea un chip, omul nu ar exista. A trăi înseamnă a 
reduce continuu lumea la corp, prin simbolistica pe care o propune 1 2 . 
Existenţa omului este corporală. Iar tratamentul social şi cultural căruia 
acesta i se supune, imaginile ce-i redau consistenţa ascunsă, valorile 
distinctive, toate ne vorbesc, la rîndul lor, despre persoană şi despre 
variaţiile pe care definirea sa şi modurile sale de existenţă le cunosc de 
la o structură socială la alta. Fiindcă se află în centrul acţiunii individuale 

9 


1 Cf. Georges Balandier, Le detoin: Pouvoir et modernite, Fayard, 1987. 

2 Cf. David Le Breton, L a sociologie du corps , Paris, PUF, „Que sais-je?“, 1992. 

şi colective, al simbolismului social, corpul constituie o modalitate de 
analiză, cu un impact deosebit, pentru o mai bună înţelegere a prezentului. 

Fără îndoială că nimic nu este mai misterios în ochii omului decît 
consistenţa propriului corp. Şi fiecare societate s-a străduit, în stilul 
caracteristic, să dea un răspuns anume acestei enigme primare în care 
se ancorează omul. Corpul pare înţeles de la sine. Dar evidenţa e adesea 
calea cea mai scurtă a misterului. Antropologul ştie că „în centrul 
evidenţei, după exprimarea exemplară a lui Edmond Jabes, se află vidul“, 
adică un creuzet al sensului, pe care fiecare societate îl concepe în stil 
propriu, cu evidenţe considerate ca atare doar de privirea familiară pe 
care o suscită. Ceea ce este evidenţă pentru unul, e nedumerire pentru 
altul, dacă nu chiar lipsă de înţelegere. Fiecare societate, în cadrul viziunii 
sale asupra lumii, deţine o cunoaştere singulară asupra corpului : 
constituentele, performanţele, corespondenţele sale etc. Ea îi dă sens şi 
valoare. Concepţiile privind corpul sînt tributare concepţiilor privind 
persoana. Astfel, numeroase societăţi nu separă omul de corpul său, la 
modul dualist atît de familiar occidentalului. în societăţile tradiţionale, 
corpul nu se distinge de persoană. Materiile prime ce dau consistenţă 
omului sînt aceleaşi care dau consistenţă cosmosului, naturii. între om, 
lume şi ceilalţi, se întinde aceeaşi ţesătură, cu motive şi culori diferite, 
care nu modifică deloc structura comună (cap. 1). 

Corpul modem este de alt ordin. El implică ruptura dintre subiect şi 
ceilalţi (o structură socială de tip individualist), dintre subiect şi cosmos ' 
(materiile prime ce compun corpul nu au nici o corespondenţă în altă 
parte), dintre subiect şi sine însuşi (a avea un corp mai mult decît a fi 
propriul corp). Corpul de tip occidental este un loc al cezurii, cadrul 
obiectiv al suveranităţii ego- ului. El constituie partea indivizibilă a 
subiectului, „factorul de individuaţie“ (E. Durkheim) în colectivităţile 
caracterizate prin diviziune socială. 

Concepţiile noastre actuale despre corp sînt legate de acceptarea 
individualismului ca structură socială, de apariţia unei gîndiri raţionale 
pozitive şi laice asupra naturii, de regresul progresiv al tradiţiilor populare 
locale, dar şi de istoria medicinei, care constituie, în societăţile noastre, 
o cunoaştere întrucîtva oficială a corpului. Cele care i-au dat naştere 
sînt condiţiile sociale şi culturale specifice (cap. 2 şi 3). Am încercat să 


6 




_ ANTROPOLOGIA CORPULUI ŞI MODERNITATEA 

oferim o istoric a prezentului, punînd jaloanele ce ni se par mai 
semnificative pentru definirea unei concepţii asupra corpului şi a statutului 
actual al acestuia. Un fel de genealogie a corpului modem, cu momentele 
de forţă care sînt Vesalius şi filosofia mecanicistă (cap. 2 şi 3). Totuşi, 
nici î n societăţile no astre occidentale, n u domneşte unanimitatea în privinţa 
a ceea ce este corpul. Concepţii mai difuze, mai mult sau mai puţin 
familiare sau coerente continuă să influenţeze actorii, să alimenteze 
medicina tradiţională (magnetism, vindecători etc.) sau pe cea „nouă 44 
(acupunctură, auriculo-medicină, osteopatie, homeopatie etc.) (cap. 4). 

Corpul din viaţa cotidiană este şi punerea în joc a unei sensibilităţi. 
La începutul acestui secol, G. Simmel a schiţat o sociologie a simţurilor, 
al cărei principiu îl reluăm aici, în lumina condiţiilor sociale şi culturale ce 
ne aparţin. Ce estezie* caracterizează astăzi viaţa cotidiană a omului 
modem (cap. 5)? 

Un nou imaginar al corpului a luat avînt în anii ’60. Omul occidental 
îşi descoperă un corp, iar noutatea îşi urmează drumul, atrăgînd discursuri 
şi practici ce poartă aura mass-media. Dualismul contemporan opune 
omul şi corpul său. Aventurile modeme ale omului şi ale dublului său au 
făcut din corp un fel de alter ego. Loc privilegiat al bunăstării (forma), 
al aspectului plăcut (formele, body-building , cosmetică, dietă etc.), 
pasiunea pentru effort (maraton, jogging, surfing etc.) sau pentru risc 
(escaladări, „aventura 44 etc.). Grija modernă pentru corp, în cadrul 
„umanităţii noastre aşezate 44 , constituie un inductor neobosit de imaginar 
şi de practici. „Factor de individuaţie 44 deja, corpul dublează semnele 
distinctive, pune în valoare omul (cap. 8). 

în societăţile noastre occidentale, corpul reprezintă deci semnul 
individului, elementul de diferenţiere, de distincţie, şi, în acelaşi timp, în 
mod paradoxal, este adesea disociat de acesta, datorită moştenirii dualiste 
ce apăsă mereu asupra caracterizării sale occidentale. Se vorbeşte astfel, 
ca printr-un clişeu, de „eliberarea corpului 44 , formulare tipic dualistă ce 
uită de condiţia umană corporală, de omul inseparabil de corpul său, 
care îi dă consistenţa şi sensibilitatea existenţei sale în lume. „Eliberarea 
corpului 44 , dacă se acceptă provizoriu formula, e foarte relativă. Se poate 
arăta cu uşurinţă că societăţile occidentale rămîn bazate pe o ştergere a 

* Estezie (fr. esthesie) - aptitudine de a percepe senzaţiile (n. trad.). 

corpului, care se traduce prin numeroase rituri destinate tuturor situaţiilor 
din viaţa cotidiană. Un exemplu, printre altele, de ştergere ritualizată : 
prevenirea contactului fizic cu celălalt, contrar altor societăţi în care 
atingerea celuilalt, în conversaţia curentă, de exemplu, reprezintă una 
din structurile elementare ale socialităţii. Statutul handicapaţilor fizici în 
societatea noastră, angoasa difuză pe care o provoacă, situaţia marginală 
a „nebunului 44 sau a bătrînilor, de exemplu (cap. 7) permit stabilirea 
limitelor „eliberării corpului 44 . Dacă există un „corp eliberat 44 , acesta este 
un corp tînăr, frumos, ireproşabil din punct de vedere fizic (cap. 6). Nu 
va exista, în acest sens, „eliberarea corpului 44 decît dacă grija faţă de 
corp va fi dispărut. Dar sîntem departe de asta. 

Şi medicina clasică face din corp un alter ego al omului. Ea 
îndepărtează din îngrijirea sa omul bolnav, istoria lui personală, relaţia 
lui cu inconştientul, pentru a nu considera decît procesele organice ce 
au loc în el. Medicina rămîne fidelă moştenirii vesaliene, se interesează 
de corp, de boală, dar nu de bolnav. Aici se află originea a numeroase 
dezbateri etice contemporane, legate de creşterea importanţei medicinei 
în domeniul social şi de specificitatea concepţiei sale asupra omului. 
Medicina se bazează pe o antropologie reziduală, ea a făcut pariul 
corpului, estimînd ca posibilă îngrijirea bolii (percepută ca străină) şi nu 
a unui bolnav ca atare. Fărîmiţarea omului, ce predomina tacit practica 
medicală timp de secole, devine astăzi un element social care tulbură 
sensibilităţile. Pentru că medicina a făcut pariul corpului, pentru că îl 
desparte de om pentru a-1 îngriji, adică pentru că îngrijeşte mai puţin un 
bolnav şi mai mult o boală, ea se izbeşte astăzi, prin dezbaterile publice 
pe care le suscită, de revenirea brutală a celui respins : omul (eutanasie, 
companie acordată bolnavilor şi muribunzilor, pacienţi în stare vegetativă 
cronică timp de luni sau chiar ani, pacienţi conectaţi la aparate, cu care 
numai ştii ce să faci, terapii adesea mutilante etc.). Radicala punere sub 
semnul întrebării a noţiunii de persoană, pe care o cunoaştem astăzi, 
traduce în mod esenţial răsunetul social al medicinei devenite una dintre 
instituţiile călăuzitoare ale modernităţii. Datele antropologice al căror fir 
roşu îl constituie separarea omului de corpul său sînt contestate. Un 
mare număr de probleme etice din vremea noastră, dintre cele cruciale, 
sînt legate de statutul acordat corpului în definirea socială a persoanei 

(procreare asistată, explozia parentalităţii, prelevarea şi transplantul de 
organe, detenninarea structurii genomului, manipulările genetice, progresul 
tehnicilor de reanimare şi al altor aparate de asistenţă, protezele etc.). 

Chestiunile dezbătute astăzi în public nu constituie decît dezvoltarea 
acestei structuri de bază. Excluzînd omul la începutul demersului său, 
medicina se străduieşte să-l regăsească mai apoi sub forma unei puneri 
sub semnul întrebării a ceea ce-i stă la bază. Medicina este a corpului, 
nu e o medicină a omului, ca în tradiţiile orientale, de exemplu. Ne amintim 
de fraza Margueritei Yourcenar din Piatra filosofală 1 \ cînd Zenon, 
medicul, foarte apropiat de Vesalius, se apleacă împreună cu prietenul 
său, medic şi el, asupra cadavrului unui tînăr, fiul acestuia : „în mirosul 
de oţet din camera unde disecam acel mort, ce nu mai era fiul, sau 
prietenul cuiva, ci doar un frumos exemplar al maşinăriei omeneşti...“ 
Frază programatică, medicina tratează „maşinăria omenească", mai exact 
corpul, şi nu fiul sau prietenul, adică omul în singularitatea sa (cap. 9). 

Alte tipuri de medicină tradiţională sau „nouă" se străduiesc, 
dimpotrivă, să meargă dincolo de dualism, pentru a considera omul în 
unitatea sa indisolubilă (cap. 9). Noile proceduri de imagistică medicală 
urmăresc în real un secret al corpului, care nu aparţine decît simbolisticii 
sociale a comunităţilor umane, dar ele declanşează riposta inepuizabilă 
a imaginarului actorilor (cap. 10). 

Aura corpului nu mai există cel puţin de la Vesalius şi de la primii 
anatomişti. Ştiinţa şi tehnica, fidele proiectului lor de a controla lumea, 
încearcă, în aceeaşi mişcare paradoxală, să elimine corpul şi, totodată, 
să-l imite. 

Pe de o parte, să-i depăşeasă limitele, să-l reconstruiască, să intervină 
în procesele sale. De parcă s-ar asimila condiţia umană, într-o perspectivă 
gnostică, cu o cădere în corp, acesta devenind un membru supranumerar 
al omului, de care cel mai bine e să scape cît mai repede. Loc al fragilităţii, 
al morţii, al îmbătrinirii, ceea ce trebuie combătut în primul rînd, pentru a 
evita pierderea. Fără a reuşi, desigur, dar reînviind permanent speranţa. 
Corpul, loc al insesizabilului, asupra cămia trebuie asigurat controlul. 

3 Marguerite Yourcenar, L ’oeuvre au noir, „Poche“, p. 118 [ed. rom. : Marguerite 
Yourcenar, Piatra filosofală, trad. Sanda Oprescu, Bucureşti, Editura Univers, 
1999,p. 87]. 

Pe de alta parte, simultan, corpul paradigmă a unei medicine fascinate 
de procesele organice, astfel încît palidele sale imitaţii (fertilizarea in 
vitro etc.) sînt considerate evenimente remarcabile şi suscită o rivalitate 
aparte între laboratoarele de cercetare sau sen/iciile spitaliceşti în vederea 
„premierei" 4 (cap. 11). 

Dacă o carte constituie o întreprindere solitară, ea este şi alimentată 
de privirile şi de vocile ce i-au însoţit îndeaproape drumul. Doresc să-i 
mulţumesc îndeosebi lui Mary-Jose Lambert, care prin prietenia sa, m-a 
ajutat să înţeleg mai bine şi să observ eficienţa vindecării tradiţionale. 
Propria-i uimire legată de vindecare sau de uşurarea suferinţelor nu a 
încetat să-mi alimenteze propria curiozitate în privinţa corpului şi a relaţiei 
terapeutice. Lui Philippe Bagros, medic-şef al unui serviciu spitalicesc 
din Tours, care mi-a arătat calea unei medicine a omului. Colaborarea 
pe care am avut-o pentru a introduce ştiinţele umane în programa 
facultăţii de medicină s-a dovedit deosebit de bogată şi de stimulativă. 
Lui Martine Pasquer, Philippe Grosbois pentru numeroasele discuţii avute, 
pentru intervenţiile comune cu ocazia unor sesiuni de educaţie 
permanentă sau a unor cursuri, pentru împărtăşirea aceleaşi sensibilităţi 
şi a unor nedumeriri apropiate. 

Aş mai dori să le mulţumesc lui Alain Gras, Rene Bureau şi Margalit 
Emerique pentru că mi-au permis, graţie încrederii şi prieteniei lor, să 
limpezesc aspectele acestei cercetări. 

îmi mai exprim recunoştinţa şi afecţiunea faţă de Hnina Tuil, care a 
cunoscut toate peripeţiile, regretele şi entuziasmele unei întreprinderi pe 
care nu a încetat s-o stimuleze prin prezenţa ei. 

Rămîn, desigur, singurul răspunzător de analizele dezvoltate aici. 

Capitolul 1 


INSESIZABILUL CORPULUI 1 


Misterul corpului 

Reprezentările sociale atribuie corpului o poziţie determinată în cadrul 
simbolismului general al societăţii. Ele numesc diferitele părţi ce-1 compun 
şi funcţiile pe care le îndeplinesc, le explicitează relaţiile, pătrund în 
interiorul invizibil al corpului, pentru a introduce acolo imagini precise, îi 
determină locul în cosmos sau în ecologia comunităţii umane. Această 
cunoaştere aplicată corpului este culturală. Chiar dacă e înţeleasă în 
mod rudimentar de către subiect, îi permite acestuia să dea un sens 
consistenţei trupului său, să ştie din ce se compune, să lege bolile sau 
suferinţele sale de cauze precise şi conforme cu viziunea asupra lumii, a 
societăţii, permite, în sfîrşit, cunoaşterea poziţiei sale faţă de natură şi 
faţă de ceilalţi oameni, printr-un sistem de valori. 

Reprezentările corpului şi cunoştinţele legate de acesta sînt tributare 
unei stări sociale, unei viziuni asupra lumii şi, în cadrul celei din urmă, unei 
definiri a persoanei. Corpul reprezintă o construcţie simbolică, nu o realitate 
în sine. De unde mulţimea de reprezentări ce caută să-i dea un sens şi 
caracterul lor eteroclit, insolit, contradictoriu, de la o societate la alta. 

1 Tezele prezentate în această primă parte au fost propuse pentru întîia oară, sub 
o altă formă, în David Le Breton, Corps et individualisme , în „Diogene“, nr. 131, 
1985 ; Dualisme et Renaissance : aux sources d’ime representation moderne 
du corps, în „Diogene“, nr. 142,1988. 

Corpul pare a fi înţeles de la sine, dar, în final, nimic nu e mai 
insesizabil. El nu este niciodată un element dat indiscutabil, ci efectul 
unei construcţii sociale şi culturale. Concepţia curent admisă în societăţile 
occidentale îşi găseşte formularea în anatomo-fiziologie, adică în 
cunoştinţele biomedicale. Ea se bazează pe o concepţie anume asupra 
persoanei, cea care îl face pe actorul social să spună : „corpul meu“, 
după modelul posesiunii. Această reprezentare s-a născut din apariţia şi 
din dezvoltarea individualismului în sînul societăţilor occidentale începînd 
din Renaştere, după cum vom vedea în capitolele unnătoare. Chestiunile 
pe care le vom aborda în lucrarea de faţă implică această structură 
individualistă ce face din corp incinta subiectului, locul limitării şi al libertăţii 
sale, obiectul privilegiat al unei modelări şi al unei voinţe de control. 

Explozia actuală a cunoştinţelor despre corp 2 , care face din anatomo- 
fiziologie o teorie printre altele, chiar dacă aceasta rămîne dominantă, 
ilustrează o altă etapă a individualismului, cea a unei replieri mai puternice 
asupra ego -ului : apariţia unei societăţi unde atomizarea actorilor a 
devenit un lucru important, fie că e suportată, dorită sau încă indiferentă 3 . 
Este vorba de o trăsătură semnificativă a societăţilor în care 
individualismul ţinedestmetură: dezvoltarea unui caracter infinit de plural, 
de polifonic al vieţii colective şi al semnificaţiilor sale. In asemenea 
societăţi, într-adevăr, iniţiativa revine mai mult actorilor sau grupurilor 
decît culturii, care tinde să devină un simplu cadru formal. 

Asistăm astăzi la o accelerare a proceselor sociale, fără să urmeze 
nivelul cultural. E adesea sesizabil un divorţ între experienţa socială a 


2 Cercetări nenumărate ale altor teorii asupra corpului, luate din Orient, din 
astrologie, din esoterism, recurgerea tot mai frecventă la forme tradiţionale de 
vindecare, ce vehiculează şi teorii asupra corpului, diverse şi fără legătură cu 
modelul anatomo-fiziologie din medicină, recurgerea la medicina „blîndă“, 
îndepărtarea de medicina modernă şi de viziunea sa puţin mecanicistă asupra 
corpului, cf. infra. 

3 Căutarea actuală de noi forme de sociabilitate, de schimb şi de tribalism, constituie 
un gen de rezistenţă faţă de atomizarea socialului. O modalitate de a menţine o 
aparenţă de viaţă comunitară, dar în mod controlat şi voluntarist, aşa cum bine 
ilustrează fenomenul asociativ. Pe această temă, două concepţii diferite : Yves 
Barei, La societe du vide , Paris, Seuil, 1983 ; Gilles Lipovetski, L 'ere du vide , 
Paris, Gallimard, 1985. 

actorului şi capacitatea sa de integrare simbolica. Rezultă o carenţă de 
sens, ce face uneori viaţa dificilă. Datorită absenţei unui răspuns cultural 
care să-i ghideze alegerile şi acţiunile, omul e abandonat în voia propriei 
iniţiative, a singurătăţii sale, dezarmat în faţa a numeroase evenimente 
esenţiale ale condiţiei umane : moartea, boala, singurătatea, şomajul, 
îmbătrînirea, adversitatea... E convenabil ca, în îndoială, adesea în 
angoasă, să inventeze soluţii personale. Tendinţa de retragere în sine, 
căutarea autonomiei care să mobilizeze numeroşi actori, nu rămîn fără 
consecinţe sensibile asupra ţesăturii culturale. Comuniunea de sens şi 
de valori se risipeşte în structura socială, fără a o suda cu adevărat. 
Atomizarea actorilor accentuează în plus îndepărtarea elementelor culturale 
tradiţionale, care cad în desuetudine sau devin indicii fără consistentă. Ele 
se dovedesc prea puţin demne de investiţii şi dispar lăsînd un vid pe care 
nu-1 umplu procedurile tehnice. Dimpotrivă, soluţiile personale proliferează 
şi vizează să suplinească toate carenţele simbolicului prin împrumuturi de 
la alte structuri culturale sau prin crearea de noi semnificaţii. 

La nivelul corpului, se produce aceeaşi risipire a semnificaţiilor. 
Concepţia oarecum deziluzionată asupra anatomo-fiziologiei şi 
progresele recente ale medicinei şi ale biotehnologiei, dacă favorizează 
negarea morţii, nu fac deloc atrăgătoare această reprezentare a corpului. 
Numeroşi actori se dedau unei căutări neobosite de modele destinate 
să atribuie corpului lor un fel de supliment de suflet. Astfel se justifică 
recurgerea la concepţii despre corp eteroclite, adesea contradictorii, 
simplificate, reduse uneori la reţete. Corpul din modernism devine un 
melting pot apropiat de colajele suprarealiste. Fiecare actor îşi 
„meştereşte 4 * reprezentarea propriului corp, individual, autonom, chiar 
dacă, pentru asta, caută în parfumul timpului, în ştiinţa vulgarizată a mass- 
media sau în hazardul lecturilor şi al întîlnirilor sale personale. 

Un studiu al relaţiilor între corp şi modernitate ne impune o reperare 
a drumului parcurs de individualism în structura socială şi a consecinţelor 
sale asupra reprezentărilor corpului. Vom vedea mai întîi cît de 
problematică şi de indecisă este noţiunea de „corp“. Noţiunea modernă 
de corp reprezintă un efect al structurii individualiste a domeniului social, 
o consecinţă a rupturii solidarităţii ce uneşte persoana cu un colectiv şi 
cu cosmosul printr-o reţea de corespondenţe unde totul se leagă. 

„Ne-aţi adus corpul.“ 

O anecdotă surprinzătoare relatată de Maurice Leenhardt într-unul 
din studiile sale asupra societăţii canace ne va permite să punem corect 
această problemă şi să arătăm cît de solidare sînt datele studiate în 
lucrarea de faţă cu o concepţie despre corp tipic occidentală şi modernă. 
Dar, înainte de a ajunge la asta, trebuie să determinăm concepţiile 
melaneziene asupra corpului 4 , ca şi pe acelea ce structurează şi dau 
sens şi valoare noţiunii de persoană. 

La canaci, corpul îşi împrumută caracteristicile de la regnul vegetal 5 . 
Parte nedesprinsă de univers, care îl scaldă, el îşi întrepătrunde existenţa 
cu arborii, cu fructele, cu plantele. Se supune pulsaţiilor vegetalului, 
confundat cu acea gemeinschaft alles lebendigen (comuniunea a tot 
ce e viu), de care vorbea altădată Cassirer. Kara desemnează totodată 
pielea omului şi scoarţa copacului. Unitatea de came şi muşchi (pie) 
trimite la pulpa sau la sîmburele fructelor. Partea dură a corpului, osatura, 
e denumită cu acelaşi termen ca şi inima lemnului. Acest cuvînt 
desemnează şi resturile de coral aruncate pe plajă. Sînt cochilii terestre 
saumarinece servesc la identificarea unor oase precum craniul. Numele 
diferitelor viscere provin şi ele din vocabularul vegetal. Rinichii şi celelalte 
glande din interiorul corpului poartă numele unui fruct al cărui aspect 
seamănă cu al lor. Plămînii, al căror înveliş aminteşte forma arborelui 
totemic al canacilor, Kuni , sînt identificaţi prin acest nume. în ceea ce 
priveşte intestinele, ele sînt asimilate cu împletiturile de liane din pădurea 
deasă. Corpul apare aici ca o altă formă vegetală sau vegetalul ca o 
extensie naturală a corpului. Nu există graniţe vizibile între aceste două 
domenii. Doar conceptele noastre occidentale permit o asemenea 
delimitare, cu riscul unei confuzii şi al unei reduceri etnocentriste a 
diferentelor. 

Corpul nu e conceput de canaci ca o formă şi o materie izolate de 
lume, el ţine, în întregul său, de o natură care îl asimilează şi totodată îl 

4 Vom vedea, desigur, că nu e decît un fel de a vorbi. Concepţiile melaneziene 
asupra corpului nu-1 vor considera niciodată o realitate autonomă şi distinctă. 

5 Maurice Leenhardt, Do Kamo , Paris, Gallimard, 1947, pp. 54-70. 

împresoară. Legătura cu vegetalul nu este o metaforă, ci o identitate de 
substanţă. Numeroase exemple din viaţa cotidiană a canacilor ilustrează 
jocul acestei semantici corporale. Despre un copil rahitic se spune că 
„creşte galben 44 , asemănîndu-se astfel unei rădăcini fără sevă, care piere. 
Un bătrîn se revoltă împotriva jandarmului ce vine să-i ia copilul pentru 
a-1 supune la munci grele, impuse de albi. „Uită-te la braţele astea, spune 
el, sînt apă “ Copilul e identic „cu un vlăstar de copac, la început apos, 
apoi, cu timpul, lemnos şi dur“ (p. 63). Se pot enumera astfel numeroase 
exemple (pp. 65-66); aceleaşi materii acţionează în lume şi în trup; ele 
stabilesc o intimitate, o solidaritate între oameni şi mediul lor. în 
cosmogonia canacă, orice om ştie din ce copac al pădurii a ieşit fiecare 
din strămoşii săi. Copacul simbolizează apartenenţa la grup, înrădăcinînd 
omul în pămîntul strămoşilor săi şi atribuindu-i, în sînul naturii, un loc 
singular, care se contopeşte cu nenumăraţii arbori ce populează pădurea. 
La naşterea copilului, acolo unde se îngroapă cordonul ombilical, se 
plantează un vlăstar, care creşte încetul cu încetul, pe măsura creşterii 
copilului. Cuvîntul karo , desemnînd corpul omului, intrăîncompunerea 
unor expresii care denumesc : corpul nopţii, corpul toporului, corpul 
apei etc. 

Se înţelege de la sine că noţiunea occidentală de persoană este lipsită 
de consistenţă în societatea melaneziană. Corpul fiind în legătură cu 
universul vegetal, între vii şi morţi nu există frontiere. Moartea nu e 
concepută sub forma aneantizării, ea marchează accesul către o altă 
formă de existenţă, unde defunctul poate lua locul unui animal, al unui 
copac, al unui spirit. El poate chiar să revină în sat sau în oraş şi să se 
amestece printre cei vii, sub aspectul lui bao (pp. 67 sq.). Pe de altă 
parte, în timpul vieţii, fiecare subiect există doar în relaţiile sale cu ceilalţi. 
Omul nu este decît un reflex. Nu are consistentă decît în totalitatea 
legăturilor sale cu partenerii. Trăsătură relativ frecventă în societăţile 
tradiţionale şi care ne trimite, de altfel, la lucrările sociologilor germani 
de la începutul secolului XX, la diferenţa ce o face Tonnies, de exemplu, 
între legătura comunitară şi cea societală. Existenţa canacului e cea a 
unui centru de schimburi în cadrul unei comunităţi, unde nimeni nu poate 
fi caracterizat ca individ. Omul nu există acolo decît prin relaţiile cu 

celălalt, legitimitatea existenţei sale nu provine doar din persoana sa 
ridicată la grad de totem 6 . Noţiunea de persoană în sens occidental nu 
e deci reperabilăîn socialitatea şi cosmogonia tradiţională canacă. A 
fortiori , corpul nu există. Cel puţin nu în sensul dat de noi astăzi în 
societăţile noastre. „Corpul" (karo) se confundă aici cu lumea, nu este 
suportul sau dovada unei individualităţi, aceasta nefiind stabilită şi 
persoana avîndbaze ce o deschid spre toate fluxurile mediului. „Corpul" 
nu constituie frontieră, atom, ci element nediscemabil într-un ansamblu 
simbolic. Nici o asperitate nu există între trupul omului şi cel al lumii. 

Iată acum anecdota de care vorbeam : Maurice Leenhardt, interesat 
să descopere aportul valorilor occidentale la mentalităţile tradiţionale, 
întreabă un bătrîn canac, iar acesta răspunde, spre marea stupoare a lui 
Leenhardt, „ceea ce ne-aţi adus este corpul" (p. 263). Impunerea acelei 
weltanschaunng occidentale în anumite grupuri, împreună cu 
evanghelizarea lor 7 , îi conduce, pe cei care acceptă să renunţe la vechile 
lor valori, la o individualizare ce o reproduce, sub o formă atenuată, pe 
cea din societăţile occidentale. Melanezianul cucerit, chiar în mod 
rudimentar, de aceste valori noi, se eliberează de reţeaua tradiţională de 
sensuri, care integrează prezenţa sa în lume în cadrul unui conţinuum, 
devine în germene indivisum in se. Iar frontierele delimitate prin corpul 
său îl disting de acum înainte de semenii săi, chiar de aceia care au 
parcurs acelaşi drum. Separare de dimensiunea comunitară (şi nu 
dispariţie, în măsura în care influenţa occidentală nu poate fi decît parţială, 
citadină, mai degrabă decît rurală) şi dezvoltare a unei dimensiuni 
societale, unde legăturile dintre actori sînt mai slabe. Un anumit număr 
de melanezieni sfîrşesc deci prin a se simţi mai mult indivizi într-o societate 
decît membri abia discemabili ai unei comunităţi, chiar dacă, în aceste 
societăţi întrucîtva hibride, trecerea nu se face în mod radical. Retragerea 
înspre eu, înspre ego , ce rezultă din această transformare socială şi 
culturală, duce la verificarea în fapt a unei puternice intuiţii a lui Durkheim, 


6 După formula lui Claude Levi-Strauss, La pensee sauvage , Paris, Pion, 1962, p. 
285. 

7 Despre importanţa individuaţiei în creştinism, vezi Marcel Mauss, La notion de 
personne , în Sociologie eî anthropologie , Paris, PUF, 1950 ; Louis Dumont, 
Essai sur l ’individualisme. Paris, Seuil, 1983. 

conform căreia, pentru a distinge un subiect de altul, „este necesar un 
factor de individuaţie. Trupul joacă acest roL klS . 

Dar această noţiune de persoană cristalizată în jurul eului, adică 
individul, constituie ea însăşi o apariţie recentă în cadrul istoriei lumii 
occidentale. Se impun aici cîteva reflecţii pentru a arăta solidaritatea 
dintre concepţiile modeme asupra persoanei şi cele care, ca o consecinţă, 
atribuie corpului un sens şi un statut. Devine imediat foarte important de 
subliniat drumul diferenţiat al individualismului în cadrul diverselor grupuri 
sociale. Deja, în Despre sinucidere , E. Durkheim arată că autonomia 
actorului în privinţa opţiunilor nu e aceeaşi, în funcţie de mediul social şi 
cultural în care acesta se înrădăcinează. în anumite regiuni din Franţa, 
de exemplu, dimensiunea comunitară nu a dispărut cu totul, ea se verifică 
tocmai în supravieţuirea şi intensitatea anumitor concepţii asupra corpului, 
puse în joc de tradiţiile populare de vindecare, unde tutela simbolică a 
cosmosului, a naturii, este încă reperabilă. Ea se confirmă, în aceste 
regiuni, şi prin neîncrederea faţă de o medicină tributară unei concepţii 
individualiste asupra corpului. Vom reveni la acest subiect în continuare 8 9 . 

Noţiunea de individualism, care serveşte drept bază acestei 
argumentări, este, în ochii noştri, mai mult o tendinţă dominantă decît o 
realitate intrinsecă a societăţilor occidentale. în schimb, această viziune 
asupra lumii plasează în centrul său individul (ego cogito cartezian) ce 
se află la originea concepţiilor noastre dominante asupra corpului 10 . 


8 Emile Durkheim, Formes elementaires de la vie re ligi eu se, Paris, PUF, 1968, pp. 
386 sq. [ed. rom. : Emile Durkheim, Formele elementare ale vieţii religioase , 
trad. Magda Jeanrenaud şi Silviu Lupescu, Iaşi, Editura Polirom, 1995, pp. 249 
sq.]. Emile Durkheim găseşte, de altfel, aici principiul individuaţiei prin materia 
care, în tradiţia creştină, trimite la Toma d’Aquino. 

9 Se vede, de exemplu în vrăjitorie, cum graniţele subiectului depăşesc limitele 
propriului corp, pentru a-i îngloba familia, bunurile, ca într-o întrepătrundere 
tipică structurării comunitare, unde omul nu este unul ( indivis ), ci un-om-în- 
relaţie sau mai degrabă o ţesătură de relaţii. 

10 Orice domeniu conceptual, indiferent de obiectul său, conţine o anumită viziune 
asupra lumii şi atribuie omului (chiar dacă numai în negativ) o anumită poziţie, 
mai ales la nivelul practicilor pe care le susţine. E ceea ce permite să se spună că 
anumite concepţii (medicina, de exemplu) cuprind un important coeficient de 
individualism. 

O nuvelă de V. S. Naipaul 11 ilustrează pe scurt, dar extrem de 
semnificativ, cuvintele bătrînului canac interogat de Maurice Leenhardt. 
în cîteva luni de şedere în Statele Unite, un servitor din Bombay va trăi 
procesul de „individuaţie 44 şi se va descoperi posesorul unui chip, apoi 
al unui corp. La Bombay, acest om trăia în umbra stăpînului său, un 
funcţionar din guvern. Seara el se întîlneşte cu prietenii, ceilalţi servitori 
de pe stradă. Soţia şi copiii îi sînt departe, îi vede rar. Intr-o bună zi, 
stăpînul său e numit într-un post la Washington. După cîteva dificultăţi, 
acesta obţine de la guvern aprobarea ca servitorul să-l urmeze. Călătoria 
cu avionul îl confruntă cu o primă experienţă interculturală. Hainele sale 
sărăcăcioase atrag atenţia şi se vede expediat în fundul avionului. îşi 
prepară un amestec de betel, dar se vede obligat să-l înghită pentru a nu 
scuipa pe mochetă sau pe scaune. Se foloseşte de toaletă ureînd pe 
scoică şi murdăreşte cabina etc. Trăia la Bombay într-un dulap din casa 
stăpînului; la Washington i se acordă acelaşi spaţiu. 

La început, nu se schimbă nimic în relaţia de supunere faţă de stăpîn. 
Oraşul îl terorizează, dar face timid primii paşi şi sfîrşeşte prin a prinde 
curaj. Cu tutunul adus din Bombay, pe care îl vinde unor hippies, îşi 
cumpără un costum. Şi pentru prima oară îi ascunde ceva stăpînului său. 
îşi descoperă într-o zi, cu stupoare, chipul în oglindă : „Aveam să mă 
privesc acum în oglinda din baie, doar pentru a-mi studia chipul. în 
prezent aproape nu pot să cred asta, dar la Bombay putea trece o 
săptămînă sau chiar o lună fără să mă privesc în oglindă. Şi cînd mă 
priveam, nu era ca să văd cu ce semăn, ci ca să fiu sigur că frizerul nu 
m-a tuns prea scurt sau ca să urmăresc un coş pe cale să apară. Aici, 
încet-încet, am făcut o descoperire : am un chip plăcut, num-am văzut 
niciodată astfel, m-am văzut mai degrabă comun, cu trăsături ce nu 
serveau decît ca să mă identifice 44 (p. 42). în acelaşi timp cu descoperirea 
de sine ca individ, omul îşi descoperă chipul, semn al singularităţii sale, 
şi corpul, obiect al unei posesiuni. Naşterea individualismului occidental 
a coincis cu promovarea chipului. 


11 V. S. Naipaul, Unparmi d’autres, în Dis-moi qui tuer , Paris, Albin Michel (trad. 
Annie Saumart), 1983, p. 42. 

Treptat, el înţelege tot mai bine „sforăriile^ societăţii americane. într-o 
zi, semn al eliberării progresive de einstelhmg din societatea sa, are o 
aventură amoroasă cu o femeie de serviciu din clădirea unde locuieşte. 
Ruşinat de fapta sa, aflat încă pe linia de trecere, se purifică şi se roagă 
ore în şir. Curînd, îşi părăseşte stăpînul fără a-1 preveni şi lucrează 
într-un restaurant. Trec luni în care îşi desăvîrşeşte procesul de 
individuaţie, parcurs fără voia sa. Se căsătoreşte atunci cu femeia de 
serviciu şi devine, din acest motiv, un cetăţean american din ce în ce mai 
integrat într-un mod de viaţă care i s-a părut atît de insolit în prima 
perioadă a şederii sale. Sînt semnificative ultimele rînduri din text, cele 
care încheie povestea acestui om, descoperirea faptului că are un corp 
şi închiderea în acesta, care pune capăt sentimentului avut înainte de 
plecarea în Statele Unite, de a se confunda cu lumea, de a fi alcătuit din 
aceleaşi materii. „In trecut, scrie omul, eram contopit cu apa marelui 
fluviu, nu eram niciodată singur, cu o viaţă proprie, dar m-am contemplat 
într-o oglindă şi am hotărît să fiu liber. Singurul avantaj al acestei libertăţi 
a fost de a mă face să descopăr că am un corp, că trebuie, un număr de 
ani, să hrănesc şi să îmbrac acest corp. Şi apoi totul se va termina“ 
(p. 68). Dacă existenţa se reduce la a avea un corp asemenea unui 
atribut, atunci, într-adevăr, moartea însăşi nu mai are sens ; ea nu 
reprezintă decît dispariţia unui bun, adică foarte puţin. 


Polisemia corpului 

De la o societate la alta, se succed imagini care încearcă să reducă 
din punct de vedere cultural misterul corpului. O mulţime de imagini 
insolite conturează prezenţa punctată a unui obiect fugar, insesizabil şi 
totuşi, în aparenţă, incontestabil 12 . Formula cuvîntului corp ca fragment 
oarecum autonom al omului, al cărui chip îl poartă, presupune o distincţie 
străină multor comunităţi umane. în societăţile tradiţionale, cu 


12 Vezi David Le Breton, La sociologie du corps , Paris, PUF, „Que sais-je?“, 1992 
(ediţia a 3-a revizuită, 1996). 

componentă holistă, comunitară, unde individul e imposibil de zărit, corpul 
nu constituie obiectul unei sciziuni, iar omul se contopeşte cu cosmosul, 
cu natura, cu comunitatea. în aceste societăţi, reprezentările corpului 
sînt, de fapt, reprezentări ale omului, ale persoanei. Imaginea corpului e 
o imagine a sinelui, alimentată de materiile prime ce compun natura, 
cosmosul într-un fel de indistincţie. Aceste concepţii impun sentimentul 
unei înrudiri, al unei participări active a omului la totalitatea vieţii şi mai 
găsim, de altfel, urme active ale acestor reprezentări în tradiţiile populare 
de vindecare (cap. 4 : Astăzi corpul ). Uneori, o limbă continuă să 
ascundă rădăcini precise ce unesc microcosmosul corpului cu elementele 
din natură, în timp ce tradiţiile populare încă vii nu mai reţin în credinţele 
lor decît o parte din aceste corespondenţe. Euskara , limba bască, una 
dintre cele mai vechi limbi indo-europene, datînd, fără îndoială, de mai 
bine de cinci mii de ani, dovedeşte afirmaţia de mai sus. Cinci categorii 
ce corespund elementelor naturii la vechii basci, cinci divinităţi de 
asemenea atestate de antropologia şi istoria poporului basc ordonează 
componentele persoanei umane : pămîntul, apa, aerul, lemnul, focul. 
Aceste cinci principii ale cosmogoniei dau cinci rădăcini lexicale, care 
generează un întreg vocabular anatomic ce înscrie în venele limbii 
corespondenţa între corpul omenesc şi cosmos 13 . 

Corpul ca element izolabil al omului, căruia îi împrumută chipul său, 
nu poate fi conceput decît în structurile sociale de tip individualist, unde 
oamenii sînt despărţiţi unii de alţii, relativ autonomi în iniţiativele lor, în 
valorile lor. Corpul funcţionează ca o frontieră ce delimitează în faţa 
celorlalţi prezenţa subiectului. El este factor de individuaţie. Vocabularul 
anatomic strict independent de oricare altă referinţă marchează şi 
întreruperea solidarităţii cu cosmosul. In societăţile de tip comunitar, 
unde semnificaţia existenţei omului marchează o fidelitate faţă de grup, 
de cosmos, de natură, corpul nu există ca element de individuaţie pentru 


13 Pe această temă, Dominique Peillen, Symbolique de la denomination des păr¬ 
ţi es du corps humain en langue basque , în Le corps humain, nature, cui ture et 
surnaturel , al 100-lea Congres naţional al Societăţilor savante, Montpellier, 1985. 
Un exemplu de acelaşi tip, Michele Therrien, Le corps Inuit (Quebec Arctique), 
Paris, SELAF/PUB, 1987 ; vezi şi tradiţiile buddhiste, hinduiste etc. 

că individul însuşi nu se distinge de grup, cel mult reprezintă o singularitate 
în armonia diferenţială a grupului. Invers, izolarea corpului în sînul 
societăţilor occidentale (cf. infra) dovedeşte existenţa unei structuri 
sociale unde omul e rupt de cosmos, rupt de alţii şi rupt de sine însuşi. 
Factor de individuaţie în plan social, în planul reprezentărilor, corpul se 
disociază de subiect şi e perceput ca fiind unul din atributele sale. 
Societăţile occidentale au făcut din corp un bun, mai degrabă decît o 
sursă identitară. Distincţia dintre corp şi prezenţa umană constituie 
moştenirea istorică a retragerii în concepţia despre persoană, a 
componentei comunitare şi cosmice şi efectul rupturii operate în omul 
însuşi. Corpul din modernitate, cel ce rezultă din reculul tradiţiilor populare 
şi din apariţia individualismului occidental, marchează frontiera dintre un 
individ şi altul, închiderea subiectului în el însuşi. 

Specificitatea vocabularului anatomic şi fiziologic, care nu găseşte 
nici o referinţă, nici o rădăcină în afara sferei sale, spre deosebire de 
cele cîteva exemple citate anterior, traduce şi ruptura ontologică dintre 
cosmos şi corpul uman. Şi unul şi celălalt sînt plasate într-o exterioritate 
radicală. Dificultăţile epistemologice ridicate de corp în faţa tentativelor 
de elucidare ale ştiinţelor sociale sînt multiple, acestea presupun adesea 
un obiect ce nu există decît în imaginaţia cercetătorului. Moştenire a 
unui dualism care disociază omul de corpul său. Ambiguitatea din jurul 
noţiunii de corp e o consecinţă a ambiguităţii din jurul încarnării omului: 
faptul de a fi şi de a avea un corp. 

Antropologia biblică ignoră şi ea noţiunea unui corp izolat de om. 
Foarte îndepărtată de gîndirea platoniciană sau orfică, ea nu priveşte 
condiţia umană sub forma unei căderi în corp, a unei ensomatoze. 
Dualismul tipic unei episteme occidentale nu se lasă descoperit aici... 
„Ebraica, spune Claude Tresmontant, este o limbă concretă, care numeşte 
doar ceea ce există. Astfel, ea nu are cuvînt pentru a semnifica «materia», 
nu mai mult decît pentru «corp», întrucît aceste concepte nu vizează 
realităţi empirice, spre deosebire de ceea ce vechile noastre obiceiuri 
dualiste şi carteziene ne fac să credem. Nimeni nu a văzut niciodată 

• 1 A ■"> 

«materie», nici «corp», în sensul dat de dualismul substanţial/ In 


14 Claude Tresmontant, Essai sur lapensee hebraique , Cerf, 1953, p. 53. 

universul biblic, omul este un corp, iar corpul său nu e altceva decît el 
însuşi. Actul în sine de a cunoaşte nu constituie realitatea unei inteligenţe 
rupte de corp 1 '. Pentru această antropologie, omul e o creatură a lui 
Dumnezeu, la fel ca ansamblul lumii ; ruptura dintre om şi corpul său, 
aşa cum există în tradiţia platoniciană sau orfică 16 , constituie pentru ea 
un non-sens. Lumea a fost creată pri n cuvînt,, ,prin gura lui Yhwh, cerurile 
au fost făcute, iar prin suflul gurii sale, întreaga lui armată..., căci a spus 
şi totul s-a făcut; el a poruncit şi totul a existat 44 (p. 33). Materia constituie 
o emanaţie a cuvîntului, ea nu e încremenită, moartă, divizată, nesolidară 
cu celelalte forme de viaţă. Nu este nedemnă, ca în dualism. Incarnarea 
reprezintă realitatea omului, nu fără artefact. „Nu percep un «corp», 
care ar conţine un «suflet» ; percep imediat un suflet viu, cu toată bogăţia 
inteligibilităţii sale, pe care o descifrez în sensibilul ce mi-e dat. Acest 
suflet e pentru mine vizibil şi sensibil, pentru că se află în lume, pentru că 
a asimilat elementele care l-au hrănit, pe care le-a integrat şi care îl fac 
să fie trup. Esenţa acestui trup care e omul este sufletul. Dacă se ia 
sufletul, nu rămîne nimic, nu rămîne un «corp». Nu rămîne nimic, dacă 
nu praful lumii. De aceea, ebraica foloseşte pentru a desemna omul viu 
fie termenul «suflet», fie «trup», care vizează o singură şi aceeaşi realitate, 
omul ce trăieşte în lume 44 (pp. 95-96). 

De altfel, cuvîntul corp poate exista astfel în numeroase societăţi 
africane, dar poate desemna, de la un loc la altul, noţiuni foarte diferite. 
In societăţileruraleafricane, persoananueste limitată de conturul corpului 
său, închisă în sine. Pielea sa şi consistenţa trupului său nu constituie 
graniţa individualităţii sale. Ceea ce înţelegem prin persoană e conceput 
în societăţile africane sub o formă complexă, plurală. Opoziţia esenţială 
se află în structura holistă a acestor societăţi, unde omul nu este un 

15 Claude Tresmontant, ibid. 

16 In acelaşi fel la canaci, cunoaşterea este o modalitate fizică de apropriere şi nu 
un actpur intelectual. Astfel, Maurice Leenhardt observă că obiceiul melanezian 
de a consulta pe cineva se foloseşte de întrebarea „care ţi-e stomacul?“ Un 
canac cu vagi cunoştinţe de franceză, întrebat în legătură cu părerea cuiva 
despre satul său, răspunde : „Eu nu cunosc stomacul pentru ea“. Cunoaşterea 
melaneziană e corporală, nu se face prin spirit, printr-un eu ontologic distinct, 
mai exact cunoaşterea canacă este existenţială. 

individ (adicâ indivizibil şi distinct), ci un nod de relaţii. Omul e contopit 
într-o comunitate de destin, unde relieful său personal nu reprezintă indiciul 
unei individualităţi, ci o diferenţă favorabilă pentru complementarităţi le 
necesare vieţii colective, un motiv singular în armonia diferenţială a 
grupului. Identitatea personală a africanului nu se opreşte la corp, acesta 
nu-1 separă de grup, ci, dimpotrivă, îl include. „Nu e vorba că etnologii 
neagă diversitatea indivizilor înecîndu-i p e toţi într-o comunitate primară, 
ce ar constitui singura realitate adevărată, notează Roger Bastide, el 
recunoaşte că există oameni timizi şi oameni îndrăzneţi, oameni cruzi şi 
persoane amabile, dar aceste caractere se organizează în acelaşi univers, 
constituie unitatea ultimă a lucrurilor, care e unitatea unei ordini. O ordine 
în care persoana dispare în spatele personajului, deoarece el este cel ce 
se stabileşte între «statute» diferenţiale şi nu este cel al complementarităţii 
contingente de temperamente multiple. 4117 Omul african tradiţional se 
scufundă în cosmos, în comunitatea sa, el ţine de strămoşii săi, de propriul 
univers ecologic şi toate acestea în străfundurile fiinţei sale 18 . Rămîneun 
fel de intensitate, conectată la diferite niveluri de relaţii. Din această 
reţea de schimburi îşi obţine el principiul existenţei. 

în societăţile occidentale de tip individualist, funcţia corpului este de 
a întrerupe energia socială; în societăţile tradiţionale, corpul, dimpotrivă, 
unifică energia comunitară. Prin corp, fiinţa umană se află în comunicare 
cu diferitele cîmpuri simbolice care dau sens existenţei colective. Dar 
„corpul 44 nu e persoana, căci alte principii stau la baza acesteia. Astfel, 
la populaţia dogon 19 , unde persoana e constituită prin articularea de 
planuri diferite, incluzînd înmod foarte singular ceea ce occidentalul are 
obiceiul de a numi corp. La populaţia dogon, persoana este compusă : 


17 Roger Bastide, Le principe d’individuation, în La notion de personne en 
Afrique noire, Paris, CNRS, 1973, p. 36. 

18 Vezi, de exemplu, Louis-Vincent Thomas, Lepluralisme coherent de la notion 
de personne en Afrique noire traditionnelle, în La notion de personne en 
Afrique noire, op. cit., p. 387. 

19 Ne bazăm aici pe cartea clasică Genevieve Calame-Griaule, Ethnologie et langue, 
la parole chez Ies Dogon , Paris, Gallimard, 1965, pp. 32 sq.; Germaine Dieterlen, 
L ’image du corps et Ies composantes de la personne chez Ies Dogon , în La 
notion de personne en Afrique noire, op. cit., pp. 205 sq. 

a) Dintr-un corp : paitea materială a omului şi „polul de atracţie al 
principi ilor sale spirituale", un „grăunte de univers"; substanţa sa combină 
cele patru elemente, ca orice lucru care există : apa (sîngele şi lichidele 
din corp), pămîntul (scheletul), aerul (suflul vital) şi focul (căldura animală). 
Corpul şi cosmosul sînt indisolubil legate, constituite din aceleaşi materiale, 
la scări dimensionale diferite. Corpul nu-şi găseşte deci principiul în el 
însuşi, ca în anatomia şi fiziologia occidentale ; elementele care îi dau un 
sens trebuie căutate în altă parte, în participarea omului la jocul lumii şi 
al comunităţii sale. Omul există ca parte din cosmos, nu prin el însuşi, ca 
în tradiţia tomistă sau occidentală, unde imanenţa corpului, în măsura în 
care este materie, stă la baza existenţei subiectului. Anatomia şi fiziologia 
dogon leagă de asemenea omul de cosmos printr-o ţesătură de 
corespondenţe. 

b) „Opt seminţe simbolice sînt localizate în clavicule. Aceste seminţe 
simbolice, principalele cereale din regiune, constituie baza alimentaţiei 
la populaţia dogon, formată în majoritate din agricultori; acest simbol 
exprimă «consubstanţialitatea» omului şi a seminţei, fără de care el nu ar 
putea trăi." (Germaine Calame-Griaule, p. 34) Copiii primesc la naştere 
aceleaşi seminţe ca părinţii lor. Bisexualitatea inerentă fiinţei umane este 
marcată aici prin faptul că, în general, dogonul primeşte în clavicula 
dreaptă patru seminţe „masculine" de la tatăl său şi de la ascendenţii săi 
ignatici, iar în clavicula stîngă, patru seminţe „feminine" de la mama sa şi 
de la ascendenţii săi uterini. Prin aceste seminţe, persoana e marcată în 
filiaţia grupului şi se înrădăcinează şi în principiul ecologic ce stă la baza 
vieţii dogon. Seminţele compun un fel de balansier vital, existenţa omului 
fiind legată de germinarea lor. 

c) Forţa vitală ( năma ), al cărei principiu se află în sînge. Marcel 
Griaule o defineşte ca pe „o energie activă, impersonală, inconştientă, 
repartizată în toate animalele, vegetalele, în fiinţele supranaturale, în 
lucrurile din natură, şi care tinde să persiste în fiinţa sa, suport căruia îi 
este afectată temporar (fiinţă muritoare) sau etern (fiinţă nemuritoare)" 20 . 
Năma rezultă din suma de năma date de tată, de mamă şi de strămoşul 
ce renaşte în el. 


20 Marcel Griaule, Masques dogons , Institut d’Ethnologie, Paris, 1938, p. 160. 

24 



_ ANTROPOLOGIA CORPULUI ŞI MODERNITATEA 

d) Cele opt kikinn , principii spirituale ale persoanei, împărţite în 
două grupuri de cîte patru (masculi sau femele, inteligente sau proaste), 
gemene două cîte două. Ele contribuie, în funcţie de determinarea lor, la 
schiţarea psihologiei persoanei, a dispoziţiei sale. Sînt localizate în diverse 
organe ale corpului, mai pot sta în rezervă în diferite locuri (o mlaştină, 
un altar, un animal...), în funcţie de momentele psihologice trăite de cei 
ce le poartă. 

Pot fi evocate astfel şi alte reprezentări ale persoanei pe pămîntul 
african. Dar se presimte deja numărul de percepţii ale „corpului 44 ce pot 
fi întîlnite. Definiţia corpului e dată întotdeauna în negativ faţă de cea a 
persoanei. Nu este deloc o realitate evidentă, o materie incontestabilă : 
„corpul 44 nu există decît construit din punct de vedere cultural de către 
om. E o privire aruncată asupra persoanei de către societăţile umane, 
care îi cercetează contururile fără a-1 distinge, în cea mai mare parte a 
timpului, de omul pe care-1 încarnează. De unde paradoxul societăţilor 
pentru care „corpul 44 nu există sau al societăţilor pentru care „corpul 44 
constituie o realitate atît de complexă, îneît sfidează înţelegerea 
occidentalului. La fel, pădurea e evidentă la prima vedere, dar există 
pădurea indianului şi cea a căutătorului de aur, cea a militarului şi cea a 
turistului, cea a negustorului de plante medicinale şi cea a omitologului, 
cea a copilului şi cea a adultului, cea a fugarului şi cea a călătorului... La 
fel, corpul nu dobîndeşte sens decît prin privirea culturală a omului. 

înţelegerea relaţiilor dintre corp şi modernitate impune o genealogie, 
un fel de „istorie a prezentului 4 4 (M. Foucault), o revenire asupra noţiunii 
de corp în einstellung occidentală, ca şi o reflecţie asupra noţiunii de 
persoană, fără de care nu s-ar putea înţelege mizele acestei relaţii. Vom 
vedea, încetul cu încetul, de-a lungul timpului, cucerind teren o concepţie 
paradoxală asupra corpului. Pe de o parte, corpul ca suport al individului, 
frontieră a raportului său cu lumea ; şi, la alt nivel, corpul disociat de 
om, căruia îi conferă prezenţa sa, şi aceasta prin modelul privilegiat al 
maşinii. Vom vedea legăturile strînse dintre individualism şi corpul modem. 

LA SURSELE UNEI REPREZENTĂRI 
MODERNE A CORPULUI: OMUL DISECAT 


Corpul popular 

Civilizaţia medievală şi chiar cearenascentistă este un amestec confuz 
de tradiţii populare locale şi de semnificaţii creştine. E vorba de un 
„creştinism folclorizat 44 , după fericita formulă a lui JeanDelumeau, care 
alimentează relaţiile omului cu mediul său social şi natural. O antropologie 
cosmică structurează cadrele sociale şi culturale. Omul nu se distinge de 
ţesătura comunitară şi cosmică în care e inserat, se contopeşte cu mulţimea 
semenilor săi, fără ca singularitatea lui să facă din el un individ în sensul 
modem al tennenului. El ia cunoştinţă de identitatea sa şi de înrădăcinarea 
sa fizică în interiorul unei reţele înguste de corespondenţe. 

Pentru ca „individualizarea prin materie 44 , adică prin corp, să 
funcţioneze, pe plan social, trebuie aşteptată dezvoltarea individualismului. 
Atunci, corpul va fi, efectiv, proprietatea omului, încetînd să mai fie esenţa 
sa. Pe planul reprezentărilor, o teorie a corpului ca obiect independent 
de om, legat totuşi de acesta, găsindu-şi în el propriile resurse (specificitatea 
vocabularului anatomic şi fiziologic), va dobîndi atunci o importanţă socială 
sporită. Dar în colectivităţile umane de tip tradiţional, holist *, domină un 


1 Adoptăm aici definiţia holismului (noţiunea de comunitate este utilizată aici în 
acelaşi sens structural) dată de Louis Dumont: „o ideologie care pune în valoare 
totalitatea socială şi neglijează sau subordonează individul uman“. Louis 
Dumont, Essais sur Vindividualisme. Une perspective anthropologicjne sur 
l'ideologie moderne , Paris, Seuil, 1983, p. 263. 

fel de identitate de substanţa între om şi lume. o complicitate tară cusur, 
în care intervin aceleaşi componente. La fel cum omul din aceste societăţi 
nu este separabil de corpul său, nici lumea nu e separabilă de om. 
Despărţirea va fi introdusă de către individualism şi cultura savantă. 

Pentru a discerne ce reprezentări ale omului (şi ale corpului său) le 
precedă pe cele care ne caracterizează astăzi, se impune o întoarcere la 
sărbătoarea populară medievală. Se ştie în ce măsură aceasta se află în 
centrul socialităţii, mai ales în secolul al XV-lea. Dar înţelegerea sensului 
sărbătorii medievale presupune abandonarea semnificaţiilor noastre 
contemporane. Carnavalul şi sărbătorile înrudite : cele ale nebunilor, ale 
măgarului, ale Inocenţilor etc., misterele, satirele, farsele, „rîsul pascal 44 , 
tapaj ele, aparţin unei regiuni uitate a istoriei. 

în sărbătorile Carnavalului, de exemplu, corpurile se amestecă, 
indistinct, ţin de aceeaşi stare a comunităţii aduse la incandescenţă... 
Nimic nu e mai străin acestor festivităţi decît ideea de spectacol, de 
îndepărtare şi de apropriere doar prin intermediul privirii. în fervoarea 
străzii şi a pieţei publice, e imposibil să stai deoparte, fiecare om participă 
la efuziunea colectivă, la adunătura confuză ce rîde de uzanţele şi de 
preceptele religiei. Principiile cele mai sacre sînt luate în zeflemea de 
bufoni, de nebuni, de regii Carnavalului; parodiile, ironiile abundă din 
toate părţile. Perioada Carnavalului suspendă provizoriu obiceiurile 
împămîntenite şi le favorizează renaşterea şi regenerarea prin această 
trecere la paradoxal. Este căutarea unui al doilea suflu, după ce marele 
rîs din piaţa publică a purificat spaţiul şi oamenii. Carnavalul instituie 
regula încălcării legilor, duce oamenii la o eliberare de pulsiunile de obicei 
refulate. Intervallum mundi, începerea unui alt timp în timpul oamenilor 
şi al societăţilor unde trăiesc ei. Seriozitatea vieţii se face ţăndări în fata 

Ti 9 9 1 

rîsului nestăpînit al colectivităţii unite în acelaşi sacrificiu ritual al 
convenţiilor. Sărbătoare tipic comunitarii unde ansamblul oamenilor tinde 
provizoriu către comuniune, dincolo de tensiunile oricărei vieţi sociale. 
Trebuie de toate pentru a alcătui o lume : Carnavalul duce această 
conştiinţă la un maximum de intensitate. Plăcerile Carnavalului celebrează 
faptul de a exista, de a trăi împreună, diferiţi, chiar inegali, fragili şi 
puternici totodată, fericiţi şi trişti, emoţionaţi şi frivoli, muritori şi nemuritori. 

în schimb, sărbătorile oficiale instituite de păturile conducătoare nu 
se disting de convenţiile obişnuite, nu oferă evadări către o lume integrantă, 
ci dimpotrivă. Ele se bazează pe separare, ierarhizează actorii, consacră 
valorile religioase, sociale şi atestă astfel germenele unei individualizări a 
oamenilor. Carnavalul dezleagă şi confundă, acolo unde sărbătoarea 
oficială fixează şi distinge. Răsturnările operate de festivităţile 
Carnavalului, timp de excese şi de risipă, ilustrează sfrrşitul şi renaşterea 
lumii, noua primăvară a vieţii. 

Corpul grotesc al sărbătorilor carnavaleşti se opune în mod radical 
corpului modem. Este un intermediar între oameni, semnul alianţei. Nu 
e un corp separat, astfel că noţiunea de „corp grotesc 44 trebuie să 
ocolească echivocul. Corpul în societatea medievală şi a fortiori în 
tradiţiile Carnavalului nu se distinge de om, cum se întîmplă, dimpotrivă, 
cu corpul din modernitate, privit ca factor de individuaţie. Ceea ce refuză 
cultura populară a Evului Mediu şi a Renaşterii este tocmai principiul 
individuaţiei, separarea de cosmos, ruperea omului de corpul său. Regresul 
treptat al rîsului şi al tradiţiilor din piaţa publică marchează apariţia corpului 
modem ca entitate, ca semn de distincţie al unui om faţă de altul. 

Corpul grotesc e format din proeminenţe, din protuberanţe, 
debordează de vitalitate, se amestecă cu mulţimea, imposibil de separat, 
deschis, în contact cu cosmosul, nemulţumit de limitele pe care nu 
încetează să le depăşească. Este un fel de ,,mare corp popular al speciei 44 
(Bakhtine), un corp veşnic renăscînd : plin de o viaţă ce se naşte sau de 
o viaţă ce se pierde, pentru a renaşte. „Corpul grotesc, spune Bakhtine, 
nu e demarcat de restul lumii, nu e închis, terminat, nici desăvîrşit, ci se 
depăşeşte pe sine, trece dincolo de propriile limite. Accentul se pune pe 
părţile corpului unde acesta este fie deschis lumii exterioare, fie că se 
află el însuşi în lume, adică la orificii, la protuberanţe, la toate ramificaţiile 
şi excrescenţele : gura deschisă, organele genitale, sînii, falusul, pîntecele 
proeminent, nasul. 442 Adică toate organele care vor fi ale ruşinii în cultura 
burgheză. 

Activităţile în care se complace omul carnavalesc sînt tocmai cele 
unde se depăşesc limitele, unde corpul debordează, îşi trăieşte în 


2 Mikhail Bakhtine, L ’oenvre de Frangois Rabelais et la cui ture popul ai re au 
MoyenAgeet ă la Renaissance , Paris, Gallimard, col. „Tel“, p. 35. 

plenitudine expansiunea spre exterior : actul sexual, sarcina, moartea, 
mîncatul, băutul, satisfacerea nevoilor naturale. Şi toate acestea cu o 
sete cu atît mai mare cu cît existenţa populara e precară, perioadele de 
lipsuri frecvente şi îmbătrînirea precoce. E un fel de coip provizoriu, 
mereu în transfigurare, fără odihnă. Un corp veşnic uimit, ce nu poate 
decît forfoti, de excese pe care le caută fără a obosi. Există numeroase 
ilustrări în opera lui Rabelais sau, la un nivel diferit, în cea a lui Cervantes 
sau a lui Boccaccio. Accentul se pune pe activităţile unui om inseparabil 
de corpul său, de comunitatea sa şi de cosmos. 

Deja în secolul al XVI-lea, în clasele educate ale societăţii, se 
conturează corpul raţional, care prefigurează reprezentările noastre 
actuale, marchează graniţa de la un individ la altul, închiderea subiectului. 
Este un corp neted, moral, fără asperităţi, limitat, reticent la orice eventuală 
transformare. Un corp izolat, separat de altele în poziţie de exterioritate 
cu lumea, închis în el însuşi. Organele şi funcţiile carnavaleşti vor fi treptat 
depreciate, devenind obiecte ale pudorii, personalizate. Sărbătorile vor fi 
mai ordonate, bazate mai mult pe separare decît pe confuzie 3 . 


O antropologie cosmică 

Carnavalul revelează un regim al corpului care nu se rezumă la 
subiect, ci îl depăşeşte pentru a-şi lua constituenţii şi energia din lumea 
dimprejur. Omul, imposibil de distins de înrădăcinarea sa fizică, este 
perceput prin includerea sa în cadrul forţelor ce controlează universul. 
Separarea rămîne limitată la noile clase conducătoare pe plan economic 
şi ideologic, nu şi-a exercitat influenţa în clasele populare, unde persistă 
o cunoaştere tradiţională. Burghezia şi reformaţii sînt propagatorii cei 
mai hotărîţi ai unei viziuni asupra lumii pe cale să apară şi care pune în 
centrul său individul, privind natura cu ochii unei raţionalităţi în devenire. 


3 Despre represiunea festivităţilor populare începînd cu remanierea culturală ce 
debutează atunci şi dă rezultate începînd cu secolul al XVII-lea şi vizează, sub 
controlul Bisericii şi al statului, să stigmatizeze cunoaşterea populară, vezi R. 
Muchembled, Culîure populaire et cui ture des elites , Paris, Flammarion, 1978. 

In clasele populare .persana rămîne subordonată unei totalităţi sociale 
şi cosmice, care o depăşeşte. Frontierele trupului nu marchează limitele 
monadei individuale. O reţea de corespondenţe amestecă într-un destin 
comun animalele, plantele, omul şi lumea nevăzută. Totul se leagă, totul 
răsună împreună, nimic nu este indiferent, orice eveniment semnalează 
ceva. Levy-Bruhl vorbea altădată, pentru societăţile tradiţionale, de o 
mentalitate „primitivă 44 guvernată de legile participării, legată prin simpatie 
de toate fonnele animate sau inerte care există în mediul unde trăieşte 
omul. E. Cassirer a evocat şi el acest sentiment de continuitate, de 
„comunitate a tot ce trăieşte 44 , ce face imposibilă detaşarea unei forme 
de viaţă de restul lumii. 

Prin această reprezentare, diversificată la nesfîrşitîn fonnele sale 
culturale, dar care lasă să i se vadă cu uşurinţă structura 
antropologică, nu există nici o ruptură calitativă între trupul omului şi 
trupul lumii. Principiul fiziologiei umane e conţinut în cosmologie. 
Corpul uman este, în tradiţiile populare, vectorul unei includeri, nu 
motivul unei excluderi (în sensul în care corpul va defini individul şi îl 
va separa de ceilalţi, dar şi de lume); el leagă omul de toate energiile 
vizibile şi invizibile ce parcurg lumea. Corpul nu constituie un univers 
independent, întors spre sine precum modelul anatomic, codurile de 
politeţe sau modelul mecanicist. Omul, voinic (în sens simbolic), este 
un cîmp de forţe, putînd acţiona asupra lumii şi mereu supus influenţei 
acesteia. 

Este ceea ce arată şi vrăjitoria populară : o înscriere a omului într-o 
ţesătură holistă, unde totul se află în interrelaţie, unde un gest are influenţă 
asupra cosmosului şi declanşează anumite forţe în mod deliberat 
(vrăjitoria) sau din neatenţie. In Les evangiles des quenouilles, o trecere 
în revistă a cunoştinţelor tradiţionale feminine, publicată în 1480 la 
Bruges, se găseşte un repertoar organizat al credinţelor despre boală, 
viaţa cotidiană, educarea copiilor, leacuri, corpul omenesc etc., ce 
ilustrează această forţă înconjurătoare care conduce lumea. Datorită 
unui ansamblu de cunoştinţe tradiţionale, este posibil s-o supui, s-o utilizezi 
în propriul avantaj sau s-o dezlănţui asupra cuiva cînd vrei să-i faci rău. 
Să dăm cîteva exemple : „Dacă urinezi între două case sau contra soarelui, 

faci boala dc ochi numită albeaţă'* 4 .Pentru ca să nu rămîi înţepenit de 
cap sau de mijloc, trebuie să nu mănînci cap sau came de pisică sau de 
urs.“ (p. 75) „Cînd urlă cîinii, trebuie să-ţi astupi urechile, pentru că 
aduc veşti proaste. Dimpotrivă, trebuie să auzi calul cînd ţipă sau 
necheazăA (p. 76) „Cel ce bea apă sfinţită duminica la slujbă va alunga 
diavolul cel rău, care nu se va putea apropia de el la mai mult de şapte 
picioare toată săptămîna.“ (p. 78) „Cînd s-a născut un copil, dacă e băiat, 
trebuie dus la tatăl său şi trebuie să i se pună picioarele pe piept, căci astfel 
copilul nu va avea o moarte urîtă.“ (p. 106) Fiecare cuvînt din Les evangiles 
des quenouilles evocă o corespondenţă simbolică ce subordonează strîns 
toate componentele animale, vegetale, minerale, climaterice sau umane, 
unor filoane subtile de energie, unor cauzalităţi singulare, unde se pare că 
hazardul sau indiferenţa nu au niciodată posibilitatea să cîştige. 

Pe multe pagini frumoase, L. Febvre a evocat, în acest sens, 
„fluiditatea unei lumi unde nimic nu e strict delimitat, unde fiinţele însele, 
pierzîndu-şi graniţele, îşi schimbă într-o clipă, fără a provoca altfel 
obiecţii, forma, aspectul, dimensiunea, chiar regnul“, ca şi cum am spune : 
şi iată atîtea poveşti despre pietre care prind viaţă, se mişcă şi avansează: 
iată arborii care învie ; iată animalele ce se comportă, în sfîrşit, ca oamenii 
şi oamenii care se transformă, după bunul lor plac, în animale. Caz tipic, 
cel al vîrcolacului, al fiinţei omeneşti ce se poate găsi în acelaşi timp în 
două locuri distincte, fără ca nimeni să se arate surprins : „într-unul e 
om, în celălalt, animal“ 5 . 

Privită din punctul de vedere al separării, categoria corpului este o 
abstracţie, un non-sens. Atunci, omul nu poate fi privit izolat de corpul 
său, nici măcar după moarte. Astfel, se consideră că trupul victimei 
sîngerează cînd se află în prezenţa asasinului. Dacă un criminal scapă de 
justiţie în timpul vieţii, i se deshumează cadavrul şi e supus pedepsei pe 
care o merita. Lucien Febvre, pentru a-şi susţine afirmaţia că semnificaţia 
imposibilului nu reprezintă o categorie a mentalităţii renascentiste, 
vorbeşte despre acel decapitat ce-şi ia capul în mîini şi începe să meargă 


4 Les evangiles des quenouilles , traduits et presentes par Jacques Lacarriere, 
Paris, Imago, 1987. 

5 Lucien Febvre, Frangois Rabelais et le probleme de l’incroyance au XVF 
siecle. Paris, Albin Michel, 1968, pp. 404^105. 

pe stradă. Toată lumea îl vede : nimeni nu se poate îndoi. Şi aici se 
observă în ce măsură corpul rămîne solidar cu persoana. De unde 
abundenţa de metafore organice pentru desemnarea domeniului social 
sau a unora dintre elementele sale : corpul social e unitar precum omul. 
De la unul la celălalt, se întinde un continuum , înglobînd condiţia umană 
şi lumea naturală sub auspiciile Revelaţiei. 

Se întîmplă totuşi ca unii criminali să fie tăiaţi bucăţi. Dar e vorba aici 
de oameni care s-au rupt în mod deliberat de legile comunităţii. Criminalul 
este un om lipsit de legături sociale, el îşi impune individualitatea împotriva 
voinţei şi valorilor grupului. Colonia penitenciară a lui F. Kafka prezintă 
o parabolă a destinului ce-1 aşteaptă în compensaţia crimei. In această 
nuvelă, un călător asistă cu oroare la supliciul unui condamnat. Ofiţerul 
vorbeşte despre clemenţa de care beneficiază condamnaţii : 
„Condamnatului i se scrie cu grapa pe trup porunca pe care a 
încălcat-o“ 6 . Acesta este atunci destinul criminalului: disidenta sa 

5 

realizează în miniatură o tăiere în bucăţi a corpului social, de aceea e 
pedepsit metaforic prin tăierea în bucăţi a propriului corp. Prin delictele 
de care s-a făcut vinovat, el şi-a dovedit detaşarea de comunitatea 
umană. Tortura vizează în el această încălcare a regulilor ce stau la baza 
pactului social. Nu e lipsit de semnificaţie faptul că primele cadavre 
oferite anatomiştilor au fost tocmai cele ale unor condamnaţi la moarte. 
Dar, totuşi, tăiat în bucăţi de călău sau de scalpelul anatomistului după 
execuţie, omul rămîne întreg din punct de vedere ontologic. Iar Biserica, 
chiar dacă permite disecţia 7 în mod foarte vigilent, are grijă ca omul 
„disecat 44 să aibă parte de o slujbă (la care participări anatomistul şi 
asistentul său) înainte de a fi înmormîntat creştineşte. In ciuda crimelor 
sale, condamnatul nu încetează să aparţină corpului mistic al Bisericii. 


6 Franz Kafka, La coloniepenitentiaire (trad. Alexandre Vialatte), Gallimard, col. 
„Folio“, p. 16 [ed. rom. : Franz Kafka, Colonia penitenciară , trad. Mihai 
Izbăşescu, Iaşi, Editura Moldova, 1991, p. 99]. 

7 Să nu uităm totuşi că mulţi anatomişti sau artişti, Vesalius, Michelangelo, 
Leonardo da Vinci de exemplu, recurgeau la contrabanda cu cadavre, căutînd 
în cimitire sau în jurul spînzurătorilor pentru a-şi procura corpurile de care 
aveau nevoie. Cf. David Le Breton, La chair ă vif : usages medicaux et mondains 
du corps humain , Paris, Metailie, 1993. 

Aneantizat din punct de vedere social, el rămîne om sub privirea lui 
Dumnezeu. Ritualul religios nu se adresează unei grămezi de carne 
dezmembrată, ci unui om, unui membru al uni verşi tas*. 


Relicvele 

Rămăşiţele pămînteşti ale sfinţilor sînt şi ele tăiate în bucăţi, iar relicvele 
dispersate în toată creştinătatea. Dar în fragmentul de corp sanctificat e 
celebrată un fel de metonimie a slavei lui Dumnezeu. Relicvele ascund 
puteri favorabile : vindecarea bolilor, protejarea recoltelor, prevenirea 
epidemiilor, ocrotirea oamenilor în ceea ce fac etc., dar această putere 
de intervenţie asupra desfăşurării lucrurilor nu indică decît prezenţa lui 
Dumnezeu în ele. Organul prelevat din corpul sfîntului sau al sfintei este 
drumul pămîntesc cel mai scurt către împărăţia cerurilor. în relicve, corpul 
mistic al Bisericii se face simţit sub o formă tangibilă şi simplă, care 
răspunde dorinţelor celormaimulţioameni. Aceste memoriae favorizează 
o proximitate mai tangibilă a comunităţii cu acela pe care ea îl consideră 
creatorul său. Ele nu sînt adorate pentm ele însele, tot la fel cum nu sînt 
nici sfinţii, ale căror destine crude le evocă Jacques de Voragine în La 
legende doree. Individualitatea sfîntului nu e decît o voce consonantă în 
concertul laudelor adresate lui Dumnezeu. El nu este un om ce trăieşte 
pentru sine, existenţa sa e traversată de comunitate. El nu există decît 
prin ea şi pentru ea. El poate astfel să-şi sacrifice viaţa fără durere. 
Sfinţii şi relicvele provenind din rămăşiţele lor pămînteşti sînt mijloace de 
intervenţie, de ajutor, formule de exprimare a credinţei faţă de Dumnezeu, 
pe care le împărtăşeşte colectivitatea. O urmă de individuaţie în aceste 
lucruri, fără îndoială, dar profund nuanţată de utilizarea relicvelor 8 9 . 

8 Pentru noţiunea de universitas, vezi Pierre Michaud-Quentin, Universitas, 
expres sions du mouvement conmnmautaire dans le Moyen Age latin , Paris, 
Vrin, 1970, mai ales pp. 11-57. 

9 Despre relicve, vezi Nicole Hermann-Mascard, Les reliques des saints : la 
formation c ou turn ier e d’un droit , Paris, Klincksieck, 1975. Să-l amintim aici 
simbolic pe Sfîntul Pavel : „Căci precum trupul unul este, şi are mădulare multe, 
iar toate mădularele trupului, multe fiind, sînt un trup, aşa şi Hristos. Pentru că 
într-un Duh ne-am botezat noi toţi, ca să fim un singur trup“ (I Cor. 12,12). 

Uneori corpul dezmembrat al sfintului nu-şi mai dezvăluie esenţa 
metafizică de templu al Sfintului Duh sub forma metaforei. Astfel, Piero 
Camporesi evocă, nu fără umor, dezmembrarea meticuloasă de care 
beneficiază în 1308 sora Chiara de Monfal co, moartă în miros de sfinţenie 
la mănăstirea augustinilor. Diferitele viscere sînt aranjate cu grijă într-un 
vas de pămînt, în vreme ce inima e pusă deoparte. Măicuţele, care fac 
ele însele toată această aranjare singulară, pentru a nu lăsa un bărbat să 
atingă un trup rămas virgin, admiră inima atît de plină de dragoste pentru 
Dumnezeu. Şi unele îşi amintesc atunci că au auzit-o adesea pe sora lor 
spunîndu-le că îl are pe „Isus Hristos crucificat în inimă 44 . Cedînd unei 
intuiţii, ele împlîntă o lamă în inima preafericitei şi descoperă cu emoţie 
forma Crucii desenată de nervi. O cercetare mai minuţioasă permite 
descoperirea altui nerv ce reprezenta biciul cu care a fost bătut Hristos. 
Miracolul nu se opreşte aici. In faţa unei adunări de teologi, de judecători, 
de doctori şi de călugări convocaţi cu această ocazie, inima inepuizabilă 
a sorei Chiara dezvăluie, în faţa ochilor uimiţi ai martorilor, obiectele 
Patimii, precum „coloana, coroana de spini, cele trei cuie, lancea şi prăjina 
cu buretele, reprezentate atît de viu, îneît Berangario, atingînd vîrfiil lăncii 
şi al celor trei cuie s-a ars, de parcă ar fi fost cu adevărat de foc“ 10 . 
Relicva desprinsă din sfînt nu reprezintă semnul unei divizări a unităţii 
subiectului, ea nu singularizează corpul. Ea este o metonimie, încarnează, 
în stil propriu, „corpul mistic al Bisericii 44 , unde toţi se confundă, în ciuda 
diferenţelor dintre ei. In acest sens, dezmembrarea rămăşiţelor sfintului 
nu traduce reducerea sa la un corp. Organul sustras semnifică persoana 
sfintului, atestă mereu acţiunile sale trecute. Ne aflăm la antipodul 
disecţiilor operate de primii anatomişti pentru a cunoaşte interiorul invizibil 
al corpului uman (de această dată, detaşat de subiectul încarnat), pentru 
care identitatea subiectului contează prea puţin. 


Corpul de neatins 

într-o lume aflată sub semnul transcendenţei creştine şi în care tradiţiile 
populare îşi menţin încă înrădăcinarea socială, omul (imposibil de deosebit 

10 Cf. Piero Camporesi, La chair impassible, Flammarion, 1986, pp. 7 sq. 

de corpul său) este o cifră a cosmosului, iar a lua sînge, chiar dacă 
numai pentru a vindeca, înseamnă a distruge alianţa, a încălca un tabu. 

In articolul său despre meseriile licite şi ilicite din Evul Mediu, Jacques 
Le Goff subliniază oprobriul ce-i lega pe chirurg, bărbier, măcelar şi 
călău 11 . Asociere echivocă, prin care se atestă că, multă vreme, cei ce 
îngrijesc încâlcind limitele corpului nu se bucură de prea mult respect. 
Ca orice om pe care statutul său social îl pune în mod regulat în prezenţa 
unui tabu, chirurgii sînt personaje suspecte, îngrijorătoare, în ochii 
contemporanilor. Conciliul de la Tours din 1163 interzice medicilor 
monastici să ia sînge. Profesiunea medicală se schimbă în secolul al XII- 
lea 12 , despărţindu-se în diferite categorii: cea a medicilor universitari, 
călugări mai abili în speculaţii decîtîn eficienţă terapeutică. Ei nu intervin 
decît pentru bolile „externe 44 , fără a atinge corpul bolnavului. Categoria 
chirurgilor, care încep cu adevărat să se organizeze la sfirşitul secolului 
al XlII-lea şi acţionează la nivelul interiorului corpului, mergînd dincolo 
de tabu-ul sîngelui. Sînt adesea laici, dispreţuiţi de medici, din cauza 
ignorării ştiinţei scolastice. Ambroise Pare, maestru chirurg care 
descoperă ligatura arterelor pentru evitarea hemoragiilor, salvînd astfel 
nenumărate vieţi, este ridiculizat de casta medicilor călugări fiindcă nu 
cunoaşte latina. La sfirşitul vieţii sale, doar metodele încep să-i fie 
aplicate, Facultatea de medicină opunîndu-se încă retipăririi operei sale. 
Contează mai puţin pentrumedic îngrijirea şi vindecarea bolnavilor decît 
cunoaşterea latinei. Şi, în sfîrşit, categoria bărbierilor, rivali ai chirurgilor, 
ce trebuiau să cunoască utilizarea pieptenelui şi a briciului, dar şi diferitele 
puncte de sîngerare. Medicul ocupă poziţia, în toate privinţele privilegiată, 
a celui ce se presupune că ştie, dar care nu se contaminează cu impuritatea 
sîngelui şi dispreţuieşte corvezile înjositoare. Statutul celor trei profesiuni 
se defineşte începînd cu secolul al XlII-lea. Ierarhie subtilă care face 

11 Cf. Jacques Le Goff, Pour un autre Moyen Age, Paris, Gallimard, 1977, p. 93 
[ed. rom. : Jacques Le Goff, Pentru un alt Ev Mediu , trad. Maria Carpov, 
Bucureşti, Editura Meridiane, 1986, voi. 1, pp. 150 sq.] ; Marie-Christine 
Pouchelle, Corps et chirurgie ă l’apogee du Moyen Age, Paris, Flammarion, 
1983, pp. 119 sq. 

12 Vezi, de exemplu, Daniele Jacquard, Le milieu medical duXIP au XV 1 ' siecle, 
Geneve, Droz, 1981. 

din cea mai mare distanţă pînă la bolnav şi la coip, însemnul poziţiei 
sociale celei mai dorite şi mai prestigioase. Intr-adevăr, îndepărtarea de 
corp e cea care stabileşte statutul acestor perspective diferite asupra 
omului bolnav. Mişcarea epistemologică şi ontologică, care ajunge la 
inventarea corpului, este în desfăşurare. 


Naşterea individului 

Ascensiunea individualismului occidental va face, treptat-treptat, să 
se ajungă la distincţia dualistă între om şi corpul său, nu dintr-o 
perspectivă direct religioasă, ci pe plan profan. Trebuie să ne punem 
întrebări acum privind legătura socială între individ şi corp, pentru a afla 
sursele reprezentării modeme a corpului. 

Premisele apariţiei individului pe o scară socială semnificativă sînt 
reperabile în mozaicul italian din Trecento şi Quattrocento , cînd comerţul 
şi băncile joacă un rol economic şi social de o mare importanţă. 
Negustorul este prototipul individului modem, omul ale cărui ambiţii 
depăşesc cadrele stabilite, omul cosmopolit prin excelenţă, care face 
din propriul interes mobilul acţiunilor sale, chiar şi în detrimentul, ,1binelui 
general“. Biserica nu se lasă indusă în eroare, încercînd să se opună 
influenţei sale crescînde, înainte de a ceda teren, pe măsură ce nevoia 
socială de comerţ devine mai pregnantă. In ciuda anumitor lacune, J. 
Burckhardt vorbeşte despre apariţia acestei noţiuni noi de individ, care 
reprezintă, pentru unele straturi sociale privilegiate pe plan economic şi 
politic, începutul unei slăbiri a continuum-\A\x\ valorilor şi legăturilor dintre 
actori. în sînul acestor grupuri, individul tinde să devină centrul autonom 
al opţiunilor şi al valorilor sale. El nu mai este animat de grija faţă de 
comunitate şi de respectarea tradiţiilor. Desigur, această conştientizare, 
care acordă omului o marjă de acţiune aproape nelimitată, nu atinge 
decît o fracţiune a colectivităţii, în mod esenţial oamenii din oraşe, 
negustorii, bancherii. Precaritatea puterii politice în aceste state italiene 
îl face, de asemenea, pe prinţ să-şi dezvolte un spirit al calculului, al 
insensibilităţii, al ambiţiei, al voluntarismului de natură să-ipunăîn lumină 
individualitatea. Louis Dumont subliniază pe bună dreptate că gîndirea 

lui Machiavelli. expresie politică a acestui individualism pe cale de apariţie, 
marchează o „eliberare a reţelei holiste a scopurilor umane 11 L \ 

Imaginea modernă a singurătăţii în care omul puteri i suferă îşi manifestă 
atunci versiunea cea mai pregnantă în teama şi neîncrederea nutrite în 
orice clipă de prinţ faţă de năzuinţele personale ale semenilor săi 14 . La 
umbra suveranului, sub protecţia sa, apare o altă mare figură a 
individualismului născînd, cea a artistului. Sentimentul de a aparţine lumii 
şi nu doar comunităţii de origine se intensifică prin situaţia de exil în care 
se află mii de oameni datorită vicisitudinilor politice sau economice ale 
diferitelor state. Impunătoare colonii de exilaţi se creează în oraşele 
italiene, cea a florentinilor la Ferrara, de exemplu. Departe de a se 
abandona în voia tristeţii, aceşti oameni îndepărtaţi de oraşele lor natale, 
de familiile lor, îşi dezvoltă sentimentul nou al apartenenţei la o lume mai 
mare. Spaţiul comunitar a devenit prea strimt în ochii lor pentru a pretinde 
că le închide ambiţiile în limitele sale. Unica frontieră admisă de aceşti 
oameni ai Renaşterii este cea a lumii. Sînt deja indivizi, chiar dacă ei 
continuă, în multe privinţe, să aparţină unei societăţi în care legăturile 
comunitare rămîn puternice. Au dobîndit un grad de libertate faţă de 
legăturile anterioare, ce înainte era de neconceput. 

Divina Comedie a lui Dante este contemporană cu această slăbire 
încă imperceptibilă a cîmpului social, care acordă în mod cumpătat unor 
mii de oameni sentimentul de a fi cetăţean al lumii mai degrabă decît al 
unui oraş sau al unei regiuni. Aventura lui Vergiliu în infern este cea a unui 
individ, ea anunţă deja punerea în valoare a poetului, a artistului. Această 
mare operă e scrisă în limba vulgară, ca pentru a spori exilul interior al 
lui Dante, constrîns să trăiască în afara Florenţei. Dar, în ciuda necazului 
său, acesta poate spune cu exaltare : „Patria mea este lumea în general 44 . 
Dumnezeul revelaţiei, comunitatea, tradiţiile locale devin referinţe formale, 
ele nu ordonează în mod decisiv valorile şi acţiunile unui om eliberat tot 
mai mult de universitas. Uomo universale începe să caute în convingerile 
sale personale orientarea relativă a acţiunilor sale asupra lumii. El îşi 


13 Louis Dumont, Essai sur I'individualisine, op. cit., p. 79. 

14 Jacob Burckhardt, La civilisation de la Renaissance en Italie , voi. 1, Paris, 
Denoel, col. „Mediation“, p. 9. 

presimte importanţa sociala : nu mai sînt căile obscure ale providenţei 
cele care pot decide legat de viaţa sa sau de cea a societăţii, el ştie de 
acum că singur îşi fabrică destinul şi că decide forma şi sensul ce le 
poate lua societatea unde trăieşte. Eliberarea de religios duce la conştiinţa 
responsabilităţii personale, curînd va duce la eliberarea de politic o dată 
cu apariţia democraţiei. 


Inventarea chipului 

Geografia chipului se transformă. Gura încetează să mai fie căscată, 
gurmandă, loc al apetitului nestăvilit sau al strigătelor din piaţa publică, 
ea devine acum tributară unei semnificaţii psihologice, la fel de expresivă 
ca şi celelalte părţi ale feţei. Adevăr unic al unui om unic, epifanie a 
subiectului, a ego cogito. Corpul din modernitate încetează să privilegieze 
gura, organ al avidităţii, al contactului cu ceilalţi prin vorbire, strigăt sau 
cîntec, prin băutură sau hrană. Incandescenţa socială a carnavalului şi a 
sărbătorilor populare devine mai rară. Axiologia corporală se modifică. 
Ochii sînt organele beneficiare ale influenţei crescînde a „culturii savante 44 . 
Orice interes al chipului se concentrează în ei. Privirea, cu semnificaţie 
minoră pentru oamenii din Evul Mediu şi chiar din Renaştere, dobîndeşte 
o soartă mai importantă în secolele ce vin. Semnificaţie a distanţei, a 
devenit semnificaţia cheie a modernităţii, pentru că autorizează 
comunicarea, păstrînd atitudinea rezervată a interlocutorilor. 

în secolul alXV-lea, portretul individual devine în mod semnificativ 
una dintre primele surse de inspiraţie ale picturii, răstumînd în cîteva 
decenii tendinţa bine stabilită pînă atunci de a nu reprezenta persoana 
umană fără a recurge la o figură religioasă. înfloririi creştinismului îi 
corespunde o respingere a portretului 15 , legată de teama că surprinderea 
imaginii omului să nu fie cea a omului însuşi. Portretul nu e perceput ca 
un semn, ca o privire, ci ca o realitate ce expune persoana. La începutul 
Evului Mediu, doar înalţii demnitari ai Bisericii sau ai Regatului lasă portrete 


15 Dar acestea erau pe atunci foarte stilizate, fără marcă reală de individuaţie. 

ale persoanelor lor, dar protejate de vrăjitorii prin consonanţa religioasă 
a scenelor unde apar, înconjuraţi de personaje celeste. Exemplul Papei 
face ca donatori bogaţi să dorească a li se introduce imaginea în operele 
religioase (fresce, manuscrise, apoi spatele altarelor), la a căror realizare 
contribuie cu generozitate. Donaţia la adăpostul unui sfînt patronaj îi 
permite donatorului să-şi asigure propria perenitate, amestecîndu-şi 
prezenţa cu aceea a unor înalte personaje ale istoriei creştine. în secolul 
al XlV-lea, alte suporturi primesc portretele : spatele altarelor, faţadele 
hotelurilor şi primele picturi de şevalet. în spatele altarelor, donatorul e 
cel mai adesea reprezentat în compania sfinţilor, dar uneori, şi mai ales 
pe părţile exterioare, se întîmplă să fie reprezentat izolat. în special cu 
Jan Van Eyck afiliaţia neapărat religioasă a prezenţei donatorului se 
estompează. Fecioara cancelarului Rolin (circa 1435) pune faţă în 
faţă, caîntr-o discuţie cordialăîntre soţi, Fecioara şi donatorul. Topografia 
pînzei nu distinge Fecioara de omul profan : spaţiul împărţit este egal 
pentru cei doi interlocutori. Portretulfamiliei Arnolfini (1434) celebrează 
fără consonanţă direct religioasă intimitatea casnică a doi soţi. La 
picioarele lor stă întins un căţel, care amplifică dimensiunea personală a 
scenei. Are loc o alunecare de la celebrarea religioasă înspre celebrarea 
profanului. Către 1380, totuşi, Girard d’Orleans a deschis drumul, 
semnînd unul dintre primele tablouri de şevalet unde figura doar profilul 
lui Ioan cel Bun. 

în secolul al XV-lea, portretul individual, detaşat de orice referinţă 
religioasă, ia avînt în pictură, la Florenţa ca şi la Veneţia, în Flandra ca şi 
în Germania. Portretul devine tablou prin el însuşi, suport al unei memorii, 
al unei celebrări personale fără altă justificare. Preocuparea faţă de 
portret şi deci, în mod esenţial, faţă de chip, va primi o importanţă tot 
mai mare de-a lungul secolelor (fotografia înlocuind pictura : astfel, 
numărul actelor de identitate, fiecare purtînd o fotografie, de care 
dispunem astăzi. Individuaţiaprin corp rafinîndu-se aici prin individuaţia 
prin chip). 

Pentru a înţelege toate acestea, trebuie amintit că faţa este partea 
cea mai individualizată, cea mai singularizată a corpului. Chipul reprezintă 
cifrul persoanei, de unde utilizarea sa socială într-o societate în care 
individul începe, încet, să se afirme. Promovarea istorică a individului o 

marchează paralel pe cea a corpului şi mai ales pe cea a chipului. Individul 
nu mai este membrul nedetaşabil de comunitate, de corpul social, el 
devine un corp prin el însuşi. Noua preocupare faţă de importanţa 
individului duce la dezvoltarea unei arte centrate direct pe persoană şi la 
rafinarea reprezentării trăsăturilor, o preocupare faţă de singularitatea 
subiectului, pe care secolele precedente o ignoraseră din punct de vedere 
social. Individualismul marchează apariţia omului închis în corpul său, 
marchează diferenţa sa, şi toate acestea în epifania chipului 16 . 


Ascensiunea individualismului 

Corolar al acestei dezvoltări a individualismului în Europa occidentală, 
gloria atinge tot mai mulţi oameni: poeţii se bucură în timpul vieţii de un 
considerabil renume. Dante sau Petrarca ilustrează acest lucru. Altă 
trăsătură revelatoare, apariţia semnăturii pe operele pictorilor. Creatorii 
din Evul Mediu rămîn în anonimat, contopiţi în comunitatea oamenilor, 
cum sînt constructorii de catedrale. In schimb, artiştii din Renaştere îşi 
imprimă operele cu sigiliul lor personal. In lucrarea sa Le gr and atelier 
d'Italie, Andre Chastel notează că „în a doua jumătate a secolului al 
XV-lea, autorul de tablouri tinde să se prezinte pe sine cu mai puţină 
discreţie decît altădată. Este momentul cînd semnătura începe să fie 
afişată cum se cuvine, sub formă de cartellino (foaie sau plăcuţă 
prezentînd numele artistului sau alte indicaţii despre execuţia operei). Se 
mai practică includerea frecventă a portretului autorului în unghiul drept 
al compoziţiei, cum a lacut Botticelli m Adoraţia Magilor , a familiei Medici 
(circa 1476). Aceste trăsături noi, ce abundă după 1460, dezvăluie 
aparent o conştiinţă mai clară a personalităţii 4417 . Vasari îi celebrează pe 
aceşti oameni aduşi dintr-o dată la o recunoaştere socială considerabilă. 
Artistul numai este valul de suprafaţă purtat de spiritualitatea mulţimilor, 
artizanul anonim ale marilor proiecte colective, el devine un creator 


16 Cf. David Le Breton, Des visages. Essai d’anthropologie, Paris, Metailie, 1992. 

17 Andre Chastel, Le grandatelier d’Italie (1500-1640), Paris, Gallimard, 1965, 
pp. 177 sq. 

autonom. Noţiunea de artist se încarcă cu o valenţă socială ce o distinge 
de celelalte profesiuni. 

Oraşele italiene din Renaştere se mîndresc că au adăpostit oameni 
celebri : sfinţi, dar şi oameni politici, poeţi, savanţi, filosofi, pictori etc. 
Compensînd o glorie şi ambiţii pe care nimic nu le mai opreşte, 
funcţionează ironia, ale cărei fonne se dezvoltă tot mai mult începînd 
cu Quattrocento 18 , formă de compensare, dar şi de rezistenţă a 
grupului în faţa unei autonomizări a indivizilor, care are loc în detrimentul 
său. Dar ironia nu are nimic comun cu rîsul din cultura populară, de 
esenţă comunitară. Ea este, într-o oarecare măsură, o ideologie a 
chipului, marchează o preocupare faţă de măsură, presupune distanţa 
individuală. Dimpotrivă, rîsul popular concentrează esenţa camavalescă 
a unui corp ce se desfăşoară cu forţă în hohote de rîs, nedistinct de 
om, un corp revărsîndu-se în natură, în cosmos, în mulţime, în exces 
(cf. infra). 

Mişcarea de autonomizare relativă a actorilor din anumite grupuri 
sociale nu încetează să se accentueze pe măsură ce cadrele sociale 
ale economiei medievale explodează prin proliferarea intereselor 
personale. Economia medievală se opune, într-adevăr, structural, 
îmbogăţirii unuia în detrimentul celorlalţi. Ea se bazează pe măsură, pe 
preocuparea de a controla cel mai corect sumele alocate în schimbul 
unui serviciu. Acest justum pretium traduce noţiunea de „sacrificiu 
rezonabil, cerut consumatorului 44 (Henri Hauser), suficient pentru ca 
familia producătorului să-şi ducă zilele. Regulile canonice în vigoare 
interzic împrumutul cu dobîndă. Calvin în 1545 distinge legile cereşti 
de legile omului, pentru a justifica ideea de credit şi a da astfel o 
legitimitate decisivă întreprinderii comerciale sau bancare. în paralel, 
de altfel, reformaţii, opunîndu-se instituţiilor ecleziastice, refuzînd 
autoritatea preotului, fac din religie o problemă de conştiinţă personală, 
punînd fiecare om în faţa lui Dumnezeu fără alt intermediar, moment 
important al evoluţiei individualiste. în acest context, ia avînt capitalismul 
la sfîrşitul secolului al XV-lea şi în secolul al XVI-lea, amplificînd 
individualismul de-a lungul veacurilor. 

18 J. Burckhardt, op. cit., pp. 118 sq. 

Corpul, factor de individuaţie 

Cu sentimentul nou de a fi individ, de a fi el însuşi, înainte de a fi 
membrul unei comunităţi, corpul devine frontiera precisă ce marchează 
diferenţa de la un om la altul. „Factor de individuaţie", el devine ţinta 
unei intervenţii specifice : cea mai pregantă este cercetarea anatomică 
prin disecţia operată pe corpul uman. Ţesătura comunitară ce reunea 
de secole, în ciuda disparităţi lor sociale, diferitele ordine ale societăţii 
sub egida teologiei creştine şi a tradiţiilor populare începe deci să 
slăbească. Structurarea individualistă îşi face drum încet-încetîn universul 
practicilor şi al mentalităţilor din Renaştere. Limitat, la început şi timp de 
mai multe secole, la anumite straturi sociale privilegiate, la anumite zone 
geografice, în esenţă la oraşe..., individul se distinge de semenii săi. în 
acelaşi timp, reculul, apoi abandonarea viziunii teologice asupra naturii îl 
determină să considere lumea ce-1 înconjoară o formă pură, indiferentă, 
o formă vidă din punct de vedere ontologic, pe care doar mîna omului 
are de acum autoritatea s-o modeleze. Această schimbare de distribuire 
a locului omului în cadrul cosmosului singularizează starturile burgheze. 
Individuaţia omului merge împreună cu desacralizarea naturii. într-o 
asemenea lume a rupturii, corpul devine frontieră de la un om la altul. 
Pierzîndu-şi înrădăcinarea în comunitatea oamenilor, rupîndu-se de 
cosmos, omul din straturile cultivate din Renaştere consideră faptul 
încarnării sale dintr-un unghi contingent. El se descoperă stînjenit de un 
corp, formă vidă din punct de vedere ontologic, dacă nu depreciată, 
accidentală, un obstacol în faţa cunoaşterii lumii înconjurătoare ( infra ). 
Căci vedem acest lucru : corpul reprezintă un rest. Nu mai este semnul 
prezenţei umane, inseparabil de om, el e forma sa accesorie. Definiţia 
modernă a corpului presupune că omul e rupt de cosmos, rupt de ceilalţi, 
rupt de el însuşi, corpul fiind reziduul acestor trei separări. 


Omul disecat 

Indice fundamental al acestei schimbări de mentalitate care 
autonomizează individul şi proiectează o lumină aparte asupra corpului 

uman, constituirea ştiinţei anatomice în Italia din Quattrocento , în 
universităţile din Padova, Veneţia, Florenţa mai ales, marchează o mutaţie 
antropologică impoitantă. O dată cu primele disecţii oficiale, la începutul 
secolului al XV-lea, apoi cu banalizarea relativă a acestei practici în 
secolele XVI şi XVII europene, trăim unul din momentele cheie ale 
individualismului occidental. în ordinea cunoaşterii, distincţia între corp 
şi persoana umană traduce simultan o mutaţie ontologică decisivă. Aceste 
diferite proceduri duc la inventarea corpului în episteme occidental 19 . 

înainte, corpul nu se distinge de subiectul căruia îi împrumută un 
chip. Omul nu poate fi disociat de corpul său, el nu se supune încă 
acestui paradox singular de a avea un corp. Pe toată durata Evului Mediu, 
disecţiile sînt interzise, chiar de neimaginat. Efracţia instrumentului în corp 
ar fi o violare a fiinţei umane, rezultat al creaţiei divine. Ar însemna şi 
atentarea la pielea şi la carnea lumii. în universul valorilor medievale şi 
renascentiste, omul se află în contact direct cu universul, el condensează 
cosmosul. Corpul nu e izolabil de om sau de lume : el este omul şi, pe 
scara sa, este cosmosul. O dată cu anatomiştii şi mai ales începînd cu 
De corporis humanifabrica (1543) a lui Vesalius, se naşte o distincţie 
implicită în episteme occidental între om şi corpul său. Aici îşi are izvorul 
dualismul contemporan, care priveşte, intr-un mod tot implicit, corpul în 
manieră izolată, într-un fel de indiferenţă faţă de omul căruia îi împrumută 
chipul. Corpul nu se mai se asociază cu verbul a fi, ci cu a avea. Dar 
ambiguităţile presărate în opera lui Vesalius sînt ilustrarea pregnantă a 
dificultăţii acestei treceri. 

5 

Primele disecţii practicate de anatomişti în scopul formării şi al 
cunoaşterii dovedesc o schimbare considerabilă în istoria mentalităţilor 
occidentale. O dată cu anatomiştii, corpul încetează să se epuizeze în 
totalitate în semnificaţia prezenţei umane. Corpul intră în imponderabilitate, 
e disociat de om, e studiat pentru el însuşi, ca realitate autonomă. El 
încetează să mai fie semnul ireductibil al imanenţei omului şi al ubicuităţii 
cosmosului. Dacă definim corpul modem ca pe indicele unei rupturi a 
omului cu el însuşi, al unei rupturi între om şi ceilalţi şi al unei rupturi între 


19 Despre istoria disecţiei şi consecinţele sale antropologice, cf. David Le Breton, 
La chair ă vif..., op. cit. 

om şi cosmos, găsim pentru prima oară aceste diferite momente în 
întreprinderea iconoclastă a primilor anatomişti şi mai ales începînd cu 
Vesalius. Totuşi, distincţia operată între prezenţa umană şi corp, 
acordîndu-i acestuia din urmă privilegiul de a fi interogat din punct de 
vedere ştiinţific şi în manieră specifică, indiferent de oricare altă referinţă 
(la om, la natură, la societate...), nu funcţionează decît în perioada sa 
de început, bîntuit încă multă vreme de reprezentările anterioare, aşa 
cum ilustrează în mod ciudat planşele din marea operă a lui Vesalius sau 
cele din numeroasele tratate de anatomie din secolele XVI-XVII. „In 
principiu, scrie astfel R. Caillois, nuartrebui să existe imagini mai potrivite 
a fi strict documentare, căci, în acest domeniu, orice fantezie este vinovată 
şi periculoasă. “ 20 Obiectivităţii dorite a figurii anatomice, multă vreme 
într-adevăr, i se adaugă suplimente provenite dintr-un imaginar frămîntat, 
chiar torturat. 

Disecţia aplicată omului nu este o întreprindere necunoscută înainte 
de Renaştere. Rareori fără îndoială, dar se pare că anticii o practicau. 
Galenus a deschis poate cîteva cadavre. Totuşi, Vesalius, ironic, 
subliniază că rectificările aduse lucrărilor sale pnntr-o practică mai regulată 
a anatomiei umane „ne demonstrează clar că n-a făcut niciodată el însuşi 
disecţia unui cadavru uman încă proaspăt. Indus în eroare de disecţiile 
sale pe maimuţe (să admitem că le-a considerat cadavre umane 
deshidratate şi pregătite pentru examinarea oaselor). I s-a întîmplat 
frecvent să-i taxeze, pe nedrept, de eroare pe vechii medici ce practicaseră 
disecţia fiinţelor umane. în plus, s-ar putea găsi la el numeroase concluzii 
greşite în ceea ce priveşte chiar maimuţei e“ 21 . Pînă în secolul al XVI- 
lea, cunoştinţele privind interiorul invizibil al corpului sînt furnizate de 
comentariile dinjurul operei lui Galenus. Chiar Vesalius, în ciuda atacurilor 
de care nu-1 cruţă, rămîne, în anumite puncte, influenţat de ilustrul său 


20 Roger Caillois ,Au coeur dufantastique, în Coherences aventureuses , Gallimard, 

p. 166. 

21 Andre Vesale, Lafabrique du corps humain, Actes Sud-INSERM, 1987, p. 37. 
Această mică lucrare bilingvă (latină-franceză) nu reia, din păcate, decît prefaţa 
lui Vesalius din opera sa. Prefaţă la început pasionantă pentru o istorie a 
anatomiei şi deci şi despre gîndirea corpului în lumea occidentală. 

predecesor. De fapt, tratatele de anatomie anterioare secolului al XVI- 
lea se bazează mai ales pe anatomia porcină, considerată pe atunci ca 
puţin diferită din punct de vedere structural de cea a omului. Corpul 
uman fiind de neatins, înseamnă că şi omul, fragment al comunităţii şi al 
universului, e de neatins. încă în 1300, Papa Bonifaciu VIII se revoltă 
împotriva cruciaţilor care fierb carnea marilor personaje decedate pe 
pămînturi străine spre a transporta mai uşor scheletul pînă în ţara sa 
natală pentru înhumare. Este un semn, de altfel, că, pentru contemporani, 
omul rămîne nedisociat de corpul său, că nu-1 putem distinge pe unul de 
celălalt. Dar Bonifaciu VIII, în bula sa De Sepulturis , condamnă cu 
hotărîre reducerea cadavrului la starea de schelet în numele dogmei 
învierii. Cadavrul nu poate fi dezmembrat, deteriorat, divizat, fără a 
compromite condiţiile mîntuirii omului, pe care îl încarnează mereu. 
Corpul rămîne semnul omului, avem şi aici dovada, dar de un alt ordin. 
A diviza un corp în bucăţi înseamnă a distruge integritatea umană, a 
risca să-i compromiţi şansele în perspectiva învierii. Corpul ţine de 
registrul verbului a fi (omul e corpul său, dar mai e şi altceva), nu intră 
încă în cel al verbului a avea (a avea un corp, eventual distinct de sine). 

Dar sub egida unei suprapuneri de factori sociali, economici, politici, 
demografici etc., ale căror detalii privind circumstanţele depăşesc cadrul 
studiului de faţă, trama culturală se transformă, tradiţiile populare sînt 
combătute de păturile conducătoare, influenţa teologiei asupra spiritelor 
slăbeşte treptat, deschizînd calea unei secularizări a concepţiei legate de 
lume şi a unei căutări a raţionalităţii ce continuă şi astăzi. Începînd cu 
Galilei, logica intelectuală pusă în mişcare într-o mulţime de domenii de 
către păturile savante din secolele XVI-XVU nu încetează să-şi amplifice 
evoluţia. Contra tradiţiilor populare şi a poziţiilor creştine, raţionalitatea 
merge pe drumul său. Iar deschiderea corpurilor va fi jucat un rol deloc 
neglijabil în dinamica civilizaţiei. Se cristalizează aici una dintre sursele 
actualei noastre reprezentări a corpului (şi deci a omului). Cu Vesalius, 
se anunţă o antropologie de alt ordin, care începe o cezură (nu încă 
pe-de-a-ntregul consumată) faţă de cea anterioară, ce făcea din om (şi 
deci din corpul său) o parte din cosmos. Anatomia vesaliană este puţin 
diferită de aceea care caracterizează astăzi ştiinţele biomedicale, dar 
acesta nu e esenţialul pentru noi. Ruptura epistemologică a lui Vesalius 
face posibilă gîndirea modernă a corpului, chiar dacă el doar o anunţă. 

Leonardo da Vinci şi Vesalius 

„O, tu, care te dedai la speculaţii privind această maşină care este a 
noastră, nu te întrista să o cunoşti prin moartea altcuiva, ci bucură-te că 
intelectul nostru a fost dotat de către creator cu un asemenea instrument 
excelent/ 4 Acestea sînt cuvintele semnificative ale lui Leonardo din 
Quaderni. Şi, într-adevăr, căile anatomiei modeme sînt deschise de doi 
oameni foarte diferiţi. Chiar dacă istoria îi acordă o soartă favorabilă lui 
Vesalius (1514-1564), Leonardo (1452-1519) îl precedă în această 
aventură, disecînd vreo treizeci de cadavre şi scriind numeroase note şi 
dosare despre anatomia umană. Dar manuscrisele lui Leonardo nu au 
decît o influenţă redusă în epoca lor, iar apoi multă vreme cvasisecretă, 
din cauza neglijenţei moştenitorului său, Francisco Melzi, care se 
mulţumeşte, în cincizeci de ani, să recopieze doar cîteva fragmente din 
manuscrisul consacrat picturii. Leonardo da Vinci nu şi-a tipărit niciodată 
ideile sau desenele. Din cauza amplorii curiozităţilor şi a talentelor sale, 
a fost şi mai puţin făcut cunoscut de cercetătorii din secolele următoare. 
Aşa cum subliniază Georges Sarton, Leonardo a dispreţuit cele două 
invenţii majore ale epocii sale : tipografia şi gravura 22 , care ar fi putut 
face ca opera sa să pătrundă în acel secol şi să devină perenă, în loc s-o 
lase dispersată şi în paragină. Tratatele proiectate de Leonardo despre 
pictură sau anatomie nu văd lumina tiparului, la fel ca şi multe din invenţiile 
sale reunite doar în Quaderni. La moartea lui Melzi, acestea din urmă 
trec din mînă în mînă înainte de a cunoaşte o difuzare mai amplă, în 
special începînd din 1796, cînd Chamberlaine reproduce o parte din 
desenele anatomice într-un volum. Mai ales posibilitatea tipografilor de 
a reproduce manuscrisele în facsimil (la sfîrşitul secolul al XlX-lea) va 
face cunoscută definitiv amploarea şi calitatea muncii lui Leonardo în 
materie de anatomie. Vesalius n-a cunoscut, fără îndoială, niciodată aceste 
desene şi comentarii şi lui îi revine privilegiul de a introduce cunoştinţele 
anatomice în corpusul ştiinţei modeme. 


22 Georges Sarton, Leonard de Vinci ingenieur et savant , în Leonard de Vinci et 
l'experience scientifique du XVI e siecle, PUF, 1953 ; vezi, în acelaşi volum, 
Elmer Belt, Les dissections anatomiques de Leonard de Vinci. 

Primele disecţii oficiale au loc în universităţile italiene la începutul 
secolului al XlV-lea, avînd ca obiect cadavrele condamnaţilor. Ele se 
succed apoi la intervale regulate, sub controlul Bisericii, care cîntăreşte 
cu rigoare autorizaţiile acordate. De unde solemnitatea acestor prime 
disecţii : ceremonii lente etalate pe mai multe zile, realizate cu scopuri 
pedagogice la adresa unui public de chirurgi, bărbieri, medici şi studenţi. 
Ele se generalizează în secolul al XVI-lea, depăşindu-şi intenţia iniţială, 
pentru a lua amploare asemenea unui spectacol spre curiozitatea unui 
auditoriu compozit. Teatrele anatomice sînt menţionate în ghidurile de 
călătorii. M. Veillon 23 citează un text din 1690, ce aminteşte prezenţa 
regulată a patru pînă la cinci sute de spectatori cu ocazia şedinţelor 
publice de anatomie din grădinile regelui. Ne amintim, de altfel, în Bolnavul 
închipuit , de propunerea lui Diafoirus către Angelique : „Tot cu 
permisiunea tatălui dumneavoastră, vă invit să veniţi într-una din zile- 
aşa ca o distracţie - să asistaţi la disecţia unei femei, cînd o să iau şi eu 
cuvîntul“ (Actul II, scena 6) . Mentalităţile din acest secol au devenit 
deschise la lucruri ce-ar fi umplut de oroare oamenii din epocile anterioare, 
inclusiv oamenii care exersau profesiunea vindecării, discipoli ai lui 
Galenus. Corpul nu mai vorbeşte pentru omul al cărui chip îl portretizează: 
unul se distinge de celălalt. Anatomiştii pornesc la cucerirea secretului 
trupului, indiferenţi faţă de tradiţii, tabu-uri, relativ liberi în legătură cu 
religia, ei pătrund în microcosmos cu aceeaşi independenţă de spirit ca 
şi Galilei, revocînd printr-un termen matematic spaţiul milenar al 
Revelaţiei. M.-C. Pouchelle are dreptate cînd sugerează că, deschizînd 
corpul uman, anatomiştii „deschideau, poate, calea altor descoperitori, 
fisurînd, o dată cu frontierele corpului, frontierele lumii pămînteşti şi ale 
macrocosmosului“ 24 . 

Primele lecţii de anatomie efectuate pe baza unui cadavru se 
organizează asemenea unui comentariu al lui Galenus, iar distanţa faţă 


23 Mărie Veillon, La naissance de la curiosite anatomique en France (milieu du 
XVI e -XVII e siecles), în Ethique medicale et droits de l'homme , Actes Sud- 
INSERM, 1988, pp. 233-250. 

* Moli ere, Bolnavul închipuit , trad. Tudor Bogdan şi Ştefan Crudu, în Opere , 
voi. IV, Bucureşti, Editura de Statpentru Literatură şi Artă, 1958, p. 662 (n. trad.). 

24 Marie-Christine Pouchelle, op. cit., p. 137. 


48 



ANTROPOLOGIA CORPULUI ŞI MODERNITATEA 


de corpul disecat traduce o subtilă ierarhie socială. O miniatură din tratatul 
lui Guy de Chauliac (1363) surprinde admirabil această topografie 
simbolică articulată în jurul relaţiei cu corpul. Scena are loc la Universitatea 
din Montpellier, unde se practică disecţia, cu titlu excepţional, din 1315. 
La o mică distanţă faţă de masa unde se află cadavrul, magi ster , cu o 
lucrare a lui Galenus în mînă, se mulţumeşte să citească cu voce tare 
textul consacrat. Cu cealaltă mînă, la distanţă, indică organele despre 
care vorbeşte. Cei ce deschid corpul fac parte din două categorii diferite 
de bărbieri. Cel ce taie carnea este analfabet, al doilea, care desprinde 
organele pentru a susţine cuvintele maestrului, e mai instruit. In această 
miniatură, sîntprezenţi mai mulţi clerici. De la bula lui Bonifaciu VIII, 
Biserica solicită autorizaţiile pentru actul anatomic. O călugăriţă, cu mîinile 
împreunate într-o atitudine de rugăciune, şi un preot sînt acolo pentru a 
veghea la mîntuirea femeii expuse astfel curiozităţii publice. Se mai 
observă gravitatea chipurilor, solemnitatea posturilor. 

O altă planşă, provenind din Anatomie de Mo rido de Lazzi (1532) 
de Latrian şi Janot, ilustrează mai bine grija faţă de distanţă a lui magister. 
La înălţimea catedrei, acesta din urmă citeşte o lucrare a lui Galenus, 
indicînd vag cu mîna organele pe care un bărbier se grăbeşte să le 
descopere, la ordinele unui cleric ce repetă cuvintele maestrului. în 
această planşă, călugării au dispărut. între cele două tratate s-a interpus 
o schimbare de mentalitate. 


Fabrica lui Vesalius 

„în sfîrşit, la Padova, la şcoala ceamai celebră din univers..., mi-am 
consacrat sîrguinţa cercetărilor privind structura omului şi, respingînd 
metodele ridicole utilizate în celelalte universităţi, m-am ocupat de 
anatomie şi am predat-o astfel încît nimic din ce ne-au transmis strămoşii 
să nu rămînăîn umbră.“ 25 în 1543, apare la Băle De corporis humani 

25 A. Vesal Q,Lafabrique..., op. cit.,p. 35. Despre viaţa şi opera lui Vesalius, cf. 
C. D. O’Malley, Artdreas Vesalius ofBrussels, 1514-1564, Berkeley, Univer- 
sity of California Press, 1964. 

fabrica a lui Vesalius. Un tratat enorm dc 700 de pagini, conţinînd 300 
de planşe gravate tară îndoială de Jean de Calcar, un elev al lui Tiziano. 
De la început, Vesalius îşi afumă independenţa de spirit faţă de tradiţia 
galenică. Frontispiciul lucrării (realizat, poate, de Tiziano) îl arată simbolic 
pe Vesalius intervenind asupra cadavrului. Gravura următoare îl prezintă 
din nou, invitînd cititorul să înveţe lecţia din cartea sa. El ţine braţul gol al 
unui om jupuit, avînd alături o pană şi o hîrtie pentru a nota în detaliu 
observaţiile. O dată cu Vesalius, anatomia se eliberează de jurămîntul 
de credinţă faţă de Galenus. Apariţia lucrării Fabrica, în acelaşi an ca şi 
De Revolutionibus a lui Copemic, marchează o dată importantă a acestui 
proces ce duce la inventarea corpului în gîndirea occidentală. Şi totuşi, 
Fabrica spune multe despre obstacolele mentale care trebuie încă ridicate 
pentru a putea privi corpul în mod definitiv ca virtual distinct de om. 

Vesalius se naşte la Bruxelles în 1514. Casa părinţi lor săi nu e departe 
de locurile unde se desfăşoară execuţiile capitale. 

Din punct de vedere istoric, de altfel, o parte din ştiinţa anatomică 
pe cale de apariţie se profilează în umbra spînzurătorilor (sau în 
singurătatea nocturnă a cimitirelor). Cadavrele rămîn acolo pînă la 
descămare. Primele observaţii ale lui Vesalius privind anatomia unamă 
îşi au sursa în privirea detaşată, care uită metodologic omul, pentru a nu 
lua în considerare decît corpul. Vesalius îşi face studiile la Louvain, apoi 
la Paris, unde, conform legendei, frecventează adesea cimitirele şi 
spînzurătorile, spre a-şi procura cadavrele de care are nevoie pentru 
disecţiile clandestine. Pleacă apoi în Italia de Nord, propice pe atunci 
experienţelor iconoclaste. în 1537, devine doctor în medicină la 
Universitatea de Padova. 

Planşele din Fabrica indică o mutaţie epistemologică încărcată de 
consecinţe, dar ele plătesc un tribut semnificativ reprezentărilor anterioare 
ale omului şi ale cosmosului. Anatomistul şi artistul nu redau pe planşe o 
observare obiectivă a interiorului corpului uman, devenit vizibil. 
Transpunerea consistenţei corpului pe spaţiul cu două dimensiuni alpaginii 
face orice duplicare imposibilă. Artistul, conturînd figurile anatomice sub 
privirea exigentă şi complice a lui Vesalius, se înscrie într-o convenţie, 
într-un stil. El operează o transpunere simbolică, în care preocuparea 
pentru exactitate, pentru fidelitatea faţă de obiect se suprapune jocului 

confuz al dorinţei, al morţii, al angoasei. Pictarea celor jupuiţi e departe 
de a fi neutră din punct de vedere afectiv în acest moment de început al 
reproducerii lor de mîna gravorului. Inconştientul artistului, cel al 
anatomistului, care veghează asupra fidelităţii detaliului, intervin în 
desenarea figurilor, în alegerea posturilor lor, a fondului ce le adăposteşte. 
Dincolo de acest aspect individual, care o determină, intervine în negativ 
trama socioculturală, adică suma interdicţiilor, a rezistenţelor înrădăcinate 
în spirit faţă de actul anatomic. Angoasa, culpabilitatea înconjoară 


umane şi de acest voyeurism morbid al interiorului corpului. Multă vreme, 
pînăîn secolul al XVIII-lea şi chiar după aceea, fiecare tratat de anatomie 
a reprezentat o rezolvare specifică a acestei dezbateri interioare care 
opunea setea de cunoaştere a anatomistului, pe de o parte, propriului 
inconştient şi rezonanţelor afective ale valorilor inerente epocii, ancorate 
în el, pe de altă parte. 

Planşele din Fabrica şi din alte numeroase tratate dinainte de secolul 
al XVIII-lea prezintă corpuri torturate, unde alternează imagini încărcate 
de angoasă sau de oroare senină 26 . Ele oferă de-a lungul paginilor situaţii 
insolite dintr-un muzeu imaginar al torturii, un catalog oniric al 

26 Roger Caillois, căutînd o definiţie a fantasticului în afara căilor bătătorite, în 
afara cercetării intenţionate a scriitorilor sau a artiştilor, consacră pagini 
frumoase acestor tratate de anatomie : Roger Caillois, Au coeurdufantastique, 
op. c/7., pp. 165 sq. Evocînd mai sus imagini încărcate de angoasă, ne gîndim 
la anumite planşe din Vesalius, din T. Bertholin (frontispiciul din a sa Anatomia 
Reformata , 1651, este un model al genului), din G. Bilos, din Albinus (astfel, 
scheletele sale meditînd, confruntate deodată cu hipopotami în ale sale Tabu- 
laesceleti et musculonim corporis humani) ; în privinţa ororii senine, exemplele 
ar fi numeroase : Gauthier d’Agauty, cu celebrul său „înger al anatomiei 14 foarte 
admirat de suprarealişti; alte planşe în care el „deschide spatele sau pieptul 
unor tinere femei surîzătoare, admirabil coafate şi machiate, pentru a aduce la 
lumină structura ţesuturilor corpurilor lor“ (Roger Caillois, op. cit. , p. 172) sau 
Juan Valverde (1563), Charles Estienne (1546) etc. Pentru o vedere de ansamblu 
asupra tratatelor de anatomie, trimitem la Jacques-Louis Binet şi Pierre 
Descargues, Dessins et traites d’anatomie, Paris, Chene, 1980 ; L. Choulant, 
History and bibliography of anatomy illustration , New York, Hoffner, 1962 ; 
A. H. Mayor, Artists andanatomists, New York, Metropolitan Museum pub., 
1984. 

insuportabilului. Munca anatomistului e atinsă de culpabilitate, ceea 
ce transpare prin figuri. Corpul ciopîrţit, sfîşiat, aduce astfel, simbolic, 
mărturie în privinţa omului pe care-1 reprezenta şi aminteşte de 
inviolabilitatea sa trecută. „în aceste documente a căror precizie este 
totul, există mai mult mister adevărat decît în cele mai delirante invenţii 
ale lui Hieronymus Bosch“, scrie Roger Caillois 27 . Vesalius îşi reprezintă 
jupuiţii sau scheletele sub formă umanizată, avînd o anumită atitudine, şi 
nu sub formă inertă, lipsită de semnele vieţii. Corpul se şterge în faţa 
prezenţei umane, care transpare în stilizarea gesturilor cadavrului. La 
Vesalius şi la mulţi alţii, corpul, disociat din punct de vedere epistemologic 
de om, devenit autonom, este contrazis de corpul figurat, jupuit, dar om 
înainte de orice. Preocuparea faţă de exactitate a anatomistului este 
depăşită de refularea culturală a cercetării sale. Anumite planşe spun 
infinit mai mult despre asta decît credea autorul lor. Corpul protestează 
împotriva gestului care îl izolează de prezenţa umană. Prin insistenţa sa 
de a fi, el dovedeşte că e tot om. Corpul cu adevărat disecat de anatomist 
îşi ia revanşa simbolică prin intermediul corpului figurat, care îşi afirmă 
condiţia umană. 

Contrar aparenţelor, Vesalius nu dezvăluie un cadavru, ci ceea ce 
rămîne un om disociabil de corpul său, un om care urlă sub efracţia 
scalpelului, meditează la propria moarte şi arată, prin gestica sa de 
torturat, refuzul (deja sortit eşecului, dat fiind că disecţia a avut loc) 
acestei alunecări ontologice care face din corp un pur artificiu al persoanei 
şi o dedică pe aceasta unui destin solitar, rupt de lume, rupt de ceilalţi, 
orfană chinuită de apendicele de came ce-i modelează chipul. „Omul lui 
Vesalius, constată G. Canguilhem, rămîne un subiect răspunzător de 
atitudinile sale. Iniţiativa posturii în care se oferă examinării îi aparţine lui 
şi nu spectatorului/* 28 Mai mult, jupuiţii lui Vesalius pozează precum 
actorii convenţionali din Commedia dell ' arte 29 . 


27 Roger Caillois, op. cit., p. 173. 

28 Georges Canguilhem, L ’homme de Vesale dans le monde de Copernic , 1543, 
în Etudes d’histoire et dephilosophie des Sciences , Vrin, 1983. 

29 Conform observaţiei lui Claude Gandelman, L ’art comme Mortificatio camis, 
în Le regarddans le texte , Paris, Meridiens-Klincksieck, 1986, pp. 54-56. 

Vechea introducere a omului ca element al universului nu mai apare 
decît în negativ în figurile lui Vesalius. Redus la condiţia de jupuit şi de 
schelet, omul renunţă, simbolic, la cosmos. Semnificaţia corpului nu tnmite 
la nimic altceva. Microcosmosul, pentru Vesalius, a devenit o ipoteză 
inutilă : corpul nu este altceva decît corp. Şi, totuşi, ca mai înainte, se 
impune o trecere la inconştientul personal şi cultural al anatomistului. 
Detaşat de corpul uman, cosmosul este respins neglijent în arierplan, el 
se degradează devenind un peisaj destinat să îndulcească expunerea 
prea crudă a jupuiţilor: atunci apar cîmpiile cultivate, clopotniţele, satele 
minuscule, colinele. Un univers socializat înconjoară figurile şi le 
temperează singurătatea, dar prezenţa celorlalţi oameni, ca şi aceea a 
cosmosului, se reduce la aceste semne. Începînd cu Vesalius, omul 
cosmologic din epoca anterioară nu mai este decît caricatura lui însuşi: 
un cosmos în zdrenţe se oferă ca arierplan al omului disecat, devenind 
decor pur. 

Vesalius face drumul posibil, dar rămîne în prag. Pentru o vreme, el 
atestă practica şi reprezentarea anatomică în cursul căreia cel ce 
îndrăzneşte disecţia nu este în totalitate eliberat de vechile reprezentări, 
înrădăcinate nu numai în conştiinţă, unde pot fi combătute, ci şi (mai 
ales) în inconştientul cultural al cercetătorului, unde îşi continuă mult timp 
influenţa 30 . 

Despărţit în mod obiectiv de el însuşi, redus la starea de corp, jupuitul 
lui Vesalius nu încetează să manifeste, prin umanitatea posturilor sale, 
refuzul acestei stări de fapt. Distins în mod obiectiv de ceilalţi oameni, 


30 Richard Selzer, chirurg american, evocă un portret al lui Vesalius care ornează 
holul unei celebre facultăţi de medicină. El observă cît de „întipărită îi este pe 
chip o expresie de culpabilitate, de melancolie şi de teamă. Ştie că se pregăteşte 
pentru rău, pentru încălcarea legilor, dar nu se poate opri, fiind un fanatic... te 
înţeleg, Vesalius. Şi azi, după atîtea călătorii spre înlăuntru, am acelaşi senti¬ 
ment de încălcare a unei interdicţii, cînd contemplu interiorul corpului, aceeaşi 
teamă iraţională de a comite o faptă rea, pentru care voi fi pedepsit. Să ne 
gîndim, vederea organelor noastre ne este refuzată. Cîţi dintre noi au parte de 
contemplarea propriei spline, propriei inimi, supravieţuind apoi? Geografia 
secretă a corpului nostru e un cap de meduză, care orbeşte ochiul destul de 
trufaş pentru a o privi în faţă“, Richard Selzer, La chair et le couteau. Confes- 
sions d'an chirurgien , Paris, Seuil, (trad. din amer.), 1987, p. 17. 

devenit individ, stilizarea atitudinilor sale arată, totuşi, o ancorare socială 
intactă : el rămîne om atunci cînd e pn vit. Şi, în sfîrşit, rupt în mod obiectiv 
de cosmos, el se scaldă într-un peisaj natural, caricatură a microcosmosului, 
dar dovadă că Vesalius nu-1 poate face încă să dispară în totalitate^ 1 . 

Omul lui Vesalius anunţă apariţia unui concept modem, cel al corpului, 
însă rămîne în anumite privinţe dependent de concepţia anterioară a omului 
ca microcosmos. Tăindu-şi trupul, izolînd corpul, distingîndu-1 de om, el 
se distanţează şi de tradiţie. Dar se menţine încă la marginea 
individualismului şi într-un univers precopemician. Totuşi, jalonul stabilit 
de Vesalius este esenţial pentru ca omul să înveţe să se lipsească de 
cosmos şi de comunitatea sa şi să se descopere curînd subsumat de 
către cogito. Cogito- ul, care fondează tocmai legitimitatea individului, 
a omului ce se bazează mai întîi pe el însuşi. De la Vesalius la Descartes, 
de la Fabrica la Discurs asupra metodei , o absenţă se face simţită în 
gîndirea occidentală : la un anumit nivel, corpul se purifică de orice 
referinţă la natură şi la omul pe care el îl încarna. 

La Descartes, corpul se supune unei metafore mecanice, fapt ce 
revelează alunecarea produsă. Invers, metafora organică devine mai 
rară, desemnînd cîmpul social. Individualismul a cîştigat un teren 
considerabil. Corpul, „model prin excelenţă al oricărui sistem finit“, după 
observaţia pertinentă făcută de Mary Douglas 32 , nu mai e potrivit să 
reprezinte o colectivitate umană, a cărei dimensiune holistă începe să 
crească. între secolele XVI şi XVIII, se naşte omul modernităţii: un om 
despărţit de el însuşi (aici sub auspiciile clivajul ontologic dintre corp şi 
om), despărţit de ceilalţi (cogito nu este cogitamus) şi despărţit de cosmos 
(de acum înainte, corpul nu mai pledează decît pentru el însuşi, rupt de 
restul universului, îşi găseşte ţelul în sine, nu mai este ecoul unui cosmos 
umanizat). 


31 Georges Canguilhem remarcă faptul că omul lui Vesalius îşi înscrie destinul 
într-o lume în multe privinţe precopemiciană. „Pe pămîntul ce-1 poate considera 
încă nemişcat, omul lui Vesalius îşi păstrează postura aristotelică : stă în 
picioare, cu capul sus către partea de sus a lumii, în corespondenţă cu ierarhia 
elementelor, analoagă cu ierarhia fiinţelor şi oglindă a acesteia“, Georges 
Canguilhem, op. cit., p. 29. 

32 Mary Douglas, De Ia souillure , Maspero, p. 131. 

Legat de individualism, adică de slăbirea legăturilor dintre actori şi 
de aspectul mai voluntar al contactelor, o dată cu creşterea impoitanţei 
vieţii private opuse vieţii publice, apare în secolul al XVl-lea un sentiment 
nou : curiozitatea 3 ' 1 . Contemporani cu legitimarea disecţiei în scopuri de 
cercetare medicală sau deînvăţămînt, persoane particulare îşi instalează 
la domiciliu cabinete anatomice, unde adună curiozităţile pe care corpul 
uman e susceptibil să le ascundă sau chiar rămăşiţele pămînteşti ale unor 
oameni disecaţi, cu înclinaţie pentru orice, ,monstruozitate‘ \ în posibilitatea 
de a reuni, pentru uz personal, cadavre umane în scopuri de curiozitate 
şi colecţie, cum se adună alte obiecte, fără a se percepe în această 
practică cea mai micăruptură axiologică, se reperează din nou alunecarea 
corpului în afara persoanei şi caracterizarea sa ca scop în sine, susceptibil 
să alimenteze investigaţii particulare : obiect anatomic, pentru a discerne 
structura sa internă, obiect de studiu estetic, pentru a defini proporţiile 
ideale, corpul face şi obiectul unei expuneri 34 . 

Se colecţionează rămăşiţe pămînteşti sau fragmente anatomice, din 
cauza particularităţii lor sau pentru a acumula, precum Ambroise Pare, 
cunoştinţe directe şi metodice despre corp, spre a servi astfel mai bine 
practica medicală. Rupt de omul pe care-1 încarna şi pentru care rămîne 
doar semnul lipsit de valoare, vestigiu devenit indiferent al cuiva care nu 
mai e, este permis, prin această reprezentare, să se studieze şi să se 
păstreze pentru edificare personală tumorile, pietrele, fetuşii, membrele 
malformate sau să se conserve rămăşiţele disecate. In 1582, Ambroise 
Pare menţionează că deţine un cadavru uman, de care se foloseşte pentru 
a revizui anatomia : „Pot spune că am un corp la mine în casă, care mi-a 
fost dat de către magistratul penal numit Seguier, stăpîn la La Verriere, 
după ce a fost executat de justiţie, în urmă cu 27 de ani, şi pe care l-am 

33 Despre curiozitate, vezi K. Pomian, Collectionneurs, amateurs et curieux, 
Paris, Venise : XVF-XVIIP siecle, Paris, Gallimard, 1987. 

34 Mai trebuie subliniat traficul de mumii între Egipt şi Franţa (de fapt, cel mai 
adesea confecţionate cu puţin înainte de vînzarea cu cadavre de săraci, de 
bolnavi) ce caracterizează secolele XVI şi XVIII. Unii medici, împotriva cărora 
se revoltă A. Pare, recomandă într-adevăr să se ia „mumii“ pentru protecţie 
contra răului şi pentru prelungirea vieţii, cf. Da vid Le Breton, La chair ă vif..., 
op. cit., p. 237. 

disecat: am ridicat aproape toţi muşchii corpului de pe partea dreaptă... 
iar partea stingă am lăsat-o întreagă : pentru a-1 conserva mai bine, l-am 
ciupit cu o pensetă în mai multe locuri, astfel încît lichidul să pătrundă în 
profunzimea muşchilor şi a altor părţi; se mai văd şi azi plămînii întregi, 
inima, diafragma, mediastinul, stomacul, splina, rinichii, părul din barbă 
şi din alte zone, chiar unghiile, pe care le-am văzut crescînd, după ce 
le-am tăiat de mai multe ori“ 3:) . 

Inventarea corpului în calitate de concept autonom implică o mutaţie 
a statutului omului. Antropologia raţionalistă anunţată de anumite curente 
din Renaştere şi care se realizează în secolele următoare nu mai este 
inclusă în cadrul unei cosmologii, ea susţine singularitatea omului, 
singurătatea sa şi, în paralel, aduce la lumină un rest ce se numeşte corp. 
Ştiinţa anatomică stabileşte autonomia corpului şi neglijarea omului pe 
care, totuşi, acesta îl încarnează 36 . în Piatra filosofalâ, Marguerite 
Yourcenar spune povestea lui Zenon, personaj fictiv, dar verosimil, medic, 
alchimist şi filosof, în acelaşi timp, născut în 1510. în timpul peregrinărilor 
sale, el face disecţii clandestine, mai ales împreună cu un confrate al 
cărui fiu a murit recent. Zenon îşi aminteşte : „în mirosul de oţet din 
camera unde disecam acel mort, ce nu mai era fiul, sau prietenul cuiva, 
ci doar un frumos exemplar al maşinăriei omeneşti.. .“ 37 Medicina 
modernă apare în această ruptură ontologică, iar imaginea sa despre 
corpul uman îşi are sursa în reprezentările anatomice provenite din trupurile 
fără viaţă, unde omul nu mai este. O imagine grăitoare a acestei detaşări, 


35 Citat de Mărie Veillon, La uaissance de la curiosite ..., op. cit., p. 237. 

36 Hiperspecializarea medicinei actuale în jurul anumitor funcţii sau al anumitor 
organe urmează aceeaşi logică. Aceasta este contradicţia majoră a oricărei 
medicine care nu e cea a persoanei : e bolnav omul sau unul dintre organele 
sale, una dintre funcţiile sale? Trebuie îngrijit bolnavul sau boala? Considerînd 
adesea omul ca epifenomen al unei alterări ce nu atinge decît corpul, o mare 
parte a medicinei actuale îşi proclamă fidelitatea faţă de acest clivaj, anunţat de 
Vesalius. Argumentul obişnuit opus medicinei moderne este că ea se 
interesează de boală (de corp, de organul bolnav) mai mult decît de bolnavul 
însuşi. Istoria personală a subiectului e considerată neglijabilă. 

37 Marguerite Yourcenar, L ’ceuvre au noir , „Le Livre de Poche“, p. 118 [ed. rom. : 
Marguerite Yourcenar, Piatra filosofalâ , trad. Sanda Oprescu, Bucureşti, 
Editura Univers, 1999, p. 87]. 

a acestei despărţiri ontologice : în 1560, spaniolul Juan Valverde îşi 
publică Anatomia de! Corpo humano, inspirată de lucrările lui Vesalius. 
Una din gravurile tratatului arată un jupuit care-şi flutură pielea ca pe o 
cîrpă, unde se ghicesc orificiile feţei. In mîna stingă, mai ţine cu hotărîre 
cuţitul propriului supliciu. Dar deja un artist a deschis calea. Pe peretele 
Capelei Sixtine unde Michelangelo a pictat Judecata de Apoi (1536- 
1541), el s-a reprezentat pe sine ca jupuit. Şi-a pictat propriul chip pe 
pielea smulsă martirului Bartolomeu, pe care o ţine un personaj impozant, 
situat nu departe de Hristos-judecătorul. 


Corpul ca rest 

între secolele XVI şi XVII, mai ales o dată cu iniţiativa anatomistă, 
se deschide calea ce depreciază ştiinţele populare şi legitimează, în 
schimb, ştiinţa biomedicală pe cale de apariţie. Ştiinţa corpului devine 
apanajul maimult sau mai puţin oficial al unui grup de specialişti, protejaţi 
prin raţionalitatea discursului lor. Cultura savantă ce-şi ocupă locul în 
jurul secolului al XVII-lea nu atinge decît o minoritate din populaţia 
europeană, dar aceasta e cea activă. Ea transformă încet-încet cadrele 
sociale şi culturale. De aceea, tradiţiile populare de vindecare continuă 
să-şi exercite influenţa şi păstrează cunoştinţe despre om şi corp 
provenind din alte surse, aflate la antipodul ştiinţei anatomice şi fiziologice. 

Divorţul de corp în lumea occidentală trimite, istoric, la sciziunea 
între cultura savantă şi praful culturilor populare, de tip comunitar 38 . 
Ştergerea ritualizată a corpului, atît de tipică modernităţii, îşi găseşte aici 


38 R. Muchembled a analizat temeinic procesul stigmatizării ştiinţelor populare 
de către elitele din cadrul „culturii savante“. „Straturile conducătoare au, fără 
îndoială, din ce în ce mai puţin, în decursul deceniilor, conştiinţa că atacă un 
tot cultural. Din punctul lor de vedere, nu există decît o singură civilizaţie : a 
lor. De cealaltă parte domnesc ignoranţa, superstiţiile şi abuzurile, adică devierile 
de la normă, devierile ce trebuie corectate pentru a impune tuturor aceeaşi 
adeziune la aceleaşi valori, pentru a asigura stabilitatea şi perenitatea ordinii 
sociale", R. Muchembled, op. cit., p. 227. 

sursele. Devalorizat la nivelul straturilor sociale privilegiate din secolele 
XVI şi XVII, corpul rămîne pe locul său central, pivot al înrădăcinării 
omului în structura lumii, pentru straturile populare. Se polarizează atunci 
două viziuni asupra corpului 39 , una care îl depreciază, îl pune la distanţă 
şi ajunge la caracterizarea sa ca fiind diferit de omul pe care îl încarnează : 
e vorba atunci de a avea un corp ; cealaltă care susţine identitatea de 
substanţă între om şi corpul său : e vorba de a fi propriul corp. 

Ştiinţa antomică analizează corpul pe baza materiilor ce le scoate la 
iveală sub scalpel. Corespondenţa între trupul omului şi trupul lumii este 
întreruptă. Corpul nu mai trimite decît la sine însuşi. Omul este, din punct 
de vedere ontologic, separat de propriul corp ce pare a-şi trăi, desigur 
legat de om, aventura singulară. Nu e indiferent faptul că filosoful 
cogito -ului îşi mărturiseşte fascinaţia pentru anatomie. O anecdotă spune 
chiar că, unui vizitator ce-i pune întrebări legate de lecturile sale, Descartes 
îi răspunde arătînd pe o masă un viţel jupuit: „Iată biblioteca mea“. Să 
amintim fraza uimitoare din Meditations : „M-am considerat la început 
ca avîndun chip, mîini, braţe şi toată această maşină compusă din oase 
şi din came, aşa cum apare ea la un cadavru, pe care am numit-o corp“. 
Imaginea cadavrului apare firesc sub pana lui Descartes, denotînd astfel 
reificarea, absenţa valorii al cărei obiect este corpul. Descartes îşi continuă 
descrierea : „în plus, consideram că mă hrănesc, că merg, că simt şi 
gîndesc, şi raportam toate aceste acţiuni la suflet“. Axiologia carteziană 
înalţă gîndirea, în timp ce denigrează corpul. în acest sens, filosofia sa 
constituie un ecou al actului anatomic, ea distinge în om corpul de 
suflet, acordînd celui din urmă singurul privilegiu al unei valori. 
Afirmarea cogito -ului drept conştientizare de către individ se bazează, 
în paralel, pe deprecierea corpului, ea denotă autonomia crescîndă a 
actorilor anumitor grupuri sociale faţă de valorile tradiţionale ce se legau 


39 Vezi lucrările lui Norbert Elias, care arată în ce măsură „cunoaşterea bunelor 
maniere", etichetele corporale pe care le aplică straturile sociale privilegiate în 
raporturile de interacţiune, începînd din secolul al XlV-lea, dovedesc 
preocuparea de a se distinge de vulg, de ţăranul ale cărui moravuri sînt con¬ 
siderate respingătoare ; cf. Norbert Elias, La civi lisat ion des mceurs , Pluriel, 
„Livre de poche". 

solidar de cosmos şi dc ceilalţi oameni. Susţinînd cogito -ui mai degrabă 
decît cogitamus-u\, Descailes se susţine pe sine ca individ. Clivajul pe 
care-1 face între sine şi corpul său e tipic unui regim de socialitateunde 
individul primează asupra grupului. Tipică este şi absenţa de valoare ce 
afectează corpul, devenit frontieră între un om şi altul. La urma uimei, 
corpul nu e decît un rest. 



Capitolul 3 


LA SURSELE UNEI REPREZENTĂRI 
MODERNE A CORPULUI: CORPUL-MAŞINĂ 


Revoluţia galileană 

O dată cu diferitele etape epistemologice marcate de lucrările lui 
Copemic, Bruno, Kepler şi mai ales Galilei, societatea „savantă 44 
occidentală, infinit minoritară, dar activă, trece de la lumea închisă a 
scolasticii la universul nesfîrşit al fîlosofîei mecaniciste. Ea se deplasează, 
după cum spune Koyre, de la „lumea lui aproximativ la universul 
preciziei 441 . Trecere mai degrabă de la un mod de inteligibilitate la altul, 
mai exact în privinţa anumitor criterii culturale, ce introduc în forţă noile 
noţiuni de măsură, exactitate, rigoare etc. Oamenii Renaşterii „trăiesc în 
voie într-o lume singulară, unde fenomenele nu sînt precis reperate, unde 
timpul nu pune, între evenimente şi existenţe, o ordine riguroasă de 
succesiune, unde ceea ce a încetat să fie poate exista încă, unde moartea 

1 Alexandre Koyre, Du monde clos âl'univers infwi , Paris, Gallimard, 1973. Nu 
se pune problema, desigur, să se dezvolte aici drumul parcurs de această 
metamorfoză radicală a viziunii lumii occidentale, care începe astfel în secolul al 
XVII-lea şi se prelungeşte pînă în zilele noastre, cu o eficienţă tot mai mare, cel 
puţin în planul stăpînirii naturii şi a omului, careconstituieproiectul său iniţial. 
Trimitem la lucrările captivante ale lui Robert Lenoble, Georges Gusdorf, 
Alexandre Koyre... Ne interesează aici doar efectele acestui change of mind 
asupra reprezentărilor modeme ale corpului. Contează, totuşi, să precizăm că 
mutaţia imaginii lumii este realizarea „straturilor savante 14 şi că tradiţiile populare 
nu vor fi decît foarte lent afectate de ea. 

nu împiedică o fiinţă să mai existe şi să se retragă în alte fiinţe, cu condiţia 
să prezinte anumite similitudini... ei care nu au mereu şi pretutindeni 
certitudinea noastră instinctivă că există legi" 2 . O dată cu secolul al 
X VlI-lea şi cu apariţia filosofici mecaniciste. Europa occidentală îşi pierde 
baza religioasă. Concepţia filosofilor sau a savanţilor asupra naturii se 
eliberează de autoritatea Bisericii şi a cauzelor transcendente, situîndu-se 
la un alt nivel: la înălţimea omului. 

Dar dacă lumea se află la înălţimea omului, aceasta se întîmplă cu 
condiţia ca omul să devină raţional şi să se respingă percepţiile senzoriale 
în domeniul iluziei. Astronomia şi fizica lui Galilei se scriu în fonnule 
matematice, sînt abstracte, refuzînd datele senzoriale şi sentimentul 
orientării omului în spaţiu. Sînt, de asemenea, radical străine convingerilor 
sale religioase, căci reduc spaţiul Revelaţiei la un punct infim, înecat 
într-un univers fără sfîrşit. Ele relativizează locul lui Dumnezeu creator. 
Acoperişul lumii ce adăpostea scena Revelaţiei şi a Patimilor se deschide 
spre spaţiile infinite care îl speriau atît de mult pe Pascal. Noile forme de 
cunoaştere, individualismul pe cale de apariţie, dezvoltarea capitalismului 
îi eliberează pe unii oameni de fidelitatea lor faţă de tradiţiile culturale şi 
religioase. Pascal, la care se despart spiritul geometriei din LumeaNouă 
şi spiritul fineţii filosofului sensibil la ceea ce stă la baza existenţei omului, 
trăieşte în agoasă această despărţire de la o epocă la alta... El oferă în 
Provinciales o formulă luminoasă pentru caracterizarea celor trei 
modalităţi de cunoaştere, invitate de acum la o radicală disociere: „Cele 
trei principii ale cunoaşterii noastre, simţurile, raţiunea şi credinţa, au 
fiecare obiectele lor separate şi certitudinile lor". Dar el măsoară deja 
pericolul la care îl expune pe om spiritul geometriei: la ce-i foloseşte 
omului cucerirea universului, dacă ajunge să-şi piardă sufletul? 

O dată cu scindarea epistemologică introdusă cu o forţă definitivă 
de Galilei, fonnula lumii este dată de matematică, iar inginerii devin noii 
lideri de opinie. în 1632, descriind în Dialoghi o întrunire de ingineri în 
arsenalul de la Veneţia, care discutau despre sistemele din lume, Galilei 


2 Lucien Febvre, Rabelais et le probleme de l'incroycmce au XVf siecle, op. 
cit., p. 409. 

marchează începutul simbolic al unei dominaţii tipic umane asupra unei 
naturi de acum înainte lipsite de transcendenţă. O dată cu Copemic şi 
mai ales cu Gal ilei, structura universului iese de pe axul ei anterior, milenar 
şi proiectează pămîntul în anonimatul unui spaţiu infinit, unde devine 
imposibil de stabilit locul Revelaţiei. Faptul că astronomia lui Galilei a 
fost respinsă de demnitarii Bisericii, care ignorau tot ce era legat de ea, 
şi că acesta a fost constrîns, pentru a-şi salva viaţa, să-şi renege 
descoperirile nu e altceva decît o întîmplare a istoriei, ultima tresărire a 
Bisericii Catolice în încercarea de a păstra o lume care-i scapă din mînă 
din ce în ce mai mult Succesul său provizoriu asupra omului nu poate 
opri răspîndirea ideilor sale în Europa. O nouă etapă a ştiinţei aflată în 
germene în epocile precedente (mai ales cu Vesalius şi cu Leonardo da 
Vinci) îşi începe evoluţia. Este trecerea de la scientia contemplativa la 
scientia activa. 

Nu mai e vorba, aşadar, de mirarea în faţa ingeniozităţii creatorului 
în fiecare din operele sale, ci de desfăşurarea unei energii umane pentru 
transformarea naturii sau cunoaşterea interiorului invizibil al corpului. 
Sub egida matematicii, e bine de stabilit cauzele ce stau la baza recurenţei 
fenomenelor. Cunoaşterea raţională a legilor lor trebuie să dea omului 
capacitatea de a le utiliza după placul său sau de a le contracara în 
funcţie de propriul interes. Golită de mistere, natura devine o Jucărie 
mecanică 44 (Robert Lenoble) în mîinile unor oameni ce participă la 
această mutaţie epistemologică şi tehnică. Contează acum ca omul să 
devină „stăpîn şi posesor al naturii 44 . Continuitatea între om şi mediul său 
este anulată în favoarea subordonării fără apel a naturii în faţa omului. O 
dată cu dezvoltarea gîndirii mecaniciste, ce duce la crearea unui raport 
de dominaţie asupra ansamblului caracteristicilor lumii, imnurile înălţate 
naturii dispar, legate totuşi de majoritatea gînditorilor din epocile 
anterioare, de la Platon la filosofii Renaşterii 3 . Consacrarea modelului 
matematic pentru înţelegerea datelor naturii distruge pentru mult timp 
sentimentul poetic legat de aceasta. Alianţa e ruptă în numele dominării. 


3 Robert Lenoble, Histoire de l ’idee de nature. Paris, Albin Michel, 1969, p. 326. 
Va fi, încet-încet, sfîrşitul paradigmei anima mundi , trecerea de la o concepţie 
metafizică asupra lumii la o concepţie legală şi mecanicistă. 

Cunoaşterea trebuie să fie utilă, raţională, golită de sentiment şi să 
producă eficienţă socială 4 . Omul nu mai reprezintă ecoul lumii, nici lumea 
ecoul omului, între subiectul cunoaşterii şi obiectul său, singurele 
corespondenţe posibile ţin de matematică. Natura numai este semnul 
propice unde se înscrie existenţa omului, natura maternă, unde intenţiile 
impenetrabile ale lui Dumnezeu lasă mereu loc miracolului şi unde nimic 
nu e niciodată imposibil. 

Cauzalităţile miraculoase cedează în faţa cauzalităţilor fizice, într-o 
lume unde totul e conceput pe modelul mecanismului. Perspectiva 
teologică dispare. Maşina dă formula noului sistem : „Universul este o 
maşină unde nu există absolut nimic de luat în considerare decît aspectul 
şi mişcările părţilor sale“, scrie Descartes, oferind principiul şi programul 
mecanicismului. Natura e identificată cu un ansamblu sistematic de legi, cu 
caracter impersonal, anaxiologic. Lumea nu mai reprezintă un univers de 
valori, ci de fapte, de fapte supuse unei înţelegeri raţionale, subordonate 
exigenţei posibilului, căci de acum non posse nu poate genera decît non 
esse 5 . Nici un mister căruia raţiunea să nu-i poată da de capăt. 

Orologiul prin care se realizează reducerea timpului la deplasare în 
spaţiu, exorcizarea insesizabilului în tangibil este metafora privilegiată, 
modelul epurat al mecanicismului, ce legitimează asimilarea tuturor 
aspectelor naturii intr-un ansamblu de rotiţe invariante, ale căror deplasări, 
cauzate de un şoc iniţial şi exterior, sînt previzibile, căci depind de legi 
imuabile. Dar reuşita mecanicismului presupune ca toate conţinuturile în 
aparenţă ireductibile să se supună modelului sau să fie eliminate. Iar 
cucerirea timpului de către orologiu, spaţializarea duratei oferă o imagine 
triumfală a faptului că, în cele din urmă, nimic nu scapă mecanicismului. 
Şi mai ales nu omul sau mai degrabă acea parte izolată din el, care a 
devenit corpul său. 

4 De exemplu, Rene Descartes, Discours de la methode , Paris, Garnier- 
Flammarion, p. 53 [ed. rom. : Rene Descartes, Discurs asupra metodei , trad. 
George I. Ghidu, Bucureşti, Editura Mondero, 1999, p. 65]. Descartes pune 
accentul pe cunoştinţele „foarte folositoare vieţii“. El se opune „acestei filosofii 
teoretice care se predă în şcoli“. Vectorul cunoaşterii pure, productive, este 
inginerul. 

5 Lucien Febvre, op. cit ., p. 407. 

O dată cu secolul al XVI 1-lea, vine momentul raţionalului pentru o 
fracţiune din cîmpul social, care răstoarnă sistemele simbolice anterioare. 
Dar imensa majoritate a oamenilor rămîn în acelaşi cadru de gîndire 
precoperniciană, chiar dacă în existenţa lor încep să se facă simţite 
efectele aceste dominaţii noi asupra naturii, mai ales prin condiţiile de 
lucru din manufacturi. Ruptura epistemologică galileană este un val de 
suprafaţă, chiar dacă ea răstoarnă ordinea lumii, mentalităţile populare 
abia dacă sînt afectate. 

Nimic nu scapă acestei dorinţe de dominare. Astfel, atunci cînd 
Descartes încearcă să identifice natura pasiunilor, constată că elenu sînt 
decît un efect al maşinăriei corpului, o consecinţă a deplasării spiritelor 
animale. Dar el consideră că omul poate învăţa să se controleze : „Nu 
sînt deloc de părere... că trebuie să ne ferim să avem pasiuni, ajunge să 
le supunem raţiunii 41 (scrisoare către Elisabeth, 1 septembrie 1645). 
Robert Lenoble a analizat cu fineţe presupoziţiile unei asemenea atitudini: 
„In locul întrebărilor alarmate ale moralistului, îngrijorat de cauzele 
păcatului, [Descartes] pune liniştea obiectivă a tehnicianului confruntat 
cu o problemă de echilibru de forţe“ 6 . Regăsim la Machiavelli sau la 
Hobbes poziţii destul de apropiate, dar aplicate pasiunilor politice. 
Evoluţia gândirii care încearcă să reducă ansamblul mişcărilor lumii sau 
turbulenţele condiţiei umane la un ansamblu de legi obiective, la recurenţe 
previzibile, ia avînt în secolul al XVII-lea şi nu încetează niciodată să-şi 
exercite influenta. 

5 


Corpul în filosofia carteziană 

Om al lui cogito şi nu al lui cogitare sau cogitamus , om al lui „Eu, în 
ceea ce mă priveşte...“, Descartes se afirmă clar ca individ. îndoiala 
metodică instituită de el în Discours este ilustraţia cea mai flagrantă a 
acestui lucru. Descartes aparţine unei epoci în care individul începe să 
devină o structură semnificativă a socialităţii, nu în ansamblul său desigur, 


6 Robert Lenoble, op. cit., p. 335. 

ci în segmentele sale cele mai active. In plus, el este un om al rătăcirii 
prin Europa, un om care alege în permanenţă exilul, dacă nu exilul 
interior, prin disciplina îndoielii metodice, şi căruia propriul corp nu 
poate să nu-i apară ca o realitate ambiguă. Această atenţie circumspectă 
ce o acordă corpului e o atitudine de călător confruntat, oriunde s-ar 
afla, cu ireductibilul unui corp ce oboseşte, ce trebuie să-şi modifice 
fără încetare obiceiurile legate de confort, felurile de a fi etc. Descartes 
eternizează acest sentiment de dualitate, mereu provizoriu, dacă ne 
situăm la nivelul vieţii cotidiene, facînd din el un absolut sub forma 
dualismului. Dar între dualitate şi dualism se întinde o prăpastie, căci 
dacă prima rămîne legată de prezenţa umană, labilă, fără consecinţe, 
cel de-al doilea autonomizează corpul, privilegiază polul spiritual sub 
o formă absolută. Desigur, există mai mult decît acest sentiment de 
călător sau de exilat voluntar ; logica socială şi culturală ce produce 
disocierea subiectului şi luminează corpul în negativ sînt anterioare lui 
Descartes. Filosofia carteziană revelează sensibilitatea unei epoci, ea 
nu reprezintă o bază, nu ţine de un singur om, ci este cristalizarea 
pornind de la cuvîntul unui om, a unei weltcmschauung difuze în straturile 
sociale cele mai avansate. 

îi revine lui Descartes, care îşi va fi trăit cu insistenţă propria identitate 
şi independenţă, să pronunţe oarecum oficial formulele ce-1 disting pe 
om de corpul său, făcînd din acesta din urmă o realitate aparte şi, mai 
mult, depreciată, pur accesorie. Nu că dualismul cartezian ar fi fost primul 
care a operat o ruptură între spirit (sau suflet) şi corp, dar acest dualism 
este de alt fel, nu mai are un fond religios, el numeşte un aspect social 
evident, ale cărui etape le-am evocat mai sus : inventarea corpului 
occidental, susţinerea corpului ca limită a propriei individualităţi. într-o 
societate unde caracterul individualist îşi exercită primele efecte 
semnificative, închiderea subiectului în sine face din corp o realitate 
ambiguă, marca însăşi a individualităţii. 

Rezultat deja al unei fracţionări sociale, individul se găseşte divizat 
ontologic în două părţi eterogene : corpul şi spiritul, pe care le sudează 
glanda pineală. Dimensiunea corporală a persoanei primeşte toată 
încărcătura de dezamăgire, de nonvaloare ; în schimb, de parcă ar trebui 
păstrată pentru om o farîmă de divinitate, în ciuda deziluzionării lumii 

care începe, spiritul rămîne sub tutela lui Dumnezeu. Omul este stînjenit 
de un coip ce are dezavantajul, chiar dacă e considerat o maşină, să 
nu fie destul de fiabil şi de riguros în percepţia datelor mediului. 
Raţionalul nu reprezintă o categorie a corpului, ci una din categoriile 
posibile ale spiritului. Pentru filosofii mecanicişti, aceasta constituie 
calitatea sa excepţională. Nefiindun instrument al raţiunii, corpul distins 
de prezenţa umană e sortit a deveni insignifiant. Gîndirea pentru 
Descartes e complet independentă de corp, ea se bazează pe 
Dumnezeu ; imanentă sufletului, ea se întemeiază pe dubla excludere, 
de neconceput cu cîteva decenii în urmă, a copilului şi a nebunului : 
„Din aceea că facultatea de a gîndi este amorţită la copii şi că la nebuni 
nu e, cu adevărat, stinsă, ci tulburată, nu trebuie să deducem că ea e 
foarte legată de organele corporale, că nu poate exista fără ele. Căci, 
deşi vedem adesea că ea este stînjenită de aceste organe, nu înseamnă 
deloc că e produsă de ele“ 7 . 

Dualismul cartezian prelungeşte dualismul vesalian. Şi la unul, şi la 
altul, se manifestă o preocupare pentru corpul descentrat faţă de subiect, 
căruia îi împrumută consistenţa şi chipul său. Corpul devine un accesoriu 
al persoanei, el alunecă în registrul lui a avea, nu mai e indisociabil de 
prezenţa umană. Unitatea persoanei este ruptă, iar această fractură 
desemnează corpul ca pe o realitate accidentală, nedemnă de gîndire. 
Omul lui Descartes este un colaj unde se alătură un spirit, al cărui sens 
nu provine decît din gîndire, şi un corp sau, mai degrabă, o maşină 
corporală, reductibilă doar la întindere 8 * * * * . 

In ciuda nenumăratelor dificultăţi de a justifica o asemenea explozie 
a omului, dificultăţi ce sînt ale sale proprii, Descartes scrie in A şasea 
meditaţie : „Prin urmare, din simplul fapt că ştiu de existenţa mea şi 
observ totodată că absolut nimic altceva nu aparţine firii sau esenţei 


7 Rene Descartes, Discours de la methode, Paris, Flammarion, 1966, p. 206. 

8 Pe alt plan, „dualismul 14 între om şi corpul său se regăseşte în primele manufacturi, 

unde „munca farîmiţată 44 , monotonă, epuizantă, prost plătită, nu-i solicită 

muncitorului decît forţa fizică, „corpul 44 şi nu identitatea de om. Marx va face o 

analiză magistrală acestei înstrăinări a muncii, evocînd mai ales fabula lui 

Agrippa, unde omul e redus la un singur organ. 

melc, în afară de faptul că sînt fiinţă cugetătoare, concluzionez că esenţa 
mea constă doar în faptul că sînt fiinţă cugetătoare. Şi cu toate că, 
poate (ori mai degrabă, după cum voi spune în curînd, sigur), am un 
corp de care sînt foarte strîns legat, - fiindcă totuşi, pe de o parte 
am o idee limpede şi distinctă despre mine însumi ca fiinţă 
cugetătoare doar, neîntinsă, iar pe de altă parte o idee distinctă despre 
corp ca lucru întins doar, necugetător, e sigur că sînt deosebit cu 
adevărat de corpul meu şi că pot exista fără eL‘ 9 . In Discurs , 
formularea certitudinii propriei existenţe prin cogiîo implică 
atotputernicia gîndirii şi ridică dificultatea asocierii, totuşi, a unui corp 
cu această gîndire. Natura omului nu este angelică, iar Descartes 
luptă cu un obstacol de nedepăşit, imposibilitatea de a privi omul în 
afara înrădăcinării sale corporale. El nu face altceva decît să constate 
că unitatea substanţială a corpului şi a spiritului reprezintă o 
permanenţă a vieţii. „Nu neg, totuşi, scrie el în Meditations , că 
această strînsă legătură între spirit şi corp, pe care o experimentăm 
în fiecare zi, e cauza pentru care nu descoperim cu uşurinţă şi fără o 
meditaţie profundă distincţia reală dintre ele.“ 10 El dezvoltă în altă 
parte ideea că, dacă se ia un membru al corpului, mîna de exemplu, 
ea nu este o substanţă incompletă decît raportată la corp, dar e 
considerată, în schimb, în ea însăşi, o substanţă completă. „Şi, la fel, 
încheie el acest raţionament singular, spiritul şi corpul sînt substanţe 
incomplete, atunci cînd sînt raportate la omul pe care-1 compun, dar, 
considerate separat, sînt substanţe complete.“ 11 

Corpul devine, din punct de vedere axiologic, străin omului, 
desacralizat şi obiect de investigaţii, ce fac din el o realitate aparte. 
Naşterea, la o scară colectivă, a unei sociabilităţi în care individul 
primează asupra grupului corespunde apariţiei modeme a corpului. 
Restrîngerea noţiunii de persoană aduce asupra corpului o lumină 
ambiguă, care îl desemnează, am spus-o, ca „factor de individuaţie“, 
graniţă a subiectului. Dar trebuie constatat că un indice depreciativ 


9 Rene Descartes, Meditations metaphysiques , Paris, PUF, 1970, pp. 118-119. 

10 Rene Descartes, ibid., p. 206. 

11 Rene Descartes, ibid., p. 202. 

afectează coipul 12 . Dcscaites duce chiar paradoxul pînă la a refuza să se 
recunoască în el: „Nu sînt, spune el, acea alcătuire de membre ce e numită 
corp omenesc' 4 . Am evocat deja pasajul din Meditcitions unde Descaites 
îşi asimilează, fără să clipească, corpul cu un cadavru. Corpul figurează în 
gîndirea secolului al X VH-lea ca partea cea mai puţin umană a omului, 
cadavrul în amînare, unde omul nu se poate recunoaşte. Această lipsă de 
importanţă a corpului faţă de persoană apare ca una dintre datele cele mai 
semnificative ale modernităţii. Să amintim în ce măsură distincţia ontologică 
între corp şi spirit nu este clar accesibilă decît celor din straturile privilegiate 
şi savante ale burgheziei. Straturile populare se înscriu în tradiţii foarte 
îndepărtate şi nu izolează corpul de persoană. Epistemologia secolului al 
XVIII-lea (urmînd drumul deschis mai ales de Vesalius, în problema 
corpului), a cărei evoluţie ulterioară va fecunda valorile şi practicile ştiinţifice 
şi tehnice ale modernităţii, este indisolubil legată de acest divorţ de corp. 
Divorţ - lucru semnificativ - şi de imaginaţia considerată putere de 
iluzionare, sursă constantă de erori. Mai mult, imaginaţia e, în aparenţă, o 
activitate inutilă, neproductivă, iraţională, păcate majore pentru finăra gîndire 
burgheză. Pe scurt, imaginaţia, la fel ca şi corpul, este în plus. 


Corpul în plus 

Inteligibilitatea mecanicistă transformă matematica în cheia unică 
pentru înţelegerea naturii. Corpul, deci, e supus neîncrederii. Universul 

12 Vezi, pe alt plan, lucrările lui Norbert Elias, deja citate. Anumite fracţiuni ale 
burgheziei, care au elaborat etichete corporale riguroase, încep să ţină la 
distanţă corpul, să considere demn de dispreţ ceea ce luminează prea direct 
existenţa corporală a omului : rîgîiala, vînturile, scuipatul etc. Ele 
reglementează foarte strict rolul corpului în domeniul social. Acesta 
inventează „fobia contactului 44 (Elias Canetti) ce caracterizează încă 
socialitatea occidentală contemporană. Sexualitatea însăşi începe să pună 
unele probleme. Montaigne se revoltă deja : „care a comis păcatul cărnii... 44 
Se vede şi cît de mult preocupă problema corpului straturile privilegiate ale 
societăţii din Renaştere şi din secolul al XVII-lea, care acced la o largă 
autonomie a acţiunilor lor, se individualizează, dar se poticnesc în faţa 
corpului şi reglementează minuţios riturile de interacţiune socială. 

trăit, simţit, aşa cum apare el datorită activităţilor perceptive, cade în 
dizgraţie, în favoarea unei lumi inteligibile, pur conceptuale. Cu acelaşi 
titlu ca imaginaţia, simţurile sînt înşelătoare, nu se poate baza pe ele nici 
cea mai mică certitudine raţională. Adevărurile privind natura nu mai 
sînt imediat accesibile evidentei senzoriale, ele constituie obiectul unei 
distanţări, al unei purificări, al unui calcul raţional. Trebuie îndepărtată 
zgura corporală pe care sînt susceptibile că o acoperă. Descartes 
ilustrează memorabil acest lucru în A doua meditaţie cu parabola bucăţii 
de ceară. Aceasta, scoasă din fagure, manifestă vizibil un număr de 
calităţi concrete, în aparenţă ireductibile : formă, miros, volum, consistenţă 
etc. Dar în contact cu flacăra, bucata de ceară începe să-şi piardă 
consistenţa primară, se lichefiază, devine fierbinte, mirosul dispare etc. 
în final, calităţile sesizabile prin intennediul simţurilor se dovedesc iluzorii: 
nici culoarea, nici mirosul, nici consistenţa nu rămîn aceleaşi şi, totuşi, 
bucata de ceară e acolo. Descartes privează imaginaţia de toate 
prerogativele în această privinţă. Realitatea bucăţii de ceară nu este mai 
accesibilă imaginaţiei decît simţurilor. Contează doar „puterea unică de 
a judeca, ce domină în spiritul meu“. E bine să se izoleze momentul 
aproprierii înţelegerii privind lumea prin îndepărtarea „mărturiei variabile 
a simţurilor sau a judecăţilor înşelătoare ale imaginaţiei* 4 . Prin confuzia 
întreţinută de senzorialitatea şi de imaginaţia omului, raţiunea îşi deschide 
calea, risipeşte echivocul, impune adevărul său abstract contra evidenţelor 
senzoriale. Accederea la adevăr constă în privarea semnificaţiilor de 
urmele lor corporale sau imaginative. Filosofia mecanicistă reconstruieşte 
lumea pe baza categoriei sale de gîndire, disociază lumea locuită de om, 
accesibilămărturiei simţurilor, de lumea reală, accesibilă doar inteligenţei. 
Descartes este perfect lucid, totuşi, de consecinţele unui asemenea divorţ 
şi revine la el în Reponses aux cinquiemes objections. La fel cum Pascal 
stabileşte trei ordine de adevăr în funcţie de unghiul de abordare a 
fenomenului : prin simţuri, raţiune sau credinţă, Descartes opune o 
înţelegere a realităţii lucrurilor din unghiul vieţii cotidiene unei înţelegeri 
din unghiul raţiunii : „Dar, totuşi, trebuie avut grijă la diferenţa dintre 
acţiunile vieţii şi căutarea adevărului, pe care deatîteaori am sugerat-o ; 
căci, atunci cînd e vorba de organizarea vieţii, ar fi ceva extrem de 
ridicol să nu te raportezi la simţuri, din care cauză i-am ridiculizat 

întotdeauna pe acei sceptici care neglijau într-o asemenea măsură toate 
lucrurile ce ţineau de lume, incit, pentru ca să nu se aaince ei înşişi în 
prăpastie, trebuiau păziţi de prieteni w ‘ lj . In acelaşi mod, Descartes îi 
scrie Elisabethei că „uzînd doar de viaţă şi de conversaţiile obişnuite şi 
renunţînd la meditaţii şi la studierea lucrurilor ce cultivă imaginaţia, se 
învaţă conceperea unităţii dintre suflet şi corp' 4 (28 ianuarie 1643). 
Dar filosofia nu se înţelege decît disociată radical de corp, iar Descaites 
oferă, în A treia meditaţie , această formulare fulgurantă : „Voi închide 
acum ochii, îmi voi astupa urechile, voi îndepărta toate simţurile, voi 
şterge de asemenea din minte imaginile toate ale lucrurilor corporale, 
sau, cel puţin - deoarece aşa ceva cu greu se poate face - le voi 
nesocoti ca fiind zadarnice şi false". Această frază sună ca un manifest 
al epistemologiei mecaniciste. Ea legitimează distincţia operată între 
om şi corpul său. în ciuda rezistenţei romanticilor, a psihanalizei, a 
fenomenologiei husserliene, ruptura dintre simţuri şi realitate apare 
astăzi ca o structură fondatoare a modernităţii. Perfecţionarea tehnică 

5 5 

adînceşte şi mai mult această prăpastie. Spinoza dă o formulă 
luminoasă noii episteme. După părerea lui, nu cu ochii corpului 
trebuie descifrate misterele naturii, ci „cu ochiul sufletului" 14 . Corpul 
devine în plus. 

Pentru filosofii mecanicişti, natura nu mai este forma vie din Renaştere, 
ea se compune dintr-o multitudine de obiecte aflate în relaţii reciproce, 
subordonate unor legi intangibile. Ea se întinde pe un spaţiu geometric, 
absolut străin categoriilor corporale, un spaţiu accesibil doar unei înţelegeri 
foarte avizate. O serie de descoperiri, cea a telescopului sau cea a 
microscopului, de exemplu, cea a tiparului, apariţia maşinismului 
contribuie şi ele la disocierea activităţii simţurilor de aceea a inteligenţei. 


13 Rene Descartes, Mec/itations metaphysiques, op. cit., p. 227. 

14 Descartes, în Meditations (p. 60), opune soarele sensibil, vizibil pentru ochii 
omului, şi soarele astronomic. Ochii percep ca mic ceea ce astronomul va 
evalua „de cîteva ori mai mare decît întreg pămîntul“. Se regăseşte aceeaşi 
imagine la Spinoza, aplicată distanţei. Ochii omului văd soarele foarte aproape, 
„la aproximativ două sute de picioare“, pe cînd savanţii ne învaţă că el se află 
la o distanţă de „mai bine de şase sute de ori cît diametrul terestru“, cf. Spinoza, 
Ethique , Paris, Gamier-Flammarion, 1965, p. 109. 

Cu aceste diferite mi j loace tehnice, care lărgesc dominaţia omului utilitarist 
asupra lumii înconjurătoare, apare o altă întrebuinţare a simţurilor, dar 
disociată de corp. Omul ajunge să vadă astrele altfel decît exclusiv cu 
privirea, el percepe ceea ce se află infinit de departe şi ceea ce este 
infinit de mic. Iar aceste descoperiri sînt ca o confirmare experimentală 
pentru mecanicişti a insuficienţelor senzorialităţii umane. 

„Universul este o maşină unde nu există absolut nimic de luat în 
considerare decît aspectul şi mişcările părţilor sale“ este formula oferită 
de Descartes, unde se concentrează mecanicismul. Pentru aceşti oameni 
radical depărtaţi de sursele şi de spiritul Renaşterii, natura nu mai este 
decît o formă goală, condusă de un Dumnezeu mecanic sau socotitor. 
Universul se compune din rotiţe invariante, dar inerte în sine, fără 
dinamism propriu. Mişcarea le vine mereu din exterior (de unde ideea 
faimosului bobîmac dat de Dumnezeu în momentul creaţiei). 

Toate mişcările din lume ar fi consecinţa acestui lucru, este concepţia 
lui Descartes 15 . Mecanicismul se bazează, într-adevăr, pe un dualism 
între mişcare şi materie. Timpul, durata nu apar în acest sistem decît în 
mod spaţializat (orologiul). Omul este obiectul aceleiaşi scindări, între 
suflet, vector al mişcărilor, şi corp, materie, maşină, unde se repercutează 
mişcările sufletului. 

Apariţia modelului mecanicist ca principiu de inte 1 igibil itate a lumii e 
asociată cu răspîndirea mecanismelor de toate felurile începînd cu secolul 
al XVI-lea, tiparul, orologiul, de exemplu, ce dau omului un sentiment 
de putere asupra lumii, necunoscut înainte. în acelaşi mod, asimilarea 
corpului şi a funcţiilor sale unei scheme mecaniciste presupune 
anterioritatea construirii unor automate ingenioase, ce păreau a fi 
suficiente lor înşile în mişcările lor 16 . Matematizarea fenomenelor naturale 


15 Claude Tresmontant observă că, dintre diferitele mişcări posibile, Descartes 
şi, după el, Malebranche şi Hume nu studiază decît mişcarea de deplasare, 
adică cea mai îndepărtată de organism. „Universul cartezian este un univers 
de «lucruri», adică de obiecte fabricate. E caracterizat de o necunoaştere totală 
a ceea ce este organicul. Descartes confundă organicul şi mecanicul, cu alte 
cuvinte creaţia şi fabricaţia 44 , cf. Claude Tresmontant, Essai sur la pensee 
hebrăique , op. cit., p. 32. 

16 Cf. Georges Canguilhem, Machine et organisme , în La connaissance de la 
vie , Paris, Vrin, 1965, pp. 104 sq. 

nu ocoleşte sfera biologicului. Ceea ce este viu se subordonează 
modelului maşinii şi se epuizează cu totul în acesta. 

Modelul maşinii presupune şi noi practici sociale inaugurate de 
burghezie, capitalismul pe cale de apariţie şi setea de cuceriri. O dorinţă 
de dominaţie asupra lumii, care nu era de conceput pe atunci decît cu 
condiţia generalizării modelului mecanicist. Dacă lumea e o maşină, e pe 
măsura provocării inginerului şi a întreprinzătorului. In ce priveşte corpul, 
rezonabil, euclidian, el se află la antipodul lui ubris, corp secvenţial, 
manipulabil, din disciplinele în curs de apariţie, depreciat ca atare, ceea 
ce justifică munca segmentară şi repetitivă din manufacturi, unde omul 
se grefează pe maşină, fără a se distinge cu adevărat de aceasta. Corp 
desprins de om, ceea ce permite să fie conceput fără reticenţă pe modelul 
maşinii. 


Animalul-maşină 

Dualismul între gîndire şi corp, superioritatea celei dintîi prin cogito 
duc la concluzia naturii pur corporale a animalului, acesta fiind considerat 
ca lipsit de limbaj şi de gîndire. Comportamentele animalului intră sub 
paradigma maşinii. Animalul este un exemplu de automat. în a cincea 
parte din Discours, Descartes fondează teoria animalului-maşină 17 . Dacă 
animalele nu vorbesc, e mai puţin pentru că le lipsesc organele adecvate 
cît din cauza absenţei gîndirii. Automatismul acţiunilor lor este determinat 
de lipsa lor de latitudine, aceasta decurgînd din dispunerea organelor şi 
nu din utilizarea raţiunii. In plus, a le atribui o gîndire ar însemna să le 
conferi un suflet, ipoteză respinsă de Descartes. Teoria animalului-maşină 
evidenţiază sensibilitatea unei epoci (sau, mai precis, a anumitor minorităţi 
sociale dintr-o epocă, cele care elaborează o cultură savantă), ea 


17 Ipoteză consacrată unui veritabil destin istoric pînă laPavlovşi behaviorişti, 
această noţiune şi-a făcut drum şi contribuie încă la concepţia noastră despre 
animal, cf. Jean Baudrillard, Les betes : territoire et metamorphoses, în 
Simulacres et simulations , Galilee, 1981. Vezi şi pasajele clarificatoare din Georges 
Gusdorf, Le revolution galileenne, voi. II, Paris, Payot, 1969, pp. 148 sq. 

funcţionează chiar asemenea unui loc comun. Mersenne o enunţă şi în 
H armonie universal le, unde se minunează de alcătuirea şi mişcările unei 
musculiţe „astfel îneît, dacă s-ar putea cumpăra vederea tuturor 
resorturilor ce există în acest mic animal sau dacă s-ar putea învăţa arta 
de a face automate sau maşini care să aibă atîtea mişcări, tot ceea ce 
lumea a produs vreodată în materie de fructe, aur şi argint nu ar ajunge 
ca preţ pentru simpla vedere a numitelor resorturi^ 18 . Acestea sînt 
formidabilele succese ale lui Dumnezeu mecanic. 

Iar Descartes, negînd orice sensibilitate a animalului, se autoacuză 
pentru nenumăratele disecţii şi vivisecţii pe care le realizează întreaga 
viaţă pe animale pentru a înţelege mai bine „maşina corpului“ (acuză şi 
omul pentru că le utilizează în mod servil şi oamenii de ştiinţă pentru că 
experimentează pe ele : cum să cunoască suferinţa un mecanism?) într-o 
scrisoare, Descartes lasă să se înţeleagă că „părerea sa nu e atît de 
crudă la adresa animalelor pe cît e de pioasă la adresa oamenilor, eliberaţi 
de superstiţiile pitagoreicilor, căci ea îi absolvă de bănuiala de greşeală 
de fiecare dată cînd mănîncă sau cînd ucid animale 44 (scrisoare către 
Morus,21 februarie 1649). Animalele şi, într-un anumit fel, oamenii se 
alătură astfel naturii sub aceeaşi paradigmă a mecanismului; şi unii, şi 
alţii sînt purificaţi de orice gusturi vitaliste sau hilozoiste. Desacralizarea 
cucereşte toate domeniile accesibile condiţiei umane, inclusiv viaţa. 
Mentalităţile luminate cad de acord să facă posibilă o acţiune de 
transformare radicală a naturii şi o experimentare pe corpul omului sau 
al animalului, care nu ridică nici o obiecţie morală. 


Corpul pe modelul maşinii 

Dualismul, în ciuda contorsionatelor sale raţionamente pentru 
dovedirea unităţii sufletului şi corpului, nu cruţă omul de această alunecare 
spre mecanicism. Pentru Descartes, corpul, dacă nu omul în totalitate, 


18 Citat în Robert Lenoble, Mersenne ou la naissance du mecanisme , Paris, Vrin, 
1943, pp. 74-75. 

este o maşina. Datorită cogito-uh\'\. omul apare ca un automat ce se 
mişcă prin intermediul unui suflet. Precum „un ornic, alcătuit din rotiţe şi 
greutăţi... iau în cercetare corpul omenesc" (A şasea meditaţie). 
Puternică analogie cu ceasul, care funcţionează ca o paradigmă pentru 
a explica şi mişcările stelelor, şi cele ale naturii, şi cele ale corpului 
omenesc : „Corpul viu diferă de cel al unui mort la fel cum un ceas sau 
alt automat diferă, cînd e tras, de acelaşi ceas sau de altă maşină, care e 
stricată şi al cărei principiu de mişcare încetează să acţioneze" (Trăite 
de Thomme). 

Desigur, fiziologia şi anatomia lui Descartes sînt lacunare şi 
aproximative, după cum s-a observat adesea, dar interesul suscitat de 
această remarcă e secundar. Elementul semnificativ constă în analiza 
corpului, în desimbolizarea sa, realizată deja de anatomişti, dar 
prelungită de filosofia mecanicistă prin reducerea mecanicistă şi prin 
asentimentul divorţului său de om, căruia îi dă consistenţă. Corpul 
uman reprezintă o mecanică deosebită de celelalte doar prin 
singularitatea rotiţelor sale ; nu este decît un capitol din mecanica 
generală a lumii. Faptul de a încarna prezenţa umană nu-1 dotează cu 
nici un privilegiu. In Trăite de l’homme , Descartes duce destul de 
departe metafora mecanicistă „şi cu adevărat se pot compara foarte 
bine nervii maşinii pe care v-o descriu cu ţevile maşinilor acestor fîntîni, 
muşchii şi tendoanele cu diversele motoare şi resorturi ce servesc la 
mişcarea lor, spiritele sale animale cu apa care le mişcă, inima fiind 
sursa, iar concavităţile creierului, privirile. Mai mult, respiraţia şi alte 
asemenea acţiuni, ce-i sînt naturale şi obişnuite şi care depind de cursul 
spiritelor, sînt ca mişcările unui orologiu sau ale unei mori, pe care 
cursul obişnuit al apei le poate face continue". Organismul nu e doar 
rupt de om, ci este, în plus, şi lipsit de originalitate, de bogăţia reacţiilor 
sale posibile. Corpul nu mai reprezintă aici decît o constelaţie de 
instrumente în interacţiune, o structură de rotiţe bine coordonate şi 
fără surprize. Faptul că organismul uman nu e atît de specializat ca un 
instrument sau ca un mecanism nu este perceput. Iar unitatea prezenţei 
umane şi a corpului nu ridică nici o obiecţie. Raţiunea continuă 
respingerea corpului prin reducerea sa la automat. 

Uustiind, pe de altă parte, sentimentul atotputerniciei ce-i invadează 
pe filosofii mecanicişti, automatul ieşit din mîinile artizanului primeşte 
chipul creaţiei. Omul apare mai puţin creaturădecît rival al lui Dumnezeu 
mecanic. Pe drept cuvînt, Descartes îi acordă lui Dumnezeu privilegiul 
măsurat de a fi artizan mai abil decît ceilalţi: .. orice corp e o maşină, 

iar maşinile fabricate de artizanul divin sînt cele mai bine organizate, fără 
a înceta, din acest motiv, să fie maşini. Nu există, dacă nu considerăm 
decît corpul, nici o diferenţă de principiu între maşinile fabricate de oameni 
şi corpurile vii create de Dumnezeu. Nu există decît o diferenţă de 
perfecţionare şi de complexitate 4 * (Discours de la methode , p. 102). 


O „anatomie politică 66 

O „tehnologie politică a corpului 44 bine analizată de Michel Foucault 
prelungeşte metafora mecanică în mişcările înseşi ale corpului şi 
raţionalizează forţa de muncă a individului, coordonează în instituţii (uzine, 
şcoli, cazărmi, spitale, închisori etc.) juxtapunerea corpurilor după un 
calcul ce trebuie să ajungă la docilitatea subiecţilor şi la eficienţa dorită 
a acţiunii întreprinse. Obiect printre alte obiecte, caracterizat doar, poate, 
de o îndărătnicie mai mare datorită faptului că e om şi deci tributar unei 
subiectivităţi inalienabile, corpul se supune principiului unei ordonări 
analitice, care se străduieşte să nu omită nici un detaliu. 

Disciplinele se impun în secolele XVII şi XVIII ca „formule generale 
de dominaţie 44 (Michel Foucault), destinate unui viitor prosper. „Marea 
carte despre Omul-maşină a fost scrisă simultan în două registre, spune 
Michel Foucault, cel anatomo-metafizic, ale cărui prime pagini fuseseră 
redactate de Descartes şi pe care medicii şi filosofii l-au dus mai departe ; 
şi registrul tehnico-politic, alcătuit dintr-un întreg corpus de regulamente 
militare, şcolare, aplicate în aziluri, ca şi din procedee empirice şi bine 
gîndite, în scopul controlării sau îndreptării operaţiunilor executate de 
corp... Omul-maşină al lui La Mettrie este în acelaşi timp o reducţie 
materialistă a sufletului şi o teorie generală a dresajului, în centrul cărora 
se găseşte noţiunea de «docilitate» ce reuneşte corpul analizabil şi corpul 

manipulabil.'* 10 Unei concepţii raţionale a lumii i se adaugă. începînd cu 
secolele XVII şi XVIII, o raţionalizare minuţioasă a corpului şi a 
atitudinilor sale, o analitică socială a funcţionării sale, ce înscrie relaţia 
naturală a omului cu corpul său într-o dualitate de care Marx, prin 
imaginea luată din Agrippa, cu omul redus la unul singur dintre membrele 
sale, va da seama în forţă. 

Decartes dă o garanţie filosofică utilizării instrumentale a corpului în 
diverse sectoare ale vieţii sociale. Metafizica, pe care el o iniţiază în 
mod foarte serios, îşi găseşte, în ceea ce priveşte lumea industrială, 
executorul privilegiat în Taylor (şi Ford), care împlineşte defacio judecata 
pronunţată implicit de Descartes. AnaIogon-u\ maşinii, care este corpul, 
se aliniază pe celelalte maşini din producţie, fără a beneficia de o indulgenţă 
deosebită. Corpul constituie un „apendice viu al maşinii' 4 , cu acest reziduu 
necesar şi stînjenitor, omul pe care-1 încarnează. Dar, efectiv, e mai puţin 
omul ce lucrează, pe care un asemenea segment al lui însuşi îl obligă la 
repetarea neobosită a aceloraşi gesturi. Chaplin, în Les Temps modernes , 
face o critică admirabilă a acestei instrumentalizări a omului. Canguilhem, 
evocînd lucrările lui Georges Friedmann, constată că faptul că „mişcările 
tehnice superflue sînt mişcări biologice necesare a fost primul obstacol 
întîlnit de această asimilare tehnicistă a animalului uman cu maşina 4420 . In 
ciuda limitelor strînse ce-i sînt proprii şi a criticilor cărora le-a fost obiect, 
metafora mecanică a corpului a avut un mare destin istoric. O vom regăsi 
adesea pe drumul nostru sinuos din cadrul modernităţii. 


Deschideri 

Din secolul al X VH-lea, a început să se producă o ruptură de corp 
în societăţile occidentale. Poziţia sa cu titlu de obiect printre altele, fură 


19 Michel Foucault, Surveiller etpunir. Naissance de laprison , Gallimard, 1975, 
p. 138 [ed. rom. : Michel Foucault, A supraveghea şi a pedepsi. Naşterea 
închisorii , trad. Bogdan Ghiu, Bucureşti, Editura Humanitas, 1997, p. 204]. 
Pentru o analiză aprofundată a disciplinelor, trimitem la această lucrare. 

20 Georges Canguilhem, op. cit., p. 126. 

demnitate aparte, recurgerea banalizată, începînd din această perioadă, 
la metafora mecanică pentru a-1 descrie, disciplinele, protezele 
corectoare ce se înmulţesc 21 - tot atîtea indicii, printre altele, ce lasă să 
se întrevadă bănuiala care apasă deasupra corpului şi dorinţele răzleţe 
de a-1 corecta, de a-1 modifica în loc să-l supună în totalitate mecanismului. 
O fantasmă implicită, neformulabilă desigur, este subiacentă, aceea de a 
aboli corpul, de a-1 şterge pur şi simplu ; nostalgie a unei condiţii umane 
care nu mai datora nimic corpului, loc al căderii. 

Tehnica şi ştiinţa contemporană se înscriu pe firul drept al căutării ce 
n u s-a dezminţit niciodată de atunci: cum s ă facem din această încurcătură 
care e corpul un obiect fiabil, demn de procedurile tehnice şi ştiinţifice. 
Ştiinţa se află într-o relaţie uimitor de ambivalenţă cu corpul : el este 
antimodelul său, ea îl ocoleşte, ea caută să se debaraseze de el şi, în 
acelaşi timp, încearcă fără încetare să-l multiplice cu mijloacele-i proprii 
şi cu stîngăcie. Poate că toată istoria ştiinţei nu e decît istoria corecţiilor 
operate asupra insuficienţelor (în ochii săi) corpului, nenumărate etape 
pentru a scăpa de precaritatea, de limitele sale. Tentaţie demiurgică, de 
asemenea, de a-1 imita, de a acţiona din punct de vedere tehnic asupra 
lui. Astăzi se dezvăluie o altă faţetă, tot mai evidentă : lupta împotriva 
corpului îşi manifestă structura ascunsă, refularea ce-o susţinea : teama 
de moarte. A corecta corpul, a face din el o mecanică, a-1 asocia cu 
ideea de maşină, înseamnă a scăpa de această scadenţă, a şterge 
„lejeritatea insuportabilă a fiinţei 44 (M. Kundera). Corpul, loc al morţii în 
om. Nu este ceea ce-i scapă lui Descartes, ca într-un lapsus, cînd, în 
Meditations, imaginea cadavrului se impune spontan raţiunii pentru a-i 
numi condiţia corporală : „M-am considerat la început ca avînd un chip, 
mîini, braţe şi toată această maşină compusă din oase şi din came, aşa 


21 „în secolul al XVII-lea, chirurgia înmulţeşte în mod decisiv exemplele de aparate 
corectoare. Noua gîndire mecanicistă îşi manifestă fecunditatea pe un corp 
devenit el însuşi maşină. Arsenalul terapeutic creşte brusc ca număr de maşini, 
care, în ciuda mecanismelor lor rudimentare şi primitive, vizează redresarea. 
Trebuia să se banalizeze spaţiul corporal şi să se generalizeze mecanismul ca 
să se nască asemenea propuneri “, Georges Vigarello, Panoplies redresseuses : 
jalons pour une histoire, „Traverses“, 14-15 (Panoplies du corps), 1979, p. 
121; vezi, de acelaşi autor, şi Le corps redresse , Paris, Delarge, 1978. 

cum apare ea la un cadavru, pe care am numit-o corp"? Imagine eu atît 
mai tulburătoare cu cît e mai puţin necesară şi chiar insolită. 

Asimilarea corpului cu mecanismul se poticneşte de acel reziduu pe 
care e constrînsă să-l neglijeze sub ameninţarea invalidării : omul. 
Complexitatea infinită a condiţiei umane legată de dimensiunea simbolică 
reprezintă o limită de care se loveşte analogia curentă dintre corp (chiar 
individ) şi maşină. Corpul confruntat cu aceste proceduri de raţionalizare 
apare ca un animal aflat în inima fiinţei, insesizabil, dacă nu în mod 
provizoriu şi parţial. Corpul, vestigiu multimilenar al originii nontehnice a 
omului. 

Greşeală de la origini, pe care numeroase proceduri se străduiesc 
s-o corecteze. Asimilarea mecanică a corpului uman, care lasă, în mod 
ciudat, consistenţa umană deoparte, traduce în modernitate singura 
demnitate ce-i poate fi conferită corpului. Admiraţia chirurgilor sau a 
biologilor faţă de corpul căruia încearcă să-i pătrundă tainele sau aceea 
mai candidă a profanului se traduc prin acelaşi strigăt: „Ce maşină 
minunată este corpul omenesc 44 . Nu se mai numără lucrările sau capitolele 
ce tratează această asimilare. Limbajul curent face chiar din ea un 
stereotip. Nu ţi-ai putea manifesta mai bine astăzi uimirea decît 
reconducînd corpul către condiţia de maşină. Filosofia mecanicistă a 
primat, din punct de vedere istoric, asupra celorlalte concepţii privind 
corpul. Trupul omului oferă prilej de stînjeneală, de parcă omul ar trebui 
să decadă din cauza unei realităţi atît de puţin glorioase. Metafora 
mecanică aplicată corpului sună ca o reparaţie, pentru a conferi corpului 
o demnitate pe care nu ar avea-o dacă ar rămîne pur şi simplu un 
organism. 

ASTĂZI, CORPUL... 


Ce se întîmplă cu reprezentările actuale ale corpului în societăţile 
occidentale? Am văzut că raţionalismul pe cale de apariţie în secolele 
XVI şi XVII reînnoieşte în totalitate criteriile cunoaşterii. Adevărul nu 
se mai bazează pe moştenirea ancestrală a fondului cultural. Cunoaşterii, 
în parte consensuale, fondate pe tradiţii şi împărtăşite în mod potenţial 
de ansamblul comunităţii, i se substituie puţin cîte puţin o cunoaştere de 
specialişti, singurii apţi să aprecieze criteriile adevărului pe baza unui 
ansamblu de reguli ce aspiră la o valabilitate independentă de culturi şi 
de istorie. E pronunţat deci divorţul între tipurile de cunoaştere populară 
a corpului, active şi în zilele noastre, mai ales prin tradiţiile de vindecare, 
şi cultura savantă, în special cea biomedicală. 


Ştiinţa biomedicală 

A vorbi despre corp astăzi în societăţile occidentale înseamnă a 
suscita evocarea ştiinţei anatomo-fiziologice, pe care se bazează 
medicina modernă. Şi înseamnă a presupune un consens în jurul 
cunoaşterii şi al practicilor susţinute de ea, uitînd, cum aminteşte Georges 
Balandier, că „societăţile nu sînt niciodată ceea ce par a fi sau ceea ce 

pretind a fi. ele se exprima cel puţin la două niveluri : unul, superficial, 
prezintă structurile «oficiale»... celălalt, profund, deschide accesul către 
raporturile reale fundamentale şi practicile ce dezvăluie dinamica 
sistemului social" 1 . Ştiinţa biomedicală este reprezentarea oficială 
întrucîtva a corpului uman astăzi, predată în universităţi, stînd la baza 
cercetărilor de laborator şi a medicinei moderne... Dar fiind vorba de 
un element al culturii savante, e o cunoaştere esoterică, foarte puţin 
împărtăşită de contemporani. 

De fapt, astăzi, în societăţile occidentale, fiecare actor trăieşte cu o 
cunoaştere destul de vagă a propriului corp. Fiecare a primit un simulacru 
de cunoştinţe anatomice şi fiziologice pe băncile şcolii sau ale liceului, 
privind scheletul din sălile de clasă, planşele din dicţionar sau asimilînd 
cunoştinţele vulgarizate ce se schimbă zilnic între vecini şi prieteni şi care 
provin din experienţa trăită şi din contactul cu instituţia medicală, din 
influenţa mass-media etc. Dar aceste cunoştinţe rămîn confuze. Puţini 
sînt cei ce cunosc cu adevărat amplasarea organelor şi înţeleg principiile 
fiziologice care structurează diversele funcţii corporale. Acestea sînt 
cunoştinţe mai mult decît rudimentare pentru majoritatea actorilor. Ei nu 
aderă la ele, de fapt, decît superficial. în conştiinţa pe care o are legat 
de ceea ce-1 fondează fizic, de ceea ce face interiorul secret al corpului 
său, actorul recurge, în paralel, la multe alte referinţe. 


Cunoştinţele populare despre corp astăzi 

Recurgerea la practici atinse încă de bănuiala de superstiţie, de 
ignoranţă, de şarlatanie etc., dovedeşte şovăiala actuală a referinţelor şi 
a disponibilităţii lor, chiar pentru actori aparţinînd prin formaţia şi categoria 
lor socială unei lumi radical străine acestor cunoştinţe. Chiar omul din 
oraş, care porneşte pe drumul de ţară (sau care întîlneşte un vindecător 
tradiţional chiar în oraş), nu e doar în căutarea unei vindecări în care 
medicina a eşuat, ci găseşte, la contactul cu vindecătorul, revelaţia unei 


1 G. Balandier, Sens etpuissance. Paris, PUF, 1981, p. 7. 


82 



_ ANTROPOLOGIA CORPULUI ŞI MODERNITATEA 

imagini a corpului său mult mai demnă de interes decît cea furnizată de 
ştiinţa biomedicală. In acest dialog cu vindecătorul, el descoperă o 
dimensiune simbolică ce-i trezeşte uimirea şi ale cărei întrebări îl vor 
urma adesea multă vreme. îşi îmbogăţeşte existenţa cu un dram de 
simbolic. 

Cunoştinţele despre corp reperabile în tradiţiile populare sînt mul¬ 
tiple, adesea destul de vagi. Ele se bazează mai degrabă pe priceperi 
sau intuiţii ce desenează în negativ o anumită imagine a corpului. Dar 
acestea sînt, precum am spus deja, cunoştinţe despre om. Corpul nu 
este considerat aici niciodată distinct de om, ca în ştiinţa biomedicală. 
Asemenea cunoştinţe tradiţionale nu izolează corpul de cosmos, ele se 
articulează pe o structură de corespondenţe. Aceleaşi „materii prime“ 
intră în alcătuirea omului şi în cea a lumii. 

Yvonne Verdier, într-un studiu recent asupra tradiţii lor încă vii într-un 
mic sat din Bourgogne, Minot, a consacrat pagini frumoase analizei 
fiziologiei simbolice a femeii, mai ales în perioada menstruaţiei. în acele 
cîteva zile, într-adevăr, femeia nu coboară niciodată în pivniţă, unde sînt 
depozitate rezervele de hrană ale familiei: came în saramură, castraveţi, 
butoaie cu vin etc., din teama că strică iremediabil alimentele pe care le 
atinge. Din aceleaşi motive, porcul nu se taie niciodată în zilele cînd 
femeia e indispusă. 

Influenţa nocivă a sîngelui menstrual afectează chiar şi treburile cele 
mai obişnuite : „Prăjiturile, cremele, nu se poate! O femeie nu va face 
nici o maioneză, nici nu va bate albuşul de ou în starea asta. Nu se 
leagă“, îi declară o femeie Yvonnei Verdier 2 . Legături simbolice strînse 
se stabilesc între corpul femeii şi mediul său, influenţînd procesele natu¬ 
rale sau acţiunile sale obişnuite, de parcă, transformat de scurgerea 
sîngelui, corpul ar avea atunci facultatea de a ieşi din propriile graniţe 
pentru a modifica şi ordinea lucrurilor din jur. „în timpul menstruaţiei, 
observă Y. Verdier, nefiind ele însele fertile, femeile împiedicau orice 
proces de transformare asemănător unei fecundări: să ne gîndim la albuşul 
de ou, la creme, la emulsii, la sosuri, la grăsime, la tot ce trebuie să se 

2 Yvonne Verdier, Faţons de dire,faţons defaire. Paris, Gallimard, 1979, p. 20. 

«lege». Prezenta lor ar face să avorteze toate aceste lente gestaţi i simbol izate 
de grăsimea în saramură, de vinul în cuvă, de mierea în stup" (p. 37). 
Corpul seamănă cu un cîmp de forţă aflat în rezonanţă cu ceea ce se 
apropie de el. In tradiţiile populare, corpul se găseşte mereu în contact cu 
lumea, reprezentînd o pane nedesprinsă de univers. Iar această cunoaştere, 
chiar dacă e azi mai fragmentară, nu a dispărut complet de la ţară. 

Sînt numeroase încă acele concepţii despre corp ce domină 
explicaţiile unor tulburări sau boli şi care repun condiţia umană sub tu¬ 
tela cosmosului. Medicină a semnăturilor, aşa cum o teoretizează 
Paracelsus în curentul din secolul al X Vl-lea, dar regăsită în credinţele 
populare, conform căreia un element mineral sau vegetal se presupune 
a ajuta la vindecarea unei afecţiuni, dacă are în forma, în funcţionarea 
sau în substanţa sa anumite similitudini cu organul atins sau cu manifestările 
bolii (de exemplu, castanele de India favorizează dispariţia hemoroizilor, 
jaspul roşu opreşte hemoragiile etc.). Concepţie regăsită sub o formă 
asemănătoare la bazele homeopatiei; viziune astrologică a corpului, ce 
înscrie organele sub influenţa planetelor printr-o structură de 
corespondenţe : omul apare aici caunmicrocosmos. Aceiaşi constituenţi 
intră în alcătuirea universului, legile care controlează comportamentul 
omului se bazează pe calităţile sau pe mişcările astrelor. Magnetizatorul 
transmite, prin punerea mîinilor, o energie ce regenerează zonele bolnave 
şi readuce corpul în armonie cu fluxurile din mediul său. Corpul uman 
este atunci un cîmp de forţă supus unor modificări, unor variaţii pe care 
vindecătorul le poate combate. Radiestezistul, cu ajutorul pendulului său, 
înregistrează energia degajată de ţesuturi; îşi consultă instrumentul pentru 
a-şi rafina diagnosticul, punîndu-i direct întrebări la care acesta răspunde 
prin mişcări giratorii, al căror cod îl cunoaşte. Alţi vindecători, prin 
rugăciunea ce-o murmură, însoţită de gesturi precise, descrise de-a lungul 
corpului pacientului, cristalizează forţele benefice care uşurează suferinţa; 
sau deţin puterea de a tăia focul de arsură şi de a o vindeca fără a lăsa 
urme pe piele. Ei nu deţin cunoştinţe despre corpul uman, au mai degrabă 
nişte deprinderi dobîndite prin transmitere de la un vindecător bătrîn sau 
printr-un dar personal. Ei aplică o eficienţă simbolică, fără a se preocupa 
de cauzele tulburărilor sau de modalităţile de funcţionare a organelor. în 
ochii lor, contează doar credinţa învestită în acţiunile lor şi rugăciunile pe 

care le murmură. Credinţele populare se limitează la aprecierea efectelor 
benefice induse de aceşti vindecători şi la solicitarea lor. 

Integrarea omului în holismul universului se traduce şi prin contactul 
propice cu anumite pietre, fintîni, pîriuri, copaci, locuri, dolmene, menhire 
etc., presupuse a favoriza vindecarea celor ce le caută. Aceeaşi logică 
în recurgerea la sfinţi vindecători, a căror tradiţie tinde în zilele noastre, 
de altfel, să se piardă, ca şi aceea a locurilor favorabile, despre care am 
vorbit mai sus. 

Vrăjitoria populară se referă la farmecele făcute de un invidios, care 
afectează corpul victimei sau îi atrage nefericirea, atingîndu-i familia sau 
bunurile. Vrăjitorul utilizează, pentru a-şi asigura influenţa, resturi de 
unghii, excremente, păr ale victimei. Prezenţa subiectului este în întregime 
concentrată în cele mai mărunte fragmente ale corpului său. O „magie 
simpatică" postulează o legătură definitivă între elemente ce-au fost într-o 
zi în contact, mai ales materii detaşate din corp (unghii etc.); o „magie 
prin imitaţie" sau o acţiune asupra unei păpuşi ce seamănă cu victima 
etc. Prin aceste două logici, trupul devine permeabil la vrăjitoriile ce-1 
atacă. In vrăjitoria populară, corpul nu este închis doar între limitele 
pielii şi a tot ceea ce constituie identitatea socială a omului : bunurile 
sale, cei apropiaţi, animalele etc. Corpul nu e nici rupt de subiect, el îi 
încarnează condiţia şi rămîne solidar cu toate materiile care se desprind 
de el în timpul vieţii. Fragmentul de corp asigură deci, simbolic, o influenţă 
asupra existenţei victimei. 

Se constată, prin aceste diferite practici tradiţionale, persistenţa unei 
legături simbolice strînseîntre oameni şi mediul lor. 


Mantia de arlechin 

Cunoştinţele ştiinţifice despre corp l-au privat pe acesta de orice 
valenţă axiologică. L-au analizat pe modelul mecanicismului. Există aici 

3 Pentru o descriere mai aprofundată a cunoştinţelor populare despre corp, 
trimitem la Franţoise Loux, Le corps dans la societe traditionnelle, Paris, 
Berger-Levrault, 1979 ; sub direcţia lui F. Loux, Pansenrs de secret et de 
douleur, Autrement, 1992. 

o lacună antropologică, de care profită alte cunoştinţe despre corp, la 
care recurg actori aflaţi în căutarea mai mult sau mai puţin conştientă a 
unui supliment de suflet ce nu e aici, de fapt. decît un supliment de simbol. 

Caracterizarea individualistă a unui mare număr de sectoare ale 
socialităţii occidentale lasă actorii relativ eliberaţi de alegerile lor, prin 
supunerea formală în faţa unei serii de reguli.Toate acestea nu sînt lipsite 
de ecouri asupra modului în care actorii îşi reprezintă propriul corp. 
Universul devenit raţional este „de nelocuit 4 4 acolo unde lipseşte 
dimensiunea simbolică. Lumea deziluzionată aspiră la spiritualităţi noi, 
are loc un proces de resimbolizare, ţinînd adesea de simulacru, obiect al 
unei investiţii psihologice considerabile şi care se bazează pe un evantai 
larg de reprezentări ale corpului, dezrădăcinate din solul lor originar, din 
filosofie şi din modurile de viaţă ce le dădeau un sens, simplificate uneori 
pînă la caricatură, transformate în procedee tehnice... Prin revalorizarea 
corpului, imaginarul îşi ia revanşa. Ruptura epistemologică galileană le-a 
legat destinul, aruncîndu-i pe unul ca şi pe celălalt în aceeaşi lipsă de 
demnitate, iar ei se eliberează prin aceeaşi mişcare. 

Omul obişnuit proiectează asupra corpului său o cunoaştere 
eteroclită, care seamănă cu o mantie de arlechin, alcătuită din zone de 
umbră, din imprecizii, din confuzii, din infonnaţii mai mult sau mai puţin 
abstracte, căreia îi dă un oarecare relief. Adesea, varianta vulgarizată a 
modelului anatomo-fiziologic e modificată prin credinţele, azi banalizate, 
în unde, energie, astre etc. Se asistă, în societăţile occidentale, la o 
multiplicare a imaginilor corpului, mai mult sau mai puţin organizate, în 
rivalitate unele cu altele. 

Fiecare „îşi meştereşte 44 viziunea personală asupra corpului, 
aranjînd-o ca într-un puzzle, fără nici o preocupare pentru contradicţii, 
pentru eterogenitatea împrumuturilor. Rar, într-adevăr, această 
reprezentare apare coerentă, dacă se compară elementele componente. 
La ora actuală, un bolnav se adresează prioritar unui medic generalist 
sau specialistului în organul sau în funcţia ce-i provoacă suferinţă. El 
acreditează, astfel, modelul anatomo-fiziologic al corpului. Dar fidel 
pantei ce duce de la eşecurile medicinei la căutareavindecătorului, acelaşi 
bolnav poate recurge apoi la un magnetizator sau la un alt tip de 
vindecător, chiar se poate adresa medicinei „blînde 44 , consultînd un 

homeopat, un acupunctor sau unostcopat. Şi aceasta tară să se preocupe 
de faptul că trece astfel de la o viziune asupra corpului la alta în deplină 
discontinuitate. 

Acelaşi actor se poate deda, de altfel, în mod regulat, practicării 
yoga sau meditaţiei zen, poate dori să se iniţieze în masajul chinez sau 
japonez, propuse cu generozitate de căminul cultural din cartier. Poate 
face, în paralel, şi psihanaliză, dacă el crede că în corp se cristalizează 
jocurile subtile şi inconştiente ale dorinţei şi ale refulării. 

In fiecare zi, acelaşi actor citeşte în ziarul său local marile anunţuri 
publicitare ale practicienilor ce-şi oferă serviciile : magnetizatori, 
radiestezişti, asceţi (îndepărtaţi cu toţii de pămîntul de origine al acestor 
practici şi adesea mai mult şarlatani decît vindecători), clarvăzători, 
vrăjitori, astrologi, parapsihologi etc. 

Dacă este atît de versat în mediul „psihic“, va putea, după cum îi 
convine, să facă un stagiu de iniţiere în bioenergie, în gestaltterapie, în 
strigătul primai, în re-birth... tot atîtea terapii corporale bazate pe modele 
teoretice diferite. 


O comunitate pierdută? 

Semnificaţiile atribuite omului şi corpului său au început să plutească, 
să se cupleze între ele la întîmplare, să se grefeze una pe alta. Această 
mişcare nu cruţă marile weltanschauungen orientale. Yoga, şamanismul, 
zen, acupunctura, masajele de diverse tradiţii, artele marţiale sînt reduse 
la cîteva idei simple, la o mînă de formule exemplare, de gesturi 
elementare ; ele devin pure tehnologii corporale. Plutesc în stare de 
imponderabilitate, disponibile pentru abateri. 

Aceste procedee multiple care umplu azi piaţa cu îngrijiri sau cu 
bunuri simbolice sînt, totuşi, radical străine, chiar antagoniste. Dar nu 
sînt percepute în contradicţie de actorii aflaţi în căutarea eficienţei 
terapeutice. Faptul că ei îşi găsesc vindecarea graţie unei concepţii asupra 
corpului sau alteia nu-i determină deloc să adere la ea o dată pentru 
totdeauna. 

Există tendinţa exagerată de a crede că modelul corpului consacrat 
prin referinţele biomedicale predomină. Astăzi, cunoştinţele despre coip, 
că vin din Orient, din California, dintr-o epocă trecută sau că duc la 
tehnologii de vîif în anumite spitale, sînt admise simultan ; haine comode, 
îmbrăcate după hazardul activităţilor personale sau al unei căutări 
terapeutice. Este adevărat, totuşi, că omul de la ţară de altădată sau din 
unele zone chiar de astăzi se duce de la vindecător la vrăjitor sau de la 
magnetizator la sfinţii vindecători, fărăsă-i pese de coerenţe. Mai multe 
niveluri de cunoştinţe legate de corp se suprapun, iar actorul aflat în 
căutarea îngrijirii eficiente nu se jenează deloc să treacă de la un tip de 
vindecător la altul, în funcţie de caracteristicile tulburării sale. Dar în 
acest context tradiţional, omul caută, după gusturile sale personale şi 
cunoştinţele sale empirice, în cadrul unui număr de terapeutici care au 
acordul grupului în ansamblul său. Fiecare dintre ele ţine de structura 
socială şi culturală ce asigură omului familiaritatea privirii sale asupra 
lumii. Coerentele relative ce se dezvăluiau în societăţile tradiţionale, cele 
ce supravieţuiesc de bine, de rău în regiunile rurale dispar în faţa unor 
modele provizorii, mai apropiate de colajele suprarealiste, pe măsură 
ce se pătrunde în societăţile modeme. 

Actorul din metropolele occidentale îşi creează cunoştinţele despre 
corpul său, cele cu care trăieşte zilnic, pe baza unui amestec de modele 
eteroclite, mai bine sau mai prost asimilate, fără să-i pese de 
compatibilitatea împrumuturilor. Bogăţia de imagini actuale ale corpului 
nu e posibilă fără evocarea corpului divizat al schizofrenicului. Actorul 
are de puţine ori o imagine corentă a corpului său, el îl transformă pe 
acesta într-o ţesătură tărcată, cu referinţe diverse. Nici o teorie a corpului 
nu face obiectul unei unanimităţi fără cusur. Individul care poate alege 
între o mulţime de cunoştinţe posibile oscilează de la unele la altele, fără 
a găsi vreodată ceea ce-i convine perfect. Libertatea sa de individ, 
creativitatea sa se hrănesc cu aceste incertitudini, cu permanenta căutare 
a unui corp pierdut , care e, de fapt, cea a unei comunităţi pierdute (cf. 
cap. 1 şi 2). 

O ESTEZIE A VIEŢII COTIDIENE 


Cotidian şi cunoaştere 

Faptul social nu este niciodată încremenit, eternizat, deci obiectivabil, 
poate doar în mod provizoriu. El e viu, ţesut într-o reţea de relaţii niciodată 
cu adevărat stabile, aflat mereu în căutarea unui nou raport. Mulţimea 
de fapte şi gesturi din viaţa cotidiană lansează în această privinţă o 
provocare greu de susţinut. Iar Georges Balandier a perceput corect, 
nu fără o nuanţă de ironie poate, că sociologia cotidianului „se lasă văzută 
în negativ... este mai bine precizată prin ceea ce evită să considere 
decît prin ceea ce consideră 441 . Infinitul cotidianului (ca şi in-finitul său) 
nu reprezintă o noţiune teologică, ci banala constatare a trecerii timpului, 
a acumulării zilelor una peste alta, cu diferenţe infime, dar a căror acţiune 
contribuie lent sau brutal, în funcţie de împrejurări, la transfonnarea vieţii 
cotidiene; de asemenea, constatarea complexităţii obiectului, a polisemiei 
sale neobosite. 

Viaţa cotidiană constituie refugiul sigur, locul reperelor liniştitoare, 
spaţiul tranziţional (Winnicott) al adultului, unde el se simte protejat în 
sînul unei reţele solide de obiceiuri, de obişnuinţe, creată în timp, cu 


1 Georges Balandier, Essai d’ identificat ion du quotidien , în „Cahiers 
intemationaux de Sociologie 44 , voi. LXXIV, 1983, p. 5. 

parcursuri bine cunoscute. înconjurate de chipuri familiare. Aici se 
construieşte viaţa afectiva, familială, amicală, profesională, aici se visează 
existenţa. Aici se amortizează efectele politicului, ale socialului, ale 
culturalului, care afectează intimitatea, aici sînt ele discutate şi adaptate 
sensibilităţilor individuale. Intenţiile actorilor sînt aici suverane, fiecare 
se simte stăpîn la bord, spre deosebire de cîmpul social, care impune 
conduite, reguli ce nu au întotdeauna adeziunea tuturor. Cotidianul întinde 
un pod între lumea controlată şi liniştită de acasă şi hazardul, dezordinea 
aparentă a socialităţii. 

în sentimentul de securitate ce apare din caracterul inteligibil şi fa¬ 
miliar al cotidianului, punerea ordonată în joc a corpului are un rol esenţial. 
Succesiunea ritualurilor de-a lungul unei zile îşi datorează eficienţa unei 
arhitectonici a gesturilor, a senzaţiilor, a percepţiilor, care dau forţă 
actorului şi îl eliberează de un efort prea mare de vigilenţă în derularea 
diverselor secvenţe ale vieţii sale. La baza tuturor ritualurilor, există o 
organizare precisă a corpului. O organizare mereu identică şi mereu 
imperceptibil alta. Omul aparţine afectiv lumii, comportamentele sale nu 
sînt doar o reflectare a poziţiei sale simbolice în structura claselor sau a 
grupurilor sociale. Dispoziţia colorează gesturile şi senzorialitatea, 
modifică atenţia acordată lucrurilor, indispune sau face disponibil, filtrează 
evenimentele. Ziua de azi nu e reproducerea zilei de ieri. Senzaţiile, 
cuvintele, emoţiile sau gesturile din ziua prezentă nu le copiază pe cele 
din ziua anterioară. Se acumulează milioane de diferenţe, esenţiale pentru 
existenţa subiectului şi nu mai puţin fecunde pentru cercetător decît 
reţeaua remanentă, ce-şi duce firul roşu prin timp. Studierea cotidianului, 
centrată pe punerile în joc ale corpului, aminteşte că în această spumă a 
zilelor omul îşi ţese aventura personală, îmbătrineşte, iubeşte, simte plăcere 
sau durere, indiferenţă sau furie. Pulsaţiile corpului fac să se audă 
permanenţa ecourilor lor în raportul cu lumea al subiectului, prin filtrarea 
vieţii cotidiene. Capitolul de faţă invită la o încercare de reperare a acestei 
structuri corporale. 

Studierea cotidianului ţine mai puţin de ştiinţă decît de artă, ea 
presupune o anumită atenţie acordată de cercetător unui univers mustind 
de semnificaţii. în acelaşi fel în care Bachelard descrie poezia ca o funcţie 
de trezire, înţelegerea sociologului îmbracă un fel de coloraţie alchimică, 

aceea de a dezvălui semnificaţii a câror cunoaştere a dizolvat orice 
consistenţă. Parabola lui Edgar Poe despre scrisoarea furată constituie 
un capitol cheie al manifestului său epistemologic. Recurenţele care 
împletesc la nesfîrşit reţeaua cotidianului îi dizolvă relieful. Obişnuită eu 
prezenţa lor, privirea alunecă deasupra lucrurilor, a senzaţiilor sau a 
actelor, fără să-şi mai găsească stabilitatea. Sociologia vieţii cotidiene 
abordează banalitatea zilelor asemenea unui exotism uitat. Ea examinează 
cu o „privire îndepărtată' 4 potenţialul familiar de sensuri, materia primă 
din care se construieşte viaţa socială în întregul ei. Ea construieşte confîizia 
în inima evidentei. 

Existenţa colectivă se bazează pe o suprapunere de ritualuri, a căror 
funcţie este de a controla relaţiile dintre oameni şi lume, ca şi pe cele 
dintre oameni. Pe drumul ce-i este propriu, fiecare om interpretează, în 
stilul său caracteristic, mulţimea de situării întîlnite. Viata cotidiană e locul 
privilegiat al acestei relaţii, al acestei întîlniri, reînnoite în fiecare clipă, cu 
sensul, cu multitudinea de sensuri. Repetarea acţiunilor duce la o erodare 
a sentimentului de consistenţă şi de singularitate a lucrurilor. Neaşteptatul, 
în funcţie de gradul de insolit pe care-1 conţine, stîmeşte angoasa sau 
interminabile discuţii vizînd reducerea misterului său. Viaţa cotidiană 
reprezintă locul, spaţiul tranziţional (Winnicott) unde omul îmblînzeşte 
faptul de a trăi şi pornind de la care îşi poate lărgi cîmpul de acţiune 
printr-un sentiment de transparenţă relativă 2 , transparenţă ce nu este, 
totuşi, decît artefactul unei priviri, în măsura în care ea nu e dată, ci 
construită. 

Modalităţile corpului nu scapă efectului de transparenţă. Socializarea 
duce la acest monism al vieţii cotidiene, la acest sentiment al locuirii în 
mod natural într-un corp de care e imposibil să te disociezi. Prin acţiunile 
zilnice ale omului, corpul devine invizibil, se şterge în mod ritual prin 
repetarea neobosită a aceloraşi situaţii şi prin obişnuinţa percepţiilor 
senzoriale. Misterul consistenţei propriului corp e astfel risipit prin recurenţa 


2 în acest sens, viaţa cotidiană este „locul ( locus ) multiplelor dialectici trăite 
(acţionate), al rutinei şi al evenimentului 44 , cf. Christian Lalive d’Epinay, La vie 
qnotidienne, essai de construction d’nn concept soci ologi qite et 
anthropologique,în „Cahiers intemationaux de Sociologie 44 , voi. LXXIV, 1983. 

aceloraşi semne. In aceste condiţii, conştiinţa înrădăcinării corporale a 
prezenţei umane nu e dată decît de fazele de tensiune întîlnite de individ. 
Se naşte atunci sentimentul provizoriu al unei dualităţi (sentiment banal, 
ce trebuie disociat absolut de dualism). O durere persistentă, oboseala, 
boala, un membru fracturat de exemplu, restrîng cîmpul de acţiune al 
omului şi introduc sentimentul penibil al unei dualităţi ce aipe unitatea 
prezenţei: subiectul se simte prizonier al unui corp ce-1 părăseşte. Acelaşi 
sentiment apare în dorinţa de a îndeplini o acţiune sau de a atinge o 
performanţă fizică imposibil de realizat din cauza lipsei de îndemînare 
sau de antrenament. Despărţirea de persoana iubită, cu experienţa 
singurătăţii pe care o atrage dupăsine, e, mai întîi, o încercare a corpului. 
Dar această dualitate resimţită de subiect nu se leagă doar de crizele 
personale, ea există şi în alte situaţii, de exemplu pierderea de sînge cu 
ocazia menstrelor sau experienţa sarcinii la femeie ; se mai poate lega 
de plăcerea sexuală, de tandreţea zilnică, de comportamentele de 
seducţie etc. Dar, în viaţa cotidiană, trebuie constatat că formele acestea 
de dualitate nu sînt trăite în acelaşi fel. Experienţa plăcerii se trăieşte 
familiar, natural, ea tinde să înglobeze prezenţa. Dimpotrivă, experienţa 
durerii, a oboselii e trăită mereu sub semnul unui bizar absolut, al unei 
ireductibilităţi la sine. Dualitatea durerii sfîşie prezenţa, cea a plăcerii o 
îmbogăţeşte cu o nouă dimensiune. în plus, experienţa durerii sau a 
bolii, din cauza alterităţii sale, duce la angoasă, la incertitudine. Toate 
manifestările al căror caracter insolit tulbură monismul cotidianului 
(fuziunea dintre actele subiectului şi corpul său) primesc calificări pre¬ 
cise. Specialiştii (medici, vindecători, psihologi etc.) au drept sarcină să 
reintroducă semnificaţia acolo unde ea lipseşte, să stabilească o coerenţă 
acolo unde colectivul înclină să nu vadă decît dezordine. încărcătura de 
angoasă inerentă manifestărilor neobişnuite este astfel suprimată sau 
atenuată prin simbolizarea operată cu ajutorul terapeutului. 

Una dintre consecinţele cele mai semnificative ale socializării corpului 
constă în reducerea acestor dualităţi susceptibile să afecteze sentimentul 
prezenţei. De aceea, simbolizarea modalităţilor corpului duce la mo¬ 
nism, atîta timp cît subiectul nu se disociază de înrădăcinarea sa obişnuită. 
Iar pentru a-1 proteja durabil pe acesta, numeroşi specialişti veghează la 
sănătatea sa. Sănătate a cărei definire implică această coincidenţă 

armonioasă cu sine însuşi, ce caracterizează monismul şi e marcată în 
sfera occidentală printr-o discreţie relativă a activităţilor corporale. în 
condiţiile obişnuite ale vieţii, corpul, în faţa actorului ce-1 locuieşte, are 
transparenţă. LI alunecă tară dificultate de la o sarcină la alta, adoptă o 
gestică acceptată pe plan social, devine receptiv la datele provenind din 
mediul înconjurător, printr-o reţea continuă de senzaţii. Condiţie însăşi a 
omului, corpul nu încetează să producă şi să înregistreze semnificaţii, 
printr-un fel de automatism. El este, în acest sens, coincidentici 
opposiîorum cea mai uluitoare din viaţa cotidiană : evidenţa uitată, 
prezentul-absent a cărui existenţă se impune punctat prin scurgerea zilei. 


Corpul în situaţii extreme : un ocol spre cotidian 

în maniera unei sociologii apofatice, relatările aparţinînd unor 
prizonieri sau deportaţi ne spun cu forţă ce nu este corpul din viaţa 
cotidiană 3 . în aceste experienţe-limită de privare de libertate, mai ales 
atunci cînd se adaugă promiscuitatea, necesitatea de a trăi alături de alţii 
într-o izolare cu care omul occidental nu e obişnuit, corpul începe dintr-o 
dată să simtă cu o hotărîre, cu o exigenţă ce se distinge de experienţa 
anterioară înrădăcinată în cotidian şi într-o cultură ce nu acordă corpului 
decît atenţia cea mai circumspectă. Asemenea situaţii—limită dobîndesc 
astfel un caracter revelator. In aceste condiţii, corpul victimei se instalează 
într-un fel de existenţă duală. Dualitatea experienţei corporale în cotidian, 
aproape întotdeauna provizorie şi fără consecinţe (cu excepţia unei boli 
sau a unui accident grav, care alterează definitiv imaginea corpului), se 
ridică aici la o putere irevocabilă şi întotdeauna negativă. Lupta reînnoită 
zilnic pentru supravieţuire implică, mai întîi, o luptă împotriva propriului 


3 Sau, mai degrabă, ne descriu un alt fel de viaţă cotidiană. Astfel, de exemplu, 
ziua lui Ivan Denisovici, o zi printre altele, pierdută printre cele 3 653 de zile ale 
detenţiei sale, dar o „zi bună“, totuşi, căci deţinutul îşi va fi păstrat demnitatea 
personală. Cf. Alexandre Soljenitsyne, Unejonrnee d'Ivan Denissovitch , Julliard 
(trad. Maurice Decaillot), 1963 [ed. rom.: Aleksandr Soljeniţîn, O zi din viaţa 
Ini Ivan Denisovici , trad. Nina Grigorescu, Bucureşti, Humanitas, 2000]. 

corp. Efortul neîncetat de a împinge tot mai departe limitele toleranţei 
personale, de a reduce la tăcere foamea, frigul, rezultatul maltratărilor, 
lipsa de somn. Mai mult decît la dualitate, experienţă în fond familiară, 
conştiinţa omului în situaţia carcerală sau concentraţionară ajunge uneori 
la un veritabil dualism. Corpul se supune aici unui fel de autonomie, loc 
geometric al tuturor servituţilor şi al tuturor suferinţelor. Conştiinţa 
subiectului pierde din importanţă şi trăieşte în sfîşiere realitatea încarnării 
sale. Existenţa deportatului se identifică, în perspectiva platoniciană sau 
gnostică, cu o cădere în corp, ea realizează în permanenţă ensomatose. 
Victima opune corpului său o voinţă sălbatică legată de forţa caracterului 
său şi de dorinţa de supravieţuire. Dar epuizarea, foamea, rivalităţile, 
umilinţele aduc deportatul în împrejurarea fragi lă unde moartea ţine uneori 
de foarte puţin. Paradoxul pervers al acestei situaţii are, totuşi, drept 
consecinţă faptul că deţinutul nu se poate distinge de ceilalţi, sub 
ameninţarea de a provoca reacţia gardienilor : ştergerea ritualizată a 
corpului este împinsă aici la punctul său extrem. Cel ce-şi distinge corpul 
sau chipul de cenuşiul celorlalte corpuri sau chipuri se expune riscului 
ştergerii reale a prezenţei sale în moarte 4 . Robert Antelme îşi aminteşte 
că „nimeni nu avea nimic de spus, prin chip, SS-istului, nimic ce ar fi 
putut fi începutul unui dialog şi ce ar fi putut trezi pe chipul SS-istului 
altceva decît această negaţie permanentă, şi aceeaşi pentru toţi. Astfel, 
cum era nu doar inutil, ci mai degrabă periculos, în raporturile noastre 
cu SS-iştii, am ajuns să facem noi înşine efortul de a ne afişa pe chip 
negaţia, perfect sincronizată cu cea a SS-istului“ 5 . Sau această frază 
cumplită, referitoare şi ea la chip, partea cea mai umană a omului : 
„umezeala ochiului, facultatea de a judeca, asta trezeşte dorinţa de a 
ucide. Trebuie să fii plat, tem, deja inert, fiecare îşi poartă ochii ca pe un 
pericol“ (p. 241). Logica criminală din lagăre converteşte fiecare deportat 
la realitatea unică a corpului său, suprimînd în mod deliberat celelalte 
trăsături ale condiţiei umane. Transformarea corpurilor în săpun sau în 
fum nu e decît punctul de sosire al acestui mecanism fără cusur. 

4 O analiză aprofundată în această privinţă în David Le Breton, Des visages. 

Essai d’anthropologie , Paris, Metailie, 1992, cap. 8. 

5 Robert Antelme, L ’espece humaine , Gallimard, col. „Tel“, 1957, p. 57. 

Neîncetatele pulsaţii ale corpului, pe care experienţa liber consimţita 
şi liniştită din cotidian le diluează în conştiinţa actorului, devin, în contextul 
lagărului, un eveniment vital, imposibil de trecut sub tăcere. Prima frază 
a mărturiei lui Robert Antelme e semnificativă : „M-am dus să urinez" 
(p. 15). Şi Georges Hyvemaud, supus unei îndelungate captivităţi într-un 
lagăr german de prizonieri militari, scrie, ca un ecou : „Oameni laolaltă. 
Oameni care mănîncă, digeră, rîgîie, grohăie împreună, care merg 
împreună la WC" 6 . Promiscuitatea pune în evidenţă trăsăturile vieţii 
corpului, nemenţionate, în principiu, de povestirile tradiţionale despre 
viaţă, de biografii sau de romane, din teama de a comite o eroare de 
gust 7 . Trebuie, intr-adevăr, o privire străină şi nu privirea celui apropiat 
pentru ca viaţa personală a corpului să fie afectată de un indiciu 
depreciativ. Totuşi, întreaga viaţă a subiectului se află sub semnul acestor 
manifestări corporale banalizate, fără de care nu ar fi decît un automat, 
un simulacru perfect igienic. 

Dar omul occidental este animat astăzi de sentimentul că, oarecum, 
corpul său e diferit de el, că îl posedă asemenea unui obiect aparte, 
desigur mai intim decît celelalte. Identitatea de substanţă între om şi 
înrădăcinarea sa corporală este în mod abstract distrusă de acest raport 
singular de proprietate : a avea un corp. Formula modernă a corpului 
face din el un rest: atunci cînd omul e rupt de cosmos, rupt de ceilalţi şi 
rupt de el însuşi ( infra ). Şi această ancorare a prezenţei tinde să fie în 
mod ritual ştearsă. Locul corpului în ritualurile vieţii cotidiene e cea a 
clar-obscurului, a prezenţei-absenţă. Cum omul nu poate fi distins de 


6 Georges Hyvemaud, Lapeau et Ies os , Ramsay, 1985, p. 63. 

7 Alt indiciu al acestei ştergeri ritualizate a corpului în viaţa socială : printr-un 
pact implicit de alianţă cu cititorul, se neglijează adesea în ştiinţele sociale 
evocarea anumitor date aferente corpului (igienă, micţiune, excreţie etc.). Despre 
anumite lucruri nu se poate vorbi fără a încălca o convenţie tacită, dar bine 
stabilită, a bunelor maniere. Se poate vorbi despre orice, în afară de menstruaţie, 
de vînturi, de rîgîit, de digestie... Şi în literatură sau în cinema domneşte această 
regulă tacită că despre anumite momente ale vieţii corpului nu e demn să 
vorbeşti. Invers, literatura închisorilor, a lagărelor e alcătuită din tot ce se 
respinge îndeobşte şi care primeşte un aspect esenţial în contextul global al 
captivităţii şi al promiscuităţii. 

corpul ce-i dă formă şi chip. acesta din urmă este infinit de prezent la 
originea tuturor acţiunilor umane, dar cum ritualurile tind să escamoteze 
sentimentul prezenţei sale, asemenea unui bloc magic unde corpul se 
lasă văzut în timp ce dispare, corpul devine infinit de absent. Am analizat 
într-un capitol ulterior, sub numele de ştergere ritualizată a corpului, 
această mişcare socială ce reglementează chestiunea ambivalenţei 
corpului în societăţile occidentale. Exceptînd cazul cînd un caracter insolit 
marchează pentru sine sau pentru ochii celorlalţi o formă de insistenţă 
nesimbolizată de cîmpul social: joc cu ritualurile, introdus de subgrupuri 
(coafură, îmbrăcăminte punk etc.) sau o imposibilitate de adaptare la 
ele (handicap fizic, obezitate etc.). 

Georges Hyvemaud, în lagărul unde şi-a petrecut mai mulţi ani, e 
şocat de irupţia de manifestări ale corpului în viaţa colectivă şi, pentru a 
o caracteriza, el găseşte limbajul dualismului: „Totuşi, WC-ul rezumă 
mai bine condiţia noastră. Mai bine decît ploşniţele. E mai complet, mai 
semnificativ... şi ne imaginam că avem un suflet sau ceva asemănător. 
Eram mîndri de asta. Ne permitea să privim de sus maimuţele şi lăptucile. 
Nu avem suflet, nu avem decît intestine. Ne umplem, de bine, de rău, 
apoi ne golim. E toată existenţa noastră. Vorbeam de demnitate. Ne 
imaginam că eram aparte, că eram noi înşine“ 8 . Sau, mai explicit, el 
observă „că nu mai există pentru noi decît aceste lupte derizorii cu corpul 
nostru. Viaţa corpului invadează întreaga viaţă. Aşa stau lucrurile, 
întreaga viaţă sau aproape. Abia dacă mai rămîn cîteva vechi amintiri 
zdrenţuite. Şi ele sfîrşesc prin a se uza de tot şi nu va mai rămîne nimic 
decît corpul, mîncărimile sale, colicile, constipaţiile, hemoroizii, păduchii 
şi ploşniţele, ceea ce înghite, ceea ce elimină, ceea ce-1 atacă, ceea ce-1 
roade, ceea ce-1 distruge“ (p. 79). Prizonierul trăieşte sub ameninţare, o 
experienţă gnostică fără recurs la transcendenţă, condiţia sa de om se 
indentifică cu o singura ensomatose. Sub iluminarea vieţii cotidiene, relieful 
corpului se îndulceşte, iar subiectul se vede într-o relaţie de transparenţă 
relativă cu sine însuşi. Corpul nu-i ridică decît dificultăţi provizorii şi 
chiar grijile întîmpinate nu duc la acest sentiment-limită de a fi mărginit la 
un corp a cărui viaţă secretă este cu perfidie întoarsă contra sa. Deşi 

8 Georges Hyvemaud, op. c/7., p. 53. 

uneori boli grave, cu puternice conotaţii pe plan imaginar, cancerul sau 
SIDA, de exemplu, pot aduce acest gen de reprezentare. Evidenţa 
familiară a corpului (a corpului celorlalţi sau al său) îl aruncă, în general, 
într-o discreţie din care nu iese decît din cînd în cînd g . De unde uimirea 
tinerei eroine a unui roman de Carlo Cassola. Atunci cînd se duce cu 
tatăl ei şi cu doi prieteni la procesul în care se riscă o condamnare a 
logodnicului ei la mulţi ani de închisoare, ea are deodată revelaţia faptului 
că, în ciuda durerii, viaţa continuă şi, mai întîi, activităţile corpului. „Fără 
să bănuiască asta, ea s-a îndepărtat cu o sută de paşi. Revenind, i-a 
zărit pe cei doi bărbaţi urinînd la marginea drumului, înainte de a urca din 
nou în maşină. Chiar în momentele cele mai tragice din viaţă, nevoile 
elementare trebuie satisfăcute : ăştia doi urinau, tatăl ei dormea, iar ei îi 
era atît de foame, încît abia aştepta să ajungă pentru a lua micul dejun.“ 9 10 
în tăcere, prin interminabilul flux senzorial şi gestual, modalităţile corpului 
însoţesc prezenţa umană, se topesc organic în ea, oarecum. 


Respiraţia senzorială a cotidianului 

în condiţiile obişnuite ale vieţii, un curent senzorial neîntrerupt dă 
consistenţă şi orientare activităţilor omului. Imaginile sau sunetele mai 
ales tapetează în permanenţă cîmpul perceptiv. Desigur, subiectul e 
departe de a avea o conştiinţă exhaustivă a acelor sîimuli care îl 
traversează. Viaţa i-ar fi imposibilă astfel. în derularea vieţii cotidiene, 
doar o spumă senzorială este filtrată de atenţie, nenumăraţii stimuli 
neajungînd la conştiinţă. Un fond sonor şi vizual îi însoţeşte deplasările, 
pielea înregistrează toate fluctuaţiile de temperatură, tot ce o atinge în 
permanenţă. Dacă mirosul sau gustul par activităţi mai puţin însemnate, 
nu sînt mai puţin prezente în raportul subiectului cu lumea. Dar, prin 


9 Ceea ce nu este, evident, cazul legat de o „iubire născîndă“ (Francesco 
Alberoni), cînd corpului celuilalt i se acordă o atenţie extremă, o dorinţă de a-1 
absorbi, sau legat de boala cuiva apropiat, care face să se caute pe corpul său 
toate semnele susceptibile să susţină un diagnostic. 

10 Carlo Cassola, La ragazza , „Livre de poche“, p. 276. 

efectele psihologice produse de scoaterea sa din circuit, universul 
senzorial arată în ce măsură se manifestă el într-o permanenţă 
absolută, atîta timp cît omul trăieşte, independent de conştiinţa acestui 
fapt, pe care o poate avea. Psihologia spaţială sau aceea mai redusă 
a torţionarilor cunoaşte o „foame senzorială 14 ce rezultă din insuficienţa 
acelor stimuli percepuţi de un subiect izolat din punct de vedere 
senzorial. încercarea trăită de subiect este periculoasă pentru 
echilibrul său psihic. S-au realizat, de altfel, un număr de experienţe 
în laborator în această privinţă 11 . Ele arată că, atunci cînd datele 
senzoriale sînt neutralizate dintr-un motiv sau altul, treptat apar 
halucinaţii, pentru a satisface această „foame 44 , dar supun psihismul 
la grea încercare şi nu pot continua la nesfîrşit. Privaţiunea senzorială 
a devenit rapid o tehnică de „tortură curată 44 , care vizează 
zdruncinarea psihică a subiectului, pornind de la negarea metodică a 
funcţiilor sensibile ale corpului. Şi aici, o sociologie apofatică ar spune 
că omul nu poate trăi fără această continuitate organică între 
percepţiile sale senzoriale şi mediul imediat. 

Fluxul cotidianului, cu poticnelile sale obişnuite, tinde să oculteze 
jocul corpului în înţelegerea senzorială a lumii înconjurătoare sau în 
acţiunile realizate de subiect. A situa corpul prin pulsaţiile vieţii cotidiene 
înseamnă a insista asupra permanenţei vitale a modalităţilor lui proprii, a 
caracterului său de mediator între lumea exterioară şi subiect. Experienţa 
umană, indiferent ce chip insolit ar lua, se bazează în totalitate pe utilizările 
corpului. Omul locuieşte corporal în spaţiul şi în timpul vieţii sale. Dar, 
am mai spus-o, asemenea scrisorii furate, evidenţa expunerii sale îi 
eclipsează manifestarea. Georg Simmel a fost primul care a făcut o 
descriere preţioasă a locului eminent al corpului în viaţa cotidiană. în 
Essai sur la sociologie des sens , el observă că percepţiile senzoriale, 
cu caracteristicile ce-o colorează pe fiecare dintre ele, formează baza 
socialităţii. Dar înţelegerea senzorială a lumii nu se limitează la cunoaşterea 
acestor trăsături, o anumită calitate afectivă amesteeîndu-se cu acţiunea 
sa. Informaţia percepută de simţuri este, deci, şi conotativă, ea 


11 Vezi, de exemplu, Lebedev şi Gagarine, Psychologie du cosmos , Ed. de Moscou. 

înştiinţează, în telul ei, despre intimitatea reală sau presupusă a subiectului 
care le exprimă. Viaţa cotidiană e, astfel, tapetată cu calificările pe care 
le atribuim persoanelor întîlnite de noi. Un halo emoţional traversează 
toate schimburile şi se bazează pe intonaţiile vocii, calitatea prezenţei, 
felurile de a fi, punerea în scenă a aparenţei etc. Schimburile de priviri 
sînt cele mai semnificative şi aceasta cu atît mai mult cu cît văzul reprezintă 
simţul privilegiat al modernităţii. Privirea indică modul de participare 
emoţională la schimb doar prin reperarea de semne mai mult sau mai 
puţin explicite, degajate de interlocutor : simpatia sau antipatia, încrederea 
sau neîncrederea se oferă aparent interpretării. „Coborînd ochii, spune 
Simmel, îi fur celui ce mă priveşte ceva din posibilitatea de a mă 
descoperi^ 12 . într-adevăr, privirea pune stăpînire de chipul celuilalt şi 
obligă la a se trage concluzii privind intimitatea sa, precum şi plăcerea 
resimţită în urma schimbului. Există, de asemenea, privirea ce rătăceşte 
prin mulţime sau prin cafenele, şi emoţia secretă cîntată odinioară de 
Baudelaire sauNerval, atunci cînd un chip trezeşte în hoinar o rezonanţă 
misterioasă, o intimitate imediată, care nu se lasă prevestită prin nimic. 
Sînt numeroşi vînătorii de emoţii. înţelegerea din priviri face din chipul 
celuilalt esenţa identităţii sale, ancorarea cea mai semnificativă a prezenţei 
sale 12 bls . Tot prin evaluarea chipului începe întîlnirea dintre actori. Prima 
fază este cea în care se încrucişează privirile şi se apreciază reciproc 
calitatea prezenţelor. De acest prim contact depind adesea tonalitatea 
schimbului şi rezultatul său. Contact, căci, într-adevăr, privirea se 
aseamănă aici atingerii, unui fel de palpare vizuală reciprocă, pe cît de 
scurtă uneori, pe atît de eficientă în conturarea unei păreri. Şi vocea 
condensează, în felul ei, calitatea prezenţei subiectului în mod mai aluziv, 
în schimb, Simmel observă că „ochiul ne dă, în plus, durata existenţei 
sale, sedimentul trecutului sub forma substanţială a trăsăturilor sale, astfel 


12 Georg Simmel, Essai sur la sociologie des sens, în Sociologie et epistemologie, 
PUF, 1981, p. 228. Cf. şi David Howes (ed.), The varieties of sensory Experi- 
ence, Toronto, University ofToronto Press, 1991. 

I2b,s Chipul constituie locul unde omul este recunoscut sau contestat, iubit sau 
dispreţuit (în rasism, de exemplu). Chipul reprezintă locul sacrului în om. Cf. 
David Le Breton, Des visages..., op. cit. 

încît să vedem, ca să spunem aşa, succesiunea actelor din viaţa sa apăiînd 
în faţa noastră, în acelaşi timp“. Desigur, Simmel avansează întrucîtva, 
uitînd că adesea aparenţa e cea mai subtilă dintre măşti, dar este posibil 
să se repereze aici un imaginar al întîlnirii, susţinute de indiciile vizuale 
sau auditive şi chiar olfactive adunate de la interlocutor Dincolo de 
schimbul formal între actori, un alt schimb mai pregnant se derulează 
într-un fel de vis cu ochii deschişi, de reverie, unde corpul celuilalt, estezia 
sa, este suportul unei mulţimi de imagini. E probabil că esenţialul oricărei 
întîlniri rezidă în această rezervă de imaginar. Modulaţiile chipului sau 
ale vocii, gesturile, ritmurile personale fixează întîlnirea şi o orientează 
după o linie de forţă mai eficientă decît o face conţinutul informativ strict 
al conversaţiei. 

Trebuie amintit că şi Simmel a observat în ce măsură cadrul social 
influenţează orientările senzoriale. Structurile urbane favorizează o 
constantă punere în joc a privirii. Vederea citadinului este în permanenţă 
solicitată de spectacolul foarte diferenţiat al oraşului (vitrinele, 
încrucişarea circulaţiei rutiere cu cea pietonală, caleidoscopul 
trotuarelor etc.). Confruntat cu zgomotele maşinilor sau ale lucrărilor, 
auzul nu prea mai este un simţ fericit în contextul oraşului, la fel pipăitul 
sau mirosul, mai des tulburate decît încîntate. Socialitatea urbană 
provoacă o dezvoltare exagerată a vederii şi o suspendare sau o utilizare 
redusă a celorlalte simţuri, de care omul nu se foloseşte deplin decît în 
incinta casei sale. 


Dominaţia privirii 

Privirea e astăzi figura hegemonică a socialităţii urbane. Simmel a 
presimţit acest lucru la începutul secolului XX, observând că,/aporturile 
dintre oameni în marile oraşe, dacă se compară cu cele din orăşele, sînt 
caracterizate printr-o preponderenţă marcată a activităţii văzului faţă de 
cea a auzului. Şi aceasta nu numai pentru că, în micile oraşe, întîlnirile de 
pe stradă sînt, de cele mai multe ori, cu cunoştinţe cu care schimbi un 
cuvînt şi al căror aspect reproduce întreaga personalitate - nu doar 

personalitatea aparentă -ci, înainte de toate, din cauza mijloacelor de 
comunicaţie publice.. T 13 

Mutaţia statutului simţurilor şi autonomizarea gradată a văzului nu au 
scăpat unui analist al oraşului atît de subtil ca W. Benjamin ; în reflecţiile 
sale despre fotografie, el constată : perfecţionarea şi rafinarea 

înţelegerii fizionomiilor devine o necesitate vitală. Indiferent că vii de la 
stînga sau de la dreapta, trebuie să te obişnuieşti să fii privit. Şi tu, la 
rîndul tău, îi vei privi pe alţii 4 414 . 

Cum grcino salis , această constatare se dovedeşte tot mai pertinentă. 
Stă în esenţa oraşului să pună trecătorii în situaţia de a se privi unii pe 
alţii (cu proxemii* diferite, în funcţie de locuri). Dar socialitatea 
occidentală duce astăzi această logică destul de departe prin imperative 
arhitecturale ce privilegiază vizibilitatea : lungi culoare în perspectivă, 
etaje decalate plonjînd pe o esplanadă, holuri goale, pereţi opaci înlocuiţi 
de sticlă, turnuri etc. ; sau planuri de circulaţie pietonală sau rutieră, 
urbanizare crescîndă, amenajare a pădurilor, maluri de nuri, lacuri, litoral, 
munţi, despăduriri etc. Dezvăluire şi analiză sistematică a tuturor datelor 
„turistice 44 potenţiale ; sau banalizare a folosirii binoclului pe plajă sau a 
televiziunii în spaţiul domestic, dezvoltare a tehnicilor de spionaj prin 
satelit etc. Turnurile uriaşe care se înalţă deasupra oraşelor sau a 
periferiilor sînt posturi de observaţie anacronice dintr-o lume care, oricum, 


13 Georg Simmel, Essai sur la sociologie des sens , în Sociologie et epistemologie , 
op. cit., p. 230. Simmel continuă : „înainte de dezvoltarea omnibuzelor, a căilor 
ferate, a tramvaielor, în secolul al XlX-lea, oamenii nu aveau ocazia de a putea 
sau de a trebui să se privească reciproc timp de minute sau de ore la rînd, fără 
să-şi vorbească. Mijloacele de comunicaţie modeme oferă doar simţului vederii 
cea mai mare parte a tuturor relaţiilor senzoriale de la om la om şi aceasta în 
proporţie tot mai mare, ceea ce trebuie să schimbe cu totul baza sentimentelor 
sociologice generale. Faptul că un om ce se prezintă exclusiv privirii manifestă 
un caracter enigmatic mai marcat decît un om a cărui prezenţă se dezvăluie prin 
auz are, cu siguranţă, rolul său în această stare de incertitudine îngrijorată, în 
acest sentiment de dezorientare faţă de totalitatea vieţilor, în acest sentiment 
de izolare, în acest sentiment că, din toate direcţiile, te loveşti de uşi închise“. 

14 Walter Benjamin, Petite histoire de laphotographie , în Poesie et revolution. 
Paris, Denoel, 1955, pp. 29-30. 

* Proxemie - modalitatea în care oamenii folosesc spaţiul (n. trad.). 

pare a nu mai avea aproape nimic de ascuns. Ele sînt ultima tuşă a unei 
supraexpuneri, fără îndoială inevitabilă, a spaţiului social. Privirea a devenit 
simţul hegemonie al modernităţii. Proliferarea camerelor video în maga¬ 
zine, gări. aeroporturi, bănci, metrouri, uzine, birouri, anumite străzi sau 
intersecţi i etc. arată chiar o derivare a privirii spre funcţia de supraveghere, 
căreia nimic nu-i scapă. 

Alte trăsături legate de imperativul reglementării circulaţiei pietonilor 
şi automobilelor concurează la amplificarea importanţei privirii. 
Indicatoarele scrise sau iconice se înmulţesc, proliferează pînă 1 a contuzie. 
Vigilenţa devine necesară pentru a nu pune existenţa în pericol în acest 
labirint de semne. 

Vedem tot mai mult lumea prin ecrane, nu doar prin cele ale 
dispozitivelor audio-vizuale cunoscute (televizor, video, calculator etc.). 
Dar, în acelaşi fel, parbrizul maşinii sau al trenului arată o defilare de 
imagini lipsite de realitate, apropiate de cele precedente, clădirile ridicate, 
marile ansambluri, turnurile etc. ne oferă o vedere spre exterior nu mai 
puţin subordonată privirii scenice. „Tumul de patru sute douăzeci de 
etaje ce serveşte de proră în Manhattan, scrie Michel de Certeau, 
continuă să construiască ficţiunea ce creează cititori, ce transformă în 
lizibilitate complexitatea oraşului şi fixează în text transparent opaca sa 
mobilitate. Imensa texturologie pe care o ai sub ochi este altceva decît o 
reprezentare?* 415 Inutil să mergi la New York pentru a avea o asemenea 
impresie. De îndată ce privirea se îndepărtează suficient de sol şi 
depăşeşte acoperişul caselor, pentru a domina spaţiul, individul resimte 
ciudăţenia poziţiei sale şi îşi percepe prezenţa în lume într-un fel de 
simulacru 16 . In anumite cartiere, acest sentiment sporeşte prin vidul ce 
înconjoară clădirile aranjate ca nişte cuburi pe un spaţiu sterilizat. La 
extremă, cartiere, oraşe chiar, concepute raţional, unde totul este 


15 Michel de Certeau, Pratiqnes d’espaces, în „Traverses“, nr. 19, Villes paniques, 
p.5. 

16 Philip K. Dick este cel care a scris romanul cel mai impresionant pe tema 
supraexpunerii spaţiului, a privirii banalizate, cf. P. K. Dick, Snbstance-mort, 
Paris, Denoel, 1978. Pentru importanţa sociologică a operei lui Dick, cf. David 
Le Breton, Philip K. Dick, Un contrebandiev de la science-fiction , „Esprit“, 
nr. 10, octombrie 1988. 

funcţional, par a respinge omul şi experienţa sa senzorială. Macheta 
Brasiliei e frumoasă cind o priveşti, cu forma sa de vultur şi cu blocurile 
sale regulate, geometrice. Văzută din avion, e fascinantă. Dar pentru 
omul de pe stradă, este respingătoare, imn adus privirii abstracte 
(geometrice), ostilă celorlalte simţuri şi deplăsăni trecătorilor. E un oraş 
unde faci ceva, dar pe care nu-1 parcurgi. Se cunoaşte, în acest sens, 
butada unui cosmonaut sovietic aflat în vizită în Brasilia, care a declarat 
gazdelor sale că nu s-a gîndit că va ajunge atît de repede pe Marte. 

Dincolo de zgomotul sau de mirosurile neplăcute, experienţa 
senzorială a omului din oraş se rezumă, în esenţă, lacea a văzului. Privirea, 
simţ al distanţei, al reprezentării, chiar al supravegherii, constituie vectorul 
esenţial al aproprierii de către om a mediului său înconjurător. S-ar putea 
analiza, fără îndoială, ca o ripostă la funcţionalizarea privirii în oraşele 
modeme, anumite practici apărute în Statele Unite în anii ’60 : graffiti-ul 
şi arta murală, mai ales. O tentativă de a reda un sens, de a regăsi o 
prospeţime a privirii în împestriţarea culorilor şi în stilul grafismului. Primele 
graffiti au apărut în 1961 în cartierele cele mai sărace din New York. Au 
fost destinate la început să indice coordonatele furnizorilor de droguri, 
apoi această practică se transformăîntr-o afirmare colectivă a identităţii. 
Astfel, metroul cunoaşte o metamorfoză surprinzătoare. Semne 
multicolore umplu pereţii, îşi răspund de la un imobil la altul. De 
asemenea, arta murală introduce motive şi culori în spaţiul prea funcţional 
al oraşelor. Desigur, tot privirea e cea solicitată, dar regimul ei nu mai 
este acelaşi. O deviere ludică o apropie de un corp mai întreg, pe care-1 
respinge tocmai ţesătura urbană. Gestul colectiv sau individual ce-şi 
apropriază limitele spaţiului pentru a aplica acolo o amprentă marchează 
o formă de rezistenţă faţă de structura oraşului şi condiţiile de viaţă 
impuse de organizarea sa. Există o dorinţă de a reda privirii un loc de 
explorare, de descoperire, de surpriză. O clipă, privirea se sustrage 
fascinaţiei, se cufundă în jocul simţurilor. O amînare e acordată corpului. 
O anumită consistenţă a lumii e din nou prezentă în faţa utilizatorului 
oraşului. 

Triumful arhitecturii şi al urbanismului raţionalist, ce dovedeşte o 
supunere a oraşului în faţa circulaţiei automobilelor, nu a fost deloc 
propice experienţei corporale a omului. „Traseul organic al vechilor 

cartiere 4 ' (C. Petonnet), care favoriza hoinăreala, stimula senzorialitatea, 
convivialitatea, înmulţea spaţiile de întîlnire, surprizele, dispare din ce în 
ce mai mult. 

Căile pietonale reprezintă o tentativă de a restitui orăşeanului o mai 
mare libertate senzorială şi vehiculară, încercare de a restaura în cadrul 
centrelor urbane o dinamică corporală, pe care afluxul maşinilor şi 
îngustimea frecventă a trotuarelor o îngăduie din ce în ce mai puţin. 
Omul din oraş, dacă vrea să trăiască o mai mare intimitate cu corpul 
său, în afara terenurilor de sport, a sălilor de gimnastică etc., regăseşte 
mai degrabă la ţară o hoinăreală propice unei desfăşurări senzoriale 
diferenţiate, un raport fizic cu locurile parcurse. 

Oraşul a devenit mai puţin un spaţiu de hoinăreală şi mai mult o 
reţea de traiectorii de parcurs în „imperativul circulaţiei 44 (P. Virilio). Unul 
dintre primele lucruri remarcate de un imigrant (sau de un călător revenit 
din Africa sau din Asia, de exemplu) este rapiditatea circulaţiei pietonilor 
în oraşe. Un tînăr imigrant din Senegal îşi aminteşte astfel de prima sa 
călătorie cu metroul: „Hei, mai încet, ne grăbim ca nebunii 44 . Prietenul i-a 
explicat: „Aşa e aici. Toată lumea se grăbeşte 44 . Eratîrziu, către ora 5- 
6 seara, cînd toată lumea se întorcea de la serviciu. A spus : „Dar sînt 
oameni care mă împing. Mă lovesc aici 44 . I-a răspuns că nu, că e 
înghesuială pentru că toţi se grăbesc... A întrebat: „Ce e asta? Război? 44 
Prietenul i-a spus : „Nu, nu e război, toată lumea se grăbeşte să ajungă 
acasă 4417 . Pentru omul în deplasare, contează doar privirea, propriul corp 
e ceea ce stă în calea avansării. Societăţile occidentale au înlocuit raritatea 
bunurilor de consum cu raritatea timpului. Este lumea omului grăbit. 


Locurile unde se trăieşte 

Casele în care trăiesc occidentalii sînt diversificate. Dar locuinţele 
care compun marile ansambluri, oraşele-dormitoare, blocurile turn etc., 
sînt mai mult „maşini de locuit 44 (Le Corbusier) decît prelungiri materiale 

17 Oumar Dia şi Renee Colin-Nogues, Yâkâre, l ’autobiographie d’Oumar, Paris, 
Maspero, 1982,pp. 118-119. 

ale corporalităţii umane. Spaţiu şi habitat tară calitate pentru un om tară 
calitate. Fiecare cameră îşi are atribuită o destinaţie univocă, subţirimea 
pereţilor nu opreşte sunetele de la o locuinţă la alta. Aceasta este o 
sursă de promiscuitate şi de conflict de vecinătate. Autoritar, spaţiul 
locuit devine atunci creator de comportament. „La marginea oraşelor, 
(aceste clădiri) sînt ca fragilele construcţii ale tîrgurilor internaţionale, 
monumente ridicate în cinstea progresului tehnic, de carete descotoreşti 
după o scurtă perioadă de folosinţă, aşa cum te debarasezi de cutiile 
goale de conserve. 4418 In aceste locuri, „casa a devenit un fel de cort, 
fără ca stăpînul său să se bucure de libertatea nomadului 44 (Emst Junger). 
Aici, jocurile copilului, dorinţa sa de consum de energie sînt reduse de 
numeroasele interdicţii ce-i delimitează spaţiul. Pericolele din jur (circulaţia 
automobilelor, de exemplu), îngustimea locurilor, prezenţa, uneori, a unor 
peluze şi grădini, maşinile parcate împiedică jocurile colective. Strigătele 
copiilor sînt motive de conflict între vecini, ca şi folosirea motoretelor 
sau a motocicletelor, căci nimic nu e prevăzut pentru amortizarea 
zgomotului în proiectarea clădirilor. Chiar simpla plăcere a consumului 
de energie le este uneori contestată. îngustimea camerelor din case le 
împiedică şi ea mişcarea, îi lipseşte de izolări cît de scurte, creează rivalităţi 
între fraţi, tensiuni în familie. Bătrînii nu se mai simt în largul lor în aceste 
case mai mici decît altădată, ce împiedică adesea prezenţa familiei la 
căpătîiul celor bolnavi sau muribunzi. Sociabilitatea măsurată cu gelozie 
de spaţiu face necesară internarea bolnavilor sau a celor vîrstnici, care 
ar fi putut altfel să continue să primească îngrijiri la domiciliu sau să-şi 
sfîrşescă viaţa înconjuraţi de familie. 

în aceste locuinţe, corpul se reduce la o sumă de trebuinţe definite 
arbitrar, se asimilează unei forme pure, dezrădăcinată din orice 
existenţialitate, fără istorie, fără calităţi, simplu volum. E conceput să 
„funcţioneze 44 într-un spaţiu şi nu să trăiască acolo. Materialele industriale 
ele însele exclud corpul, nu acordă importanţă istoriei, nu se îmbogăţesc 
cu trecerea timpului, sînt atemporale, nu dau nici o şansă memoriei. Sînt 
indiferente, neutre, inodore. A. Mitscherlich a perceput, la nivelul vieţii 

18 H. Horkheimer şi T. Adomo, La dialectique de la raison. Paris, Gallimard, 
1947, p. 129. 

cotidiene, o nevroză curentă, generată de aceste locuri funcţionale. „Un 
spaţiu ce respinge nu poate produce decît reacţii compulsive de 
apropriere : o dovedesc mania curăţeniei şi a ordinii."" 19 Corpul ce 
transpare în filigran în casele astfel caracterizate şi în anumite structuri 
urbane dominate în totalitate de circulaţia automobilelor seamănă cu un 
simulacru: corp funcţionalizat, raţionalizat, decupat după o ideologie a 
trebuinţelor, care îl divizează şi îl privează de dimensiunea simbolică ce-1 
învăluie. Corpul viu e adesea stînjenit, aşa cum dovedeşte pe un alt plan 
creşterea numărului de accidente unde victime sînt pietonii şi bicicliştii 
şi, mai ales, copiii şi persoanele în vîrstă. Corp în plus? Corpul devine, 
uneori, u-topia oraşului şi chiar a casei. 

Acolo unde domneşte funcţionalitatea casei sau a spaţiului urban, 
experienţa senzorială şi fizică se reduce sau alunecă de partea jenei, 
devenind, la limită, incomodă. Atunci cînd Holderlin spune că omul 
locuieşte poetic, el subliniază necesitatea unui imaginar al casei, al 
cartierului. Iar acest supliment unde se construieşte plăcerea de a exista 
într-un loc în care te poţi recunoaşte este adesea măsurat după omul 
occidental. 

în schimb, în casa tradiţională, se poate spune că este învestită 
întreaga experienţă corporală. Plină de mirosuri, de sunete, de voci, de 
senzaţii tactile, datorită materialelor ce-i stau la bază, ea este un fel de 
„corp neorganic al omului 44 (Marx), care-1 protejează de mediul exterior 
şi favorizează convivialitatea familiei sau a grupului. Datele vizuale, 
olfactive, fonice, kinezice, tactile, auditive etc. jalonează raportul 
subiectului cu habitatul său. Bachelard a scris pagini frumoase despre 
casă, în ochii săi,, ,una dintre cele mai mari puteri de integrare a oamenilor 
prin gînduri, amintiri şi vise... (ea) înlătură contingenţele, sporeşte 
hotărîrile de continuitate. Fără ea, omul ar fi o fiinţă dispersată 4420 . Casa 
şi spaţiul social tradiţional înscriu omul într-un univers construit la scara 
sa. Prelungire creată de om corpului său, extensie culturală a acestuia, 
locuinţa îi asigura o securitate atît fizică, cît şi morală. Spaţiu de explorare 


19 Alexandre Mitscherlich, Psychanalyse et urbanisme, Gallimard (trad. franc.), 
1970,p. 159. 

20 Gaston Bachelard, Lapoetique de l ’espace , PUF, 1957, p. 27. 

pentru copil, mai ales în locurile secrete : pivniţa şi podul. Spaţiu senzorial 
diferenţiat, propice dezvoltării imaginare, celei mai fericite creări a 
intimităţii. 


Zgomotele 

Viaţa cotidiană este presărată şi de sunete : voci şi mişcări ale celor 
apropiaţi, aparate casnice, radiouri, televizoare, discuri, trosnete ale 
lemnului, robinete, ecouri din stradă sau din vecini, soneria telefonului 
etc. O canava neîntreaiptă de sunete nu încetează să impregneze durata 
existenţei noastre şi îi dă aspectul familiar. Dar sunetul ajunge cel mai 
adesea la conştiinţa contemporanilor sub forma neplăcută a zgomotului. 
Zgomotul e ceea ce deranjează cel mai mult omul de-a lungul zilei, e 
sunetul ridicat la rang de stress. Jumătate din plîngerile înregistrate pentru 
prejudicii se referă la zgomot: lătrături intempestive ale dinilor (chiar în 
oraş), televizoare, radiouri, combine muzicale date prea tare. Mai greu 
de contrat, maşinile şi circulaţia lor neîntreruptă, trecerea camioanelor, 
lucrările, sistemele de alarmă care se declanşează fără motiv, sirenele 
ambulanţelor sau ale poliţiei, zgomotele maşinilor de tuns la ţară etc. 
Rilke deja, la începutul secolului, la Paris, scrie despre efervescenţa 
sonoră pe care nici măcar noaptea nu o întrerupe. „Şi cîndte gîndeşti că 
nu pot să nu dorm cu fereastra deschisă. Tramvaiele merg sunînd prin 
camera mea. Automobilele trec peste mine. O uşă se trînteşte undeva, 
un geam cade zăngănind. Aud un rîs în hohote, foşnet uşor de tafta. 
Apoi, deodată, un zgomot surd, înfundat... cineva urcă scara. Se 
apropie, se apropie mereu, e aici, e mult timp aici, trece. Şi din nou 
strada. O femeie strigă : «Ah, taci, nu mai vreau». Tramvaiul electric 
vine în viteză, agitat, trece peste toate. Cineva strigă, oamenii aleargă, 
un cîine latră. Ceuşurare :euncîine! Spre dimineaţă, cîntă chiar un cocoş, 
un delir nesfîrşit. Apoi, deodată, adorm.“ 21 Viaţa socială dezvăluie un 
fond sonor ce nu încetează niciodată. Concentrarea urbană, împreună 

21 R. M. Rilke, Les cahiers de Malte Laurids Brigge , Paris, Seuil, col. „Point“, 
1966, p. 12. 

cu omniprezenţa mijloacelor tehnice (automobile, autobuze, motociclete, 
motorete, metrouri etc.) transformă această structură în zgomot. 

Casa apare, în principiu, din acest unghi, ca o zonă privilegiată de 
amortizare a zgomotelor din exterior şi de primire a sunetelor familiare, 
ce contribuie la sentimentul de securitate personală al omului. 

Nu suportăm bine informaţiile acustice care ne parvin decît dacă 
emană de la noi sau dacă avem posibilitatea să acţionăm asupra lor. La 
fel cum propriile mirosuri corporale nu ne deranjează, zgomotele pe 
care le producem nu sînt percepute ca supărătoare. Doar ceilalţi fac 
zgomot. 

Liniştea e azi o senzaţie rară sau doar confort acustic 21 bls . Cu 
excepţia, uneori, a parcurilor sau a cimitirelor, locurile din oraş sînt 
zgomotoase, casele scapă insuficient de infiltraţiile sonore din afară. Chiar 
şi spitalele sînt prinse în verigile zgomotului. Uneori, animaţia comercială 
de pe străzi sau din cartiere difuzează jocuri sau muzică prin difuzoare. 
Zgomotul reprezintă genul cel mai insidios de poluare generat de 
modernitate, împotriva căruia e cel mai greu să te aperi. Un sunet supe¬ 
rior frecvenţelor vocii umane şi neaşteptat te face să tresari, mobilizează 
imediat vigilenţa, creează o stare de alertă, neplăcută dacă se prelungeşte. 

Adesea, obişnuinţa zgomotului îi reduce acuitatea şi senzaţia că 
deranjează. Astfel, în anumite ateliere, muncitorii sfîrşesc prin a se 
acomoda, în ciuda cacofoniei maşinilor. Te obişnuieşti cu o mare 
intensitate sonoră, sfîrşeşti prin a lucra, a dormi, a scrie, a citi, a mînca, 
a trăi într-un loc zgomotos. Dar experienţa arată că, totuşi, cu cît copiii 
sînt mai expuşi la zgomot, cu atît mai puţin au facilitatea de a învăţa să 
citească. Constanţa unui înalt nivel sonor în jurul lor îi împiedică să 
decodifice semnele şi să le asocieze cu un sens precis. Ceea ce seamănă 
cu o apărare eficientă devine atunci un handicap pentru o mai bună 
integrare socială. O existenţă dezarmată în faţa zgomotului este supusă 
unui stress constant, unei stări de excitare de care nu are întotdeauna 
cunoştinţă. în acest sens, zgomotul e la fel de intolerabil ca şi liniştea 
absolută a sărăciei senzoriale. 

21 bls Pentru o abordare antropologică a liniştii, trimitem la D. Le Breton, Du 
silence, Paris, Metailie, 1997. 

Chiar dacă o suprasarcină sonoră afectează puţin cîte puţin 
organismul, zgomotul e o problemă de apreciere personală, nu un dat 
obiectiv. Judecata individuală accentuează sau atenuează efectele posibile 
ale stress-u\u\ sonor. Adepţii walkman-u\u\ ascultă astfel o muzică fără 
filtrare aeriană şi cu frecvenţă înaltă. Ei îşi construiesc un zid sonor cu 
instrumentul lor şi înaintează într-un fel de bulă acustică, plină de stă să 
plesnească. Zgomotul unuia e acompaniamentul sonor familiar al altuia. 
Noţiunea de zgomot reprezintă o judecată de valoare legată de un stimu- 
lus. Bachelard povesteşte că se apără împotriva agresiunii pick-ham- 
mer-e lor ce lucrează pe stradă imaginîndu-şi că e vorba de ciocănitorile 
de la ţară. Redus de semnificaţia şi valoarea care i se atribuie, zgomotul 
e acceptat, integrat fără daune în cotidian. 

O proxemie simbolică intră, de asemenea, în joc în percepţia 
sunetelor venite din afară. Abia filtrat de un perete prea subţire, un 
televizor cu sonorul nu prea tare poate fi resimţit ca o agresiune de un 
vecin obosit, care încearcă să adoarmă, în timp ce zgomotul maşinilor 
de pe stradă, cu o frecvenţă considerabil mai ridicată, a încetat demult 
să-l incomodeze. Zgomotul este prezenţa nedorită a celuilalt, invazie 
sonoră ce te împiedică să te simţi protejat în sfera personală. Strigătele 
copiilor, trecerea unei motorete, aspiratorul vecinului sau radioului său 
sînt percepute catotatîtea agresiuni insuportabile, avînd uneori consecinţe 
grave (altercaţii, insulte etc.). Victima zgomotului îşi percepe sfera intimă 
ca fiind poroasă, ameninţată fără încetare de celălalt. Nu se mai poate 
abandona acolo. 

De cîţiva ani, întreprinderile şi agenţiile publicitare au perceput 
necesara valorificare a liniştii într-o viaţă cotidiană hărţuită. Se pune 
astăzi accentul pe motorul silenţios al unui automobil, al aparatelor casnice, 
al maşinilor de tuns. Argumentul liniştii este un suport comercial eficient. 
Se izolează fonic casa, biroul, atelierele, se atenuează zgomotul maşinilor 
în anumite întreprinderi, nu se mai suportă ca motorul automobilului să 
asurzească oamenii în timpul discuţiilor sau se evită folosirea maşinii de 
tuns gazonul duminică dimineaţa. Confortul acustic devine o zonă critică 
a sensibilităţii colective, o valoare unanimă. Fiecare actor se străduieşte 
să-şi atenueze producţia sonoră şi se doresc aceleaşi precauţii de la 
vecini. Se caută mai puţin liniştea aici, cît o integrare mai armonioasă a 

zgomotului în cotidian, o amortizare a impactului sonor al unor instrumente 
de care e greu sâ te lipseşti. 


Mirosurile 

Mirosurile din viata cotidiană semnalează mai întîi intimitatea cea 
mai secretă a individului: mirosul corpului, al celor apropiaţi, al casei, al 
hainelor, al bucătăriei, al fiecărei camere, al grădinii, al străzii. Variaţii în 
funcţie de anotimp ale mirosurilor venite de afară : cele ale copacilor, 
ale florilor, ale fructelor, cele care urcă din pămînt după ploaie sau din 
pămîntul uscat de soare. In sfera privată a subiectului, domină numeroase 
mirosuri, chiar dacă atenţia ce li se acordă nu este valorificată, fiind 
chiar adesea uitată pe plan social şi cultural. Sînt greu de evocat în faţa 
unei a treia persoane şi chiar de dezvăluit în faţa ochilor săi. O dovedeşte 
experienţa trăită de doi sociologi care au realizat o anchetă privind 
mirosurile din habitatul unei populaţii alese la întîmplare. Dialogînd fără 
directive cu interlocutorii lor, lăsînd conversaţia să meargă de la sine, pe 
firul asociaţiilor olfactive, ei se trezesc devenind, împotriva voinţei lor, 
obiectul unor confidenţe din ce în ce mai intime, dovadă că, la încheierea 
acestei prime etape, doar un sfert dintre discuţii se dovedeşte utilizabil 
în pregătirea studiului lor. întrebat liber despre experienţa sa olfactivă, 
fiecare descoperă o mulţime de lucruri demne de a fi menţionate, ajungînd 
la detalii intime din viaţa cotidiană, a căror amintire nu poate apărea 
decît dacă se lasă vorbirea să facă asociaţii după fantezia sa, fără a 
încerca deloc canalizarea ei. în evocarea fără constrîngeri, mirosurile 
sînt o componentă importantă a spumei zilelor. în schimb, organizînd 
aceleaşi întîlniri, peste două săptămîni, dotaţi de această dată cu un 
chestionar mai rigid, cei doi cercetători nu mai obţin decît răspunsurile 
aşteptate, cele ce desemnează doar „mirosurile urîte“ 22 . 

Simţul mirosului este, făra îndoială, cel mai puţin diversificat, cel mai 
puţin calificabil, fiind, în acelaşi timp, extrem de prezent şi acţionîndîn 

22 Interviu cuP. Dard şi A. Blanchet, „Autrement“, Odeurs, l’essence d’un sens, 
nr. 92, septembrie 1987. 


110 



ANTROPOLOGIA CORPULUI ŞI MODERNITATEA 


profunzime asupra comportamentelor noastre. Vocabularul olfactiv e 
destul de redus şi adesea depreciativ. Este mai uşor să spui ce miroase 
urit decît să precizezi, de exemplu, natura mirosurilor plăcute. Evocarea 
acestui simţ trezeşte cea mai mare rezistenţă, din cauza dificultăţii de a-1 
defini şi a reticenţei colectivităţii de a-1 băga în seamă. Dar atunci cînd 
limita refulării e depăşită, faptul că se vorbeşte despre el îl duce în 
profunzimea intimităţii sale pe cel care îndrăzneşte să se destăinuiască. 

Un amalgam de mirosuri jalonează cotidianul, însă în mod infim şi 
secret, iar atunci cînd subiectul vorbeşte altora despre ele, le evocă 
rareori pe acestea. O abundenţă olfactivă ne umple universul senzorial, 
fără să avem conştiinţa acestui lucru. Efectul mirosurilor se atenuează 
rapid, slăbeşte mult mai repede decît ceilalţi stimuli senzoriali. Pentru a 
simţi mirosurile din viata cotidiană, mirosurile celor cu care trăim, cele 
ce emană din bucătărie sau cele caracteristice anumitor lucruri: lemn, 
lenjerie, umiditate, cărţi etc., pentru a vibra la aceste efluvii, care constituie 
trama olfactivă a existenţei şi dimensiunea sa probabil cea mai intimă şi 
cea mai puţin transmisibilă, trebuie, într-adevăr, contrastul, diferenţa. 
Căci omul se adaptează repede la o ambianţă olfactivă, cîteva minute 
ajung. Dacă rămîne mai multe minute în acelaşi loc, nu mai simte mirosurile 
care, la început, i-au atras atenţia. 

Dacă, pentru omul de pe stradă, mirosul reprezintă o experienţă 
mai degrabă brutală, greu caracterizabilă, în schimb fabricantul de 
parfumuri e capabil să deosebească milioane de arome. Orbul din naştere 
ajunge şi el să-şi dezvolte, în afara auzului şi a pipăitului, un simţ al mirosului 
foarte puternic pentru a-şi identifica interlocutorii. în aceste experienţe 
limită, mirosurile pot părea de o extraordinară diversitate. Helen Keller, 
nemaiavînd decît două simţuri, pipăitul şi mirosul, ajunge să-şi recunoască 
vizitatorii după mirosul personal. Ea dezvoltă chiar, în această privinţă, 
un fel de caracterologie, bazîndu-se doar pe informaţiile olfactive pe 
care le percepe. „Uneori, spune ea, mi se întîmplă să întîlnesc persoane 
cărora le lipseşte un miros individual distinctiv: le consider rareori vioaie 
şi plăcute. Invers, oamenii cu un miros accentuat au adesea în ei multă 
viaţă, energie şi inteligenţă. Mirosurile bărbaţilor sînt, în general, mai 
puternice, mai vii, mai individuale decît ale femeilor. în parfumul tinerilor, 
este ceva elementar, care ţine de foc, de uragan şi de fluxul marin. Se 

simt pulsaţiile foiţei şi ale dorinţei dea trăi. Aş vrea să ştiu dacă ceilalţi 
observă ca şi mine că toţi copiii au acelaşi parfum, pur, simplu, 
indescifrabil precum personalitatea lor încă adormită. Doar la şase sau 
şapte ani încep să aibă un parfum particular, perceptibil, care se dezvoltă 
şi se maturizează în paralel cu forţele lor fizice şi intelectuale. 4423 

Orice om emite un miros, indiferent de modul cum se spală sau se 
parfumează, un miros unic degajat de pielea sa, care interferează, fără 
îndoială, cu relaţiile întreţinute cu celălalt. La fel ca liniile palmei, mirosurile 
nu-i aparţin decît lui. Studii efectuate asupra copiilor arată uşurinţa cu 
care aceştia identifică mirosul mamei 24 . Copii de 27 la 36 de luni, puşi 
în situaţia de a alege între două tricouri de aceeaşi culoare şi de aceeaşi 
formă, dintre care unul a fost purtat de mama lor, îl recunosc pe acesta 
din urmă în şapte cazuri din zece. Experienţă asemănătoare într-o creşă, 
unde li se dă să miroasă fără comentarii tricoul mamei lor unor copii de 
20 la 36 de luni. Copilul, dacă stătea deja ceva mai departe de colegii 
lui, se izolează şi mai mult. Dacă era agresiv faţă de ceilalţi, se calmează 
şi adoptă atunci comportamente caracteristice : se întinde pe tricou, îl 
miroase, îl duce la gură, îl strînge lîngă el etc. Obiect tranziţional, în 
sensul dat expresiei de Winnicott, dar cu particularitatea că e vorba de 
un obiect al mamei, impregnat de caracteristicile ei cele mai intime. 
Mirosul funcţionează ca un înlocuitor simbolic al prezenţei. Iar copilul 
spune spontan puericultoarei ce-i dă tricoul:, Miroase bine 44 ,,Miroase 
a mama 44 etc. La fel, copilul care plînge se linişteşte dacă i se dă un 
obiect de îmbrăcăminte al mamei, impregnat încă de mirosul ei. învelişul 
olfactiv degajat de fiecare om e ca o semnătură a prezenţei sale în lume. 
O urmă uşoară, dar pe care cei apropiaţi ştiu să o recunoască dintre 
toate. 

Mirosul corporal legat de metabolismul propriu fiecărui individ nu 
este, fără îndoială, acelaşi în funcţie de momentul zilei şi de modulaţiile 
sale de sănătate. Omul bolnav, supus unor factori biologici neobişnuiţi 


23 Citat de Pierre Villey, Le monde des aveugles, Paris, Flammarion, 1914, p. 241. 

24 Facem aluzie, în rîndurile ce urmează, la mai multe experienţe ale lui H. 
Montagner, cf. Hubert Montagner, L’enfant et la communication. Paris, 
Pemoud-Stock, 1978, pp. 239 sq. 

lui, îşi modifică întmcîtva mirosul specific, atît în cazul unor afecţiuni 
banale, cît şi în cazul unor boli mai grave, ce-i transformă sensibil 
metabolismul. Cînd nu te „simţi"* bine, eşti bolnav. Personajul lui Lars 
Gustafsson din Mort d’un apiculteur , atins de un cancer aproape de 
faza finală, îşi vede cîinele, cu care avea o relaţie de afecţiune de ani de 
zile, cum se întoarce brutal de la el şi fuge cu un fel de groază : „De 
parcă acestui cîine îi era frică, Dumnezeu ştie de ce... Mă comport faţă 
de el exact aşa cum m-am comportat mereu timp de unsprezece ani... 
S-ar zice, într-adevăr, că nu mă mai recunoaşte. Sau, mai precis, mă 
recunoaşte, dar numai de foarte, foarte aproape, cînd îl oblig să mă 
privească şi să mă asculte în loc să-l las să-mi unnărească doar mirosul... 
Ar însemna că, deodată, mirosul mi s-a schimbat în mod atît de subtil, 
încît doar cîinele ar fi capabil să-şi dea seama" 25 . 

Aura olfactivă a omului nu este, deci, deloc un factor stabil, ea variază 
în funcţie de starea sa fizică de-a lungul zilei şi poate chiar de-a lungul 
vieţii. Totuşi, formula sa de bazărămîne aproape aceeaşi. Ea seamănă 
cu un chip, diferenţele sale nefiind decît variaţiuni pe aceeaşi temă. 

Mirosul degajat de corp este atît de intim, încît extensia sa în afara 
acestuia e adesea limitată de utilizarea de deodorante. Nu suporţi să-l 
miroşi pe celălalt mai mult decît suporţi să fii mirosit de el. în felul său, 
într-un alt context, P. Suskind propune o ilustrare a acestui lucm : tînărul 
Jean-Baptiste Grenouille, în timp ce-1 miroase pe Terrier, călugăml care 
l-a primit la el, pare a-şi apropria substanţa acestuia de parcă ar demla-o 
puţin cîte puţin la fiecare suflare. Iar călugăml este atît de cuprins de 
groază, încît pare a-şi identifica mirosul cu sufletul şi a se teme să nu-1 
piardă dacă sugarul îşi continuă încă multă vreme analiza. „Lui Terrier i 

* în franceză, verbul sen tir are atît sensul de a simţi , cît şi de a mirosi (n. trad.). 
25 Lars Gustafsson, La mort d’un apiculteur , Paris, Presses de la Renaissance 
(trad franc.), 1983, pp. 29 sq. Un anumit număr de boli manifestămirosuri bine 
cunoscute. Nu vom dezvolta acest subiect, tratat foarte bine de R. Winter, Le 
livre des odeurs,?aris, Seuil(trad. franc.), 1978, pp. 110 sq. Anumite tipuri de 
medicină îşi bazează diagnosticul pe miros. R. Selzer, op. cit., pp. 24 sq. relatează 
vizita la un bolnav a unui medic din Tibet, care nu se interesează decît de 
pulsul şi de mirosul pacientului înainte de a formula un diagnostic 
incontestabil. 

se năzări că pruncul îl vede cu nările, că îl cercetează atent, mai 
pătrunzător decît ar fi putut-o face cu ochii, de parcă ar înghiţi cu nasul 
ceva care pornea de la el, Teniei*, ceva ce el nu putea opn sau ascunde... 
I se păm că se vede gol şi urît, cum s-ar holba la el cineva care nu pune 
nimic de la sine. Care-1 străbate cu mirosul pînă dincolo de piele, către 
adîncul flintei." 26 

Terrier resimte cercetarea la care e supus ca pe o dezgolire fără 
îngăduinţă, ca pe un examen de conştiinţă ce-1 dezvăluie în întregime, 
dar la iniţiativa altcuiva decît a lui însuşi. Mirosurile ar fi atunci partea 
senzorială a sufletului? Ne amintim, de altfel, de teama lui J -P. Grenouille 
atunci cînd descoperă că nu se degajă din el nici un miros. De aceea, nu 
a încetat să-şi fabrice unul, pentru a se ralia unei specii căreia presimte 
că nu-i poate aparţine dacă e lipsit de miros. 

Pentru copil, nu există mirosuri urîte, există doar mirosuri, mai ales 
dacă e vorba de efluvii produse de corp. încet, sub presiunea educaţiei, 
adică a unui anumit sistem de valori transmis de părinţi, copilul asociază 
mirosurile corpului cu dezgustul şi se apără de ele tot mai mult, mai ales 
în prezenţa celorlalţi. Dar înainte, copilul nu manifestă nici o aversiune 
faţă de emanaţiile corporale, îi place să se joace cu propriile excremente, 
cu urina, îi place să le miroasă. Nimic nu-1 deranjează din punct de 
vedere olfactiv în spaţiul său de viaţă. Copilul jubilează cînd foloseşte 
cuvinte interzise din vocabular (proporţional cu tabu-ul ce apasă asupra 
lor), de parcă ar mirosi ele însele urît şi plăcerea utilizării lor ar creşte. 
Folclorul copiilor legat de vînturi este deosebit de bogat. Ludismul obscen 
al copiilor, studiat de Claude Gaignebet 27 , indică numeroase referiri la 
aceste mirosuri scatologice, ce umplu, de altfel, individul de dezgust 
cînd se află în public (vînturi, excremente, urină etc.), dar cu care se 
împacă foarte bine cînd e singur sau cînd e vorba de propriile dejecţii. 
Doar din punct de vedere social mirosul e interzis; la nivel individual, el 


26 Patrick Suskind, Le parfum , „Livre de poche“ (trad. franc.), p. 26 [ed. rom. : 
Patrick Suskind, Parfumul , trad. Grete Tartler, Bucureşti, Editura Univers, 1993, 
pp. 19-20]. 

27 Claude Gaignebet, Le folklore obscene des enfants , Paris, Maisonneuve & 
Larose, 1974. 

se integrează în existenţă, poate cu discreţie, dar influenţa sa participă la 
plăcerea cotidiană. Copilul o aminteşte direct, pentru că nu a dobîndit 
încă modelele de conduită ce vor funcţiona mai tîrziu, în relaţiile sale cu 
ceilalţi. El rezistă însă multă vreme înainte de a asimila acest simţ social 
al mirosului, ce constă esenţialmente în refulare. 

Asemenea copilului, trăim într-o lume încărcată de mirosuri, de care 
nu sîntem neapărat conştienţi, dar care influenţează, fără îndoială, 
tonalitatea comportamentelor noastre faţă de ceilalţi. Mirosul contribuie, 
de altfel, şi la denigrarea unui adversar : „nu-1 pot suporta 44 *, „e un 
împuţit 44 , „e un gunoi 44 etc. De asemenea, este uimitor de constatat că 
rasismul şi-a întemeiat ura faţă de celălalt pe mirosul urît ce se presupune 
că-1 degajă. Astfel Joetor judaicus, despre care antisemiţii spun că-i 
distinge pe evrei de ceilalţi oameni, sau jiffa, aceeaşi desemnare, de 
data aceasta pentru ţările arabe. Miros al africanului, identificabil dintr-o 
mie, pentru unii care „se pricep 44 , bromidroza ( bromos , putoare, şi idros, 
sudoare), miros fetid degajat de germani, după părerea lui Edgar 
Berillon, un fost inspector al ospiciilor de nebuni. în 1918, prins de 
ardoarea sa olfactivă, în plin război, el scrie că medicii francezi care 
„au îngrijit răniţii germani au recunoscut spontan că un miros special, 
caracteristic, emană de la răniţi. Sînt cu totii de acord cînd afirmă că 
acest miros, prin fetiditatea sa, afectează neplăcut simţurile... mai mulţi 
aviatori mi-au confirmat că, atunci cînd ajung deasupra unor aşezări 
germane, sînt avertizaţi printr-un miros ce le afectează nările, chiar 
dacă zboară la foarte mare înălţime... Germanul s-ar apropia de speciile 
animale, la care teama sau furia au ca efect provocarea activităţii 
exagerate a glandelor cu secreţii rău mirositoare... tt28 Există, dincolo de 
Rin, în aceeaşi perioadă, o stigmatizare simetrică a mirosului francezilor. 


* Expresia ne pas pouvoir sentir quelqu un, cu sensul de a nu putea suporta pe 
cineva , de parcă ar fi vorba de un miros insuportabil (sentir însemnînd şi a 
mirosi) (n. trad.). 

28 E. Berillon, La bromidrose fetide de la race allemande , Paris, 1918. Despre 
mirosul celor săraci, vezi Alain Corbin, Le miasme et lajonquille. L ’odorat et 
l’imaginaire social (XVIIF et XIX* siecles), Paris, Aubier, 1982, pp. 166 sq. ; 
despre foetor judaicus , vezi Leon Poliakov, Histoire de Vanti semitisme, de 
Voltaire ă Wagner , Paris, Calmann-Levy, 1968. 

In Japonia. Sluisaka Endo vorbeşte despre „mirosul sufocant al corpului, 
acest miros de brînză, tipic străinilor". Bata kussai denumeşte, în Japonia, 
în mod obişnuit, mirosurile emanate de corpul occidentalilor (literal 
„putoare de unt") 29 . Celălalt este asimilat cu o natură fizică diferită, oricît 
de puţin deviantă din punct de vedere biologic, iar emanaţiile sale sînt 
neplăcute pentru cei ce încarnează „adevărata" natură. Din faptul că nu-1 
poţi suporta pe celălalt rezultă, într-adevăr, că mirosurile degajate de 
acesta nu pot fi decît „urîte", „rîncede", „fetide" etc., oricum neobişnuite 
şi trezind o repulsie spontană. Celălalt miroase întotdeauna rău, cînd nu 
emană miros de sfinţenie. 

In ciuda reputaţiei de insensibilitate olfactivă a omului occidental, o 
reflecţie asupra intimităţii arată că anumite mirosuri nu încetează să-i 
însoţească existenţa în cotidian. Ele nu sînt valorificate prin discurs, dar 
nu sînt nici mai puţin prezente acolo, exercitînd în secret o anumită 
influenţă. Anosmia (incapapitatea de a simţi mirosurile) este o boală 
grea, ce lipseşte existenţa de una din plăcerile sale. Contrar altor societăţi 
care au dus foarte departe arta parfumurilor, societăţile occidentale nu 
pun mirosurile pe o poziţie estetică, locul lor fiind mai mult cel al unei 
estezii. Ele acţionează în afara sferei conştiente a omului, dar nu-i 
orientează mai puţin comportamentele. Discursul social stigmatizează, 
mai degrabă, mirosurile:„Mirosuri: întotdeauna urite". Aceasta ar putea 
fi definiţia dintr-un dicţionar modem de idei primite de-a gata. Ruth 
Winter evocă o experienţă a unor cercetători califomieni asupra relaţiilor 
dintre mirosuri şi proxemie 30 . Participanţi mai mult sau mai puţin parfumaţi 
se plimbă într-o grădină publică, observînd reacţiile trezite la trecerea 
lor. Se aşază pe bănci, solicită informaţii etc. Cei parfumaţi îndepărtează 
trecătorii din preajma lor, în ciuda mirosului plăcut. Despre femeia „prea" 


29 Cf. Bruno Birolli, A l'ouest sommes-nous tous des „pue-le-beurre “, 
„Autrement“, Odeurs, l’essence d’un sens, nr. 92, 1987. 

30 Ruth Winter, Le livre des odeurs, op. c/7., p. 10. Despre cultura obiectivă, cf. şi 
Lucienne Roubin, Le mondedes odeurs , Paris, Meridiens-Klincksieck, 1989 ; 
A. Le Guerer, Les pouvoirs de l ’odeur , Paris, F. Bourin, 1988 , C. Classen, D. 
Howes, A. Synnott, Aroma. The cultural history of smell , New York, 
Routledge, 1994. 

parfumată se va spune că e .,cocotă'\ dar bărbatul parfumat oferă în 
mai mare măsură prilej de disconfort în comunicare, deoarece el 
contravine unei norme implicite ce asociază masculinitatea cu absenţa 
de miros suav. Un asemenea bărbat îşi ofensează virilitatea, face loc la 
îndoieli. 

Fiecare individ închis în cercul său olfactiv (pe care el însuşi nu-1 
simte) pare a nu putea tolera pătrunderea unui alt miros corporal în 
spaţiul său intim, numai dacă nu e vorba de un miros deja cunoscut şi 
familiar (al cuiva apropiat, cu care să fie posibile contacte corporale). 
Efluviile neplăcute sînt ale celuilalt, nu ale sale. De altfel, publicitatea ne 
avertizează în această privinţă : doar ceilalţi percep mirosurile care se 
degajă de la noi. Noi nu le simţim. Publicitatea pune accentul în mod 
negativ pe mirosul intim, de care ne invită să ne debarasăm graţie 
numeroaselor produse deodorante. Desigur că femeile slnt cele mai vizate 
de această temă culpabilizatoare, care face din corp un loc unt mirositor 
de la natură. Dar corpul nu este oare locul în sine al celuilalt, în gîndirea 
occidentală, care distinge omul de corpul său, pentm a face din el, în cel 
mai bun caz, un alter ego ? 

în ciuda locului său în viaţa personală, simţul mirosului, din punct de 
vedere social, e atins de suspiciune şi supus refulării. El este ceva despre 
care nu se vorbeşte, decît pentm a stabili o complicitate în jurul unui 
miros neplăcut. în spaţiul social, se urmăreşte tăcerea olfactivă prin 
recurgerea considerabilă la deodorante sau la dezodorizante. Parfumul 
nu constituie o plăcere, o nuanţă decisivă în jocul seducţie, decît cu 
condiţia să fie folosit la limita discreţiei. Prea mult parfum incomodează. 

Dacă astăzi se cuvine nu doar să te mulţumeşti cu combaterea 
mirosurilor personale (respiraţie, sudoare etc.), ci şi să răspîndeşti (în 
cazul femeilor) un miros plăcut, trebuie s-o faci cu discreţie. Farmecul 
parfumului ţine de subtilitatea folosirii sale. O modelare olfactivă, amestec 
de luptă contra mirosurilor corporale şi de afirmare personală, prin 
parfum, pastă de dinţi, apă de toaletă, săpun etc., dublează modelarea 
aspectului fizic sau vestimentar. Chiar în impalpabilul mirosurilor, ceea 
ce vine spontan de la corp provoacă îndoială şi nevoia de corectură, 
pentru a modifica textul original. Henri Miller a perceput foarte bine 
această tendinţă pe care Statele Unite o duc foarte departe : „Nu eşti 

lăsat să simţi mirosul real, nici să guşti savoarea adevărată a nimic. Totul 
e sterilizat şi ambalat în celofan. Singurul miros admisşi recunoscut ca 
atare este cel al respiraţiei urît mirositoare şi toţi americanii au obsesia 
mortală a acestui lucru... E mirosul autentic al descompunerii. Cînd 
moare, un corp american poate fi spălat şi dezinfectat... Dar un corp 
american viu, în care sufletul se descompune, miroase întotdeauna urît, 
o ştiu toţi americanii şi de aceea preferă să fie americani sută la sută, 
solitari şi, în acelaşi timp, gregari, mai degrabă decît să trăiască nas în 
nas cu tribul“ 31 . Mirosul reprezintă partea cea rea din cealaltă parte rea 
a omului, care e trupul. O contestare metodică se străduieşte deci, din 
punct de vedere social, să înlăture prerogativele mirosurilor din cîmpul 
social. Omul este un animal care nu miroase ^care nu vrea să miroasă) şi 
prin aceasta se distinge de celelalte specii. In acelaşi spirit, Freud, în 
Malaise dans la civilisation , asociază regresul mirosului cu dezvoltarea 
civilizaţiei. Ridicîndu-se în poziţie verticală, omul se eliberează de 
supunerea sa faţă de simţul olfactiv, se distinge de regnul animal, iar 
această schimbare de regim vital îl determină să aşeze vederea pe locul 
privilegiat. Analiză semnificativă a unei epoci şi a unei societăţi care 
înscriu mirosul şi văzul la extremele ierarhiei senzoriale. 


31 Henri Miller, L’ceil qui voyage , Paris, Buchet-Chastel (trad. din americ.), p. 
144. 

DISPARIŢIE RITUALIZATĂ 
SAU INTEGRARE A CORPULUI 


Corpul prezent-absent 

O cuprinzătoare reţea de speranţe corporale reciproce condiţionează 
schimburile între partenerii sociali. într-o aceeaşi structură socială, 
senzaţiile, exprimarea emoţiilor, gesturile, mimica, atitudinile, eticheta 
care controlează interacţiunile, reprezentările etc., toate figurile corporale 
sînt împărtăşite de actori printr-o maijă îngustă de variaţii. Experienţele 
lor somatice se trimit, în oglindă, unele la altele, fondînd sensorium com- 
mune. Dacă intervin diferenţe, legate de stilul actorului, de categoria sa 
socială, de exemplu, ele nu sînt deloc sensibile atîta vreme cît nu se 
trece pragul unei alte structurări sociale. 

Proximitatea experienţei corporale şi a semnelor ce-o dezvăluie 
altora, respectarea comună a riturilor ce organizează sociabilitatea sînt 
condiţiile care fac posibile comunicarea, transmiterea constantă a sensului 
în cadrul unei societăţi date 1 . Dar, în mod paradoxal, prin complicitatea 
astfel stabilită cu corpul în oglindă al celuilalt, prin familiaritatea subiectului 
cu simbolizarea propriilor puneri în joc ale corpului de-a lungul vieţii 
sale cotidiene, se pare că tmpul se şterge, dispare din cîmpul conştiinţei, 
diluat în cvasiautomatismul ritualurilor zilnice. 


1 Se pot constata, în această privinţă, efectele mortale produse de o societate ale 
cărei cadre sociale se descompun şi unde dispare, astfel, orice dimensiune de 
previzibilitate, cf., de exemplu, Colin Tumbull, Unpeupledefauves , Stock, 1973. 

In scurgerea vieţii curente, corpul se volatilizează. Extrem de prezent, 
fiind suportul inevitabil, trupul existenţei în lume a omului, el este şi extrem 
de absent din conştiinţa sa. El îşi atinge statutul ideal în societăţile noastre 
occidentale, unde locul său e cel al tăcerii, al discreţiei, al ştergerii, chiar 
al dispariţiei ritualizate. Georges Canguilhem poate, astfel, să definească, 
fără să tresară, starea de sănătate ca „inconştienţa în care se află subiectul 
legat de corpul său 44 . Iar Rene Leriche poate spune că ea este „viaţa în 
tăcere a organelor' 4 . Formule citate adesea, dar care ilustrează, asemenea 
unei greşeli de exprimare, cît este de necesară, din punct de vedere 
social, dispariţia corpului în viaţa de fiecare zi, cît de mult se bazează 
„sănătatea 44 pe o refulare a sentimentului încarnării, fără de care, totuşi, 
omul nuar exista. Ca şi cum conştiinţa corpului ar fi locul unic al bolii, 
doar absenţa sa definind sănătatea. In aceste condiţii, abia îndrăznim să 
ne amintim că trupul reprezintă, totuşi, suportul material, operatorul 
tuturor practicilor sociale şi al tuturor schimburilor dintre actori. 
Transformarea ascunderii corpului în indiciul sănătăţii traduce în mod 
evident imperativul discreţiei ce apasă asupra manifestărilor care tind să 
amintească omului condiţia sa de came. 

Socializarea manifestărilor corporale se face sub auspiciile refulării, 
în raport cu alte societăţi mai primitoare cu corpul, se poate spune că 
socialitatea occidentală se bazează pe o dispariţie a corpului, pe o 
simbolizarea deosebită a punerilor sale în joc, traducîndu-se prin ţinerea 
la distanţă. Rituri de evitare (a nu-1 atinge pe celălalt, decît în circumstanţe 
speciale, o anumită familiaritate între interlocutori etc., a nu-ţi arăta corpul 
gol sau parţial dezgolit, decît în anumite împrejurări precise etc.) sau de 
reglementare a contactului fizic (strîngeri de mînă, îmbrăţişări, distanţă 
între feţe şi corpuri cu ocazia interacţiunilor etc.). Să ne înţelegem, orice 
societate presupune ritualizarea activităţilor corporale. în orice clipă, 
subiectul simbolizează prin corpul său (gesturile, mimica sa etc.) 
tonalitatea raportului său cu lumea. în acest sens, corpul, indiferent care 
ar fi societăţile umane, e mereu semnificativ de prezent. Totuşi, societăţile 
pot alege să-l pună în umbra sau în lumina sociabilităţii. Ele pot alege 
între dans şi privire, între beţie şi spectacol, între includerea sau excluderea 
relativă a modalităţilor senzoriale şi cinetice ale condiţiei umane. Societăţile 
occidentale au ales distanţa şi deci ele au pus pe locul privilegiat vederea 

( infra ), lăsînd, în acelaşi timp, deoparte mirosul, pipăitul sau auzul, şi 
chiar gustul. 

Această atitudine de evitare a punerilor în joc ale corpului nu a fost, 
de altfel, întotdeauna atît de uşor reperabilă în istoria occidentală. 
Norbert Elias, în lucrări importante, a arătat cum, înainte de Renaştere 
şi apoi după, pentru clasele sociale cele mai îndepărtate de burghezie, 
corpul nu reprezintă obiectul unei privatizări a manifestărilor sale materiale, 
al unei ritualizări impunînd ţinerea sa la distanţă. Se scuipă, se rîgîie, se 
fac nevoile în faţa lumii, se suflă nasul cu mîna, se atinge corpul celuilalt 2 . 
De asemenea, vocabularul legat de „materialul inferior 44 (M. Bakhtine) e 
incredibil de bogat. Nenumărate pagini din Rabelais, pentru noi presărate 
cu cuvinte insolite sau de neînţeles, atestă astăzi acest lucru. Emoţiile 
sînt întotdeauna duse la culme, chiar dacă alternează la intervale scurte 
şi se contrazic. Lacrimile sau rîsetele sînt întotdeauna în exces (pentru 
noi) şi instantanee. Se risipesc la fel de repede precum vin, dar se exprimă 
în colectiv 3 . Numeroasele banchete sau sărbători oferă ocazia unor 
chiolhanuri şi dezmăţuri. Sexualitatea nu e moralizată, aşa cum va fi în 
secolele următoare. Straturile sociale ce compun societatea medievală 
şi chiar societatea din Renaştere sînt deschise manifestărilor corpului. 
Acesta e recunoscut ca locul esenţial şi fericit al existenţei şi nu ca 
artefactul său mai mult sau mai puţin penibil, a cărui prezenţă trebuie să 
te străduieşti s-o uiţi. 

In mod paradoxal, omul occidental, de-a lungul vieţii sale cotidiene, 
îşi exprimă implicit voinţa de a nu-şi simţi corpul, de a-1 uita pe cît se 
poate. Doar o conştiinţă reziduală îl poate atinge în mod legitim. Cel 
puţin la nivelul cotidianului, deoarece, vom vedea, ostentaţia corpului se 
manifestă în anumite locuri, în anumite momente, iar publicitatea îl expune 
tot mai mult, arătînd situaţii sau zone ale corpului marcate anterior de 
cea mai mare discreţie (publicitate pentru hîrtie igienică, tampoane, 
tampoane pentru protecţie zilnică, lenjerie de corp etc.). Dar viaţa 
cotidiană nu este, deocamdată, afectată în ritualurile şi valorile sale de 
această „eliberare 44 . 


2 De exemplu, Norbert Elias, La civilisation des tnoeurs , Calmann-Levy, 1973. 

3 Cf. Jurgen Huizinga, L ’anîomne du Moyen Age , Payot, 1961. 


121 



DAVID LE BRETON 


Corpul nu transpare cu adevărat în faţa conştiinţei omului occidental 
decît în momentele dc criză, de exces : durere, oboseală, suferinţă, 
imposibilitate fizică de a face ceva, sau tandreţe, sexualitate, plăcere, 
sau, pentru femeie, de exemplu, în timpul sarcinii, al ciclului etc. Fie 
situaţii care restrîng cîmpul de acţiune al subiectului, doar 1 a aceasta se 
gîndesc G. Canguilhem şi R. Leriche ; fie, invers, care îl lărgesc, dar mai 
rar. De unde asimilarea percepţiei corpului cu subiacenţa unei boli. 

Simbolismul ce impregnează corpul oferă subiectului mijloacele unei 
mascări optime a acestei realităţi ambigue de care este legat. Corpul 
fiindprezent-absent, pivot al inserţiei omului în structura lumii şi, în acelaşi 
timp, suport sine qua non al tuturor practicilor sociale, el nu există în 
conştiinţa subiectului decît în momentele cînd încetează să-şi 
îndeplinească funcţiile obişnuite, cînd rutina vieţii cotidiene dispare sau 
cînd se întrerupe „tăcerea organelor 44 . 

Numeroase practici corporale contemporane se revoltă tocmai 
împotriva mascării spaţiului senzorial posibil. Exigenţa exprimată, de 
„ascultare a corpului 44 , traduce carenţa resimţită de subiectul care caută, 
prin intermediul simulării, să lupte contra tăcerii ce-i impregnează trupul. 
Au fost subliniate deja, de nenumărate ori, creşterea tulburărilor 
psihologice legate de narcisism, impresia de a nu simţi nimic, vidul inte¬ 
rior, împietrirea simţurilor şi a inteligenţei, pustiul existenţei, atonalitatea. 
Explorarea senzorială favorizată de izolare, de soff ologie*, de masaje, 
de yoga şi arte marţiale, între alte practici, propunîndu-şi o utilizare 
inedită a corpului, traduce această necesitate antropologică a unei noi 
alianţe cu o corporalitate prea puţin folosită în modernitate. Este 
semnificativă, în acest sens, reflecţia lui Kenji Tokitsu, care evocă 
descoperirea ce-1 va determina să practice intensiv artele marţiale : 
„într-o zi, îndreptîndu-mă spre liceu, în lumina primăverii, mergînd cu 
pata neagră a umbrei mele pe drumul de pămînt de deasupra cîmpurilor 
de orez, am încercat să merg cu adevărat, să fiu prezent în fiecare pas, 
dar degeaba. Această senzaţie de a nu fi, această încercare nereuşită de 
a exista cu adevărat m-au orientat spre o căutare a existenţei proprii prin 


* Sofrologie - ansamblu de practici ce vizează dominarea senzaţiilor de durere şi 
a tulburărilor psihice, pentru a atinge o dezvoltare mai armonioasă a personalităţii 
(n. trad.). 

anele marţiale" 4 . Conştientizare emblematică, căutarea inerentă artelor 
marţiale traduce, într-adevăr. o preocupare de integrare a mişcării şi a 
senzaţiilor în jocul vieţii, vizează o unificare a subiectului. La fel, shiatsu, 
dansul etc., unde participanţii se confruntă cu ei înşişi sau mai degrabă 
cu propriul corp adus la vedere, asupra căruia lucrează pentru stimularea 
unei senzorialităţi, a unei motilităţi îndărătnice şi a unei mobilităţi care, în 
altă parte, arată rar ce poate. 

E vorba de a atinge utilizarea de sine cea mai deplină, de a integra 
diferitele niveluri ale propriei existenţe. Un adept al maratonului, alergător 
de duminică, exprimă acelaşi sentiment, formulat în alt fel : „Regăseşti 
comportamente de copil... e calmul, destinderea 66 . Punerea în jocul fizic 
a propriului corp provoacă satisfacţie, sentimentul puternic de a exista. 

Căutarea unei stări mai fericite prin cea mai bună utilizare fizică de 
sine, în alianţa energetică cu lumea mai ales, dacă e străbătută de un 
ansamblu de semne (sănătatea, forma, tinereţea etc.), răspunde şi 
necesităţii de a restaura o înrădăcinare antropologică devenită precară 
datorită condiţiilor sociale de existenţă ale modernităţii. Corpul nemaifiind 
centrul radiant al fiinţei, el ajunge un obstacol, un suport stînjenitor şi 
penibil. Practicile şi discursurile ce-1 vizează devin atunci copleşitoare, 
invers proporţional cu atrofia al cărei obiect este acesta de-a lungul 
existenţei subiectului. Ele au limitele şi forţa unui „supliment de suflet 46 , 
ale unui dram suplimentar de sens, prin care se construieşte momentan 
o plăcere mai mare de a exista. Corpul de care se vorbeşte, cel ce se 
afişează şi se eliberează, cel ale cărui urme se caută prin sălile de 
gimnastică, acest corp triumfător, sănătos, tînăr şi bronzat, din povestea 
modernă, nu este cel din viaţa cotidiană, diluat în banalitatea zilelor. 
Dacă noul imaginar al corpului nu e lipsit de impact asupra cotidianului, 
efectele sale rămîn minore, privind mai mult imaginarul decît corpul trăit. 


Riturile de dispariţie 

Existenţa corpului pare a sugera o greutate redutabilă, pe care 
ritualurile sociale trebuie s-o înlăture. E vorba oarecum de o contestare 

4 Kenji Tokitsu, La voie du karate , Paris, Seuil, 1979, p. 7. 

promovată la rang de instituţie socială, aşa cum dovedeşte atitudinea 
mascată de discreţie din ascensoare sau din mijloacele de transport în 
comun, unde fiecare se străduieşte cu jenă să devină transparent pentru 
celălalt şi să-l facă pc celălalt transparent. O dovedeşte şi reticenţa de a 
atinge sau de a fi atins de un necunoscut, ducînd la inevitabile scuze 
atunci cînd contactul, chiar minim, a avut loc. Saujena ce apare în discuţia 
cu un străin care nu împărtăşeşte ritualurile occidentale, mai ales aceste 
proxemii. Sau cea care apare, de o parte şi de alta, dacă un actor este 
surprins într-o atitudine deplasată, insolită sau cînd scapă cuiva o 
manifestare corporală de obicei mascată : gaze, rîgîieli, bolboroseli 
stomacale etc. In aceste condiţii de contact cu celălalt, pe care ritualurile 
nu şi le mai iau în sarcină în mod direct, corpul îşi pierde dintr-o dată 
fluiditatea anterioară, devine greu, stînjenitor. Există expresii curente 
pentru a exprima tulburarea ce apare datorită acestei schimbări de regim 
a corpului: „Nu mai ştiam unde să măbag“ etc. Simbolismul corporal 
îşi pierde provizoriu puterea, întrucît datele situaţiei îi anulează parţial 
efectele. Corpul redevine mister, nu mai ştii cum să-l abordezi. Speranţele 
actorilor nu mai au legătură unele cu altele sau lasă să se întrevadă goluri 
îngrijorătoare. Corpurile încetează să treacă în oglinda fidelă a celuilalt, 
în acest tip de bloc magic unde interlocutorii dispar în familiaritatea 
simbolurilor, în timp ce intră în scenă aşa cum trebuie. O tulburare profundă 
apare din ruptura de sens, ce pune corpul în evidenţă într-un mod nefericit. 

Toate modalităţile de interacţiune socială se instaurează pornind de 
la o definiţie reciproc acceptată. Situaţia e implicit limitată de o maijă de 
poziţii corporale, de gesturi, de mimici; o distanţă precisă separă 
interlocutorii care ştiu intuitiv (o intuiţie rezultată dintr-o educaţie 
corespunzătoare) ce pot să-şi permită fizic unii faţă de alţii şi ce pot să-şi 
spună despre propriile manifestări corporale, fără teama de a se 
incomoda reciproc. Există o etichetă corporală, care variază în funcţie 
de sexul interlocutorului, de statutul, de vîrsta sa, de gradul de rudenie 
sau de apropiere, de contextul relaţiei etc. Orice comportament ce scapă 
definiţiei sale sociale e susceptibil de necuviinţă. El poate trezi ruşinea 
celui care conştientizează că a distrus un cadru stabilit şi jena celui care 
e confruntat cu această deviere : un miros neplăcut, o respiraţie prea 
puternică, o atitudine indecentă, un zgomot necontrolat, un hohot de rîs 

nepotolit etc., atrăgînd bmtal atenţia asupra unui corp ce trebuie să rămînă 
discret, mereu prezent, dar în sentimentul absenţei sale. Stînjeneala care 
apare şi domină relaţia poate fi ritual ştearsă, printr-o indiferenţă simulată 
sau, şi mai bine, prin umor, mereu disponibil pentru a simboliza situaţiile 
scabroase şi a disipa ruşinea sau reticenţa. Corpul nu trebuie să 
dovedească nici o asperitate susceptibilă să-l pună în valoare. Sartre a 
descris cu subtilitate chelnerul care se transformă în totalitate în atitudinile, 
gesturile, mimicile legate de exercitarea meseriei sale. Fidel etichetei ce 
corespunde definiţiei sociale a muncii lui, el îşi şterge ritual prezenţa corpului, 
îndeplinindu-şi sarcina cu dexteritate, graţie recurgerii la un număr de tehnici 
corporale deosebit de bine stăpînite : „Are gestul viu şi apăsat, puţin prea 
precis, vine atunci spre consumatori cu un pas ceva prea vioi, se înclină cu 
puţin prea multă amabilitate, vocea, ochii săi exprimă un interes ceva prea 
plin de solicitudine pentru comanda clientului, în sfîrşit iată-1 revenind şi 
încercîndsă imite, în mersul său, rigoarea inflexibilă a nu ştiu cărui automat 
ce duce tava cu un fel de temeritate de dansator pe sîrmă... se joacă 
de-a chelnerul^ 5 . Cu brio, corpul chelnerului nu încetează să se supună 
gesturilor profesionale pe care le-a învăţat. Conform normei, corpul său 
rămîne în discreţie. în viaţa curentă, sîntem astfel ghidaţi de o reţea de 
ritualuri, care şterg evidenţa corpului, înscriindu-1 cu supleţe în situaţia trăită. 

Acest fapt de structură nu a iniţiat mitologia eliberării corpului. 
Interacţiunile rămîn sub egida ştergerii ritualizate a manifestărilor 
corporale. O serie de situaţii ar putea da ocazia contestării acestei 
afirmaţii. O examinare mai atentă arată că dincolo de aparenţe, poate în 
ciuda unor modificări subtile, a unei rigidităţi minime, nu este întotdeauna 
convenabil să-ţi expui corpul în afara cadrului ritualurilor care punctează 
scurgerea vieţii sociale şi îl menţin în clar-obscur, în prezenţă-absenţă 6 . 


5 Jean-Paul Sartre, L ’etre et le neant , Paris, Gallimard, „Tel“, 1943, p. 95. 

6 Am arătat în altă parte că dispariţia corpului nu reprezintă deloc un zăvor pus 
asupra lui. Numeroase situaţii, rituale şi ele, permit o slăbire a etichetei corporale 
şi a discursului autorizat despre manifestările corpului: momentele festive (nunţi, 
reuniuni de familie, banchete, sărbători etc.). Vestiarele sportivilor, „partidele 44 
etc. favorizează libertăţile de conduită şi de exprimare. La fel cum recepţiile, 
ceremoniile, balurile etc. sînt ocazii de a pune în valoare corpul sub egida 
seducţiei. 

La scara interacţiunilor cotidiene, nu se schimbă nimic din ştergerea 
ritualizată : sînt locuri sau momente privilegiate care primesc consumul 
de energie. Activităţile cinetice sau senzoriale, căutarea limitelor printr-un 
angajament fizic extrem (expediţie sportivă, maraton, triatlon etc.) tind 
să scape social ităţii. Sînt activităţi concepute şi percepute de actori ca 
situate marginal, plasate mai mult sub iniţiativa individuală, chiar dacă, 
după cum am văzut, valorile active dintr-un moment orientează alegerea 
actorilor. Sînt intervale de timp, locuri organizate în acest scop, care 
controlează o bună parte din asemenea activităţi fizice. Dacă acestea au 
rezonanţe individuale, în acelaşi timp compensînd atrofierea funcţiilor 
corporale în modernitate şi favorizînd jocul semnelor datorită cărora 
actorul se situează, în felul său, în ambianţa socială a unui moment, ele 
nu interferează decît rezidual cu ceea ce constituie acest fond intangibil 
al vieţii cotidiene şi profesionale. Contactul fizic cu celălalt, necunoscut, 
rămîne, de exemplu, un tabu. 

Activităţile corporale ale omului occidental rămîn în umbră, în ciuda 
dispariţiei unor reticenţe şi a promovării unui discurs în aparenţă mai 
liber. în urmă cu numai cîţiva zeci de ani, punerile în joc ale corpului se 
aflau mai în centrul vieţii (la fel ca şi moartea, de altfel), într-o vreme 
cînd bicicletele, plimbarea, baia în rîuri sau lacuri făceau parte din 
banalitatea zilelor, cînd structura oraşelor, mai puţin deschise circulaţiei 
automobilelor, lăsa un loc semnificativ senzorialităţii, hoinărelii, motilităţii 
şi mobilităţii corpului. Această absenţă de trup şi de sensibilitate în 
evidenţa raportului cu lumea îi determină pe actori să dezvolte, la marginea 
cotidianului, activităţi de consum de energie fizică, unde li se restaurează 
provizoriu identitatea. Corpul fiind timpul şi locul intim al condiţiei umane, 
nu poate fi, într-adevăr, îndepărtat în totalitate. Dar totuşi, alianţa 
ontologică a omului cu corpul său nu e refăcută, decît în mod voluntar şi 
provizoriu, prin exerciţii sau printr-un angajament ce se impun, dar nu 
rezolvă problema de fond, cea a atrofierii funcţiilor corporale în derularea 
vieţii cotidiene. 

Orele de gimnastică tonică sau de jogging, de participare la un grup 
de învăţare a masajului chinez sau de karate, înscrierea la o sesiune de 
bioenergie sau de gestalt sînt paranteze în viaţa personală, locuri 
privilegiate, unde prejudecăţile obişnuite dispar, unde ştergerea ritualizată 

a corpului slăbeşte parţial. Nu-ţi cunoşti aproape deloc vecinii, decît 
prin participarea caldă la momente de destindere, în cursul cărora 
„izbucneşti* 4 cu atît mai vesel cu cît viaţa privată e mai puţin ameninţată, 
în aceste condiţii se organizează exerciţii în comun, care pun corpul în 
joc, se acceptă contactul mîinii sau al pielii celuilalt, în măsura în care 
este posibilă reciproca şi fiecare devine, pe rînd, instrument apoi actor, 
obiect apoi subiect. 

E. Perrin a perceput instrumentarea corpului în grupurile de terapii 
cu mediere corporală la care a participat. Consensul e precar, dar 
necesar bunei funcţionări a stagiilor. El ilustrează cît este de greu de trăit 
suspendarea riturilor şi a reticenţelor pe care se bazează viaţa cotidiană : 
, Ajunge caunulsingursăreflize regula implicită : «Eu îţi împrumut corpul 
meu, dacă mi-1 împrumuţi şi tu pe al tău» şi «Toate corpurile sînt bune ca 
să-mi îmbogăţesc experienţa», pentru ca ea să dispară... Căutarea 
interioară, individuală e cea care primează atît în faza consemnelor, cît şi 
în aceea a exerciţiilor colective 447 . Celălalt e cel care permite căutarea 
personală, el este mai întîi un instrument comod. Chiar dacă pipăitul 
pune corpul în joc, aspectul voluntar al exerciţiilor nu anulează tabu-ul 
contactului, îl deplasează pur şi simplu prin regula ce face alternativ din 
fiecare participant un obiect sau un subiect de investigaţie sau de 
antrenament în învăţarea unei tehnici sau în căutarea unei senzaţii. Nu e 
corpul din viaţa curentă (şi deci corpul posibil al dorinţei sau al plăcerii) 
ce se împrumută celuilalt într-o relaţie egală, este un corp disociat de 
pulsional. Contactul fizic nu vizează propriu-zis doi subiecţi, ci repetarea 
unui act sau a unei tehnici sau experimentarea unei senzaţii cu intenţia 
învăţării, chiar dacă e vorba de o acţiune asupra intimităţii. Celălalt este 
partenerul întîmplător, a cărui implicare corporală reprezintă condiţia 
implicării mele în ceea ce-1 priveşte. Experienţa arată că, atunci cînd 
trebuie repetate exerciţii în doi sau mai mulţi, tocmai proximitatea 
partenerilor, mai mult decît afinităţile lor posibile, reuneşte participanţii. 
Contactul nu e cel al unui subiect precis într-o relaţie aleasă. Chiar dacă 
pot apărea ocazia şi plăcerea, dacă relaţia poate depăşi cadrul sălii de 
gimnastică sau al stagiului, aceasta nu constituie obiectul exerciţiilor, iar 

7 Eliane Perrin, Les cultes du corps, Lausanne, Favre, 1985, p. 162. 

ritualizarea cc le ghidează nu e oricum propice acestor suplimente. 
Aspectul relaţional este scurtcircuitat. Celălalt nu are alt sens aici decît 
de a favonza senzaţiile celui care profită de pe urma exerciţiului, ştiind 
că secvenţa următoare inversează rolurile. Un schimb de procedee bune, 
ce ilustrează că aici corpul nu e locul imperceptibil al existenţei subiectului, 
ci mai mult „mecanica trupului 44 , a cărui înţelegere este temperată de 
psihologie, fără a fi modificate cu adevărat dualismul corp-subiect şi 
dualitatea între aceste exerciţii şi cotidian. Dualismul e, fără îndoială, 
uneori amorţit, dar nu suprimat. Astfel, E. Perrinîşi poate evoca cu 
umor experienţa din grupurile de implicare corporală, subliniind supunerea 
participanţilor în faţa cuvîntului animatorilor:„Am avut adesea impresia 
de a fi condusă către descoperirea propriilor senzaţii în maniera vizitelor 
cu ghid din muzee. Mă auzeam afiimînd că «într-o clipă vom avea o senzaţie 
de căldură aici, de înţepătură acolo etc.»“ (p. 159). Frumos exemplu al 
corpului promovat la rang de alter ego cu care se leagă o relaţie de 
seducţie. Partea din sine a cărei prezenţă trebuie să învăţăm s-o îmblînzim 
şi ale cărei resurse trebuie săînvăţăm să le modificăm în sensul plăcerii. 


Corpul expus 

în paralel, publicitatea face un pas îndrăzneţ înainte, abordînd teme 
corporale ce ating viaţa privată şi provoacă jenă atunci cînd sînt dezvăluite 
în public. într-un stil „cool 44 , „modem“, se evocă prezervativele, lenjeria 
de corp, tampoanele, deodorantele, şosetele sau hîrtia igienică. Utilizarea 
rituală a umorului dezamorsează jena telespectatorului, a ascultătorului, 
a cititorului sau a trecătorului interpelat de un afiş. Umorul reprezintă o 
manieră culturală de a dezarma echivocul sau de a aborda, prin iluzie, 
subiecte interzise sau delicate. Cu ajutorul său, se pot sugera, într-o 
conversaţie curentă, aspecte ale existenţei considerate indiscrete. Umorul 
ridică în mod ritual reticenţele şi permite abordarea celor mai deocheate 
sau mai îndoielnice subiecte. Spaţiul publicităţii se dedică, în ceea ce 
priveşte viaţa cotidiană, imaginii vestiarului sportivilor sau anumitor 
festivităţi (o nuntă, de exemplu) ca un moment de excepţie, cînd e permis, 
fără să te abaţi de la regulă, să te eliberezi de o parte din controlul 

asupra propriilor manifestări intime. Mesele între prieteni sau festivităţile 
în familie văd apărind poveşti echivoce. Umorul le face inofensive, oferind 
avantajul conţinutului lor. In acest context, funcţionează o anumită 
libeitate, dar dezamorsată prin ris. 

Complicitatea impusă de stilul liber al publicităţii face apel la simţul 
umorului al destinatarului. Ea încurajează deschiderea spiritului său şi 
culpabilizează dinainte orice critică la adresa sa. Cu condiţia să nu ai 
„prejudecăţi şi să fii „modem" 4 , cum să nu zîmbeşti în faţa copilului care 
se ridică de pe oliţă, demlînd la nesfîrşit în urma lui un sul de hîrtie igienică, 
înainte de a năvăli în biroul tatălui său (acesta fiind vizibil ocupat cu 
încheierea unui contract important cu un grup de oameni de afaceri) ca 
să-i ceară ajutorul. Invazie a privatului în public, graţie umorului şi 
stîngăciei atent calculate a copilului, care, desigur, e lipsit de prejudecăţi 
în privinţa acestei dualităţi. 

Nici o sensibilitate nu este agresată, graţie stilului umoristic, a cărui 
funcţie socială constă în autorizarea abordării temelor interzise, pentru a 
exprima, ca în trecere, adevăruri ce nu s-ar putea exprima direct. Umorul, 
în publicitate, ca şi în viaţă, face acceptabile imagini sau cuvinte sustrase 
din intimitate, care ar indispune dacă ar fi formulate altfel. Dar necesitatea 
acestui ocol pentru protejarea obiectului sau a conduitei astfel dezvăluite, 
arată că trupul rămîne impregnat de sens şi de valoare, loc simbolic pe 
care publicitatea încearcă să-l cenzureze. Ea vorbeşte în mod semnificativ 
de „tabu-uri 44 sau de „prejudecăţi 44 , atunci cînd evocă actele intime, 
marcate în mod obişnuit de discreţie. Dar, în final, sub pretextul afirmării 
valorilor corporale, al expunerii intimităţii cu toată naturaleţea, publicitatea 
şterge subtil ceea ce provine de la organic, „eliberarea 44 corpului se face 
sub egida igienei, a unei înlăturări a „animalităţii 44 din om : mirosurile, 
secreţiile, vîrsta, oboseala sînt suprimate. La fel, progresul social al 
sportului 8 sau al dansului modem impune un model de tinereţe, de 
vitalitate, de seducţie sau de sănătate. Corpul liber, tipic publicităţii, este 
curat, tînăr, seducător, sănătos, sportiv. Nu e corpul din viaţa cotidiană. 


8 Solicitat fără încetare de publicitate, sportul e erijat astăzi în paradigmă a excelenţei 
sociale; pe această temă, vezi Alain Loret, Generation glisse , Paris, Autrement, 
1995. 

Tendinţa societăţilor occidentale este de a accepta, de a include mai 
puţin datele corporale aferente condiţiei umane decît alte societăţi, din 
timp sau din spaţiu. Dacă toate societăţile ritualizează manifestările 
corporale, simbolizează intimul şi infimul 9 fără a uita nimic, acceptarea 
datelor fizice, cinetice sau senzoriale este eminamente variabilă. Am arătat 
că anumite societăţi absorb coipul cum absorb indivizii şi cum altele, 
distingînd, invers, individul, pun accentul pe graniţele corpului, acestea 
funcţionînd atunci ca factor de individuaţie. Dansul se poate găsi în inima 
vieţii sociale sau poate înfăţişa un chip al părţii blestemate. Modernitatea, 
chiar dacă e adesea ambivalenţă la acest subiect (cf. infra : relativitatea 
„revenirii 44 la corp), este, în ansamblul ei, destul de neospitalieră cu corpul. 
Ea se întemeieză pe o contestare rituală a manifestărilor corporale. în 
faţa gazelor, a bolboroselilor stomacale sau a rîgîielilor, fiecare se pre¬ 
face că nu a auzit nimic, dacă umorul nu vine tocmai să ritualizeze jena, 
ştergînd-o dintr-o mişcare. Se întîmplă ca nerespectarea regulii discreţiei 
să aibă drept obiectiv umilirea interlocutorului. Dispreţul faţă de etichetă, 
dacă rămîne unilateral, traduce preocuparea de a afuma o superioritate 
ierarhică sau o voinţă de preluare a puterii. El se manifestă printr-o 
respiraţie urît mirositoare, printr-un miros neplăcut, o anumită indecenţă, 
un vocabular liber etc. Totul depinde de convenţiile sociale şi de pragul 
de tolerantă al interlocutorilor în chestiune. 

Metroul, autobuzul, trenul, ascensorul, sala de aşteptare sînt ilustrări 
evidente ale ţinerii la distanţă a corpului şi ale jenei ce apare din contactul 
fizic pe care nimic nu vine să-l simbolizeze. Ritualitatea e aici împinsă la 
extremă în intenţia sa de mascare. Uzanţa vrea ca proximitatea fizică 
generată de mijloacele de transport în comun sau de ascensor să fie 
ocultată de o falsă indiferenţă faţă de celălalt. Privirea se opreşte peste 
tot unde nu e persoana de vis-â-vis. Privirile sînt absente, fidele 
comportamentului tipic acestor condiţii, preocupate să nu atragă atenţia 
sau să nu-1 deranjeze pe celălalt. 

Dacă trupurile trebuie să se atingă sau doar să se apropie, se impune 
o scuză scurtă pentru a anula încălcarea interdicţiei implicite a contactului. 
Dacă nu cumva mulţimea impune aceste contacte într-un fel de fuziune 


9 Cf. David Le Breton, La sociologie du corps, op. cit. 

inabilă şi suspendă provizoriu interdicţia. Ascuns în mulţime, actorul 
regăseşte condiţia comunitară, graniţele sale personale şi cele ale corpului 
său dispăiind. E singurul momentcînd contactul şi proximitatea fizică a 
celorlalţi nu îl incomodează. 

Există astăzi o schimbare a anumitor etichete, apare un alt prag de 
sensibilitate. Goliciunea pe plajă sau la televizor, emisiuni unde cupluri 
invitate îşi expun viaţa sexuală. Persoane care fac jogging parcurg oraşele 
sau grădinile publice şi contribuie la atenuarea prejudecăţilor ce apăsau 
asupra corpului uman. Invazia sportului în viaţa cotidiană a estompat 
diferenţa altădată bine marcată între ţinuta de oraş şi ţinuta sport. Apar 
noi modalităţi de a vorbi despre corp. Daria scara cotidianului, în relaţiile 
cu ceilalţi, în majoritatea etichetelor corporale ce controlează socialitatea, 
nimic nu schimbă ştergerea ritualizată a manifestărilor somatice. Sînt 
locuri privilegiate, şi ele organizate şi cu orare ritualizate, care primesc 
cel mai adesea corpul pus în valoare : săli de fitness, stadioane, grădini 
publice, săli de culturism, spaţii publicitare, plaje varaetc. 

O viclenie a modernităţii face să treacă drept eliberare a corpurilor 
ceea ce nu e decît elogiul adus corpului tînăr, sănătos, suplu, igienic. 
Aspectul, formele, sănătatea se impun ca preocupare şi produc un alt 
tip de relaţie cu sine, supunerea faţă de o autoritate difuză, dar eficientă. 
Valorile cardinale ale modernităţii, cele promovate de publicitate, sînt 
sănătatea, tinereţea, seducţia, supleţea, igiena. Acestea reprezintă pietrele 
unghiulare ale concepţiei modeme asupra subiectului şi a relaţiei sale 
obligatorii cu corpul. Dar omul nu are întotdeauna corpul neted şi pur 
din reviste sau din filmele publicitare, se poate spune chiar că el seamănă 
rar cu acest model. Astfel se explică succesul din zilele noastre al 
practicilor care pun în evidenţă corpul (jogging, fitness, body-buiding 
etc.), succesul chirurgiei estetice sau reparatorii, cel al curelor de slăbire, 
dezvoltarea spectaculoasă a industriei cosmeticelor. 


Corpul escamotat 

Faptul că tema eliberării corpului e un clişeu ambiguu, echivoc, care 
afectează prea puţin viaţa curentă a actorilor, continuă să fie demonstrat 

de statutul depreciat al persoanelor în vîrstă, al handicapaţilor sau al 
„nebunilor'', chiar al celor grav bolnavi (SIDA, cancer etc.) sau al 
muribunzilor. Corpul trebuie să treacă neobservat în relaţia dintre actori, 
chiar dacă situaţia implică, totuşi, punerea sa în evidenţă. El trebuie să 
dispară în codurile aflate în vigoare şi fiecare trebuie să-şi poată regăsi 
la interlocutori, caîntr-o oglindă, propriile atitudini corporale şi o ima¬ 
gine care să nu-1 surprindă. Tocmai în acest sens, cel ce nu joacă jocul, 
deliberat sau fără ştirea sa, provoacă o jenă profundă. Atunci cînd 
reperele somatice de identificare cu celălalt încetează, se instalează 
tulburarea, cînd asperităţile corpului împiedică mecanismul social de 
ştergere familiară să se pună în funcţie. Corpul straniu devine corp străin, 
opac în diferenţa sa. Imposibilitatea de identificare fizică cu el (din cauza 
infirmităţii, a dezordinii gesturilor, a bătrîneţii, a „urîţeniei", a originii 
culturale sau religioase diferite etc.) se află la originea tuturor prejudiciilor 
pe care le poate suferi un actor social. Diferenţa devine stigmat mai mult 
sau mai puţin clar afirmat. A priori , desigur, nimeni nu este ostil 
handicapaţilor sau „nebunilor", de exemplu, nimeni nu e indiferent faţă 
de soarta bătrînilor şi, totuşi, îndepărtarea lor dovedeşte neliniştea difuză 
ce-o provoacă. Nimic nu este mai impresionant în această privinţă decît 
să observi comportamentele trecătorilor atunci cînd un grup de copii 
sau de adulţi handicapaţi mental se plimbă pe stradă sau intră într-o 
piscină. Ostilitatea, de altfel, e rareori vizibilă, dar privirile nu încetează 
să-i urmărească, să comenteze. Astfel, drama zilnică a unei femei care 
vrea să-şi păstreze alături copilul bolnav de „mongolism" şi care atrage 
asupra sa şi a fiului său, la fiecare ieşire, privirea tuturor trecătorilor. 
Violenţă tăcută, cu atît mai insidioasă, cu cît se ignoră ca atare. 

Corpul trebuie şters, diluat din familiaritatea semnelor. Dar această 
reglementare fluidă a comunicării va fi perturbată involuntar, va fi privată 
de încărcătura sa de evidenţă de către handicapatul fizic sau de către 
nebun. Corpul va intra în conştiinţă cu amploarea unei repetări a refulării, 
în acest sens, devine legitim să te întrebi dacă etichetele corporale ce 

funcţionează în diferitele momente ale socialitătii nu sînt ritualuri de evitare. 

* * 

Pierre Henri, în eseul consacrat orbilor, pune în evidenţă tulburarea 
sau echivocul ce pot apărea dintr-un decalaj între speranţe corporale 
diferite. Chiar atunci cînd intenţiile respective ale actorilor sînt clare şi 

lipsite de ambiguitate : „Faptul că un orb, scrie el, îi propune unei 
însoţitoare ocazionale să schimbe poziţia şi îi cere voie să-şi treacă braţul 
pe sub al ei, e suficient ca să se producă o neînţelegere, mai ales dacă 
femeia are braţele goale sau dacă poartă o rochie uşoară. Orbul preferă 
să renunţe la ceea ce i-ar fi comod, din respect pentru convenienţe sau 
din teamă de echivoc 4410 . Acesta trebuie să se supună unui cod corporal 
neadaptat, care multiplică dificultăţile întîlnite de el de-a lungul vieţii, 
cînd se află în prezenţa unor persoane necunoscute, ale căror 
susceptibilităţi trebuie menajate. „Orbul bine adaptat cecităţii sale ar 
trebui să fie «băgăcios». Dar această manieră de a acţiona nu e socială. 
Prin forţa lucrurilor, dacă vrea să fie acceptat, orbul trebuie să se 
conformeze modelelor de comportament considerate normale de 
societate 44 (ibid., p. 375). 

Etichete corporale subînţelese, dar pregnante, controlează conduitele 
actorilor, ele definesc ameninţările care vin de la ceea ce nu se cunoaşte, 
ele ritualizează apariţia posibilă a tulburării în interacţiune. Dar trama 
rituală ratează suprimarea părţii de necunoscut din întîlnirea cu omul 
purtător de handicap. Din cauza infirmităţii sale, acesta este mai mult 
sau mai puţin exclus din relaţiile cele mai curente, datorită incertitudinii 
care învăluie orice întîlnire cu el. In faţa acestor actori, sistemul de 
aşteptare e distrus, corpul se dăruieşte dintr-o dată cu o evidenţă 
inevitabilă şi devine greu de negociat o definiţie reciprocă în afara reperelor 
obişnuite. Cum să abordezi orbul sau infirmul imobilizat într-un scaun cu 
rotile? Cum să discerni dacă are sau nu nevoie de ajutor? Trebuie chiar 
să ne punem întrebarea? 

Prin simpla sa prezenţă, omul cu un handicap motor sau senzorial 
provoacă jenă, ezitare în interacţiune. Dialectica fluidă a vorbirii şi a 
corpului se crispează deodată, se loveşte de opacitatea reală sau 
imaginată a corpului celuilalt, ridică întrebări legate de ceea ce e bine 
sau nu să faci şi să spui cu el. Iar tulburarea e cu atît mai vie, cu cît 
atributele fizice ale actomlui favorizează mai puţin identificarea cu el. 
Oglina e spartă şi nuredădecît o imagine fragmentată. Sursa oricărei 


10 Pierre Henri, Les aveugles et la societe , Paris, PUF, 1958, p. 179. 


133 



DAVID LE BRETON _ 

angoase consta, tară îndoială, în imposibilitatea de a te proiecta în celălalt, 
de a te identifica oarecum cu ceea ce el încarnează în consistenţa corpului 
său sau în comportamentele sale. Acest celălalt încetează a fi oglinda 
liniştitoare a identităţii, el deschide o breşă în siguranţa ontologică 
garantată de ordinea simbolică". Un „joc“ subtil, dar încărcat de 
angoasă, e introdus de îndată în sistemul de aşteptare. Incertitudinea din 
jurul definiţiei relaţiei e împărtăşită şi de subiectul handicapat, care se 
întreabă la fiecare nouă întîlnire cum va fi acceptat. Chiar dacă 
interlocutorul manifestă atentie fată de el, dificultatea de a luaîn calcul 
conţinutul cererii celuilalt ajunge uneori să-i rănească susceptibilitatea. 
Pierre Henri, după o lungă anchetă pe această temă, notează că 
„majoritatea orbilor se plîng de caracterul nepotrivit, de stîngăcia şi de 
ineficienţa asistenţei care se doreşte să li se aducă. Fiecare văzător are 
propriile idei legate nu doar de modul de a se comporta cu un orb, ci şi 
de tehnica pe care acesta trebuie s-o urmeze în diversele împrejurări ale 
vieţii practice“ (p. 329). Incertitudinea ce apasă asupra întîlnirii contribuie 
la a indica dificultatea negocierii sale reciproce. Uşurinţa cu care fiecare 
intră în rit nu mai e actuală. Corpul nu mai este şters de ritual, el devine 
prezent la modul greoi, devine stînjenitor. El rezistă simbolizării, căci 
aceasta nu mai e dată imediat, ci trebuie căutată, expunîndu-se 
neînţelegerii. Iată una dintre sursele respingerii implicite la care sînt supuşi 
actorii afectaţi de un handicap sau de o tulburare de comportament. 

Omul purtător al unui handicap nu determină totuşi neapărat o ruptură 
cu simbolismul corporal. El poate chiar continua să se simtă „normal“ şi 
poate suferi din cauza privirilor ce nu încetează să apese asupra lui sau 
a jenei pe care o provoacă. „Individul stigmatizat, scrie E. Goffman, 
tinde să aibă aceleaşi idei ca şi noi despre identitate... desigur, ceea ce 
simte el în adîncul sufletului poate fi sentimentul de a fi o persoană 


11 Aceasta, contrar altor societăţi care nu au nici o prejudecată contra infirmităţii 
şi integrează actorii afectaţi de ea în relaţia simbolică, fără a-i priva de nimic ; 
noi procedăm prin excludere faţă de aceste categorii (handicap, bătrîneţe, 
nebunie, moarte...) desimbolizîndu-le şi atribuindu-le un semn negativ, pe 
cînd aceste societăţi le includ cu titlu de partener cu rol întreg în circulaţia de 
sens şi valori. 

«normală», un om asemănător cu toţi ceilalţi, o persoană, deci, care 
merită o şansă şi un mic răgaz. 44 ' 2 

In societăţile noastre occidentale, actorul suferind de un handicap 
nu e perceput ca om întreg, ci prin prisma deformantă a compasiunii sau 
aţinerii la distanţă. Se interpune un ecran psihologic. Nu se vorbeşte de 
handicap, ci de handicapat, ca şi cum ar ţine de esenţa sa de subiect să 
fie handicapat, mai degrabă decît <să aibă un handicap. Omul se reduce 
aici doar la starea corpului său, stabilită ca un absolut, el e dedus oarecum 
din modul cum se prezintă din punct de vedere social corpul său. Omul 
handicapat nu mai este privit ca subiect, adică avînd ceva în plus, „acel 
ceva şi acel aproape nimic 41 care dă sens şi contur existenţei sale, ci ca 
avînd ceva în minus. Dacă anatomia nu constituie un destin, întrucît 
societăţi şi actori o simbolizează în felul lor, ea devine destin, într-adevăr, 
atunci cînd omul se trezeşte că nu întruchipează altceva decît atributele 
sale corporale. 

Omul handicapat aminteşte cu o forţă ce-i scapă şi ce ţine doar de 
prezenţa sa, precaritatea infinită a existenţei şi trezeşte angoasa corpului 
distrus, constituind materia primă a numeroase coşmaruri individuale, 
de care nu e scutită nici o colectivitate umană ; mutilarea, cecitatea, 
paralizia, încetineala mişcărilor sînt figurile arhetipale ale coşmarului. Omul 
handicapat aminteşte fragilitatea insuportabilă a condiţiei umane. Ceea 
ce modernitatea refuză cu obstinaţie să conceapă. 


Ambiguităţile „eliberării corpului 66 

în ceea ce-1 priveşte pe „nebun 41 , el creează problemele, el perturbă 
ritualurile de interacţiune, el insuflă, jocul 44 acolo unde domneşte gravitatea 
comunicării sociale. Puterile ascunse de corpul său nu se mai risipesc în 
ritualizare : el vorbeşte cu voce tare despre lucruri intime, asupra cărora 
uzanţa păstrează tăcerea, se poate masturba în mod ostentativ, se poate 


12 Erving Goffman, Stigmate , Paris, Minuit, 1975, p. 17. Vezi şi R. Murphy, Vivre 
â corps percla , Paris, Pion, 1990 ; B. Ingstad, S. Reynolds Whyte (ed.), 
Disability and culture , Berkeley, University of California Press, 1995. 

dezbrăca, ţipa, îi poate agresa pe ceilalţi, se poate răni cu bună ştiinţă, 
se poate strîmba, poate provoca etc. Suferinţa sa îl face de neînţeles în 
gesturile şi comportamentele lui. Absenţa de previzibilitate şi, deci, 
dificultatea de a armoniza cu el manifestările corporale în interacţiune, 
ating aici punctul culminant. Violenţa psihiatrică pe care nebunul o suportă 
zilnic, încremenirea chimică în care e închis şi pereţii ce se adaugă ţinerii 
la distanţă indică limpede gravitatea încălcărilor de către el a ordinii 
morale a societăţii. „Nebunul 44 regăseşte etimologia ironiei : el 
chestionează în profunzime actorii în privinţa felului cum acceptă ei 
interdicţiile şi reticenţele modalităţilor lor corporale. Nu i se iartă că face 
corpului o asemenea publicitate, cînd acesta ar trebui să dispară discret 
în relaţia socială.„Nebunul 44 determină reapariţia a ceea ce a fost refulat, 
nu doar în cazul lui, ci şi în acela care fondează schimbul social, el arată 
că viaţa curentă se bazează pe rituri de evitare a corpului, că acesta nu 
trebuie să transpară ca „materialitate 44 dacă nu vrea să trezească 
dezaprobarea. 

Există astăzi în discursul despre corp o altă privire, o altă atenţie, 
etichete sociale modificate. în esenţă, este schimbat în profunzime 
imaginarul corpului prin această admiraţie, dar fără să fie transformată 
paradigma dualistă. De altfel, nu ar putea exista o eliberare a corpului, 
ci o eliberare de sine, adică, pentru subiect, sentimentul de a fi cîştigat o 
deschidere. Şi aceasta printr-o utilizare diferită a activităţilor fizice sau 
printr-o nouă organizare a aspectului. îndepărtarea corpului de subiect, 
pentru a afirma apoi eliberarea celui dintîi, constituie o figură de stil a 
unui imaginar dualist. 

Datele fizice ale condiţiei umane sînt oare astăzi, în societăţile noastre, 
obiectul unei evaluări mai puţin normative şi, din acest motiv, produc ele 
la actori un sentiment general de stare excelentă, oricare ar fi relaţiile lor 
cu corpul? Este ceea ce, într-adevăr, susţine afirmarea „eliberării 44 sau a 
„revenirii 44 la corp. Schimbarea actuală a statutului corpului, la nivelul 
discursului social, produce oare plăcerea de a fi el însuşi, fără a interveni, 
în judecarea sa, modelele estetice în vigoare, vîrsta, seducţia, eventualele 
handicapuri etc.? Indicatorii sociali cei mai semnificativi aiunei „eliberări 44 
serioase a corpului ar fi integrarea ca parteneri egali în cîmpul comunicării 
(parteneri nemarcaţi de stigmate) a persoanei vîrstnice sau a celei cu 

handicap, a persoanei obeze sau a celei cu cicatrice. Ar putea fi şi 
utilizarea socială mai asiduă a potenţialităţilor senzoriale, musculare, 
cinetice sau ludice ale omului. 

Corpul nu este astăzi „eliberat^ decît în mod fragmentat, rupt de 
cotidian. Discursul privind eliberarea şi practicile pe care le creează 
constituie realitatea claselor sociale de mijloc sau privilegiate. Această 
„eliberare 44 are loc mai puţinsub egida plăcerii (chiar dacă, incontestabil, 
aceasta e adesea prezentă) şi mai mult prin acţiunea asupra ta însuţi, 
prin calculul personalizat, dar a cărui materie este prezentă deja pe piaţa 
corpului la un moment dat. Admiraţia contribuie la înăsprirea normelor 
privind aspectul corporal (să fii subţire, frumoasă, bronzată, în formă, 
tînără etc., pentru femeie ; să fii puternic, bronzat, dinamic etc., pentru 
bărbat) şi deci la întreţinerea, în mod mai mult sau mai puţin clar, a unui 
dispreţ faţă de sine la cei care nu pot produce, dintr-un motiv sau altul, 
semnele „corpului eliberat“.Ea contribuie şi la deprecierea îmbătrînirii, 
ce însoţeşte existenţa omului. Alimentează, la anumite categorii ale 
populaţiei (persoane vîrstnice, handicapate), sentimentul de a fi ţinut la 
distanţă din cauza atributelor fizice. în acest sens, s-ar putea spune că 
„eliberarea corpului 44 nu va fi efectivă decît atunci cînd preocuparea faţă 
de corp va fi dispărut. 

Capitolul 7 


ÎMBĂTRÎNIREA INTOLERABILĂ : 
CORPUL ÎNVINS 


Corpul nedorit 

Se impune aici un capitol special despre îmbătrînire şi despre 
reprezentarea socială a persoanei vîrstnice. Aceste două teme servesc 
la a pune în lumină statutul modem al corpului şi permit aprofundarea 
analizelor precedente. 

Definiţia dată de Eiving Goffinan stigmatizatului nu ocoleşte persoana 
în vîrstă: „Un individ care ar fi putut cu uşurinţă să se facă admis în cercul 
raporturilor sociale obişnuite are o caracteristică ce se poate impune atenţiei 
acelora dintre noi care-1 întîlnesc şi ne poate face să-l ocolim, distrugînd 
astfel drepturile ce le are faţă de noi datorită celorlalte atribute ale sale 441 . 
In izolarea socială mai mult sau mai puţin mascată care distinge bătrîneţea 
şi o pune în faţa sociabilităţii obişnuite, se discerne, într-adevăr, activitatea 
socială de marcă. Persoana vîrstnică îşi poartă uneori corpul ca pe un 
stigmat, a cărui rezonanţă e mai mult sau mai puţin vie, în funcţie de clasa 
socială căreia îi aparţine şi de calitatea acceptării de către anturajul fa¬ 
miliar. Există o puternică virtualitate de stigmat în îmbătrînire. 

Bătrîneţea este astăzi acel „Continent gri“ 1 2 , delimintînd o populaţie 
indecisă, puţin lunară, rătăcită în modernitate. Timpul nu mai e al 


1 Erving Goffinan, Stigmate, op. cit. 

2 „Communications 44 , nr. 37,1983, Le Continent gris. 

experienţei şi al memoriei. Nu este nici al corpului distrus. Persoana 
vîrstnică alunecă uşor în afara cîmpului simbolic, ea se abate de la valorile 
centrale ale modernităţii : tinereţea, seducţia, vitalitatea, munca. Ea 
reprezintă încarnarea refulării. Aminteşte precaritatea şi fragilitatea 
condiţiei umane, fiind chipul însuşi al alterităţii absolute. Imagine 
intolerabilă a unei îmbătrîniri care cuprinde totul într-o societate ce are 
cultul tinereţii şi nu mai ştie să simbolizeze faptul de a îmbătrîni sau de a 
muri. 

Acţiunea îmbătrînirii evocă o moarte care-şi croieşte drum în tăcerea 
celulelor fără a fi posibil s-o opreşti. Persoana vîrstnică avansează către 
moarte, ea întrupează cele două elemente de nenumit ale modernităţii: 
îmbătrinirea şi moartea. Nici bătrîneţea, nici moartea nu sînt, într-adevăr, 
tabu-uri, cum se spune adesea; un tabu mai are sens în structura socială, 
el trimite la o graniţă în jurul căreia se organizează o identitate comună a 
grupului. Nici bătrîneţea, nici moartea nu îndeplinesc acest rol, ele 
constituie locurile anomaliei, scăpînd astăzi cîmpului simbolic ce dă sens 
şi valoare acţiunilor sociale : ele încarnează ireductibilul corpului. 

Bătrînul este redus, în percepţia comună, doar la corpul său, mai 
ales, desigur, în instituţii. „Corpuri izolate, ascunse, apoi uitate, «moşnegii» 
din azil erau corpuri bătrîne, devenite inutile, care au fost de folos, dar 
nu mai puteau fi, corpuri cu care nu ştii ce să faci şi pe care le laşi acolo, 
aşteptînd să binevoiască a muri.“ Acestea sînt primele fraze dintr-un 
articol de R. Sebag-Lanoe, descriind şocul resimţit la intrarea într-un 
serviciu de lungă şi de medie durată. In majoritatea instituţiilor, consistenţa 
umană, singularitatea individuală sînt şterse prin clişeul unic al corpului 
distrus, al corpului ce trebuie hrănit, al corpului ce trebuie spălat. Bătrînul 
nu mai reprezintă istoria sa, el nu mai este subiect, el e un corp învins, a 
cărui igienă şi supravieţuire trebuie menţinute 3 . La fel ca purtătorul unui 


3 De exemplu, povestea unei zile de lucru a unei îngrijitoare dintr-un azil. Niciodată 
nu vorbeşte despre persoanele de care se ocupă. Toată munca ei, cel puţin aşa 
cum vorbeşte despre ea, pare a se reduce la un număr destul de mare de gesturi 
de întreţinere aplicate unor corpuri anonime : schimbarea scuipătoarelor, 
pregătirea căruciorului pentru micul dejun, menajul (curăţarea toaletelor, a 
chiuvetelor), îngrijirea pensionarilor etc. Tracasată de timp şi de tot ce trebuie 

handicap, bătrinul este obiect al coipului său. nemaifiind subiect cu noimă 
întreagă. Personajul central din Lafemme rompue de Simone de Beauvoir 
spune : „m-am resemnat cu corpul meu". Îmbătrînirea, în termeni 
occidentali, marchează reducerea progresivă la corp, un fel de a sena re 
în faţa unei dualităţi ce opune subiectul şi corpul său şi îl aduce în 
dependenţă faţă de acesta din urmă. Boala, durerea sînt alte exemple, 
dar provizorii, ale dualităţii inerente condiţiei umane, dar îmbătrînirea se 
asociază aici cu o dualitate definitivă. în percepţia socială, bătrinul se va 
reduce tot mai mult la corpul său, care-1 va părăsi puţin cîte puţin, astfel 
îneît Bichat a ajuns să scrie : „Priviţi omul ce se stinge la sfîrşitul unei 
lungi bătrîneţi: moare în detaliu, toate funcţiile sale exterioare sfîrşesc 
una după alta, toate simţurile se închid succesiv : cauzele obişnuite ale 
senzaţiilor trec peste ele fără să le afecteze“ 4 . Bătrîneţea traduce un 
moment cînd refularea corpului nu mai este posibilă, momentul cînd 
corpul se expune privirii celuilalt într-o lumină ce nu mai e favorabilă. 

Simone de Beauvoir îşi aminteşte scandalul pe care l-a provocat 
scriind la sfîrşitul cărţii L ’ordre des choses că ajunge în pragul bătrîneţii. 
A afirma acest lucru legat de ea însăşi însemna a încălca un pact al 
tăcerii, ce obliga numeroase alte femei să ia poziţie. Ea numea ceea ce 
era de nenumit. 


* 

îmbătrînirea 

Dacă altădată oamenii îmbătrîneau cu sentimentul că urmează un 
drum firesc, ce-i duce la o recunoaştere socială sporită, omul modernităţii 
se luptă în permanenţă cu toate semnele vîrstei şi se teme că îmbătrîneşte 


să facă, ea dă impresia că aleargă fără încetare. Mărturia ni se pare revelatoare 
în privinţa a ceea ce se petrece, într-adevăr, în multe instituţii, cf. Nicole Benoit- 
Lapierre, P. Cevasco, M. Zafiropoulos, Vieillesse des pauvres , Paris, Ed. 
Ouvrieres, pp. 26 sq. O frază emblematică, spusă de o pensionară : „Aici îşi bat 
joc de demnitatea oamenilor, îi şterg la fund, şi cam atît“. 

4 X. Bichat, Recherches physiologiques sur la vie et la mort , Paris, Bresson, 
Gabon & Cie, 1802, p. 153. 

întrucît şi-ar putea pierde poziţia profesionala şi ar putea să nu-şi mai 
găsească loc de muncă sau şi-ar putea pierde locul în domeniul social al 
comunicării^. 

A îmbătrîni, pentru majoritatea occidentalilor, mai ales pentru cei 
din straturile inferioare, dar nu numai, înseamnă a te dărui unei lente 
activităţi de doliu, ce constă în a renunţa la esenţa a ceea ce a fost viata 
ta, în a înceta să investeşti în acţiunile altădată apreciate şi în a admite, 
puţin cîte puţin, ca legitim faptul că nu mai ai decît un control restrîns 
asupra propriei existenţe. Renunţare ce poate deveni absolută şi 
determină unele persoane în vîrstă din aziluri să colecţioneze pietre sau 
zdrenţe, să păstreze un ceas sau o fotografie, singurele supravieţuitoare 
ale unui naufragiu, semne unice ale unei existenţe trecute. încetarea 
investiţiei în sine, care duce la restrîngerea teritoriului, pînă nu mai rămîne 
decît un corp imobil şi cvasiinutil, care impune, pentru satisfacerea celor 
mai elementare nevoi, ajutorul îngrijitorului. Retragere progresivă a 
simbolizării prezenţei sale în lume şi închidere într-un fel de teritoriu ani¬ 
mal, unde simbolicul este rezidual, dacă un îngrijitor atent nu întîrzie la 
căpătîiul bătrînului şi nu încearcă să redea un sens existenţei sale printr-o 
calitate a prezenţei, unde se combină cuvîntul, gestul şi ascultarea. 

încetarea investiţiei în sine şi în activităţile inerente vieţii cotidiene, 
considerată acum ca lipsită de perspectivă, se observă la numeroase 
persoane mai puţin vîrstnice, care mor în primele săptămîni după ce 
intră în azil, adică atunci cînd renunţarea a atins culmea şi cînd subiectul 
nu mai este redus decît la propriul corp. Dacă nu moare, e un fel de 
moarte simbolică, pe care o interiorizează puţin cîte puţin, printr-o 
dependenţă sporită faţă de personalul de îngrijire, închiderea într-un 
sine tot mai restrîns şi mai devalorizat, ce poate merge pînă la imobilizarea 
la pat, atunci cînd activităţile corpului sînt lăsate toate în grij a personalului. 
Cînd ai pierdut tot, rămîne moartea corpului sau demenţa : un alt mod 
de a nu mai fi prezent. 


5 Louis-Vincent Thomas explică invers, că africanilor le place să spună că au mai 
mulţi ani decît au în realitate. Pentru o imagine diferită a bătrîneţii, în alte locuri, 
vezi Louis-Vincent Thomas, La vieillesse enAfrique noire ; Georges Condominas, 
Aînes, anciens et ancetres en Asie du Sud-Est ; Moses Finley, Les persormes 
âgees dans VAntiquite classique , în „Communications" op. cit. 

Imbătrînirea este un proces imperceptibil, extrem de lent, ce scapă 
conştiinţei, pentru că în el nu apare nici un contrast; omul alunecă flexibil 
de la o zi la alta, de la o săptămînă la alta, de la un an la altul, evenimentele 
vieţii sale cotidiene şi nu conştiinţa timpului îi marchează scurgerea zilelor. 
Cu o încetineală care scapă înţelegerii, timpul se acumulează pe faţă, 
pătrunde în ţesuturi, slăbeşte muşchii, scade energia, dar fără traumatisme, 
fără mptură brutală. Multă vreme în viaţă, persoanele în vîrstă sînt altele ; 
„bătrîneţea, spune Simone de Beauvoir, e, parţial, dificil de asumat pentru 
că am considerat-o întotdeauna ca o specie străină : eu am devenit alta, 
dar rămîn eu însămi“ 6 . Îmbătrînirea este o înaintare cu pas de om, ea nu 
apasă niciodată, fiecare zi înseamnă un pas înainte pe drum, însă distanţa 
pare lungă, iar traseul ce-a mai rămas de parcurs pare inepuizabil, 
indiferent de vîrstă. Evidenţa ghidează mersul, iar sentimentul identităţii 
răinîne egal. Fidel şi insistent ca o umbră, timpul îşi înscrie urma în raportul 
cu lumea. Performanţele nu se modifică şi sănătatea nu se degradează 
de la o zi la alta, ci insensibil, fără şocuri, amintirea, mai ales, spune ce 
putea face subiectul, fără probleme, în anul precedent. Proust afirma că 
bătrîneţea este, dintre toate realităţile umane, cea care rămîne mult timp 
cea mai abstractă. Sentimentul bătrîneţii exprimă apariţia picăturii de 
apă ce face paharul să se reverse. Pentru că imaginea corpului se 
remodelează fără încetare, retraduce fidel ceea ce subiectul este apt, 
din punct de vedere fizic, să realizeze, însoţeşte modificările fiziologice 
al căror obiect este, subiectul nu are impresia că îmbătrîneşte. Sîntem 
cu toţii uluiţi cînd ne uităm, de exemplu, la fotografii vechi de cîţiva ani. 
Întrucît scurgerea timpul nu e niciodată fizic perceptibilă, ea sugerează 
un sentiment de imobilitate. Trebuie neapărat un interval şi o examinare 
conştientă pentru a descoperi schimbarea corpului. Prinţul Salina din 
Ghepardul , în dimineaţa morţii sale, îşi aminteşte că a simţit întotdeauna 
cum „fluidul vital“ se scurge din el, „aşa cum firele de nisip se îngrămădesc 
şi alunecă unul cîte unul, fără grabă şi fără oprire, prin gîtlejul îngust al 
unei clepsidre. In unele clipe de intensă activitate, de atenţie încordată, 
sentimentul acesta de continuă părăsire dispărea, ca să se înfăţişeze 
iarăşi, neclintit, la cel mai neînsemnat prilej de tăcere sau de 


6 Simone de Beauvoir, La vieillesse , Paris, Gallimard, 1970, p. 301. 


143 



DAVID LE BRETON 


interiorizare... ca bătaia linei pendule care se amplifică, mai poruncitoare, 
cînd totul tace" . Multă vreme, Salina a simţit fluxul de energie vitală 
fără nici o jenă. Nu era o hemoragie a timpului, ci, cel mult, uşoara 
sîngerare a unui vas tară importanţă. Dar vine o clipă cînd o singură 
picătură de apă are puterea de a face vasul să se reverse. Un fir de nisip 
a tulburat transparenţa lucrurilor. Şi Salina ştie atunci că a îmbătrînit. 


Imaginea corpului 

Imaginea corpului este reprezentarea pe care subiectul şi-o face în 
privinţa corpului său, modul cum îi apare, mai mult sau mai puţin conştient, 
intr-un context social şi cultural particularizat prin istoria sa personală. 
Gisela Pankow, prin reflecţia sa de clinician al psihozei, distinge două 
axe a căror împletire structurează existenţial imaginea corpului. Aceasta 
se organizează în jurul unei forme : sentimentul unităţii diferitelor părţi 
ale corpului, al perceperii lor ca un tot, al limitelor lor precise în spaţiu, 
şi în jurul unui conţinut : adică imaginea corpului ca un univers coerent şi 
familiar, unde se înscriu senzaţii previzibile şi recognoscibile 7 . Dar pare 
necesar a se adăuga acestui concept alte două axe intim legate : cea a 
cunoaşterii , chiar şi rudimentare, de către subiect, a ideii pe care şi-o 
face societatea despre consistenţa invizibilă a corpului, despre ce-1 
constituie, despre cum se aranjează organele şi funcţiile - aceste trei 
axe însoţesc omul de-a lungul existenţei sale şi se remodelează pe măsură 
ce au loc evenimentele. Sînt repere necesare, care dau omului sentimentul 
armoniei sale personale, al unităţii sale. Imaginea corpului reprezintă aici 
o măsură cu care sînt evaluate acţiunile îndeplinite sau ce urmează a fi 
îndeplinite, o măsură cunoscută a relaţiei sale cu lumea. La acest nivel, 
nu există, în principiu, nici un conflict între realitatea cotidiană a subiectului 
şi imaginea pe care şi-o face el despre corpul său. 


* Giuseppe Tomasi di Lampedusa, Ghepardul , trad. Taşcu Gheorghiu, Bucureşti, 
Minerva, 1973, p. 246 (n. trad.). 

7 Cf. Gisela Pankow, L ’homme et sapsychose , Aubier, 1969. 


144 



_ ANTROPOLOGIA CORPULUI ŞI MODERNITATEA 

Exista, în sfîrşit, şi în ceea ce priveşte persoana care îmbătrîneşte 
(dar şi handicapatul, imigrantul etc.), această ultimă şi esenţială 
componentă, valoarea , adică, pentru subiect, interiorizarea judecăţii 
sociale asupra atributelor fizice care-1 caracterizează (frumos/urît, tînăr/ 
bătrîn, mare/mic, slab/gras etc.). în funcţie de istoria sa personală şi de 
clasa socială în cadrul căreia îşi structurează raportul cu lumea, subiectul 
îşi însuşeşte o judecată ce-şi lasă atunci amprenta asupra imaginii sale 
despre propriul corp şi a respectului de sine. 

Aceste patru componente sînt dependente de un context social, 
cultural, relaţional şi personal, fără de care imaginea corpului ar fi de 
neconceput, la fel ca şi identitatea subiectului. Totuşi, registrul valorii e 
cel ce reprezintă aici punctul de vedere al Celuilalt şi care forţează 
subiectul să se vadă dintr-un unghi mai mult sau mai puţin favorabil. Or, 
bătrîneţea e afectată de un semn negativ. Tocmai la acest nivel, se 
infiltrează, în imaginea subiectului despre corpul său, sentimentul unei 
deprecieri personale. La extremă, dependenţa la care obligă pierderea 
funcţiilor corporale poate fi trăită ca încununarea unei vieţi desăvîrşite. 
Urările făcute la căpătîiul copilului botezat în ţinutul Sara din Senegal o 
exprimă explicit: „Să trăiască mult, să aibă inteligenţă, să aibă mamă şi 
tată, să aibă mai multe zile decît cei mai vîrstnici din sat, să fie atît de 
bătrîn, incit capul să-i fie ca înflorit, îneît să nu mai poată merge “(citat 
de Louis-Vincent Thomas). Poate fi trăită şi asemenea unei decăderi, 
unui dezgust faţă de sine, în funcţie de traiectoria personală a vîrstnicului, 
în funcţie de valorile sale, de sensul pe care îl atribuie actelor sale, de 
calitatea prezenţei anturajului. Aceeaşi situaţie de dependenţă poate duce, 
în funcţie de aceşti factori de modulaţie, la atitudini opuse. 

Trebuie subliniată, în această privinţă, judecata socială care duce la 
impactul mai nuanţat al îmbătrînirii la bărbat decît la femeie. Femeia în 
vîrstă pierde, din punct de vedere social, o seducţie datorată, în mod 
esenţial, prospeţimii sale, vitalităţii, tinereţii. Bărbatul poate cîştiga cu 
timpul o forţă de seducţie tot mai mare, pentru că se valorifică la el 
energia, experienţa, maturitatea. Se vorbeşte de un „seducător cu tîmple 
grizonate“, de un „bătrîn chipeş“, niciodată aceste calificative nefiind 
aplicate unei femei. O femeie care încearcă încă să seducă un bărbat 
mult mai tînăr decît ea atrage o judecată lipsită de îngăduinţă din partea 

societăţii, situaţia inversă fiind în totalitate admisă şi dovedind, la extremă, 
„vitalitatea^ bărbatului. Simone Signoret spunea, pe bună dreptate, că 
despre o femeie în vîrstă se spune că „atîrnă pieile pe ea‘\ în vreme ce 
despre bărbatul în vîrstă se spune că „are o mutră simpatică". Bătrîneţea 
marchează inegal în judecata socială femeia şi bărbatul. Se vede aici, 
independent de vîrstă actorilor, persistenţa unei imagini sociale opuse a 
bărbatului şi a femeii, ce face din primul un subiect activ a cărui apreciere 
socială se bazează mai puţin pe o aparenţă şi mai mult pe o anumită 
tonalitate a raportului său cu lumea, iar din a doua un obiect admirabil, 
care se degradează de-a lungul timpului, spre deosebire de bărbat, ce 
rămîne mereu un seducător potenţial. 

Din aceste influenţe decurge constatarea că personalul care îşi ia în 
sarcină individul vîrstnic într-un serviciu de lungă sau de medie durată 
poate acredita stigmatul sau, invers, îl poate dezamorsa prin atitudinea 
sa caldă. Personalul poate realiza, cu individul vîrstnic, o restaurare a 
imaginii corpului printr-o acţiune directă asupra corpului, care duce la o 
restaurare a sensului. Sînt posibile diferite acţiuni, de exemplu urmînd un 
număr de propuneri făcute de Renee Sebag-Lanoe : să se redea 
persoanei în vîrstă identitatea, numind-o, căutînd reconstruirea firului 
vieţii sale ; să se favorizeze menţinerea relaţiilor de familie ; să se 
amenajeze spaţiul din instituţie înmodmai personalizat, creînd locuri 
propice pentru comunicare; să se promoveze o politică a mişcării, pentru 
limitarea şederii în pat şi a abandonului corpului, prin practicarea unei 
gimnastici adaptate ; să se aibă grijă de haine şi de coafură, pentru 
restaurarea narcisismului; să se reintroducă sentimentul plăcerii în viaţa 
cotidiană ; să se favorizeze contactul îngrijitor—îngrij it în cele două 
sensuri 8 . Se mai poate lua în considerare instalarea unui salon de 
frumuseţe, permiţînd persoanelor în vîrstă să-şi întreţină tenul, să se 
machieze, să-şi îngrijească părul; chipul reprezintă, farăjocuri de cuvinte, 
capitala corpului. Acţionînd pozitiv asupra sentimentului chipului său, se 
favorizează la persoana vîrstnică revenirea la un narcisism normal, de 
care ea s-a detaşat puţin cîte puţin, interiorizînd un discurs social ce face 


8 Renee Sebag-Lanoe, A la recherche de l’identiteperdue, psychomotricite et 
gerontologie, în La psychomotricite , 1984, voi. 8, pp. 39—44. 

clin bătrineţe gradul zero al seducţiei. Reanimînd sentimentul chipului, i 
se spune persoanei în vîrstă că ndurile nu i-au modificat identitatea şi că 
ea poate găsi plăcere în a-şi îngriji aspectul. La reactualizează şi gesturi, 
şi sentimente, face să renască amintiri, regăseşte o consistenţă a vieţii, 
care, încet-încet, se subţia. Prin aceste acţiuni, se favorizează instaurarea 
unei rezerve de sens şi de valoare, ce poate permite persoanei vîrstnice 
să regăsească gustul existenţei şi să-şi reia legătura cu lumea. 


Privirea celuilalt 

Corpul ne expune acţiunii timpului şi a morţii. Dar imaginea pe care 
şi-o creează individul despre corp se modelează în funcţie de avansarea 
sa în viaţă, ea îl scuteşte de o apreciere prea brutală a îmbătrînirii. 
Celălalt, mai ales, reflectă, în oglindă, sub o formă depreciată, însemnele 
bătrîneţii. Imaginea corpului nu este un dat obiectiv, un fapt, e o valoare 
ce rezultă esenţialmente din influenţa mediului şi din istoria personală a 
subiectului. Nu există niciodată apreciere brută a senzaţiilor provenite 
din corp, ci descifrare-selecţie a stimulilor şi atribuire de sens 9 . 
Identificarea unei senzaţii, tonalitatea pozitivă sau negativă ce i se atribuie 
traduc o ecuaţie complexă între influenţele sociale şi culturale, experienţa 
subiectului legată de felul cum a fost crescut, mai ales în relaţiile cu mama. 
Astfel, sentimentul bătrîneţii este un amestec indiscernabil de conştiinţă 
de sine (prin conştiinţa acută a unui corp care se schimbă) şi de apreciere 
socială şi culturală. Sentimentul unei ensomatoze (cădere în corp) nu 
constituie un dat brut, ci interiorizarea unei judecăţi ce depreciază 
bătrîneţea, înainte de a fi o judecată personală. 

Lucrurile legate de corp şi, fără îndoială, şi cele legate de dorinţă 
dezvăluie marca timpului. Atunci cînd privirea celuilalt încetează să se 
oprească asupra ta, cu pauza infimă cînd se presimte pentru o clipă 
jocul dorinţei, apare deja conştiinţa îmbătrînirii. 

Tocmai din privirea celuilalt se naşte sentimentul abstract că 
îmbătrîneşti. în aceeaşi ordine de fapt, secvenţele sociale şi, în acelaşi 


9 Cf. David Le Breton, Corps et societe, op. cit. 

timp, individuale sînt cele care refonnulează acest lucru în conştiinţa 
noastră : aniversările, o despăiţire. creşterea copiilor, plecarea lor, primii 
nepoţi, pensionarea, dispariţia brusc mai frecventă a prietenilor etc. 
Semnificaţia atribuită acestor evenimente, valoarea lor trimit la o 
axiologie socială şi la modul personal în care subiectul se adaptează la 
ea. Sentimentul îmbătrinirii vine întotdeauna din altă parte, el constituie 
marca în sine a interiorizării privirii celuilalt. Regăsirea unor fotografii 
vechi, arătînd un chip care deja nu mai e tocmai al tău, chiar chipul 
transformat al celorlalţi după o lungă absenţă, înseamnă a cunoaşte o 
confruntare intimă a timpului asimilat. Pe chipul celuilalt şi pe propriul 
chip, în mişcări, în felul de a fi, timpul şi-a marcat trecerea, în stil de 
furnică. Bătrîneţea este o sămînţă căreia îi trebuie mult pînă încolţeşte, e 
un sentiment venit din afară, ce face uneori rădăcini precoce, alteori 
invers, ce întîrzie la nesfîrşit, fiind o măsură a gustul de viaţă al subiectului. 
Ea nu constituie doar o cifră cronologică, nu începe la o vîrstă precisă, 
este o sumă de indicii cunoscute doar de subiect 10 . Bătrînetea e un 
sentiment. 

în ea se încrucişează date pe care cîmpul social le integrează prost, 
corpul pe de o parte, dar mai mult fragilitatea şi moartea. Statutul actual 
al persoanelor vîrstnice, negarea ce marchează relaţia fiecăreia cu pro¬ 
pria îmbătrînire, negarea morţii, toate acestea sînt semnele care indică 
reticenţele omului occidental de a accepta datele condiţiei ce fac din el, 
mai întîi, o fiinţă de came. 


10 „Tocmai fiindcă vîrsta nu este trăită în stilul pentru-sinelui, fiindcă nu avem o 
experienţă transparentă, precum cea a cogito-ului, e posibil să ne declarăm 
bătrîni de timpuriu sau să ne credem tineri pînă la sfîrşit“, Simone de Beauvoir, 
op. cit., p. 311. 

OMUL ŞI DUBLUL SĂU : 
CORPUL CA ALTER EGO 


Un nou imaginar al corpului 1 

D e 1 a sfîrşitul anilor ’ 60 şi c u o extindere tot mai mare, un nou imaginar 
al corpului a cunoscut o dezvoltare spectaculoasă şi a cucerit domenii 
ale unor practici şi discursuri pînă atunci inedite. Urmînd unei perioade 
de represiune şi de discreţie, corpul se impune astăzi ca temă predilectă 
a discursului social, loc geometric al recuceririi de sine, teritoriu de 
explorat, căutînd mereu nenumăratele senzaţii pe care le ascunde, loc al 
confruntării dorite cu mediul, graţie efortului (maraton, jogging etc.) sau 
abilităţii (schiul), loc privilegiat al unei stări bune (forma) sau al unui 
aspect plăcut (fitness, body-building, cosmetică, dietă etc.). 

O solicitare în totalitate maternă provoacă energiile sociale la o 
pasiune bruscă pentru corp. Dar ambiguităţile moştenite din secolele 
XVI-XVII, ilustrate mai ales de momentele Vesalius (1543) sau 
Descartes (1637), nu sînt abandonate. Modelul dualist persistă şi 
însoţeşte „eliberarea corpului 44 . Se cunoaşte imaginea lui Clouzot din Le 
cor beau, unde o atingere a unei lămpi suspendate d e un fir electric modifică 
jocul de lumini şi umbre, estompează opoziţia, inversează valorile, dar 
respectă totuşi polaritatea: „Unde e umbra, unde e lumina 44 . 


1 O primă variantă a începutului acestui capitol a apărut în „Journal des 
Psychologues“, iulie-august 1988, nr. 59 : L’apparence physique. 

Ceea ce rămîne este împărţirea între om şi corpul sân. Astăzi, prin 
aceste practici şi aceste discursuri, corpul încetează să reprezinte locul 
erorii sau al încurcăturilor ce trebuie corectate, aşa cum am văzut în 
tehnică. Nu mai este ensomaîosc (căderea în corp), ci şansa corpului, 
carnea, calea salvării. într-un caz, ca şi în celălalt, o aceeaşi disjuncţie 
opune implicit în persona partea corpului şi partea insesizabilă a omului. 

Din punct de vedere fenomenologic, după cum a spus, omul e 
inseparabil de trupul său. Acesta nu poate fi considerat o posesiune 
circumstanţială, el încarnează fiinta-sa-în-lume, fără de care el nu ar fi. 
Omul este acest nu-ştiu-ce şi acest aproape-nimic, care îşi depăşeşte 
înrădăcinarea fizică, dar nu poate fi despărţit de ea. Corpul constituie 
casa omului, chipul său. Momente de dualitate pe un versant neplăcut 
(boală, fragilitate, handicap, oboseală, îmbătrînire etc.) sau pe unul plăcut 
(plăcere, tandreţe, senzualitate etc.) dau actorului sentimentul că trupul 
îi scapă, că depăşeşte ceea ce este el. Dualismul e altceva, el 
fragmentează unitatea persoanei, adesea implicit, ajunge la un discurs 
social care face din aceste episoade de dualitate un destin ; el 
transformă excesul în firesc, face din om o realitate contradictorie, 
unde partea corpului e izolată şi afectată de un sens pozitiv sau negativ, 
în funcţie de împrejurări. Dualismul modem nu rupe sufletul (sau spiritul) 
de corp, e mai insolit, mai indecis, avansează mascat, temperat, sub 
numeroase forme, dar care toate se bazează pe o viziune duală a 
omului. Loc de jubilare sau de dispreţ, corpul, în această viziune asupra 
lumii, e perceput ca fiind altceva decît omul. Dualismul contemporan 
distinge omul de corpul său. 

Pe cele două talere ale balanţei, corpul dispreţuit şi destituit de 
ştiinţă şi tehnică sau corpul răsfăţat din societatea de consum. Actorul 
social se află în situaţia de a-şi privi propriul corp, în acelaşi fel cum 
jupuitul lui Valverde îşi contemplă gînditor, fără durere sau nostalgie, 
pielea pe care o ţine în mînă, ca pe o haină veche, străduindu-se să-şi 
determine croitorul s-o repare. Estetismului posturii sale, aiurii sale 
voluntare nu le lipseşte o oarecare complicitate anticipată cu 
modernitatea. 

Acest imaginar al corpului urmează fidel şi (socio)logic procesul de 
individuaţie care marchează societăţile occidentale în mod accelerat de 

la sfinţitul anilor '60 încoace : dotarea sferei private, preocuparea faţă 
de sine, multiplicarea modurilor de viaţă, atomizarea actorilor, învechirea 
rapidă a punctelor de referinţă şi a valorilor, nehotărîrea. începe o altă 
penoadă a individualismului colectiv, care modifică în profunzime relaţiile 
tradiţionale cu corpul. 


Corpul, marca individului 

Am văzut că, într-o structură socială de tip individualist, persotia 
dobîndeşte conştiinţă de sine, ca figură desăvîrşită, bine delimitată în 
trupul său, închisă în sine. Corpul funcţionează ca o graniţă, „factor de 
individuaţie“ (Durkheim), loc şi timp al distincţiei. Corpul, într-unanumit 
fel, e ceea ce rămîne cînd i-ai pierdut pe ceilalţi (cf. infrei), e urma cea 
mai tangibilă a subiectului, din clipa cînd slăbesc trama simbolică şi 
legăturile cu membrii comunităţii. Individualismul inventează corpul în 
acelaşi timp ca şi individul; distincţia unuia o generează pe a celuilalt 
într-o societate unde legăturile între actori sînt mai libere, aflate mai puţin 
sub egida includerii decît sub cea a separării. O serie de ritualuri au 
atunci ca funcţie controlarea unei relaţii cu corpul, devenită mai indecisă. 
Funcţionează coduri de politeţe, implicînd etichete corporale precise, 
socializînd relaţia cu corpul în stilul refulării. Valorile atribuite corpului 
sînt mai degrabă negative, ele îl asociază cu jena, chiar cu ruşinea, cu 
eroarea (Descartes). Ele se lovesc de acest supliment ambiguu, nedemn, 
dar fără de care omul nu ar exista. 

în a doua etapă a individualismului, cea a atomizării actorilor şi a 
apariţiei unei sensibilităţi narcisice, corpul devine refugiul şi valoarea 
ultimă, ceea ce rămîne atunci cînd ceilalţi dispar şi cînd orice relaţie 
socială ajunge fragilă. Corpul rămîne ancora, singura susceptibilă să lege 
subiectul de o certitudine, încă provizorie, desigur, dar prin care se poate 
raporta la o sensibilitate comună, îi poate întîlni pe ceilalţi, poate participa 
la fluxul semnelor şi se poate simţi mereu în contact direct cu o societate 
unde domneşte incertitudinea. Societăţile occidentale, confruntate cu 
desimbolizarea raportului lor cu lumea, unde relaţiile formale sînt tot mai 
importante decît relaţiile de sens (şi deci de valoare), generează forme 

inedite de socializare, care privilegiază corpul, dar corpul dotat cu semne 
efemere 2 , obiect al unei investiri crescînde. 

Societatea, cu suprapunerea de rituri mai multsaumaipuţin formale, 
care continuă să controleze şi deci să organizeze relaţiile sociale şi relaţiile 
omului cu mediul, devine un cadru comod, dar nedotat, parţial golit de 
sens. Marja de autonomie a actorului creşte pe măsură. Conţinutul 
legăturii sociale se modifică, el devine „mecanic^ şi îşi pierde puţin cîte 
puţin din „organicitate“ 3 . Se vorbeşte cu atît mai mult de comunicare, 
de contact, de căldură, de bunăstare, de iubire, de solidaritate, cu cît 
aceste valori părăsesc cîmpul social. Proliferează atunci, pe acest gol 
de sens, specialiştii în comunicare, în contact, în căldură, în bunăstare, în 
iubire şi solidaritate. Locuri şi momente prevăzute în acest scop, produse 
şi servicii sprijină în mod fragmentat asemenea imperative sociale care 
determină subiectul să caute în sfera sa privată ceea ce nu mai poate 
aştepta de la socialitatea obişnuită. 

De la frecventarea regulată a sălilor de fitness la şedinţele de 
terapii corporale de grup, de la jogging la maraton, de la cosmetice 
la dietă, individul încearcă, prin intermediul corpului său (şi întrucît 
corpul constituie locul însuşi al rupturii), să trăiască o dezvoltare în 
intimitate. Intimitatea devine o valoare cheie a modernităţii, ea 
înglobează căutarea de senzaţii noi, de bunăstare corporală, 
explorarea de sine, ea pretinde contactul cu ceilalţi, dar întotdeauna 
cu măsură şi în mod controlat. Modelarea intimităţii a înlocuit căutarea 
convivialităţii din anii ’ 60 . 

Omul destins, cool , îşi îngrijeşte look- ul, ceea ce le cere celorlalţi 
este, în esenţă, o ambianţă şi o privire. Corpul devine un fel de partener 
căruia i se pretinde cea mai bună miză, senzaţiile cele mai originale, 
etalarea celor mai eficiente semne. Dar acesta mai trebuie să dea 


2 Simbolul constituie materia primă a alianţei sociale, ceea ce dă sens şi valoare 
relaţiei. O cultură este un ansamblu de sisteme simbolice (Levi-Strauss), amestec 
de consistenţă şi fragilitate. Semnul nu e decît precar, el reprezintă versiunea 
minoră a simbolului. El are drept referent entuziasme provizorii. Nu e ca simbolul, 
structură a identităţii personale şi sociale. 

3 Inversăm aici metaforele celebre ale lui Durkheim. 

(stăpînului sân?) un amestec de combativitate şi de supleţe, de forţa şi de 
rezistenţă, de dezinvolmră şi de eleganţă, tară a renunţa vreodată laseducţia 
sa. Exigenţe tipice atenuării actuale a semnelor femininului şi masculinului. 
Un exemplu printre multe altele :,, Barbutul se gîndeşte Ia el («asta nu 
e ceva nou»), se mai gindeşte şi la pielea lui («nu voia ca asta să se 
ştie»). Vremurile s-au schimbat: era şi timpul. Bărbatul, ca... o 
sufragetă, îşi descoperă, îşi clamează, îşi revendică identitatea în 
faţa oglinzii din baie. îndrăzneşte, în sjîrşit, să afişeze cu voce tare 
ceea ce făcea cu voce joasă, atunci cînd i se întîmpla să subtilizeze 
crema soţiei, masca ei, chiar produsul de gomaj. Virilitatea, de acum, 
nu se mai teme de nimic, şi-a schimbat criteriile şi eroii «look»-uhii. E 
de bon ton astăzi săfii «clean», curat din cappînă-npicioare. Să reuşeşti 
înseamnă, înainte de orice, să te simţi bine în propria piele “ (publicitate 
pentru, ,CliniqueFormuleHomme“). Propriul corp,celmai bun partener şi 
cel mai apropiat, delegatul cel mai performant, cel princaresînteţi judecaţi. 

Acest imaginar al corpului creşte ca o mlădiţă nouă din rădăcina 
tradiţională a dualismului om-corp, propriu sociabilităţii occidentale din 
secolele XVI-XVII încoace. Dar valoarea afectată corpului se 
inversează. în loc să fie semnul căderii, acesta devine un fel de ultimă 
soluţie. Nu este decît o transformare a dualismului temperat, propriu 
individualismului occidental, cînd acesta se mai restrînge, acordînd mereu 
mai mult individului, eliberîndu-1 de pregnanţa socială. Sensibilitatea mai 
narcisică a individualismului contemporan a modificat termenii relaţiei 
dualiste a omului cu corpul său. 

Părţi ale corpului supuse înainte necesităţii discreţiei, din pudoare 
sau de teama de ridicol, se impun astăzi fără dificultate, „fără complexe 44 , 
devin semnele înseşi ale vitalităţii sau ale tinereţii. Corpul gol al femeii 
însărcinate dobîndeşte o valoare de seducţie în publicitate. Şortul purtat 
vara de bărbaţi s-a banalizat, nu doar în staţiunile balneare, ci şi în oraş. 
Picioarele bărbatului au încetat să stîmească zîmbete. Omul cool nu se 
mai teme să le arate în public. La fel, cei care fac jogging şi aleargă pe 
trotuarele din oraşe. Corpul bărbatului, torsul său devin valori erotice 
care invadează publicitatea sau afişele de cinema. Body-building- ul 
(corpul haltere-ego) este traducerea în tenneni de practică socială a 
acestei noi exigenţe care, acum cîţiva ani, stîmea ironia. E tipic faptul că 

cinematograful american al anilor '70. cinematograf de criza, de îndoială, 
centrat pe loscrs , eroi fragili şi îndureraţi (Dustin Hoffman, Al Pacino, 
De N iro, Jane Fonda etc.), cedează locul astăzi unor eroi agresivi, siguri 
pe ei, adepţi ai both'-builcling-u\u\< dotaţi cu armele cele mai performante 
şi aceasta, ciudat, printr-un triumfalism al corpului, care nu e perceput 
ca fiind contradictoriu : Rambo, Rocky, Amold Schwarzenagger, 
Braddock etc., hibrizi de muşchi şi oţel, maşini de război, deja cyborgs. 
Paradigma maşinii corpului este realizată in concreto în rolurile preferate 
de Amold Schwarzenagger şi Sylvester Stallone. E interesant de 
constatat că unii actori, Jane Fonda fiind exemplul cel mai semnificativ, 
au însoţit această schimbare de sensibilitate, devenind adepţii şi susţinătorii 
corpului musculos. Femeile revendică dreptul la forţă şi intră, la rîndul 
lor, în sălile de culturism şi de gimnastică. In timp ce corpul bărbatului 
dobîndeşte caracteristici sexuale, corpul femeii devine musculos. Semnele 
tradiţionale ale masculinului şi femininului tind să se schimbe între ele şi 
să alimenteze tema androgină, ce se afirmă din ce în ce mai mult. Corpul 
nu mai este un destin în voia căruia te abandonezi, ci un obiect pe care-1 
modelezi după voie. Raportul conştiinţei subiectului cu corpul său s-a 
modificat profund. Imaginarul contemporan subordonează corpul voinţei, 
face din primul un obiect privilegiat al mediului celei de a doua. 

Cu cît subiectul se concentrează asupra lui însuşi, cu atît corpul 
dobîndeşte mai multă importanţă, pînă la a-i invada cîmpul preocupărilor 
şi a-1 situa într-o poziţie duală. Pierderea importanţei subiectului în faţa 
propriei înrădăcinări corporale, extazul corpului atinge atunci punctul de 
incandescenţă. Corpul devine un dublu, o clonă perfectă, un alter ego. 


Corpul ca alter ego 

La vîrsta crizei cuplului, a familiei, a „mulţimii solitare 44 , corpul devine 
oglindă, un alt sine însuşi, cu care se coabitează în deplină fraternitate, în 
deplină bucurie. In clipa cînd codul social se pulverizează încet în 
individualul corelat (corelaţia înlocuind treptat cultura) sau cînd 
atomizarea actorilor indică explozia nucleară ce-a atins inima socialităţii 
occidentale, individul e invitat să-şi descopere corpul şi senzaţiile ca un 

univers în permanentă extindere, o formă disponibilă pentru transeendenţă 
personală. Abandonînd socialul, individul a cîştigat o lume portabilă, a 
cărei seducţie merită întreţinută, ale cărei limite merită explorate tot mai 
mult: propriul coip, ridicat la nivel d ealter ego, fam a mai ti parte blestemată, 
supusă discreţiei şi tăcerii („sănătatea, spunea R. Leriche, e viaţa în tăcerea 
organelor 41 ). Corpul se transformă, ţinînd loc de persoană, aceasta joacă 
rolul pilotului, indicînd o versiune modernizată a unei teme platoniciene. 
Tocmai pierderea trupului lumii determină subiectul să se preocupe de 
corpul său pentru a da trup existenţei sale. Se caută o sociabilitate absentă, 
deschizînd în sine un fel de spaţiu de dialog, care asimilează corpul cu 
posesiunea unui obiect familiar, fiind ridicat la rang de partener. In imaginarul 
social, discursul devine adesea revelator în acest sens : uneori, cuvîntul 
corp funcţionează ca un echivalent pentru subiect, persoana. 

Trecere de la corp-obiect la corp-subiect. Ceea ce corespunde cel 
mai bine imaginarului clonei 4 5 se realizează aici, în promovarea corpului 
la titlul de alterego , persoană cu rol întreg şi, în acelaşi timp, oglindă 
(nu oglindă a celuilalt în cîmpul simbolului, ci oglindă a fiinţei în reflectarea 
aceluiaşi), punere în valoare. Individul devine propria-i copie, eternul 
său simulacru, prin intermediul codului genetic prezent în fiecare celulă. 
Vis al unei capilarizări la nesfîrşit a aceluiaşi, prin fantezia că personalitatea 
întreagă a subiectului se află, potenţial, în genă. De asemenea, imaginarul 
din jurul temelor sociobiologice, afirmînd caracterul ereditar al multor 
calităţi (inteligenţa, forţa fizică, frumuseţea etc.) în ciuda dezminţirilor 
geneticienilor înşişi . In acest imaginar, omul este o emanaţie a corpului 
său, subsumat sub forma genei (chiar a ,,rasei“). Corpul se desprinde de 

4 Deocamdată, să păstrăm fantezia, căci donarea ţine de un imaginar al aceluiaşi, 
de o oglindire narcisică, ce uită caracterul negenetic, deci netransmisibil, a ceea 
ce compune identitatea subiectului. Clona nu va fi niciodată dublarea subiectului, 
căci prea multe variante incontrolabile ar intra în joc în perioada educaţiei. în 
plus, condiţiile sociale şi istorice ale dezvoltării sale ar fi profund diferite. 

5 Pentru o critică a acestor teze pe baza geneticii, vezi A. Jaccard, Eloge de Ia 
differ etice, la genetique et Ies hotmnes , Paris, Seuil, 1978 ; Au perii de la Science , 
Paris, Seuil, 1982 ; Marschall Sahlins, Critique de la sociobiologie. Aspects 
anthropologiques , Paris, Gallimard, 1980. Cf. şi Troy Duster, Retour a 
Veugenisme , Paris, Kime, 1992 ; Jacques Testart, Le deşir du gene , Champ- 
Flammarion, 1994. 

subiect şi poate, la limită, să-şi ducă singur aventura personală, căci, 
dîndu-se dreptunaltom,elnu-i reuneştemai puţin toate calităţile personale. 

Corpul disociat devine, în imaginarul modem, drumul cel mai scurt 
pentru atingerea şi transfonnarea subiectului imaterial, pe care îl învesteşte 
cu carne şi senzaţii. Urmare lui Mai 68, numeroase practici psihologice 
revendică trupul ca material terapeutic, spre deosebire de vorbire, care 
ar fi ea însăşi apanajul psihanalizei. Se cere acţiunii asupra corpului să 
modifice subiectul în caracterul său şi să-i suprime indispoziţiile sau 
reticenţele. Acţionînd asupra blocajului articular sau muscular, se 
presupune că se suprimă tensiunile personale, că se reconciliază omul 
cu copilăria sau cu existenţa sa prezentă, evitînd un examen de conştiinţă, 
un parcurs psihologic redus la „parolism 44 , după o expresie curentă a 
adepţilor acestor practici. Aşa cum spune Zazie, aceştia din urmă se 
adresează psihanalizei: „Vorbeşti, vorbeşti, dar nu faci nimic“. Fiind 
cartografie a zonelor cu probleme, corpul indică punctele ce trebuie 
transformate fizic pentru a rezolva tensiunile psihologice. Inconştientul 
ar fi material şi uşor descifrabil pentru specialistul în „arta corpului 44 , 
care-şi propune să elibereze eul de această influenţă, simplu şi rapid : 
„Oricine aţi fi, spune unul dintre ei, dacă doriţi să vă transformaţi, începeţi 
cu corpul 44 (P. Salomon). Relaţia duală corp-subiect favorizează stabilirea 
priorităţii de acest ordin, întrucît a acţiona asupra unuia are neapărat 
consecinţe asupra celuilalt. Unitatea subiectului nu mai este percepută 
nici înainte, nici după. Pentru Lowen, bioenergia stabileşte ca element 
prealabil faptul că „schimbările de personalitate sînt condiţionate de 
schimbările de funcţii fiziologice 44 . A face din om un efect al corpului său 
duce la dezvoltarea fanteziei că un simplu masaj sau un simplu exerciţiu 
de respiraţie poate modifica existenţa însăşi a subiectului.,,Corpul, spune 
G. Vigarello, devine masă ce trebuie redusă, grămadă de încurcături ce 
trebuie rezolvate, necesitînd intervenţia unei mîini străine pentru a şterge, 
a deplasa, a corecta. Visul unei convertiri a subiecţilor, rezultînd dintr-o 
presiune materială şi tangibilă, exercitată asupra lor, apare în aceste gesturi 
care nu-şi explicitează niciodată presupoziţiile. Masajele ce vor să atingă 
zonele uitate, aceste corecţii ce subliniază tensiunile neobservate 446 . 


6 Georges Vigarello, Le laboratoire des Sciences humaines, în „Esprit“, nr. 62, 
februarie 1982. 

A-ţi schimba corpul pentru a-ţi schimba viata. Ambiţiile modernităţii 
sîntmai modeste decît cele din anii ’70. Un exemplu impresionant al 
acestei schimbări de atitudine la Jerry Rubin, autor al lucrării Do it , una 
dintre cele mai mari opere ale contraculturii americane din anii ’70. ,,Voi 
fi un bătrîn ferit de această ameninţare (cancer, criză cardiacă etc.)... 
(deschide un dulap înţesat de flacoane şi cutii de medicamente). M-am 
angajat în prelungirea la maximum a duratei mele de viaţă. Iau vitamine, 
săruri minerale. Mănînc cereale la micul dejun şi salată la prînz. Nu 
consum niciodată came, nici alimente care îngraşă. Mă ocup de corpul 
meu de parcă ar fi vorba de o revoluţie. Mănînc pentru a mă hrăni, nu 
din plăcere. Iată suplimente naturale pe care le iau pentru echilibrul meu 
general. Consum între patruzeci şi cincizeci pe zi. Iată Max Epi, ce 
protejează împotriva accidentelor cardiace. Betacarotină extrasă din 
plante, care întîrzie îmbătrînirea celulelor. Iată altele ce împiedică 
dezvoltarea cancerului sau curăţă sîngele de impurităţi. Iată Ginseng, 
ce-mi sporeşte energia şi mă pregăteşte pentru eforturile sportive. Iau şi 
vitamine precum acelea care mă ajută să dorm noaptea şi vitamine din 
complexul B.“ 7 Frumos exemplu al banalizării actuale a discursului du¬ 
alist : gestionare a corpului propriu de parcă ar fi vorba de o maşină, de 
la care trebuie să obţii randamentul optim. Unitatea subiectului este 
descompusă în mod analitic, pentru a-i utiliza cîtmai raţional toate părţile 
şi pentru a nu lăsa nimic în părăsire. Corpul se examinează ca un obiect 
demn de răsfăţ, ca un partener ale cărui favoruri trebuie cîştigate, ca un 
motor din care nu trebuie neglijată nici o parte, pentru buna funcţionare 
a ansamblului. Dieta reprezintă, într-adevăr, o altă faţetă a acestei 
intervenţii plastice asupra sa, ce cunoaşte azi un succes tot mai mare 
prin înmulţirea magazinelor care-i distribuie produsele : orientarea hranei 
după imperativele „formei“, unnărirea unei raţionalităţi care să modifice 
datele simbolice legate de masă, promovarea unor noi valori prin 
produsele „bio“ etc. 


7 Danny Cohn-Bendit, Nous l’avons tant aimee la Revolution, Paris, Points 
Actuels, p. 36. Transformarea corpului în locul transformării lumii reprezintă o 
etapă destul de banală în evoluţia multor vechi militanţi din anii *70. în afara 
lucrării lui D. Cohn-Bendit, vezi C. Lasch, Le complexe de Narcisse , Paris, 
Laffont (trad. din americ.), 1981. 

Sub o formă flexibi lă, coipul se asimi lează cu o maşină de care trebuie 
să ai grijă. Alte exemple : „Atenţie hi radicalii liberi , aceste fenomene 
naturale ce se formează pe baza oxigenului pe care-I respiram. 
Înseamnă a spune că organismul se oxidează aşa cum fierul rugineşte 
sau cum untul rîncezeşte... “ ("publicitate pentru capsulele gelatinoase 
„EradicaL 4 ). Sau „ «confort, supleţe, performanţă», aceste cuvinte nu 
mai aparţin exclusiv vocabularului automobilelor, (omul) le revendică 
acum pentru epiderma sa, atîtea succese trec în toate domeniile prin 
mareaformă şi prin bunăstare în fiecare zi “ (publicitate pentru „Clinique 
FonnuleHomme 44 ). Paradigma corpului fiabil şi plin de vitalitate este aici, în 
mod ciudat, cea a maşinii bine întreţinute, supravegheate cu dragoste. Obiect 
frumos, de la care trebuie să ştii să obţii cele mai bune rezultate. 

„Corpul 44 fiind perceput ca un subiect interior, ca un alter ego, i se 
vorbeşte, e mîngîiat, răsfăţat, masat, explorat ca un teritoriu distinct ce 
trebuie cucerit sau ca o persoană care trebuie sedusă. Corpul devine o 
proprietate de prim ordin, obiect (sau mai degrabă subiect) al tuturor 
atenţiilor, al tuturor îngrijirilor, al tuturor investiţiilor (într-adevăr, şi aici 
trebuie pregătit viitorul), necesitînd o bună întreţinere a „capitalului 44 
sănătate, o „prosperitate 44 a „capitalului 44 corporal sub forma simbolică 
a seducţiei. Trebuie să-ţi meriţi tinereţea, forma, look- ul. Trebuie să 
lupţi contra timpului ce lasă urme pe piele, a oboselii, a„kilogramelor în 
plus 4 4 , trebuie, ,să te îngrij eşti 4 4 ,, ,să nu te neglijezi 4 4 . Estetizarea vieţii sociale 
se bazează pe o punere rafinată în scenă a corpului, pe o eleganţă a 
semnelor fizice pe care le afirmă el, graţie căreia se risipeşte angoasa 
timpului ce trece. Trebuie îmblînzit acest partener reticent, pentru a face 
din el un fel de tovarăş de drum agreabil. 

Pasiunea corpului schimbă conţinutul dualismului, fără a-i modifica 
forma. Ea tinde să psihologizeze „corpul-maşină 44 , a cărui paradigmă îi 
urmează şi aici influenţa în mod mai mult sau mai puţin ocult. Dar ea îi 
schimbă afectivitatea. Corpul-maşină (sau corpul disecat) traducea 
desimbolizarea cărnii, lăsînd subiectul deoparte ca valoare nobilă şi de 
neatins, el ilustra luarea sa în calcul ca materie pură, ca real reificat şi 
dualizat. Corpul ca alter ego nu schimbă cu nimic desimbolizarea al 
cărei obiect e corpul, invers, el o dovedeşte sub altă formă, dar 
psihologizînd materia, făcînd-o mai locuibilă, adăugîndu-i un fel de 

supliment de suflet (suplimentele simbol). LI favorizează instalarea, la 
scară individuală, a unui înlocuitor al relaţiei cu celălalt. Simbolica socială 
tinde, acolo unde lipseşte, să fie înlocuită de psihologie. Carenţele de 
sens nu mai sînt imputate socialului, ci rezolvate individual într-un discurs 
sau în practici psihologice, iar corpul constituie un „semnificam flotanU 
deosebit de propice acestor transformări. Corpul se împodobeşte cu o 
valoare direct proporţională cu uitarea sau cu dispreţul al cărui obiect 
era în cealaltă perioadă a dualismului : e mai puţin corpul-maşină (ceea 
ce el rămîne în mod subtil) şi mai mult rezerva de senzaţii, de seducţie, 
căreia trebuie să-i acordăm cea mai mare importanţă multiplicînd 
experienţele. Un fel de ostentaţie se conjugă cu ştergerea ritualizată a 
corpului, care continuă să organizeze cîmpul social. Un dualism 
personalizat ia amploare. 


Corpul în plus 

Din neolitic, omul are acelaşi corp, aceleaşi potenţialităţi fizice, aceeaşi 
forţă de rezistenţă faţă de factorii fluctuanţi ai mediului. Timp de milenii, 
şi astăzi încă, în cea mai mare parte a lumii, oamenii au mers pentru a 
ajunge dintr-un loc în altul, au alergat, au înotat, au depus eforturi în 
producţia zilnică de bunuri necesare supravieţuirii comunităţii lor. 
Niciodată, fără îndoială, aşa ca astăzi în societăţile occidentale, nu s-a 
utilizat atît de puţin motilitatea, mobilitatea, rezistenţa fizică a omului. 
Consumul nervos (stress-ul) a luat, în timp, locul consumului fizic. Energia 
proprie omului (adică resursele corpului) devine pasivă, inutilizabilă, forţa 
musculară e înlocuită de energia inepuizabilă furnizată de dispozitivele 
tehnologice. Tehnicile corpului, chiar cele mai elementare (mersul, 
alergatul, înotul etc.), dau înapoi şi nu sînt decît parţial solicitate în viaţa 
cotidiană, în raportul cu munca, în deplasări etc. Nu se mai face, practic, 
baie în rîuri sau în lacuri (decît în puţine locuri autorizate), nu se mai 
foloseşte deloc sau rar bicicleta (şi nu fără pericol) sau mersul pe jos, 
pentru a ajunge la serviciu sau pentru orice deplasare, în ciuda aglomeraţiei 
urbane etc. In acest sens, corpul omului din anii ’50 sau chiar din anii 
5 60 era infinit mai prezent în conştiinţa sa, resursele sale musculare se 

aflau mai în centrul vieţii cotidiene. Mersul pe jos, bicicleta, scăldatul, 
activităţile fizice legate de muncă sau de viaţa domestică sau personală 
favorizau ancorarea corporală a existenţei. în acea perioadă, noţiunea 
de „revenire 4 ' la corp ar fi părut deplasată, greu de înţeles. între timp, 
într-adevăr, angajarea fizică a omului în existenţa sa nu a încetat să scadă. 
Această parte inalienabilă a omului e socializată în stilul ştergerii, 
diminuată, chiar ascunsă. Dimensiunea sensibilă şi fizică a existenţei 
umane tinde să rămînă în părăsire, pe măsură ce se extinde mediul tehnic. 

Activităţile posibile ale corpului, cele prin care subiectul creează 
intensitatea relaţiei sale cu lumea, ia cunoştinţă de calitatea a ceea ce-1 
înconjoară şi îşi structurează identitatea personală, tind să se atrofieze. 
Corpul din modernitate seamănă cu un vestigiu. Membru în plus al omului, 
pe care protezele tehnice (automobile, televiziune, scări şi trotuare 
rulante, ascensoare, aparate de toate felurile...) nu au reuşit să-l suprime 
integral. Este un rest, un ireductibil, de care se izbeşte modernitatea. 
Corpul devine cu atît mai greu de asumat cu cît se restrînge partea din 
activităţile sale proprii asupra mediului. Dar reducerea activităţilor fizice 
şi senzoriale nu e lipsită de efecte asupra existenţei subiectului. Ea îi 
ştirbeşte viziunea despre lume, îi limitează cîmpul de acţiune asupra 
realului, diminuează sentimentul de consistenţă al eului, îi slăbeşte 
cunoaşterea directă a lucrurilor, dacă nu se opreşte această eroziune, 
prin activităţi de compensaţie, special destinate să favorizeze o recucerire 
cinetică, senzorială sau fizică a omului, dar la marginea vieţii cotidiene. 

Atrofiere a motilităţii şi a mobilităţii omului prin recurgerea neîncetată 
la automobil. Reducere a suprafeţei locuinţelor, funcţionalizare a 
camerelor şi a caselor, necesitatea deplasării rapide din teama de a-i 
deranja pe alţii. în viaţa socială, corpul, cel mai adesea, e trăit ca un 
obstacol, ca o sursă de nervozitate sau de oboseală, decît ca o bucurie 
sau ca ascultarea unei posibile muzici senzoriale. Activităţile subiectului 
consumă mai multă energie nervoasă decît energie corporală. De unde 
ideea comună astăzi de „oboseală bună“ (legată de activităţile fizice) şi 
de „oboseală rea“ (legată de consumul nervos). 

Locurile afectate hoinărelii în oraşe, vechile cartiere, trotuarele devin, 
de-a lungul timpului, mai puţin primitoare pentru plimbare, structurile 
urbane se supun imperativelor circulaţiei cu maşina. Reducerea spaţiului 

demers pe jos. Concentrarea activităţilor în centrele oraşelor, înţesate 
de lume, ce contribuie la privarea trecătorului de ritmul său personal de 
mers pentru a-1 supune imperativului anonim al unei circulaţii pietonale 
rapide. Deplasarea funcţională dintr-un loc în altul tinde să înlocuiască 
hoinăreala (cu excepţia duminicilor, fără îndoială), ceea ce nu rămîne 
fără urmări asupra plăcerii senzoriale şi cinetice. 

Cu o intuiţie remarcabilă, P. Virilio, în anii ’ 70, a perceput deja această 
slăbire a activităţilor propriu-zis fizice ale omului, subliniind mai ales în 
ce măsură „omenirea urbanizată devine o omenire aşezată 44 . în afara 
celor cîţiva paşi pînă la maşină, majoritatea actorilor stau pe scaun toată 
ziua. Virilio a definit corect dilema ce apare din subevaluarea funcţiilor 
corporale în existenţa omului, mai ales în planul elaborării unei identităţi 
personale. „înainte de a locui în cartier, în casă, individul locuieşte în 
propriul corp, stabileşte cu el raporturi de masă, de greutate, de 
dimensiuni, de deschidere etc. Mobilitatea şi motilitatea corpului permit 
îmbogăţirea percepţiilor indispensabile structurării eului. încetinirea, chiar 
abolirea acestei dinamici vehiculare, stabilirea la maximum a atitudinilor 
şi a comportamentelor, înseamnă a perturba grav persoana şi a-i leza 
facultăţile de intervenţie în real.“ 8 

9 9 

Modernitatea a redus continentul corp. Tocmai pentru că acesta a 
încetat să fie centrul radiant al subiectului, el a pierdut esenţialul din puterea 
sa de acţiune asupra lumii, iar practicile sau discursurile care-1 delimitează 
iau această amploare. Pentru că este absent din mişcarea obişnuită a vieţii, 
el devine obiectul unei preocupări constante pe care se grefează o piaţă 
considerabilă şi noi mize simbolice. Practicile corporale se situează la o 
intersecţie unde se întîlnesc necesitatea antropologică a luptei împotriva 
fragmentării resimţite în sine şi jocul semnelor (formele, fonna, tinereţea, 
sănătatea etc.), ce adaugă alegerii unei activităţi fizice un supliment 
social decisiv. Dacă actorul se „eliberează 44 în aceste practici, nu o 
face doar din iniţiativa sa, ambianta unui moment îl incită s-o facă 
după anumite metode, dar el se dăruieşte cu atît mai mult devotament 
personal cu cît simte el însuşi nevoia de a lupta împotriva problemelor, 
pe care i le provoacă neutilizarea energiei sale corporale. 

8 Paul Virilio, Essai sur l "xnsecurite du territoire , Paris, Stock, 1976, p. 269. 


161 




DAVID LE BRETON 


Dar nu poate exista „revenire^ la corp, corpul fiind mereu aici, 
inseparabil de om, căruia îi conferă o prezenţă, indiferent de utilizarea 
dată de acesta forţei, vitalităţii, senzonalităţii sale. E mai degrabă o altă 
utilizare de sine, prin corp, o preocupare nouă : cea de a restitui condiţiei 
occidentale partea de came şi de senzorialitate ce-i lipseşte. Efort de a 
reunifica o identitate personală fragmentată într-o societate fragmentantă. 

Preocuparea crescîndă pentru sănătate şi pentru profilaxie duce, de 
asemenea, la dezvoltarea de practici fizice (jogging, plimbarea bolnavilor 
de inimă etc.). Ea determină actorii să acorde o atenţie sporită corpului 
lor, hranei, ritmului de viaţă. Ea duce la căutarea unei activităţi fizice 
regulate. Şi de aici rezultă o utilizare de sine ce vizează restaurarea unui 
echilibru distrus sau greu de menţinut între ritmul modernităţii şi ritmurile 
personale. Se instalează o reprezentare a bolii mai puţin fatală, se 
consideră că boala găseşte, în stilul de viaţă, în obiceiurile alimentare, în 
igiena vieţii etc., condiţiile favorabile evoluţiei sale. 


De la insesizabilul lumii moderne la sesizabilul 
corpului 

Individualizarea accentuată ce-o cunoaştem astăzi nu constituie deloc 
semnul unei eliberări a subiectului care găseşte în propriile resurse mijloacele 
unei gestionări autonome a existenţei sale. Scufundarea în universul in¬ 
terior din dorinţa de senzaţii insolite, plecarea „sponsorizată 44 în deşerturi 
sau în gheţuri în căutarea aventurii sau a unei „premiere 44 , gustul 
confruntării cu elementele la limitele proprii, probele de maraton sau de 
schi nordic duse pînă la capăt în ciuda oboselii, jogging-ul zilnic sau 
orele petrecute săptămînal în săli de gimnastică pentru menţinerea formei, 
sînt practici şi discursuri ce au loc sub controlul difuz al unei game de 
valori împărtăşite în comun şi, totodată, diferenţiat, de grupurile sociale : 
tinereţea, forma, sănătatea, seducţia, rezistenţa, supleţea... valori 
cardinale ale publicităţii. Aceste mitologii modeme valorifică nişte calităţi 
legate de condiţia fizică. Fiecare actor, în universul său personal şi în 
funcţie de poziţia sa socială, jonglează cu mulţimea de semne oferite de 
piaţa bunurilor de consum, de mass-media şi publicitate. Solicitările 

proliferează ; ele reunesc în jurul unor atitudini, al unor preocupări, al 
unor căutări similare, actori din aceeaşi categorie socială. 

Cîteva imperative provizorii, puse puternic în valoare, socializează 
o mulţime de actori risipiţi. O mutaţie antropologică schimbă natura 
simbolului, care, departe de a uni actorii într-o comunitate solidară cu 
acelaşi destin, împărtăşind un sistem de sensuri şi de valori puternic 
învestite, îi juxtapune printr-un consum comun de semne şi de valori, 
dar ca subiect privat. Semnele zboară în efemer şi împing omul la o 
căutare reînnoită fără încetare. Scufîindîndu-se în oglinda unde creează 
sentimentul bunăstării şi al seducţiei sale personale, omul individualizat 
îşi vede, mai degrabă decît propria imagine, supunerea mai mult sau mai 
puţin fericită faţă de o structură de semne. O tonalitate narcisică 
traversează astăzi mezza voce sociabilitatea occidentală. 

Narcisismul constituie, iniţial, o poziţie de independenţă, o viclenie a 
subiectului care se opreşte provizoriu la graniţa dintre colectiv şi indi¬ 
vidual, fiind scutit de un angajament compromiţător cu ceilalţi. 
Personalitatea narcisică îşi consideră propria individualitate mai demnă 
de interes decît anturajul său, dar ea nu se exclude, astfel, din relaţia 
simbolică. Se ştie, dimpotrivă, ce putere de atracţie exercită ea, 
paradoxal, asupra celorlalţi. Ea iubeşte dragostea al cărei obiect este, 
infinit mai mult decît cei ce-o iubesc. Investeşte în propria persoană o 
energie pe care ceilalţi mai degrabă o risipesc în cadrul legăturii sociale. 
Freud a scris pe această temă pagini devenite clasice. 

Narcisismul modernităţii este, mai întîi, un discurs, unul din elementele 
de bază ale mitologiilor actuale. El numeşte o ambianţă a socialului, o 
formă tendenţială mai degrabă decît o dominare, o intensitate socială 
deosebită, specifică anumitor categorii ( infra\ anumitor locuri (infra). 
E una din şansele modernităţii. Dar nu singura. Ne interesează aici pentru 
că, în mod necesar, narcisismul modem reprezintă o ideologie a corpului, 
căutarea deliberată a unei culmi a senzaţiei şi a seducţiei, supunîndu-se 
unei atitudini relaxate şi, totodată, voluntare, un dualism ce pune corpul 
în valoare. 

Jean Baudrillard a analizat corect revirimentul actual al narcisismului. 
Din loc al suveranităţii, acesta s-a transformat în instrument de control 
social, nu „manipulat 41 (de către cine?), ci „liber 44 ales în apăsarea unei 

ambianţe sociale, la un moment dat, care tace ca alegerile actorilor sa 
conveargă înspre practici, obiecte, discursuri identice. Fiecare urmează 
impulsurile jocului său interior ca exercitarea unei libertăţi, cînd nu face 
altceva decît să se supună somaţiilor unui cîmp social, al cărui impact 
asupra sa nu-1 cunoaşte. Ceea ce distinge acest narcisism de cel 
tradiţional, despre care am vorbit mai sus, e faptul că legea valorii îi 
controlează funcţionarea. „Este un narcisism dirijat, constată J. 
Baudrillard, o exaltare dirijată şi funcţională a frumuseţii şi a schimbului 
de semne.“ 9 10 

Narcisismul de astăzi nu reprezintă indiciul unei abandonări în voia 
lenei, a bucuriei lagîndul timpului care trece, chiar dacă produce plăcere, 
el este şi rezultatul unei acţiuni asupra sinelui, căutarea unei personalizări 
a relaţiei cu lumea prin scoaterea în faţă a semnelor vestimentare, a 
atitudinilor, dar şi a semnelor fizice, şi mai ales a acestora. Enunţare la 
persoana întîi a povestirii mitologice. El pleacă nu doar de la poziţia 
subiectului în cadrul legăturii sociale, traducîndu-se printr-o însumare 
de semne, ci şi de la sentimentul intim asociat acestei poziţii, şi mai ales 
de la el. Narcisismul modem este o plăcere ce-şi găseşte desăvîrşirea în 
sentimentul difuz al celei mai bune adaptări posibile la semnele valorizate 
ale unei epoci. Paradoxul său constă în faptul că produce sociabilitate; el 
traduce ficţiunea unei alegeri personalizate, sentimentul unei conştiinţe 
suverane, cînd pregnanţa ambianţei sociale nu mai este percepută ca atare, 
ci-şi lărgeşte cîmpul de influenţă în sfera cea mai intimă a subiectului 1 °. 

Narcisismul modem traduce faptul paradoxal al unei distanţe faţă 
de sine însuşi, al unui calcul, el converteşte subiectul în operator care 
face din existenţa şi din corpul său un ecran unde să se organizeze semnele 
în mod favorabil. Libidoul narcisic întîlneşte semnele sociale ale atenţiei 
faţă de sine şi şi le aproprie. El caută, în acest scop, în rezerva generoasă 


9 Jean Baudrillard, L ’echange symbolique et la mort , Paris, Gallimard, 1976, p. 
172. Vezi şi Richard Sennett, Les tyrannies de l’intimite, Paris, Seuil (1974, 
trad. din americ.), 1979 ; vezi şi ChristopherLasch,Le complexe de Narcisse, 
la nouvelle sensibilite americaine , Paris, Laffont (1979, trad. din americ.), 
1981 ; Gilles Lipovetski, La societe du vide , Paris, Gallimard, 1985. 

10 Richard Sennett merge pînă la a spune câ „narcisismul este etica protestantă 
a timpurilor moderne". 

a solicitărilor, a mitologiilor ce constituie ambianţa unui moment. Spre 
deosebire de caracterul atemporal, oarecum, al narcisismului tradiţional. 

Celălalt paradox al narcisismului modem ţinede chipul său schimbător, 
de entuziasmele sale provizorii ce-i dau aspectul unui vestiar de teatru. 
Libidoul narcisic e fragmentat, el învăluie selectiv practici sau obiecte 
după un cod simbolic, propriu unui moment dat. Acţiunea semnului pro¬ 
duce o poveste deja constituită, pe care subiectul o enunţă cu intonaţiile 
proprii. Talentul său ţine de capacitatea de a organiza în mod cît mai 
personal materialele de bază de care toţi dispun. El mai puţin îşi creează 
intimitatea, fiind, în final, mai mult produs de ea în mod sociologic. Corpul 
despre care individul crede că-şi reaproprie substanţa uitată nu constituie 
decît redarea unei povestiri. E artefactul declanşat în el de ambianţa 
unui moment. Ar fi, în acest sens, mai puţin obiectul unei dorinţe şi mai 
mult al linei griji, mai puţin al unei bucurii şi mai mult al unui imperativ. 

Dacă există o gestionare a corpului ca proprietate personală de 
către subiect, aceasta se supune aceloraşi fluctuaţii ca şi Bursa. Valorile 
sigure dintr-un moment economic încetează îndată să fie astfel sub 
influenţa valorilor noi: în perioada fluctuaţiei sensului şi valorilor, corpul 
nu are mai multă consistenţă decît un ecran. Pe el se proiectează ficţiunea 
fără încetare reînnoită din panoplia provizorie unde se construieşte o 
identitate individuală, rămasă, parţial, fără rădăcini. Corpul devine 
metaforă, rezervă inepuizabilă ce-i asigură narcisismului modem 
ancorarea privilegiată, ca şi alura eterogenă, efemeră. Şansa narcisismului, 
aici, este de a-şi reînnoi datele la fiecare modificare de ambianţă. In¬ 
dependent de ideologii, corpul reprezintă un continent, pentru că existenţa 
socială a omului nu e altceva decît o şansă jucată din infinitatea de combinaţii 
posibile. Efemerul poate domni asupra omului şi se poate multiplica de la 
social la individual, neepuizînd niciodată întinderea posibilului. Cartografia 
corpului face parte din cîmpul social, ambele fiind nenumărate. 


Categorii sociale 

Corpul reprezintă o miză simbolică pentru categorii sociale relativ 
precise. Nu se pare, de exemplu, că straturile rurale sau muncitoare ar fi 

foarte afectate de acest entuziasm faţa de lucrurile legate de corp. 
Asemenea categorii sociale pun preţ, mai degrabă, pe forţă sau pe 
rezistenţă decît pe formă, tinereţe sau aspect plăcut. Ele ar avea tendinţa 
să se distingă de cei care „se ascultă prea mult 44 . în plus, sînt categorii 
sociale ce desfăşoară o activitate fizică : consumul muscular şi punerea 
în joc a unor tehnici ale corpului deosebite formează esenţa muncii lor. 
Oboseala acumulată de-a lungul zilei nu prea lasă, după timpul de lucru, 
gustul unui răgaz care să angajeze din nou resursele energetice ale 
corpului. îndepărtarea unor asemenea practici sau produse de sistemul 
lor de referinţă, costul lor, timpul ce trebuie să li se consacre le fac mai 
puţin familiare acestor categorii sociale. Ele sînt în contact cu corpul lor, 
într-un consum fizic permanent, tocmai ceea ce caută, la modul ludic, 
categoriile sociale care solicită cel mai mult asemenea practici sau 
asemenea produse orientate asupra corpului. în esenţă, acestea sînt 
straturile medii şi cele privilegiate, profesiunile liberale, categoriile înclinate 
să privilegieze „forma 44 şi aspectul plăcut, preocupate să se obosească 
pentru a regăsi o vitalitate slăbită din cauza imobilităţii, a lipsei de activitate 
fizică în exercitarea profesiunii lor 11 . Categorii atente şi la sănătate, la 
prevenirea îmbolnăvirii, preocupate şi să transforme „oboseala nervoasă 44 
acumulată în timpul muncii într-o „oboseală sănătoasă 44 , adică o oboseală 
musculară şi nu difuză în corp. 

Sînt şi profesiuni marcate de o responsabilitate concretă faţă de 
ceilalţi (profesori, asistenţi medicali, psihologi, asistenţi sociali, cadre 
superioare, profesiuni liberale, mici întreprinzători), adesea greu de 
asumat, propice contestărilor, interiorizării conflictului, ceea ce duce la 
„a nu te simţi bine în propria piele 44 , la a avea chef „să explodezi 44 : Eliane 
Perrin arată că noile practici corporale de inspiraţie califomiană 
(exprimare corporală, gestalt, bioenergie, strigăt primai etc.) îşi recrutează 
adepţii din categoriile sociale pe care „raportul cu munca le expune 


11 Pentru gimnastică sau schiul nordic, maraton sau jogging, se vor regăsi aceleaşi 
categorii sociale, vezi articolele lui Olivier Bessy, Jean-Claude Ragache sau 
Jean-Michel Faure, din „Esprit“, Le nouvel âge du sport, număr special, aprilie 
1987. Despre apariţia activităţilor cu riscuri, vezi David Le Breton, Passions du 
risque , Paris, Metailie, 1991. 

agresivităţii celei mai directe. în vreme ce profesiunea le interzice să 
manifeste, în replică, cea mai mică agresivitate. Cei al căror rol constă 
tocmai în dezamorsarea permanentă a oricărui raport social agresiv, fie 
prin dialog, explicaţie, discuţie sau vorbire, în general... Ele ar găsi în 
noile practici ale corpului o situaţie unde orice reticenţă socială e abolită, 
chiar interzisă, un loc închis, în afara lumii, protector, un fel de paranteză 
în care toţi sînt egali, unde contează doar emoţiile şi senzaţiile şi unde 
şi-ar putea exterioriza agresivitatea sub alte forme decît cele obişnuite : 
cuvîntur 12 . Timp de respiraţie şi de reconciliere pentru categorii sociale 
plasate permanent în centrul tensiunilor relaţionale şi care „iau totul asupra 
lor 44 . Căutare, prin semne corporale tangibile, a unei căi pentru a scăpa 
de incertitudinea practicilor profesionale. 

Intr-un cadru neutru, fără consecinţe asupra vieţii personale, există 
o căutare a convivialităţii, a căldurii, a încrederii, a consumului de energie. 
O descărcare a tensiunilor printr-o serie de exerciţii, cînd te încredinţezi 
unui „subiect care se presupune că se pricepe 41 . Căci, straniu, căutarea 
de sine, „reaproprierea 44 corpului trece prin supunerea participanţilor în 
faţa cuvîntului unui maestru dispus să-şi împărtăşească cunoştinţele, 
înainte de a fi încercate, senzaţiile sau efectele fizice sînt descrise de 
animator, citite în broşuri de referinţă, aşteptate de utilizatori într-o 
ambianţă a cărei pregnanţă îi învăluie. Descoperirea de sine sau acţiunea 
asupra propriului corp trec, mai întîi, prin recunoaşterea cuvîntului altcuiva 
şi angajarea pe un drum deja parcurs de alţii (mărturii din reviste, broşuri, 
lucrări de popularizare, experienţe trăite de cei din jur, prezentare de 
exerciţii de către responsabilul stagiului etc.J. Aceste categorii sociale 
regăsesc aici o formă de ghidare, o supunere în faţa unei autorităţi cu 
care sînt obişnuite în instituţiile lor. Corpul se oferă în maniera unui labirint 
a cărui cheie subiectul a pierdut-o, ea putîndu-i fi restituită doar de acela 
care, prin cunoştinţele sale, ştie să deruleze firul Ariadnei. Utilizatorii sînt 
atunci invitaţi să-şi exploreze senzaţiile sub conducerea unui animator care 
ştie deja ce trebuie simţit şi în ce moment. De asemenea, cei avizaţi îl 
ghidează pe noul adept. Labirintul se transformă în traiectorie deja balizată. 


12 Eliane Perrin, Cultesdu corps, enquete sur Ies nouvelles pratiques corporelles, 
op. cit., p. 124. 

Secretul corpului 

Pentru că, în reprezentările occidentale, influenţate de un dualism 
subiacent, corpul, de obicei, este distins de om, el se presupune a deţine 
un secret, a ascunde labirinturi tainice, ale căror galerii pot fi măsurate, 
spre a ajunge în centrul lor la revelaţii pentru a căror enunţare nu lipseşte 
decît firul Ariadnei. Examinarea anatomică a considerat trupul în spiritul 
materiilor sale. Ducîndu-şi percepţia la un fel de grad zero al simbolicului, 
imaginea occidentală a corpului a contribuit la a-1 face enigmatic. Intrucît 
evidenţa sa anatomică şi fiziologică nu răspunde complexităţii pe care 
omul o poate simţi în el, se presupune că trupul poartă un mister. Apelul 
la reprezentări sau la tehnici ale corpului venite din Orient, după tranzitul 
prin California, sau recurgerea la tradiţii esoterice mai mult sau mai puţin 
fondate legitimează căutarea aurului ascuns în străfundurile cărnii. O 
muncă riguroasă asupra sinelui trebuie să favorizeze aducerea la lumină 
a continentului lăsat în paragină, corpul fiind ganga din care se poate 
extrage diamantul, cu condiţia să-ţi dai osteneala. Absenţa lui Dumnezeu 
permite căutarea unei scîntei de divin în noaptea corpului. 

„Melancolia anatomistului 44 (J. Starobinski) e risipită de vîntul 
imaginarului, nesatisfacut de reprezentarea fadă a unui corp a cărui relaţie 
cu sine se discerne greu, ca şi relaţia cu o bogăţie de senzaţii, contrazisă 
de ariditatea ştiinţei biomedicale, paradigmă oficială a reprezentării corpului. 

Corpul fiind locul rupturii, i se acordă privilegiul reconcilierii. Aici 
trebuie aplicat balsamul. Acţiunea asupra corpului traduce voinţa de a 
umple distanţa între trup şi conştiinţă, de a şterge alteritatea inerentă 
condiţiei umane : cea banală a insatisfacţiilor cotidiene, ca şi cele 
fondatoare, ale inconştientului. Imaginarul social face atunci din corp 
locul posibil al transparenţei, al pozitivităţii. Munca asupra senzaţiilor, a 
respiraţiei, a mişcării, îmblînzeşte inconştientul şi pulsionalul. O psihologie 
implicită a voinţei aplicată cu disciplină sau creativitate este susceptibilă, 
prin recurgerea la tehnici precise, să anuleze ruptura, să fondeze o 
„civilizaţie a corpului 44 (J. M. Brohm) (paradox al unei formulări dualiste 
pentru a numi reconcilierea visată a omului cu corpul său, ce nu ţine 
decît de reprezentare şi de discurs), unde refularea şi absenţa ar fi risipite. 

Regăsim aici tema naturii bune a corpului, care ar fi pei*vertită de social 
şi care trebuie recucerită 1 '. 

Loc al limitei, al individuaţiei, cicatrice a unei indistincţii pe care mulţi 
visează s-o regăsească, tocmai prin coip se încearcă umplerea golului 
pe unde fiecare intră în existenţă ca o fiinţă nedesăvîrşită, produeîndu-şi 
fără încetare propria existenţă în interacţiunea cu socialul şi culturalul. 
Podoaba de semne, consumate şi imaginate, asigură o protecţie 
împotriva angoasei difuze de a exista, de parcă soliditatea muşchilor, 
cea mai bună ţinută sau cunoaşterea a numeroase tehnici ale corpului ar 
avea puterea să risipească pericolele legate de fragilitate, de absenţă. 
„Undeva înnedesăvîrşit“ (Rilke), prin pozitivitatea concretă a corpului 
său, omul caută să disipeze o angoasă flotantă. Căutarea secretului o tra¬ 
duce pe cea a nedesăvîrşirii, provoacă irupţia divinului în om, vizează o 
risipire anedeplinătăţii legate de condiţia umană. Fetiş ce aboleşte divizarea 
subiectului. Corpul devine locul unde se neagă incoştientul, unde identitatea 
subiectului se creează pe baza unei noi afirmări a cogito- ului. 

Această căutare neliniştită şi veşnic relansată se leagă de 
incertitudinea timpului, de importanţa crescîndă a provizoriului în 
societatea occidentală. Cînd totul devine insesizabil, incontrolabil, chiar 
relaţia cu celălalt în cuplu şi în familie, cînd siguranţa existenţială scade, 
rămîne ca unică certitudine trupul în care e prins omul, locul diferenţei 
sale şi al rupturii de ceilalţi. Stilul dualist al modernităţii ţine de imperativul 
acţiunii, ce împinge subiectul să se modeleze de parcă ar fi un altul, 
convertindu-şi corpul în obiect de sculptat, de întreţinut şi de personalizat. 
De talentul său de a o face depinde, în mare măsură, modul cum va fi 
perceput de ceilalţi. Inconştientul nu mai este o valoare luată în seamă 
de aceste noi practici. Ele fie îi edulcorează conţinutul (bioenergie, strigăt 
primai, gestalt etc.), fie sînt susţinute de o psihologie derivată din cogito , 
unde primează noţiunea de voinţă şi de muncă. 

Corpul, în acest imaginar, este o suprafaţă de proiecţie, unde se pun 
la loc fragmentele sentimentului de identitate personală, divizat de ritmurile 
sociale. Prin punerea în ordine şi în sens a sinelui, prin medierea unui 


13 „Corpul nu minte“ etc. Temă recurentă a mişcării potenţialului uman, dar a 
cărei idee e astăzi banalizată. 

corp pc care-1 disociază şi-l transforma în ecran, individul acţionează 
simbolic asupra lumii din jur. El îşi caută unitatea de subiect, organizînd 
semne, unde încearcă să-şi producă identitatea şi să se facă socialmente 
recunoscut. 

Clinica imigranţilor a pus în evidenţă o patologie ce împrumută aceeaşi 
recurgere la corp, dar care, în loc să producă plăcere, generează o 
suferinţă, sinistroza. După o leziune, o rană, o boală, un traumatism, 
sinistroza marchează la subiectul scos din mediul său de origine (la fel 
de bine bolnavul francez aflat departe de regiunea de care e legat sau 
chiar, pur şi simplu, desocializat) persistenţa unei neplăceri, a unei 
suferinţe dincolo de refacerea „organică 44 . Vindecat, subiectul continuă 
să simtă o durere vagă, supărătoare, să nu se poată servi de organul 
altădată lezat. Examenele medicale cele mai aprofundate, cînd se 
cantonează pe o pură tehnicitate, nu dezvăluie nici o afecţiune organică. 
Totuşi, suferinţa e prezentă. O altă analiză decît cea tehnică arată că 
subiectul suferă în viaţă şi că-şi utilizează, fără să ştie, durerea ca unic 
mediator susceptibil să determine recunoaşterea existenţei sale de către 
ceilalţi şi să păstreze, pentru el însuşi, o identitate care altfel nu armai 
avea sens. Se descoperă aici un mecanism antropologic, dar inversat 
cînd e vorba de „cultul 44 modem al corpului. Sinistroza marchează 
negativul exact al acestei „reveniri 44 ludice la corp, la un actor redus la el 
însuşi, atomizat de condiţiile sociale ale modernităţii şi căutînd contactul 
printr-o aducere în faţă a corpului său. Investirea în propriul corp tra¬ 
duce absenţa celorlalţi. Atunci cînd identitatea personală se află în discuţie, 
prin remanierile neîncetate de sens şi de valoare ce marchează 
modernitatea cînd celelalte sînt mai puţin prezente, cînd recunoaşterea 
de sine ridică probleme, chiar dacă nu la un nivel foarte acut, rămîne, 
într-adevăr, corpul pentru a face auzită o revendicare de existenţă. E vorba 
de a face din sine o scriere, prin intermediul semnelor consumului sau, mai 
rău, prin somatizare. Sinistroza este, în acest sens, solidară (pe celălalt 
versant) cu pasiunea corpului, ce traversează modernitatea. în suferinţă, 
imigrantul îşi oferă simptomele medicinei în speranţa de a fi recunoscut ca 
subiect, acolo unde celelalte tentative au eşuat. în joc, omul modernităţii, 
care se obişnuieşte să trăiască în fragilitate, „imigrat din timp 44 (Margaret 
Mead), face din corpul său un fel de semnal de recunoaştere. In insesizabilul 
lumii, doar propriul corp îi asigură contactul cu existenţa sa. 

Capitolul 9 


MEDICINĂ ŞI TIPURI DE MEDICINĂ : 
DE LA O CONCEPŢIE ASUPRA CORPULUI 

LA CONCEPŢII ASUPRA OMULUI 

* 


Inventar 

Recurgerea în zilele noastre la tipuri de medicină numite,,paralele 411 
traduce apariţia de valori ascendente ce organizează tot mai mult formele 
socialităţii: primatul individului, preocuparea faţă de natural, de corp, 
de formă, dreptul la sănătate, cultul tinereţii (mai puţin cea a vîrstei şi 
mai mult cea a vitalităţii). Valori privilegiate, chiar proclamate cu voce 
tare, ale acestor tipuri de medicină 1 2 . Dar un asemenea entuziasm 
presupune şi un decalaj tot mai mare între solicitările sociale în materie 
de îngrijire şi de sănătate şi reacţiile instituţiei medicale. Se ştie că cel 
mai adesea eşecul tratamentului medical detenuină pacienţii să se îndrepte 
spre practicieni de alt ordin. 

Pentru a înţelege pe baza căror logici sociale şi culturale ajung 
utilizatorii să recurgă la „medicina paralelă 44 , trebuie analizată criza 
modelului hegemonie, cel al instituţiei medicale, ce încetează astăzi, în 


1 Ar trebui scrisă o mitologie în maniera lui R. Barthes despre calificativele cu 
care se împopoţonează aceste tipuri de medicină : paralele, altele, alternative, 
globale, blînde, naturale, diferite, empirice etc. 

2 Medicina populară se situează în altă parte ; legitimitatea sa socială e străveche, 
înrădăcinată în tradiţii ; ea înregistrează astăzi o creştere serioasă de 
respectabilitate ce-i modifică baza socială, graţie breşei deschise în instituţia 
medicală. 

vreme ce mişcarea a debutat de vreo zece ani, să creeze consensul 
social de care a beneficiat, în aparenţă, de la începutul secolului. La 
drept vorbind, trebuie amintit că medicina nu s-a impus tară probleme, 
mai ales în straturile populare, ale căror tradiţii curative şi ai căror 
vindecători i-a combătut; pe aceştia din urmă mai puţin pe terenul bolii 
şi mai mult în faţa tribunalelor, de cînd legea din 1892 oiganiza profesiunea 
şi îi asigura monopolul dreptului de a îngriji 3 4 , dar mai puţin privilegiul 
mai subtil de a vindeca sau capacitatea de a se impune din punct de 
vedere social, se pare, întrucît vivacitatea medicinei populare nu s-a 
dezminţit niciodată, în ciuda opoziţiei hotărîte a medici lor şi a amalgamului 
aproape sistematic, timp de decenii, de şarlatani şi vindecători^. 

Medicina, de altfel, a avut de combătut în deplină legitimitate 
numeroşi şarlatani de-a lungul secolului al XlX-lea (cf. J. Leonard), pe 
cînd încerca să-şi impună autoritatea în faţa populaţiei. Ea a ştiut să se 
servească de ei şi de pretenţiile lor derizorii pentru a-şi pleda cauza şi 
pentru a extinde cu abilitate acuzaţia asupra tuturor vindecătorilor 
tradiţionali ce nu aparţineau, prin formaţia şi legitimitatea lor, sistemului 
său de referinţă. Şarlatanul e cel care nu este medic. Ca şi cum abilitatea 
de a uşura suferinţa sau de a o vindeca ar fi un dar acordat brusc de 
deţinerea unei diplome ce situează medicul, o dată pentru totdeauna, 
deasupra oricărei bănuieli 5 . Din punct de vedere istoric, cei pe care 

3 Despre istoria medicinei în secolul al XlX-lea şi mai ales despre vicisitudinile 
întîlnite de ea în căutarea legitimităţii sociale, vezi Jacques Leonard, La France 
medicale au XIX? siecle , Paris, Gallimard, 1978. 

4 Vezi, de exemplu, dificultăţile întîmpinate de chiropractică. Cf. Pierre-Louis 
Gauchet, La chiropractique, contribution ă l’histoire d’nne discipline 
marginalisee , LeMans, Jupilles, 1985. 

5 Este clar că datele problemei sînt mai complexe. Dacă şarlatanul e cel ce împarte 
iluzia fără a vindeca, medicul se expune aceluiaşi risc ca şi vindecătorul. Relaţia 
terapeutică se construieşte, ea nu e dată. A îngriji şi a vindeca nu necesită doar 
cunoştinţe, ci şi eficienţa metodelor utilizate, şi calităţi umane, intuiţie etc. 
Medicina tradiţională, mai ales cea cunoscută încă în Franţa sau în Europa, îşi 
demonstrează în acest sens eficienţa bazată pe o altă definiţie a omului. Despre 
şarlatanismul medicilor şi proasta lor reputaţie în mediile populare, trebuie citită 
culegerea de proverbe alcătuită de Franţoise Loux şi Philippe Richard, Sagesse 
du corps. La sânte et Ies maladies dans Ies proverbes franqais , Paris, 
Maisonneuve & Larose, 1978, pp. 159 sq. 

medicina i-a taxat de şarlatanism erau, mai întîi. colportorii ce mergeau 
din sat în sat să vîndă poţiuni cu eficienţe inegale, ale căror merite ştiau 
să le laude. Vindecătorii populari nu aparţineau acestui registru : 
magnetizatori, vindecători de entorse, de arsuri, vrăjitori etc. Sînt terapeuţi 
solid ancoraţi într-un cîmp social şi cultural, cel mai adesea vraci 
ocazionali, cărora anturajul le conferă o reputaţie favorabilă, în urma 
unei eficiente în vindecare, a cărei demonstraţie ei o continuă fără încetare. 
Calea de transmitere prin viu grai, adică verificarea populară, consensul 
celor interesaţi oarecum, fondează legitimitatea vindecătorului, nu 
caracterul ştiinţific al acţiunii sale, ce nu se aplică aici şi care se stabileşte 
pe baza unui consens de alt ordin. 

Acuzaţia de şarlatanism, depăşindu-1 pe colportor pentru a-1 viza şi 
pe vindecătorul rural, traduce, de fapt, o luptă pentru întîietate, prin 
care cultura savantă îşi arogă dreptul de a judeca în mod absolut alte 
sisteme culturale şi, lipsită de orice înţelegere antropologică a eficienţei 
lor, de a sufoca obiceiurile şi credinţele pe care categoriile sale mentale 
nu-i permit să le conceapă. Conflictul între medici şi vindecători este, 
mai întîi, un conflict de legitimitate, el opune „cultura savantă 44 , 
reprezentată de instanţele universitare şi academice, cunoştinţelor aduse 
la lumină de vindecătorii tradiţionali, care sînt mai puţin formidabile, 
provenind din ştiinţele populare şi din experienţa personală a 
practicianului. E vorba de viziuni asupra lumii, de abordări opuse ale 
corpului şi ale bolii, două concepţii despre om. Medicina, în diversitatea 
sa, şi tămăduirea, în diversitatea sa, reprezintă doi poli de cunoaştere 
şi de acţiune. Modurile lor de validare sînt contradictorii. Ceea ce nu 
înseamnă că unul sau altul e fals. Pertinenţa unui act terapeutic nu 
înseamnă că altul e eronat, modalitatea lor de aplicare poate diferi şi 
poate duce, totuşi, la acelaşi rezultat pozitiv. Este ceea ce arată astăzi 
cîmpul diversificat al soluţiilor terapeutice din modernitate şi eficienţa 
lor opusă. 

Caracterul central al medicinei nu a încetat, deci, niciodată să fie 
contestat de disidenţele din cadrul ei (homeopatie, chiropractică etc.) şi 
de tipurile de medicină tradiţională. Pluralitatea actuală a tipurilor de 
medicină exercitate în cîmpul social abia o depăşeşte pe cea din epocile 
precedente. Astăzi, desigur, o înflorire a tipurilor „noi 44 de medicină îşi 

face intrarea pe piaţa îngrijirilor. Dar instituţia medicala nu a cunoscut 
niciodată în realitate monopolul acordat de lege. Ceea ce e diferit astăzi, 
în schimb, este trecereade la clandestinitate a unui mare număr de practici 
la un fel de oficialitate relativă, tradusă prin publicarea de călii de 
popularizare, de reviste („L’impatienf 4 , „Medecine douce 44 etc.), de rubrici 
regulate în reviste de largă circulaţie, înfiinţarea de asociaţii, publicarea de 
ghiduri ale vindecătorilor, de pagini publicitare sau de mici anunţuri în ziarele 
locale ce fac cunoscute nume de practicieni 6 , organizări regulate de 
dezbateri la radio sau la televizor. Această abundenţă actuală de tipuri de 
medicină, chiar dacă nu sînt toate oficializate prin facultăţi sau prin 
Asigurările sociale, redă utilizatorului posibilitatea unei alegeri limitate doar 
de informaţia personală primită. Se poate vedea aici un fel de revanşă 
tardivă luată de actori împotriva revendicării monopolului de către medicină, 
în acelaşi timp, de altfel, cu victoria ideologiei medicale ce vede în fiecare 
om un bolnav de prevenit sau de vindecat: „Un om sănătos este un bolnav 
care se ignoră 44 , spunea deja dr. Knock. Preocuparea pentru sănătate şi 
pentru formă devin valorile esenţiale ale modernităţii. 


Criza instituţiei medicale 

Medicina vrea să se situeze în af ara cadrului social şi cultural ca un 
cuvînt al adevărului, singura „ştiinţifică 44 şi, prin aceasta, de neatins. Ea 

6 Modul de recrutare prin mici anunţuri traduce, de altfel, deruta medicinei 
populare în societatea modernă. El îi expune discreditării pe aceia ce recurg la 
ea, pentru că vindecarea tradiţională se bazează pe transmiterea prin viu grai ca 
pe un fel de garanţie. In această analiză, lăsăm deoparte „vindecătorii 44 care nu 
se autorizează decît prin ei înşişi, nedispunînd, cel mai adesea, de nici o calitate 
terapeutică deosebită, în afară de cea conferită de eventuala încredere a 
pacienţilor lor. în oraşe mai ales, există o problemă sociologică ridicată de 
prezenţa a numeroşi „vindecători 44 , a căror seriozitate e adesea greu de evaluat, 
întrucît funcţionează în afara cadrelor tradiţionale, pe modelul profesiunilor 
liberale. în ceea ce priveşte eficienţa lor terapeutică, ea este şi mai greu de 
apreciat pentru că nu reprezintă un „dar 44 al vindecătorului, ci, mai întîi, o 
modalitate de acţiune ce se construieşte în cadrul unei relaţii şi care nu este 
neapărat repetabilă de fiecare dată. 

aruncă, asupra ansamblului celorlalte tipuri de medicină, occidentale sau 
din altă parte, îndoiala privind valabilitatea lor. Totul se petrece ca şi 
cum medicina occidentală ar fi unitatea de măsură pentru celelalte moduri 
de gestionare a răului. Spre a aprecia criza instituţiei medicale şi a înţelege 
socio-logicile care favorizează apariţia tipurilor de medicină „paralele 44 , 
trebuie reflectat tocmai asupra acestui lucru negîndit. Trebuie chestionată 
medicina ca instituţie socială, mai ales prin viziunea asupra omului pe 
care o apără şi prin reprezentarea corpului pe care se bazează. 

Astăzi, instituţia medicală este depăşită din interior prin exigenţele 
noi a numeroşi medici care se recunosc cu greu în cadrul clasic şi optează 
adesea pentru tipuri „noi 44 de medicină (hemeopatie, acupunctură, 
auriculoterapie, chiropractică, osteopatie etc.) sau încearcă să ţină mai 
mult seama de personalitatea bolnavului în contextul familial, regăsind 
astfel, ca generalişti sau specialişti, ceea ce constituia altădată forţa 
„medicului de familie 44 , a cărui tradiţie s-a pierdut; depăşită din exterior 
prin apariţia de noi terapeuţi (osteopaţi, chiropracticieni, sofrologi etc.) 
care se revoltă împotriva monopolului dreptului deîngrijire al medicilor 
şi încearcă, la rîndul lor, să se impună pe piaţa îngrijirilor medicale ; 
depăşită, în sfîrşit, prin reapariţia tipurilor de medicină populară 
(magnetism, vizionarism, tămăduire, radiestezie etc.) ale căror proceduri 
(mai ales tehnicile corpului) sînt adesea preluate, în afara contextului 
rural şi tradiţional, de actori veniţi din clasele de mijloc şi trăind în oraşe. 
Trebuie subliniat, în sfîrşit, că nu există bariere între soluţii. Utilizatorii 
solicită adesea simultan medicul şi vindecătorul 7 , medicaţia homeopată 
şi pe cea clasică etc. Cunoaştem şi vindecători (magnetizatori) ce trimit 
adesea pacienţi la medic sau la un practician de medicină blîndă ; sau 
medici care dirijează, din proprie iniţiativă, anumiţi pacienţi către 
vindecători; sau vindecători ce intervin, adesea clandestin, uneori în 
deplină transparenţă, în spitale pentru a uşura suferinţa bolnavilor şi chiar 
a-i vindeca. Nu doar tămăduitori de arsuri, de zona zoster etc., ci şi 
magnetizatori ce pot interveni asupra unor patologii mai complexe. 


7 Vezi exemple ale acestei duble solicitări în Franţoise Loux, Le jeime enfant et 
son corps dans la medecine traditionnelle , Flammarion, 1978. 

Pentru a defini mai bine motivele crizei instituţiei medicale, este 
interesant de construit, acceptînd limitele acestei schematizări, un fel de 
ideal-îip (în sensul sociologiei comprehensive a lui Max Weber) al 
practicii şi al viziunii asupra corpului ce-i stă la bază, punînd accentul nu 
pe reuşite, ci pe ceea ce poate părea carenţă antropologică, acolo unde 
ea este astăzi contestată, acolo de unde tipurile de medicină „paralele ^ 4 
îşi iau forţa şi îşi cîştigă legitimitatea în faţa utilizatorilor. 


Cunoştinţe despre om, cunoştinţe despre organism 

Din punct de vedere istoric, pornind de la Fabrica lui Vesalius, 
inventarea corpului în gîndirea occidentală răspunde unei triple separări: 
omul este rupt de el însuşi (distincţia om-corp, suflet-corp, spirit-corp 
etc.), rupt de ceilalţi (trecerea de la o structură socială de tip comunitar 
la o structură de tip individualist), rupt de univers (cunoştinţele despre 
trup nu-şi mai au sursa într-o omologie cosmos-om, ele devin singulare, 
proprii doar definiţiei intrinseci a corpului). Este, într-adevăr, probabil 
că teoriile corpului, care îşi caută în chiar materialitatea sa principiul de 
analiză, fără a recurge la semnificaţii cu o existenţă deja autonomă în 
altă parte, sînt mereu legate de societăţi ce şi-au pierdut înrădăcinarea 
holistă în favoarea unei divizări individualiste. Corpul funcţionează, 
într-adevăr, ca „principiu de individuaţie 44 (Durkheim), el este un fel de 
graniţă ce închide realitatea subiectului şi îl distinge de ceilalţi. Începînd 
cu primii anatomişti şi mai ales cu Vesalius, reprezentarea corpului nu 
mai e solidară cu o viziune holistă asupra persoanei; ea nu mai depăşeşte 
corpul pentru a căuta, de exemplu, într-un cosmos umanizat, principiul 
viziunii sale asupra lumii. Anatomiştii disting omul de corpul său, ei 
deschid cadavrele şi se apleacă asupra unui „frumos exemplar al maşinăriei 
omeneşti 44 (Marguerite Yourcenar), a cărui identitate e indiferentă. Baza 
epistemologică a medicinei constă în studiul riguros al corpului, dar al 
unui corp rupt de om, lipsit de greutate, perceput ca receptacul al bolii. 
Cu Vesalius, se instalează un dualism metodologic, care hrăneşte şi în 
zilele noastre practicile şi cercetările instituţiei medicale. Cunoştinţele 
anatomice şi fiziologice pe care se bazează medicina consacră autonomia 

corpului şi indiferenţa subiectului încarnat. Face din om proprietarul mai 
multsau mai puţin fericit al unui coip ce-şi minează biologiile proprii. 


O antropologie reziduală 

Pentru a o înţelege mai bine, medicul depersonalizează boala. Aceasta 
nu este percepută ca moştenirea aventurii individuale a unui om situat şi 
datat, ci ca deficienţa anonimă a unei funcţii sau a unui organ. Omul e 
atins prin ricoşare de o schimbare ce nu-i priveşte decît organismul. 
Boala e văzută c a o intrusă, apărută dintr-o serie de cauzalităţi mecanice. 
In elaborarea gradată a cunoştinţelor şi a abilităţilor sale, medicina a 
neglijat subiectul şi istoria lui, mediul său social, raportul său cu dorinţa, 
cu angoasa, cu moartea, sensul bolii, pentru a nu considera decît 
„mecanismul corporal 44 . Medicina face pariul corpului, ea se bazează pe 
o antropologie reziduală. Nu sînt cunoştinţe despre om, ci cunoştinţe 
anatomice şi fiziologice, duse azi la un nivel extrem de rafinament. 
Hiperspecializarea medicinei actuale în jurul anumitor funcţii sau organe, 
utilizarea noilor tehnologii de imagistică în elaborarea diagnosticului, 
recurgerea terapeutică la mijloace tot mai tehnicizate, mai ales recurgerea 
la sisteme expert informatizate pentru diagnostic, sînt logici medicale, 
printre altele, ce ajung la un rezultat. Corpul se distingea deja de om, el 
se vede astăzi fragmentat la extrem. Omul este conceput in abstracto 
ca fantoma ce domneşte asupra unui arhipelag de organe, izolate 
metodologic unele de altele. 

Medicina se bazează, în esenţă, pe o fizică a omului, care asimilează 
mişcările fiziologice şi înrădăcinarea lor anatomică şi funcţională cu o 
maşină sofisticată; ajunge, de atunci, să se cunoască procesul nosologic 
şi reacţiile corpului faţă de el, pentru a păcăli boala, percepută ca 
străină 8 . Această percepţie mecanicistă a fost nuanţată în mod 


8 Pentru o abordare comparată a medicinei occidentale şi a celei orientale, vezi 
articolul interesant scris de Margaret M. Lock, L ’homme-machine et l ’homme- 
microcosme, l’approche occidentale et l’approche japonaise des soins 
medicaux,\n „Annales ESC“, 35, nr. 2,1980. 

semnificativ prin stilul propriu al medicului şi pnn recurgerea, mult timp 
preponderentă, la medicul de familie (astăzi la generalist), ce cunoştea 
bine familia şi istoria pacientului şi făcea să intervină intuitiv multe alte 
date în aprecierea bolii sale şi a mijloacelor de vindecare. In această 
relaţie mai personalizată, medicul este altceva decît un tehnician al corpului 
uman. El poate, dacă are competenţa şi sensibilitatea necesare, să atingă 
bolnavul dincolo de aparenţa simptomului. 

în căutarea propriei eficienţe, medicina a construit o reprezentare a 
corpului ce aşază subiectul într-un fel de poziţie duală în faţa lui însuşi. 
Bolnavul nu este atunci decît epifenomenul unui eveniment fiziologic 
(boala) ce are loc în corpul său. Limbajul bolnavilor („inima începe să 
dea semne de oboseală 44 , „e colesterolul 44 etc.) sau, uneori, cel din rutina 
anumitor servicii din spitale („plămînul de la 12 44 , „escarade la 34 44 ...) 
înregistrează acest dualism ce distinge omul de corpul său şi pe care 
medicina şi-a bazat procedurile şi căutarea eficienţei, ca şi limitele. în 
paralel, ea a favorizat o viziune instrumentală asupra corpului, prezentă 
în exemplele de mai sus („repararea corpului 44 ,,,organizarea ideilor 44 etc.). 
Omul, în identitatea sa proprie, ocupă un loc anonim în acest edificiu de 
cunoaştere şi de acţiune. 

O asemenea viziune asupra bolii nu poate decît să determine bolnavul 
să se lase, pasiv, în mîinile medicului şi să aştepte ca tratamentul primit 
să-şi facă efectul. Boala este altceva decît el, efortul său de vindecare, 
colaborarea sa activă nu sînt considerate esenţiale. Pacientul nu e 
încurajat să se întrebe despre semnificaţia intimă a suferinţei sale, nici să 
aibă singur grijă de el. I se cere tocmai să aibă răbdare, să-şi ia 
medicamentele şi să aştepte efectele. 

Aceasta este problema unei medicine care nu este cea a subiectului: 
recurgerea la cunoştinţe despre corp ce nu includ omul viu. Motivele 
eficienţei sale sînt şi cele ale eşecurilor sale. Este alegerea unei priviri, a 
unei morale, ce luminează un număr de fapte, lăsîndu-le pe celelalte în 
umbră. Medicina consideră eficienţele provocate de ea superioare faţă 
de tot ce-i lipseşte. Dar ea dă astfel ocazia unei dezbateri publice. 
Medicina, adesea, îngrijeşte o boală, nu un bolnav, adică un om înscris 
pe o traiectorie socială şi individuală. Problemele etice ridicate azi de 

cercetările în biotehnologii, de încrincenarea terapeutică sau de eutanasie, 
constituie ilustrările cele mai pregnante ale acestui pariu medical făcut 
pe corpul uman mai mult decît pe subiect. 

In asemenea condiţii, pentru numeroşi medici, aspectul relaţional nu 
e considerat esenţial (şi, paradoxal, nici chiar în psihiatrie), consultaţia 
sau vizita la căpătîiul bolnavului se reduc la adunarea informaţiilor 
necesare diagnosticului 9 . Aşa în medicina liberală, adesea din cauza 
unei preocupări de rentabilitate prea puţin terapeutice faţă de pacient. 
In medicina de spital, aspectul relaţional e lăsat în seama infirmierelor şi 
a îngrijitoarelor. Medicul valorizează mai degrabă aspectul tehnic al 
meseriei sale. Un exemplu revelator : mobilizarea actuală în favoarea 
companiei acordate muribunzilor (uneori, pur şi simplu, a companiei 
acordate bolnavilor) ia act de neglijarea persoanelor aflate la sfîrşitul 
vieţii, de abandonul căruia îi sînt adesea victime în spitale, în numele 
celebrului „eşec“ al medicului (se spune mai elegant „eşec al medicinei 44 ). 
Desigur, nu singurătate sau abandon tehnic, ci uman. Muribundul produce 
un gol în jurul său. Rene Schaerer, care s-a luptat mult pentru umanizarea 
spitalului, vorbeşte în mod semnificativ de „partea militantă din munca 
sa 44 atunci cînd aminteşte, ca medic creştin (sau, pur şi simplu, responsabil), 
de compania acordată bolnavilor la sfîrşitul vieţii în serviciul său de 
cancerologie din spitalul din Grenoble. 


Eficienta simbolică 

Problemele actuale ale medicinei, dar şi mai mult cele ale psihiatriei, 
ca şi afluenţa de bolnavi către vindecători şi practicienii medicinei numite 
paralele, dovedesc clar dimensiunea prăpastiei dintre bolnav şi medic. 
Medicina plăteşte astfel pentru necunoaşterea unor date antropologice 


9 Pe urma lucrărilor lui M. Balint, care a contribuit tocmai la elucidarea carenţelor 
din relaţia terapeutică, numeroşi medici redescoperă astăzi importanţa dialogului 
cu bolnavul, necesitatea contactului. Ei percep tot mai mult că bolnavul este, 
mai întîi, un om ce suferă în viaţă înainte de a suferi în trup. Ceea ce tipurile de 
medicină „paralele“ au înţeles bine. 

elementare, ea uita că omul este o fiinţă de relaţie şi de simbol şi că 
bolnavul nu e doar un corp de reparat 10 . 

Există o pluralitate a corpurilor aşa cum există o pluralitate a culturilor. 
Totuşi, pot fi descoperite structuri antropologice comune sub chipul 
schimbător al lucrurilor. Corpul reprezintă o construcţie socială şi 
culturală, a cărei „realitate ultimă' 1 nu e dată nicicînd. El îmbină 
perfonnanţele şi constituentele sale cu simbolica socială şi nu poate fi 
perceput decît relativ la o reprezentare niciodată confundată cu realul, 
dar fără de care realul ar fi inexistent. Simbolismul social constituie 
meditaţia prin care lumea se umanizează, se hrăneşte cu sens şi valoare 
şi devine accesibilă acţiunii colective. Ţine de natura corpului să fie 
metaforă, ficţiune operantă. Freud cu ale sale Etudes sur 1 ’hysterie 
(1895), lucrare scrisă în colaborare cu J. Breuer, a dat o primă schiţă a 
acestui model. Corpul studiat de psihanaliză dezvăluie o „anatomie 
fantastică", ascunsă privirii, ce depăşeşte reprezentările medicale, le indică 
lacunele pe plan antropologic. Carnea este transparentă pentru figurile 
inconştientului. Venele lui Etos irigă organele sau funcţiile organismului. 
Reprezentării medicale a corpului, impersonală şi în afara timpului, 
mecanicistă, Freud îi opune o abordare biografică, vie şi singulară. El 
lasă să vobească „poezia corpului", spune Pierre Fedida, care adaugă 
faptul că „părţile corpului, organele, ca şi poziţiile şi atitudinile sînt iniţial 
angajate în scena imaginară a fanteziilor celor mai arhaice. Aşa cum 
psihologul le desemnează sinteza în imagine (extinsă ca imagine a 
corpului), corpul nu e oare efectul unei elaborări secundare? Caz în 


10 Desigur, medicina nu e una singură. Este foarte greu să scrii despre ea din 
cauza diversităţii de practici pe care le alimentează. Rolul medicului este aici 
esenţial. Se ştie bine la spital că, de la un serviciu la altul, calitatea prezenţei 
faţă de bolnavi nu e aceeaşi. Unele servicii sînt recunoscute pentru calitatea 
primirii, climatul de încredere, preocuparea de a afirma competenţele, în vreme 
ce altele funcţionează autoritar, independent de competenţe, în detrimentul 
îngrijirilor acordate pacientului. Serviciile din spitale cunosc tensiuni specifice 
tuturor grupurilor. Atitudinea şefului de serviciu se află, în majoritatea timpului, 
la originea climatului instituţional, ce poate fi nociv sau favorabil. Eficienţa 
terapeutică nu poate să nu fie afectată. 

care psihanaliza se poate preocupa de el Iară a-1 trata ca pe un conţinut 
evident al unui vis hlM . 

Vis al unui individ singularizat prin itinerarul său personal, dar de 
asemenea şi mai întîi vis al unei comunităţi umane, la un moment dat al 
istoriei sale. A doua breşă deschisă în modelul medical e dezvăluită de 
antropologie. Ca tot ce este sens, corpul constituie o ficţiune foarte 
reală ce primeşte creditul unei societăţi date, o reprezentare unanim sau 
diferenţiat împărtăşită, dar a cărei extindere dincolo de grup ar crea 
greutăţi. Nu poate exista o cunoaştere radicală şi definitivă a corpului 
cînd definiţiile şi performanţele sale se supun unor modele contradictorii 
de la o arie socială şi culturală la alta. Iar aceste reprezentări, aceste 
credinţe nu sînt fantasmagorii, suplimente fără efect asupra naturii 
lucrurilor, ci pe baza lor oamenii acţionează asupra lumii şi lumea 
acţionează asupra omului. 

M. Mauss a studiat altădată forţa acestor reprezentări, pornind de 
la „ideea de moarte sugerată de colectivitate 1412 unui individ rupt, dintr-un 
motiv oarecare (încălcare a unui tabu, magie etc.), de structura religioasă 
ce-1 susţinea în relaţia sa cu lumea. în urma neglijenţei sau a greşelii 
comise, subiectul se vede ca dezlegat de orice protecţie socială şi 
religioasă, el interiorizează ideea că moartea planează deasupra lui şi 
decedează, într-adevăr, peste cîteva zile. Acesta este efectul unui cuvînt 
colectiv ce ilustrează de minune permeabilitatea corpului la acţiunea 
simbolului. Constituentele persoanei nu sînt străine cuvîntului colectiv, 
care-i prezice moartea sau care-1 îndeamnă la viaţă. Eficienţa simbolică 
analizată de C. Levi-Strauss nu oferă doar acest surplus de energie de 
care are nevoie vindecarea, în anumite condiţii ea deschide calea morţii 
şaua nenorocirii. Vrăjitoria funcţionează, desigur, pebazaunei logici sociale 
de acest ordin. Dacă un cuvînt sau un rit pot clarifica un simptom sau 
determina moartea, înseamnă că vor găsi imediat un ecou în corp, o 
rezonanţă în came. Cuvîntul, ritul sau corpul se inspiră din aceeaşi sursă. 


11 Pierre Fedida, Corps du vide, espace deseance, Paris, Delarge, 1977, p. 28. 

12 Marcel Mauss, Effetphysique chez l ’individu de 1 ’idee de mort suggeree par 
la collectivite (Australie, Nouvelle-Zelande), în Sociologie et anthropologie , 
Paris, PUF, 1950. 

Materia lor prima e comună : structura simbolică. Diferă doar capetele 
de acuzare. Dacă simbolul (ritul, rugăciunea, cuvîntul, gestul...), în 
anumite condiţii, acţionează cu eficienţă, în vreme ce pare, la prima 
vedere, de altă natură decît obiectul asupra căruia se aplică (corpul, 
nenorocirea etc.), înseamnă că el se amestecă, precum apa cu apă, cu 
consistenţa unui corp sau a unei vieţi, care sînt ele însele structuri 
simbolice. Nu există contradicţie între cei doi termeni ai intervenţiei 
mediatizate de operator (şaman, vrăjitor, medic, psihanalist...). Acesta 
din urmă repară o ruptură din structura sensului (nonsensul suferinţei, 
al bolii, al nenorocului), combate staza simbolului, prin alte forme 
simbolice. Actele sale contribuie la o umanizare, la o socializare a 
tulburării. 


Eficienta medicală 

* 

Medicina, în căutarea celei mai bune obiectivări, stabileşte 
separarea absolută între subiectul şi obiectul cunoaşterii sale, se rupe 
de bolnav şi de boala sa, pentru a o institui pe aceasta din urmă ca 
ştiinţă. Demers diferit pentru tipurile de medicină numite „blînde“, care, 
în principiu, nu neglijează ceea ce se întîmplă între bolnav şi medic şi 
se străduiesc să lege suferinţa de subiect. Demers împins şi mai departe 
în medicina populară, mai ales la magnetizatori, unde cunoaşterea bolii 
nu este rezultatul unei învăţări separate, ci mai întîi o experienţă trăită 
a bolii, o încercare depăşită, prelungită apoi de o ucenicie pe lîngă 
vindecător, care anunţă bolnavului„forţa“ deţinută de el fără să ştie. E 
ceea ce arată cel mai adesea culegerea de istorii de viaţă ale 
vindecătorilor. Tipurile de medicină populară se bazează pe o 
cunoaştere (cu sensul de co-naştere : a te naşte cu celălalt) mai degrabă 
decît pe o ştiinţă (universitară), pe un demers existenţial mai degrabă 
decît ştiinţific. Ştiinţa marchează repetarea unei cunoaşteri confirmate, 
dar separate de obiectul vizat. Nu pentru că a fost bolnav este acreditat 
medicul să îngrijească, ci pentru că stăpîneşte o ştiinţă aprofundată, 
confirmată de o diplomă ; pentru că a fost bolnav el însuşi şi a depăşit 

aceasta încercare, magneţizatorul b intră ucenic Ia un alt vindecător, care 
i-a recunoscut calităţile şi pe care va ajunge să-l îngrijească într-o zi. Dacă 
se stabileşte că eficienţa simbolică este un proces antropologic situat între 
vindecător şi bolnav, concepţia medicală, ce distinge în mod absolut cei 
doi termeni, porneşte cu un handicap pe care ştiinţa sa de alt ordin nu 
poate întotdeauna să-l compenseze. Medicina se rupe atunci de o resursă, 
cea a simbolicului, aptă totuşi să-i potenţializeze efectele. Nu că dimensiunea 
simbolică ar lipsi din relaţia medic-bolnav, ea este mereu mai mult sau mai 
puţin prezentă, cu atît mai mult dacă medicul e învestit cu încrederea 
pacientului său, dar dezvăluirea acestei eficienţe se reduce din cauza poziţiei 
sociale şi culturale a medicului, a caracterului cel mai adesea doar tehnic 
al îngrijirilor acordate. In relaţia medic-bolnav (şi a for ti ori în cîmpul 
psihiatric, mai semnificativ) nu se regăsesc decît în mod rezidual elementele 
care dinamizează eficienţa simbolului: apartenenţa la o aceeaşi structură 
de sens, dimensiunea comunitară şi consensul social ce-1 înconjoară. Or, 
medicina modernă nu a dispus niciodată de o unanimitate fără cusur, ea 
s-a născut în acelaşi timp cu individualismul occidental. In însuşi demersul 
său, ea implică izolarea bolnavului şi divizarea sarcinilor. In plus, distanţa 
socială şi culturală este adesea mare între medicul important, deţinător al 
unei ştiinţe esoterice, pe care încearcă rar s-o împărtăşescă, şi pacientul 
deposedat de cunoştinţe despre el însuşi, ignorînd semnificaţi i l s ce-i sînt 
proprii şi pe care e destinat să nu le înţeleagă. 


Efectul placebo 

Condiţiile de eficienţă a medicinei sînt adesea şi motivele eşecurilor 
sau ale dificultăţilor sale. Pariul pe eficienţa tehnică o împiedică să-i 


13 Mai degrabă acest demers prezintă cea mai mare universalitate : experienţa 
bolii, cale de intrare în procedurile de îngrijire a celorlalţi. Cf., de exemplu, 
Mircea Eliade, Le chamanisme et l’experience archa'ique de l’extase , Paris, 
Payot, 1968 [ed. rom. : Mircea Eliade, Şamanismul şi tehnicile arhaice ale 
extazului , trad. Brînduşa Prelipceanu, Bucureşti, Editura Humanitas, 1997] ; 
Marcelle Bouteiller, Medecinepopulaire d'hierd aujourd'hui , Maisonneuve 
& Larose, 1966. 

asocieze acesteia o eficienţă de alt ordin. Numeroase cercetări pe tema 
placebo , elaborate în domeniul medical, au arătat totuşi importanţa felului 
cum sînt administrate bolnavului medicamentele sau îngri jirile. S-a putut 
aprecia foita imaginarului, adică semnificaţi ile pe care bolnavul le asociază 
mijloacelor curative utilizate pentru el, prin proceduri experimentale 
comune. Ar fi de făcut un studiu interesant asupra utilizării tennenului 
placebo în literatura medicală, ca analizator al capacităţii medicului de a 
lua în calcul datele antropologice ale relaţiei terapeutice. Noţiunea de „efect 
placebo 44 reprezintă reformularea medicală a vectorului simbolic legat de 
demersul de îngrijire, ea sugerează că maniera de a da contează la fel de 
mult ca natura produsului şi a actului. Ea arată că terapeutul, oricine ar fi 
el, îngrijeşte cu ceea ce este şi cu ceea ce face. Comportamentul se 
dovedeşte uneori mai eficient decît ştiinţa, pînă la a inversa datele 
farmacologice. Şi aici, corpul demonstrează natura sa simbolică şi caracterul 
relativ al modelului fiziologic. „Efectul placebo 44 indică şi proiecţiile 
bolnavului, acţiunea imaginarului, ce adaugă actului medical un supliment 
decisiv. El subliniază limitele relaţiei terapeutice privite în mod prea „tehnic 44 . 

Discursul medical impută însă adesea acest surplus de eficienţă 
credulităţii pacientului, ignoranţei sale, iar sfidarea raţiunii e dezamorsată 
printr-o atitudine mai mult sau mai puţin ironică faţă de pacient. Traducere 
a antropologiei reziduale ce se desenează în negativ în ştiinţa medicală. 
Ca o concluzie a cercetărilor experimentale pe tema placebo , se vorbeşte 
eventual, nu fără reticenţă, de „nevoile 44 psihologice ale bolnavului, altă 
modalitate de a reduce complexitatea lucrurilor şi de a menţine intact 
dualismul om-corp. Se presupune că remediul, îngrijirea sau operaţia 
chirurgicală, de exemplu, acţionează prin însăşi obiectivitatea lor, direct 
asupra corpului. Suplimentul reperabil în efectul placebo nu priveşte 
medicina. 

Chiar dacă medicul prespune că vindecarea unor bolnavi „s-a 
petrecut în mintea lor 4 4 sau,,pentru că au crezut în ea 4 4 , chiar dacă remediul 
se dovedeşte a fi un placebo , în loc să trezească indulgenţa, chiar 
dispreţul, aceste lucruri trebuie să nască întrebări privind semnificaţia 
eficienţei lor. Există, în vindecarea unor asemenea bolnavi, ceva ce scapă 
de departe acestor clişee şi depăşeşte cazul personal. Eficienţa simbolică 
este o noţiune străină ştiinţei medicale. 

Atitudinea coerentă în asemenea cazuri este cea a mediculfii care, 
cu înţelegere, cîntăreşte aceste date prin administrarea remediilor şi prin 
calitatea prezenţei sale în faţa bolnavului. Cum ar fi acel practician plin 
de răbdare şi tact alături de un bolnav african ce refuză să ia mai multe 
medicamente deodată. El îl întreabă pe om dacă tatăl său, cînd pleca la 
vînătoare de animale mari în junglă, lua cu el o singură săgeată. La 
răspunsul negativ al bolnavului, medicul adaugă faptul că nici el nu poate 
„ucide 44 boala fără a recurge la mai multe remedii deodată, aşa cum tatăl 
său nu poate veni de hac animalului fără mai multe săgeţi. Regăsind 
„contactul 44 şi simbolul, unul nefiind posibil fără celălalt, medicul detennină 
adeziunea bolnavului la demersul terapeutic. Acesta poate atribui atunci 
un sens deplin medicaţiei. Jocul stimei şi al încrederii se poate instaura şi 
poate hrăni relaţia terapeutică (dacă medicul este „prezent 44 în cuvîntul 
său, desigur. Nu e vorba aici de o formulă, de o reţetă, ci de constituirea 
unui schimb). La eficienţa farmacologică, prin recunoştinţa bolnavului, 
medicul a adăugat eficienţa simbolică. Şi se poate considera că prima 
nu oferă un randament deplin decît dacă e asociată cu cea de-a doua. 
Acţiunea simbolică accentuează efectele fiziologice produse de actul 
medical. Alte studii arată, de altfel, că plantele sau drogurile au o acţiune 
farmacologică mai mult sau mai puţin comună asupra ansamblului 
oamenilor, dar că efectele lor se modifică în funcţie de contextele 
culturale 14 unde sînt utilizate. N u există o obiectivitate strictă a influentei 

î 

principiilor active, cultura (sau credinţa personală a subiectului, ca în 
efectul placebo , sau cea a grupului din jurul bolnavului, ce ţine loc de 
cultură) sau cîmpul social multiplică, anulează sau abat efectele chimice. 


Alte tipuri de medicină, alte tipuri de antropologie 

Invers, ironia la adresa efectului placebo , superstiţia sau ignoranţa 
sînt tot atîtea judecăţi de valoare, ce contestă şi stigmatizează diferenţele 

14 Vezi, de exemplu, Peter Furst, La chair des dieux , Paris, Seuil (trad. din americ.), 
1974 ; Hovvard Becker, Les fumeurs de marijuana , în Outsider. Etudes de 
sociologie de la deviance, Paris, Metailie, 1985. Despre uşurarea durerii, cf. 
David Le Breton, Anthropologie deladouleur. Paris, Metailie, 1995. 

de vizifine asupra lumii, dar mai ales întrerup contactul cu bolnavul, care 
nu se simte nici respectat, nici recunoscut. Medicul opreşte atunci 
circulaţia simbolului şi se lipseşte de o resursă esenţială. Chiar dacă 
medicina nu încetează să se lovească de ireductibilitatea simbolului, ca 
disciplină, ea nu a acceptat niciodată provocarea ; aceasta este, după 
părerea noastră, cauza majoră a eşecului său de a se impune în mod 
unanim, de cînd legea din 1892 îi lăsa drum liber. Supusă probei faptelor, 
ea nu a reuşit niciodată să convingă diferitele componente sociale de 
legitimitatea acestui monopol. Prezumţia de ignoranţă aplicată bolnavului 
(sau tipurilor de medicină pe care ea nu le controlează), ce protejează 
instituţia medicalăîn certitudinea şi superioritatea ştiinţei sale, alimentează 
şi reticenţele şi dezertările unei clientele ce caută în altă parte o mai bună 
înţelegere. Acesta este, după părerea noastră, punctul slab cel mai 
statornicit şi cel mai decisiv al instituţiei medicale, cel care i-a caracterizat, 
la sfîrşitul secolului al XLX-lea şi în secolul XX, atitudinea faţă de tipurile 
de medicină populară, iar astăzi faţă de tipurile de medicină „blîndă 44 . O 
regăsim şi în ţările numite din „lumea a treia 44 , unde neînţelegerea faţă de 
tradiţiile şi populaţiile locale a generat adesea erori şi a făcut cîteodată 
dificil contactul cu bolnavii 15 . Fără căutarea unei relaţii pline de înţelegere, 
fără stabilirea unui acord, medicul se expune ineficienţei tratamentului 
prescris. Medicina ţine atît de artă, cît şi de ştiinţă, domeniul său de 
cunoaştere şi de acţiune, dacă nu este transformat în sensibilitate şi dacă 
funcţionează ca un repertoar de reţete indiferente, se rupe de datele 
antropologice, devine „preaplin de ştiinţă 44 , care opreşte pulsaţia intimă 
a situaţiilor. Vectorul simbolic nu funcţionează decît în mod rezidual 

J 5 

(învestire în persoana medicului sau în tehnică). Cererea bine cunoscută 


15 Evocăm aici nu medicina din lagărele de refugiaţi sau medicina de urgenţă, 
care tratează grupuri adesea desocializate şi deculturalizate, ci mai mult ajutorul 
medical acordat unor ţări care dispun deja de medicină locală şi de tradiţie. 
Acest contact cu populaţiile şi eficienţa sprijinului nu se pot construi decît 
prin dialogul între grupuri, nu prin impunerea univocă a unei medicine care s-a 
stabilit a fi singura adevărată. Vezi, de exemplu, un studiu făcut la Novo Iguaţu, 
la periferia oraşului Rio, Maria-Andrea Loyola, Les therapeutiquespopnlaires 
dans Ia banliene de Rio , în L 'esprit et le corps , Paris, MSH, 1983. Vezi şi Ilario 
Rossi, Corps et chamanisme , Paris, Armând Colin, 1997. 


186 



_ ANTROPOLOGIA CORPULUI Şl MODERNITATEA 

de medicamente din paitea pacientului nuse leagă adesea oare de o carenţă 
relaţională? Medicamentul ia locul comunicării sau al contactului, care nu-şi 
acordă timpul de a satisface bolnavul, de a-1 recunoaşte în suferinţa sa. 
Dimensiunea simbolică este reinstaurată aici clandestin prin acest sprijin. 

In satele din Franţa, cunoştinţele tradiţionale despre omul bolnav, mai 
ales cele care privesc vindecarea, sînt departe de a fi dispărut, în ciuda 
opoziţiei medicale. Aceste cunoştinţe şi-au urmat pînă în zilele noastre 
drumul subteran, facînd din obicei sau din propagarea orală singura lor 
legitimitate. Cantonate de secole în straturile rurale, influenţa lor nu 
încetează astăzi să crească, să cucerească şi alte straturi sociale, mai 
ales în urma crizei de încredere ce afectează medicina de vreo zece ani. 
Apelul la practici considerate încă „iraţionale 44 sau demne doar de 
şarlatani, schimbarea de perspectivă în ceea ce le priveşte dovedesc 
această surdă rezistenţă socială, pe care G. Balandier a numit-o „recurs 
la contramodemitate 44 . Orăşeanul care ia drumul satului, şi poate al 
rădăcinilor sale, este în căutarea unei vindecări posibile a unor afecţiuni 
în a căror tratare medicina a eşuat adesea, dar el găseşte acolo, în plus, 
o imagine nouă a corpului său, mult mai demnă de interes decît cea 
oferită de anatomie sau fiziologie. Dincolo de o eventuală vindecare, el 
recîştigă o dimensiune simbolică, prin care corpul său şi deci propria-i 
existenţă de om dobîndesc o valoare şi un imaginar ce le lipseau. îşi 
îmbogăţeşte viaţa cu un supliment de suflet, care nu e altceva decît un 
supliment de simbol. La fel, tipurile de medicină „blîndă 44 dau bolnavului 
acest surplus de sens necesar securităţii ontologice. Originile orientale 
ale acupuncturii, demersul neobişnuit al homeopatiei, apelul la „energie 44 , 
referirile la „blîndeţe 44 , la „diferenţă 44 , la „alternative 44 ... sînt semnificanţi 
ce mobilizează resursele imaginarului. 

Reveria se suprapune înţelegerii şi îi oferă bolnavului o rezervă de 
sens la care poate apela pentru a menţine suferinţa la distanţă şi a 
dezamorsa anxietatea. Recursul mereu posibil la imaginarii scuteşte de 
sentimentul de a fi neînţeles de practician şi dezarmat în faţa complexităţii 
tulburărilor sale. Distanţare pe care discursul medical nu o permite. S-ar 
putea, în această privinţă, opune, pe de o parte, imaginarul cosmic şi 
„optimist 44 al tipurilor de medicină paralelă şi, pe de alta, restricţiile de 
imaginar ale instituţiei medicale şi conotaţiamai „pesimistă 44 a îngrijirilor 

oferite de ca, căreia îi replică, de altfel, în mod direct, calificativul de 
„blîndeţe“ aplicat majorităţii celorlalte tipuri de medicină. 

în plan social şi antropologic, medicul şi vindecătorul funcţionează ca 
subiecte despre care se presupune că ştiu şi că vindecă. Legitimitatea 
unuia este asigurată de o lungă şedere pe băncile facultăţii şi de confirmarea 
printr-o diplomă, iar a celuilalt prin înrădăcinarea în cadrul unei comunităţi 
umane date şi prin reţeaua de transmitere orală, susceptibilă să alimenteze 
un consens privind presupunerea de eficienţă a sa. Opoziţie tradiţională 
între cultura savantă şi culturile populare, ce nu pornesc de la aceleaşi 
logici sociale. Astăzi, totuşi, această schemă e depăşită de apariţia de noi 
practicieni, a căror legitimitate de terapeuţi se situează la jumătatea drumului 
între aceste două moduri de recunoaştere socială. Provenind majoritatea 
din clasele urbane de mijloc, ei beneficiază de marca oralităţii (foarte activă 
în recrutarea clientelei pentru medicina paralelă) şi de deţinerea unei diplome 
universitare (acupunctura,homeopatie...) sau extrauniversitare (osteopatie, 
chiropractică, soffologie, masaj....). Medicina paralelă reuneşte condiţiile 
unui consens social şi ale unei mari investiţii personale la cei care o solicită 
(cost mai ridicat, neacoperit de asigurările sociale sau acoperit parţial, 
implicare a bolnavului în procesul de vindecare...). Ea mobilizează mai 
mult,,voinţa de vindecare 4 4 a bolnavului, prin efortul mai mare cerut acestuia. 


Vindecătorul şi modernitatea 

Fără a fi elucidat neapărat condiţiile punerilor în joc ale unei eficienţe 
simbolice, tipurile de medicină paralelă se bazează fiecare pe o 
cunoaştere şi pe o pricepere deosebite, dar nu s-au rupt de intuiţia 
importanţei sale în vindecarea pacientului. Ele fac din „contact 44 
imperativul lor esenţial, acolo unde instituţia medicală, privilegiind alte 
instrumente, are tendinţa de a păstra distanţa socială şi culturală. 
Consultaţiile în cabinetul acestor practicieni (sau la domiciliul 
vindecătorului) sînt mai lungi, mai personalizate, fiind vorba de tipuri de 
medicină care pun întrebări despre existenţa subiectului. Ele tratează, 
fără a se opri aici, asemenea unei psihoterapii, patologiile dominante ale 
modernităţii (stress, singurătate, teamă de viitor, pierderea sentimentului 

de identitate proprie etc.), ceea ce creează siguranţă pacientului. îi suprima 
mijloacele de apărare. Compania „psihologică 41 a vindecătorului sau a 
practicianului de medicină blîndă (sau a medicului generalist care îşi 
cunoaşte bine pacientul şi familia acestuia) este diluată în atitudini 
profesionale. Dificultăţile personale sînt exprimate în trecere, fără a se 
întîrzia asupra lor, dar sînt exprimate. Iar practicianul îşi poate aduce 
răspunsurile profesionale, dincolo de atenţia plină de înţelegere acordată 
pacientului. Presupunerea de competenţă a vindecătorului sau a 
practicianului de medicină „blîndă 44 este, probabil, mai mare decît aceea 
cu care publicul îl învesteşte pe medic. Ea oferă răspunsuri ce nu se 
opresc la organul sau la funcţia bolnavă, ci încearcă să reinstaureze 
echilibre organice şi existenţiale întrerupte. Este mai ales „medicină a 
persoanei 44 . îşi acordă timp pentru vorbire sau ascultare, pentru gest şi 
pentru tăcere, şi pretinde acestor practicieni o solidă capacitate de 
rezistenţă în faţa angoasei pacientului. Dar redă subiectului deplina 
responsabilitate în tratarea tulburărilor sale. Forţa medicinei paralele ţine 
de această capacitate de a mobiliza o eficienţă simbolică, adesea neglijată 
de instituţia medicală. 

Am putea ilustra aceste afirmaţii indicînd că, în alte părţi, în alte 
contexte sociale şi culturale, se recurge totmai mult la tipurile de medicină 
tradiţională. în Brazilia, de exemplu, terreiros din Candomble sau din 
Umbanda atrag către cultura populară a negrilor mulţi albi din diferite 
straturi sociale urbane, în căutarea nocturnă a unui alt gen de eficienţă 
terapeutică. Este instituită, pe baza unor date diferite, necesitatea 
antropologică a suplimentului de sens şi de valoare. Dialogul cu Orishas 
ai nopţii dă omului din marile oraşe paitea de simbol ce lipseşte din viaţa 
sa cotidiană şi ce constituie, în ea însăşi, o medicină. 

Ţăranii de Senegal sînt cei care ne oferă ilustrarea cea mai frapantă 
a acestei recurgeri la medicina tradiţională, aproape în maniera unei 
parabole. Printr-o activitate de deturnare a rolului social şi profesional 
al medicului, ce sfîrşeşte prin a-1 pune în poziţia tradiţională de vindecător, 
ei reinstaurează simbolica în chiar centrul relaţiei terapeutice. 

Spre deosebire de societăţile occidentale, unde apelul la vindecători 
vine după eşecurile medicinei, în societăţile din lumea a treia, tocmai 

insuccesul vindecătorilor duce către cabinetul medicilor. Dar demersul 
nu are loc, uneori, fără o travestire singulară a rolului medicului. La Saint- 
Louis, în Senegal, doctorul Dienne şi-a aşteptat mult timp primii clienţi. 
A fost nevoie ca o reţea orală să-i dovedească eficienţa în regiune. 
Prima anomalie, ce subordonează legitimitatea exercitării profesiunii sale 
faţă de succesele confirmate de colectivitate mai degrabă decît faţă de 
deţinerea unei diplome. Altă anomalie, pacienţii nu se mulţumesc să 
plătească, în mod oficial, aşa cum impune statul, consultaţia, ci adaugă 
un supliment (suplimentul de simbol, supliment de sens şi de valoare) în 
natură (păsări, mîncare gătită etc.), uneori în bani, care îi dublează adesea 
preţul. Darul are ca efect personalizarea relaţiei cu medicul şi reducerea, 
astfel, a statutului său de străin. Cultura savantă este exorcizată şi asimilată 
în alt mod de deturnarea populară. Graţie oralităţii şi darului, care fac 
din recurgerea la serviciile medicului o practică obişnuită, acesta e privit 
asemenea vindecătorului, ca deţinînd un „secret“, iar insolitul ştiinţei şi al 
comportării sale nu reprezintă decît o versiune, printre altele, a celor 
care îi disting pe toţi vindecătorii 16 . 

Cu trecerea de la clandestinitate la recunoaşterea, în modul minor, a 
tipurilor de medicină „paralelă^, realitatea socială a gestionării suferinţei 
este astăzi de o mare complexitate în societăţile occidentale. Unei 
societăţi duale, care divizează modernitatea, îi răspunde o medicină duală, 
o medicină cu două viteze, dar îmbogăţită, între aceşti doi poli, cu 
nenumărate nuanţe intermediare : pe de o parte, o medicină ce face 
pariul tehnologiei şi al cercetărilor de vîrf, de cealaltă, o medicină mai 
relaţională, ce utilizează mai degrabă cuvîntul şi corpul şi recurge la 
medicamentaţii mai puţin „agresive^. Preocuparea pentru simbol este, 
în esenţă, cea care trasează linia de demarcaţie între aceşti doi poli 17 . 


16 Luăm acest exemplu din cartea superbă scrisă de Catherine N’Diaye, Gens de 
sabie , Paris, POL, 1984, pp. 72 sq. 

17 Desigur, trebuie adăugat că recurgerea la tehnici, chiar dacă mai ales la tehnici 
ale corpului (magnetism, osteopatie, masaj, chiropractică etc.), este inevitabilă 
şi că aspectul relaţional nu e neapărat neglijat în instituţia medicală, medicii 
generalişti jucînd, de altfel, adesea, un rol important în această privinţă. Pentru 
pluralismul medical, vezi J. Benoist (ed.), Soigner an pluriel. Essai sur le 
pluralisme medical , Paris, Karthala, 1996. 

HIEROGLIFELE DE LUMINĂ : 
DE LA IMAGISTICA MEDICALĂ 
LA IMAGINARUL CORPULUI 


O lume devenită imagine 1 

Imaginile devin astăzi dovezile unei realităţi tot mai evanescente. 
Lumea se transformă în demonstraţie, se organizează mai întîi în imaginile 
ce-o expun. La fel cum derularea unei crime se descifrează in absenîia 
prin indiciile lăsate de criminal, modernitatea se oferă lecturii prin miile 
de semne ce se dovedesc mai reale decît realul şi i se substituie. Apare 
o nouă dimensiune a realităţii prin universalitatea spectacolului, iar omul 
devine esenţialmente privire, în detrimentul celorlalte simţuri. Imaginile 
devin lumea (mass-media, tehnologie de vîrf, fotografie, video...). Ele 
o simplifică, îi redresează ambivalenţele, îi aplanează sinuozităţile, o fac 
lizibilă (adesea doar pentru specialişti). In Les Carabiniers (1963), J.-L. 
Godard spune povestea a doi oameni angajaţi într-o armată de campanie, 
cărora li s-a promis o bună parte din pradă. Cînd se întorc acasă, după 
cîţiva ani, nu le pot arăta soţiilor decît cărţi poştale, reprezentînd locurile, 
obiectele, chipurile, situaţiile, efigia a tot ce ar fi vrut să aibă, dar li s-a 
refuzat. 

Imaginile consolează de imposibilitatea de a cuceri lumea. Fixînd 
confuzia evenimentelor sau scurgerea timpului printr-o serie de clişee 

1 O primă versiune a acestui capitol a apărut în Alain Gras şi Sophie Poirot- 
Delpech, Au doigt et â l’oeil, l'imaginaire des nouvelles technologies, 
L’Harmattan, 1989. 

sau de planuri, de desene sau de înregistrări pe ecran, omul alungă o 
lipsă de influenţă asupra existenţei sale şi a mediului. In imagine există 
o homeopatie a angoasei, născută din nonsens, din „iraţionalitatea etică" 4 
(Max Weber) ce însoţeşte viaţa omului cu umbra sa insistentă. Imaginile 
de război sau de foamete, la oră fixă, sau clişeul celulelor canceroase 
nu sînt decît imagini, ele fac chiar obiectul unui estetism. Manieră de a 
fixa răul (pulsiunea de moarte, scurgerea timpului, complexitatea etc.) 
în afara sa, transpunîndu-1 sub proprii ochi. Imaginile fac din lume o 
poveste inepuizabilă, mereu identică şi, totodată, mereu reînnoită, ele 
introduc inteligibilul sau privirea acolo unde domneşte incoerenţa sau 
invizibilul. Amplificarea operată de imagini asupra fluxului realului sau 
a combinaţiilor de lucruri le defonnează adesea conţinutul, dar ele 
oferă o imagine a acestor realităţi, altfel insesizabile în consistenţa şi în 
complexitatea lor, care pennite să se înceapă înţelegerea lor, apropierea 
de ele. 

Se aboleşte distanţa la care are loc evenimentul, printr-o punere 
în imagine ce-i dezamorsează ireductibilitatea. Fixarea a ceea ce este 
extrem de mic sau extrem de departe, alergarea fotografică sau 
televizuală prin lume în căutarea neobosită a „imaginii şocante 44 , a lui 
„niciodată văzut 44 , a „senzaţionalului 44 , a „ororii 44 răspund bine acestei 
preocupări a omului modern de a avea sub ochi tot ce e susceptibil 
să-i scape privirii; ubicuitatea imaginii este atunci fără limite, e vorba 
de a nu te despărţi de real, de a nu opri niciodată filmarea, fotografierea, 
arătarea (chiar şi sub ameninţarea gloanţelor sau a forţelor naturale, şi 
mai ales astfel). Imaginile preferate ale modernităţii sînt cele ce împing 
la limita extremă o dorinţă înfrînată de a vedea, de a fi în primele 
rînduri ale unei realităţi date în aspectul său crud şi în brutalitatea sa. 
Emblematic în această privinţă, personajul din Voyeur(Peeping Tom, 
1959) al lui M. Powell, ce filmează teroarea şi angoasa femeilor pe 
care le ucide cu piciorul camerei. Să ne amintim filmele şi fotografiile 
cu micuţa boliviană moartă prin sufocare în noroi. Chipuri familiare ale 
celor ce mor de foame etc. Imagini limită, dar care exprimă forţa acestei 
dorinţe de a vedea. Anumite tehnici de imagistică medicală pennit, de 
exemplu, vizualizarea activităţii creierului unui om confruntat cu diferite 

situaţii 2 .0 camera cu pozitroni cartografiază zonele cncefălului cu culori 
diferite, după cum sînt active sau inactive. Mijloace modeme de spionaj 
prin satelit, supraveghere video banalizată a clienţilor din magazine 
sau a trecătorilor din locurile publice etc. 

Pasiunea pentru real şi declinul modem al metaforei sînt deosebit 
de evidente în evoluţia recentă a cinematografului fantastic, tot mai 
grotesc, arătînd, din toate unghiurile, valuri de sînge, corpuri zdrobite, 
capete sau piepturi care explodează, membre ciopîrţite etc. 
Hiperrealism al imaginii şi al sunetului ce împiedică visarea fricii. Indiciu, 
de altfel, al exploziei schizofrenice a corpului occidental şi manieră de 
evitare socială a unei fragmentări căreia nimeni nu-i scapă. Angoasa 
fiind deja mare în domeniul social, cinematograful groazei oferă o 
homeopatie bazată pe impunerea unui real posibil al angoasei. 
Canalizare a semnificanţilor flotanţi ai fricii sociale în imagini de teatru 
de marionete. 

Surprinderea modernă a imaginii nu mai favorizează distanţa, 
acest joc de lumini şi umbre, această modulaţie posibilă a privirii, 
ce-i conferă simbolismului cea mai mare forţă. De fapt, ea înlocuieşte 
distanţa simbolică prin simpla îndepărtare tehnică, adică prin sentimentul 
proximităţii fizice. Ea transformă calitatea în cantitate, dezrădăcinează 
obiectul din pămîntul său natal sau din scara sa, pentru a-1 duce în 
imponderabilitatea timpului şi a spaţiului propriei realităţi. La ora la 
care corpul însuşi intră în faza reproductibilităţii sale tehnice, orice 
operă a realului poate decădea într-un simulacru posibil. 
Modernitatea coincide cu o lume supusă analizei, hiperreal (pentru a 
relua formula lui J. Baudrillard) care nu mai tolerează distanţa, nici 
secretul şi impune o transparenţă, o vizibilitate ce nu trebuie să cruţe 
nimic. 


2 Isaac Asimov, într-o operă de ficţiune, Le voyage fantastique , duce la limită 
această pasiune de a vedea interiorul corpului, imaginînd o expediţie medicală 
în organismul unui om, a unei echipe ai cărei membri sînt reduşi la scară 
microscopică. Corpul ajunge atunci la scara unui univers, dar accesibil privirii 
şi mîinii omului. 

Corpul supus privirii 

Reflecţia noastră se va referi tocmai la imagistica medicală a corpului 
uman. Ne-am putea mira, la început, de această valorizare a privirii în 
geneza cunoaşterii. în secolul al XVII-lea, inteligibilitatea mecanicistă 
face din matematică singura cheie a înţelegerii naturii. Corpul e atins de 
îndoială. Universul trăit, simţit, aşa cum apare datorită activităţii senzoriale, 
cade în dizgraţie, în favoarea unei lumi inteligibile, de care doar gîndirea 
raţională poate da seamă fără greşeală. La fel ca imaginaţia, simţurile 
sînt înşelătoare. Nu s-ar putea, fără riscuri la adresa adevărului, să se 
întemeieze pe ele o siguranţă a cunoaşterii. Trebuie, după părerea lui 
Descartes, să se purifice inteligenţa de zgura corporală şi imaginară, 
susceptibilă să afecteze activitatea de cunoaştere prin bagajul său de 
iluzii. In a sa A doua meditaţie , prin parabola bucăţii de ceară, Descartes 
oferă o memorabilă ilustrare a rătăcirilor de care sînt capabile simţurile, 
dacă nu sînt curprinse de o vigilenţă ştiinţifică 3 . Totuşi, precum am spus, 
în episteme occidentală, accederea la cunoaştere trece, în mod privilegiat, 
prin privire. Nu privirea goală şi oarecum naivă, pe care se bazează 
viaţa cotidiană, căci pentru Descartes a vedeanu ajunge, ci mai degrabă 
această privire prin aparate, analitică, ghidată de gîndirea raţională. 
Descartes însuşi, în Discours , aduce un elogiu lunetei inventate de J. 
Metius, amintind, cu această ocazie, că orientarea existenţei depinde de 
simţurile noastre, „între care văzul fiind cel mai universal şi cel mai nobil, 
nu încape nici o îndoială că invenţiile ce servesc la a-i creşte puterea sînt 
dintre cele mai utile“ 4 . Dacă simţurile sînt marcate de lipsă de demnitate 
ştiinţifică, doar văzul, cu serioase rezerve, iese neatins din această 
examinare. In medicină, în primul rînd. Anatomiştii, în special începînd cu 


3 Rene Descartes, Meditations metaphysiques, Paris, PUF, 1970, pp. 45 sq. 

4 Rene Descartes, La dioptrique, în Discours de la methode , Paris, Garnier- 
Flammarion, 1966, p. 99. Separarea simţurilor inaugurată de filosofii 
mecanicişti în secolul al XVII-lea privilegiază văzul, spre deosebire, de 
exemplu, de oamenii din Evul Mediu, mai ales de contemporanii lui Rabelais, 
ce puneau în faţă auzul, considerînd văzul un simţ secundar, cf. Lucien 
Febvre, Le probleme de Vincroyance au XVI e siecle , Paris, Albin Michel, 
1968, pp.402 sq. 

Vesalius, studiază consistenţa nevăzută a corpului uman, ocolind 
obstacolul pielii şi al cărnii. Li deschid privirii noaptea corpului. Anatomo- 
clinicienii pun bazele, mai ales începînd cu Bichat, unei noi discipline 
care explorează sistematic, prin autopsie, anomaliile ce marchează 
organele unui pacient decedat, stabilind legăturile cu simptomele bolii sale. 
De altfel, tot despre moarte e vorba. Vizibilitatea ţine de scalpelul ce taie 
ţesuturile inerte şi compară ţesuturile, afecţiunile, malformaţiile, pentru a 
pune în evidenţă urma sensibilă a răului, concreteţea carnală a bolii. 

Dar privirea nu încetează niciodată să fie prezentă pentru a-şi proiecta 
lumina asupra faptului, iar istoria medicinei va fi, în parte, istoria mutaţiilor 
acestei priviri. O dată cu radiografia sau cu metodele actuale de imagistică 
medicală, eminenţa privirii în constituirea cunoaşterii nu a scăzut. 
Performanţa aparatelor atinge astăzi un înalt grad de complexitate tehnică, 
în special cu imagistica prin rezonanţă magnetică nucleară (RMN), dar 
ea nu suprimă medierea esenţială a privirii. Henri Atlan, de exemplu, îşi 
exprimă uimirea în faţa unui ocol senzorial, ce ia calea abstracţiei, a 
realităţii cuantice, dar care lasă intactă suveranitatea privirii. „Plecăm de 
la macroscopicul perceptibil prin simţuri (cel al unei secţionări anatomice) 
pentru a ajunge la acelaşi macroscopic perceptibil prin simţuri (cel al imaginii 
după reconstrucţia informatică), dar după un ocol prin lumea abstracţiilor 
fizicii cuantice, ale cărei relaţii cu realitatea macroscopică fac obiectul unor 
controverse filosofice încă vii/ 45 Situaţie paradoxală : respingerea evidenţei 
senzoriale, Descartes fiind primul modem ce-i stabileşte principiul, continuă, 
însă, în acelaşi timp, metodele imagisticii de vîrf propun privirii o pătrundere 
mai adîncă în interiorul zonelor corporale pînă atunci inaccesibile şi 
nevăzute. Realitate contradictorie, care evită abordările univoce. 


Un imaginar al transparenţei 

Se impune o genealogie a imagisticii ştiinţifice, dacă se doreşte 
înţelegerea imaginarului pe care se bazează ea şi a mizelor actuale pe 

5 Henri Atlan, L ’image RMN en meciiaîrice , în „Prospective et sante“, Image, 
imagerie, imaginaire, nr. 33, primăvara 1985, p. 56. 

care le susţine. Din punctul de vedere al istoric medicinei, anatomiştii 
sînt primii, în tratatele redactate de ei, cedau o reprezentare a interiorului 
corpului, a conformaţiei ţesuturilor, a oaselor, a articulaţiei lor cu muşchii 
etc. Ochii lor pătrund în coipul deschis, oferă cea mai bună vizibilitate, 
iar abilitatea artistului redă formele dezgolite sub conducerea minuţioasă 
a anatomistului. Cu acesta, după cum am văzut, corpul se disociază, 
implicit, de prezenţa umană, e studiat pentru el însuşi, ca realitate 
autonomă. 

De la prima imagistică medicală pe plăci gravate la cele cunoscute 
de noi astăzi, se observă perpetuarea aceluiaşi centru imaginar. Pentru a 
îngriji mai bine bolnavul, se dezumanizează boala (nu în sens moral, ci în 
sensul metodei). Ştiinţa anatomică statorniceşte autonomia corpului şi 
lipsa de greutate a omului pe care el, totuşi, nu încetează să-l încarneze. 
Această distincţie de metodă şi de esenţă transformă omul într-un fel de 
proprietar al corpului său. Ea face din boală nu moştenirea istoriei 
singulare a unui om localizat şi datat, ci deficienţa impersonală a unei 
funcţii sau a unui organ indiferent omului, altfel decît în repercusiunile 
sale. Imagisticile medicale aprofundează astăzi acest dualism corp-om, 
produc o fastuoasă fragmentare a corpului, izolînd organele, funcţiile, 
chiar celulele sau moleculele. Se dezvăluie un univers în interiorul omului, 
dar astfel se accentuează la maxim dualismul constitutiv ale medicinei 
modeme. Subiectul dispare sub parametrii biologici care i se substituie. 
Boala îi e străină, chiar dacă este obligat să-şi „urmeze 44 corpul la 
consultaţia medicală şi să-l însoţească la tratamente. Ca om, el nu este 
acolo, la limită, decît din întîmplare. S-a spus adesea, medicina de astăzi 
îngri jeşte mai puţin bolnavi şi mai mult boli. In acest sens, noile imagistici 
stabilesc atît forţa, cît şi slăbiciunea medicinei. Ele contribuie, prin logistica 
furnizată, la acreditarea noţiunii de om care nu este altceva decît corpul 
său, de boală confundată cu localizarea sa anatomică şi funcţională, 
preludiu al unei medicine ce îngrijeşte doar un organ sau o funcţie lezată, 
identificînd boala cu o singură disfuncţie dintr-un mecanism corporal. 
Este ceea ce susţine, de exemplu, F. Dagognet, care duce la extremă 
logica excluderii omului din boala sa, îndepărtînd de ea chiar şi persoana 
medicului, a cărui lipsă de importanţă la nivelul diagnosticului o denunţă, 
apreciind-obiectiv, după părerea lui - tehnica. „Medicul, spune el, cu 

ochii săi atenţi, cu mina şi spiritul său, nu merge la fel de departe ca 
senzorii din uzina spitalului ; el tinde să nu poată juca decît rolul de 
santinelă, capabil uneori chiar să dea alarma greşit sau să nu avertizeze 
în privinţa unei afecţiuni ascunse, ce avansează. Doar «cetatea medicală» 
- cu echipe şi echipamente grele - poate asigura şi îşi poate asuma 
bătălia pentru vindecare/ 16 Omul continuă să apară ca un fel de apendice 
impalpabil al propriului corp. Realitate şi mai spectrală decît imaginile 
proiectate pe ecran. Confruntare uimitoare cu ceva străin şi neliniştitor 
( Umheimliche ): i se arată bolnavului clişeele bolii sale, iar el vede o 
parte din el însuşi în oglinda deformatoare a imagisticii medicale : ar 
trebui să se recunoască acolo, e gata s-o facă, dar totuşi se ştie altceva 
decît această combinaţie de came şi oase sau acest amestec de celule 
care i se prezintă ca aparţinîndu-i. Iureş de insolit şi de familiar ; de 
familiar incognoscibil şi de insolit inevitabil de prezent 6 7 . 


Epurarea de imaginarul interior 

De la tratatele de anatomie la radiografii, de la scintigrafie la 
tomografia computerizată, de la tennografie la ecografie sau la imagistica 
prin RMN, un imaginar al transparenţei expune corpul uman unui număr 
de tipuri de vizibilitate, îl dezvăluie, pe rînd, în exacerbarea unei exfolieri 
macabre. Dorinţa medicinei de a şti se bazează pe o dorinţă de a vedea : 
a străbate interiorul nevăzut al corpului, a-i înregistra imaginile, a nu lăsa 
nimic în umbră (adică inaccesibil privirii), nici a adăuga realului un 
supliment datorat doar fanteziilor şi inconştientului clinicianului. De la 
omul disecat al lui Vesalius la tehnicile noi ale imagisticii medicale, tratarea 


6 Franţois Dagognet, Laphilosophie de l ’image, Paris, Vrin, 1986, p. 135. 

7 „Radiografii şi iarăşi radiografii. Imaginea suferindă şi agitată a bietelor mele 
viscere, expusă impudic la lumina zilei. Discuţii şi interpretări pe tema celei mai 
mici mişcări a lor. Şi nimeni nu poate înţelege durerea, disperarea şi ruşinea ce 
mă cuprind, văzîndu-mă astfel redus la o foaie de celuloid“, Miguel Torga, En 
franchise interieure. Pages de Journal 1933-1977 , Paris, Aubier-Montaigne 
(trad. din portug.), 1982, p. 89. 

reprezentării corpului urmează*calea unei epurări de imaginar chiar în 
cadrul imaginii. înlăturarea straturilor fantasmatice ce alterau conţinutul 
ştiinţific creşte de-a lungul timpului. Proiectarea inconştientă a imaginii 
era facilitată pînă în secolul al XlX-lea de necesitatea unei reproduceri 
artistice a schemelor în tratatele de anatomie sau de clinică. Posibilitatea 
utilizării clişeului fotografic închide ecluza prin care trecea acest surplus 
de sens. în 1868 apare în Franţa Atlas cliniquephotogrciphique des 
maladies de la peau de A. Hardy şi A. Montmeja, prima lucrare ce se 
lipseşte de munca artistului în redarea imaginilor. 

In 1895, Roentgen repetă în laborator experienţele lui Crookes 
privind razele catodice. Se confruntă cu fluorescenţa neaşteptată a unei 
foi de carton acoperite cu un produs chimic, ce se află acolo din întîmplare. 
Roentgen, printr-un concurs de împrejurări, pune în evidenţă o fonnă 
de energie radiantă, invizibilă pentru privirea omului, a cărei proprietate 
este de a traversa obiecte opace razelor de lumină. Introducîndu-şi mîna 
între fascicul şi foia luminată, Roentgen îşi poate distinge cu ochiul liber 
osatura degetelor. Descoperă astfel razele X, o sursă de energie 
susceptibilă să treacă dincolo de piele, pentru a lumina conţinutul ascuns 
al corpului. Roentgen mai descoperă şi că radiaţia provoacă reacţii 
chimice, cum ar fi reducerea bromurii de argint de pe o placă fotografică 
închisă într-o casetă etanşă la lumină. El reuşeşte să fotografieze diverse 
obiecte, stabilind principiul radiografiei. Aplicat pe organismul omului, 
clişeul face să se vadă în afara corpului unna razelor X, mai mult sau mai 
puţin absorbite de ţesuturi, în funcţie de proprietăţile lor fiziologice. 
Luminozitatea este proporţională cu absorbţia razelor X. Un joc de 
lumini şi umbre desenează pe clişeu imaginea organelor. Nici un supliment 
de imaginar în clarobscurul acestei scrieri. Conţinutul imaginii este, de 
acum, o transpunere tehnică ce nu tolerează nici o fantezie în redarea 
sa. In schimb, aprecierea diagnosticului rămîne dependentă de ochiul 
medicului. Solide cunoştinţe de anatomie şi o bună experienţă a plăcilor 
radiografice se impun în interpretarea clişeelor abstracte, unde corpul 
se reduce la o hieroglifa de lumină. 

Pentru prima oară, intrarea în labirintul ţesuturilor umane nu mai 
necesită condiţia morţii omului. Acesta e pus în faţa propriului schelet, 
fără a renunţa la trup. Imagineajupuitului lui Vesalius, contemplînd gînditor 

un craniu abandonat pe care-1 ţine în mînă, cedează locul pensionarilor 
din Bci'ghoJ 'ă 1 lui Thomas Mann, ce-şi petrec timpul schimbîndu-şi placa 
şi observîndu-şi, la fel de meditativ, „portretul interiori Deja. utilizarea 
simbolică a „radiografiei de către bolnavi depăşeşte de departe utilizarea 
„ştiinţifică^ de către medic. 

Folosirea radioactivităţii (descoperită de Becquerel în 1898) 
îmbunătăţeşte tehnicile radiografiei. Lucrările lui Hevesy demonstrează 
în 1913 posibilitatea de a dezvălui, pe un suport fotografic, traseul de 
fixare, într-un organ, a radiaţiilor emise de o substanţă radioactivă. Spre 
sfîrşitul anilor ’30, apare scintigrafia, datorită posibilităţii de a proiecta 
trasori radioactivi în organism, pentru a pune în evidenţă diferenţele de 
concentraţie în raze gama (asemănătoare razelor X) şi, astfel, de a unnări 
vizual procesele metabolice. Graţie trasorilor ingeraţi de pacient sau 
injectaţi în corp, devine posibil să se arunce o privire asupra funcţiilor 
fiziologice inaccesibile examenului radiologie. Captarea oculară a 
invizibilului se extinde chiar în interiorul organelor, sînt deschise ferestre 
interne în pereţii inaccesibili ai trupului. 

Au urmat alte tehnici de lărgire a acestor deschideri, pentru a expune 
vederii procesele biologice ascunse în consistenţa cărnii. Din anii ’60, 
panoplia de imagistici medicale şi-a multiplicat influenţele şi şi-a 
perfecţionat instrumentele de investigaţie datorită sprijinului fizicii şi 
informaticii 8 . S-au putut realiza imagini electronice susceptibile de a fi 
digitalizate şi înregistrate în calculatoare. Scăderea rapidă a costului de 
fabricaţie a acestora a permis o utilizare generalizată a unor asemenea 
noi tehnici în instituţia medicală. Corpul, în zilele noastre, este virtual 
saturat de priviri prin aparate şi de priviri analitice. Orice proces organic 
e susceptibil de urmărire vizuală analogică sau numerică. Numeroase 
-grafii, într-o supralicitare a eficienţei, participă la vizualizarea corpului. 
Spaţiul interior al omului este la fel de supraexpus ca şi spaţiul său social. 

Să precizăm cîteva imagini. Utilizarea detectoarelor de strălucire 
electronică a sporit eficienţa radiografiei, facînd posibilă observarea 
dinamică a unui organ sau a unei regiuni a corpului. De această dată, 


s Din transparenţă în transparenţă, corpul devine teatru biologic, luminat de mii 
de proiectoare. 

durata intră în imagine. Se poate urmări în timp real. pe un ecran de 
televizor, după prelucrarea prin calculator, drumul unei sonde sau al 
unui produs de contrast în labirintul ţesuturilor. Fiziologia organului este 
vizual accesibilă. Digitalizarea imaginilor permite, după voie, să li se 
amelioreze contrastul, să se trieze informaţiile. Altă metodă, tomografia, 
obţine imagini în secţiune ale unui organ dat, pornind de la o moleculă 
marcată sau de la un radioelement introdus din exterior în organism. 
Reconstrucţia rapidă a secţiunilor se face prin intermediul calculatorului, 
pornind de la o serie de proiecţii sub diverse incidenţe. Informaţiile 
anatomice furnizate de tomografie sînt mai precise decît cele ale 
radiografiei. Imaginea contrast, apărută din diferenţele de absorbţie a 
razelor X de către ţesuturi, permite să se distingă între ele ţesuturile moi. 
Ea marchează, de exemplu, în mod diferit, materia albă şi materia cenuşie 
a encefalului. Calculatorul reconstituie, după voie, pornind de la planuri 
transversale, secţiunile frontale sau sagitale. Tomografele cu arie mare 
pot realiza chiar secţiuni ale întregului corp, favorizînd o cercetare, în 
vederea stabilirii diagnosticului, la nivel toracic şi abdominal. Tomografia 
prin emisie înregistrează o serie de secţiuni simultane ale aceluiaşi organ, 
spre deosebire de tomograful prin transmisie, care le fixează pe rînd. 
Aceste metode de vizualizare utilizează, totuşi, trasori ionizanţi, străini 
chimiei organice, supunînd subiectul unei doze de iradiere apreciabile 
(de patru sau cinci ori mai mare decît cea a radiografiei) 9 . în schimb, în 
tomografia prin pozitroni, altă variantă, trasorii sînt deja prezenţi în 
structura biochimică a omului. Metabolismul moleculelor marcate şi 
asimilate de pacient nu se deosebeşte de cel al moleculelor organice. 
Acest tip de imagistică permite, de exemplu, reprezentarea activităţii 
cerebrale cu o mare precizie. O altă metodă, ecografia, nu se serveşte 
de radiaţiile ionizante susceptibile, în doze mari şi în funcţie de rezistenţa 
subiectului, să producă leziuni la nivelul ţesuturilor. Ea se bazează pe 
proiecţia, la nivelul unei zone corporale, de unde ultrasonice, provenind 


9 Trebuie subliniate, în această privinţă, efectele biologice virtuale ale radiaţiilor 
ionizante (raze X şi raze gama). Sînt efecte fără prag : există o probabilitate 
nenulă ca iradierea să producă efecte mutagene sau cancerigene la pacient. In 
plus, efectele iradierii sînt cumulative. Dimpotrivă, în RMN şi în ecografie există 
un prag ce permite inocuitatea examenului. 

dintr-un cuarţ piezoclectric. In funcţie de impactul asupra membranelor, 
se calculează distanţele parcurse şi se transcodifică pe un ecran de 
televizor. Pe baza acestei traduceri, se poate observa un organ în mişcare. 
Termografia înregistrează diferenţele de temperatură de la o regiune la 
alta a corpului. Ştiind că emiterea de căldură e stabilă şi proprie fiecărei 
zone, ea stabileşte o haită organică, pe baza temperaturii de la suprafaţa 
pielii. Valorile termice sînt analizate sub culori diferite, care infonnează 
asupra diferenţelor ce caracterizează vascularizarea unei zone date. 
Orice anomalie e vizualizată şi, oarecum, colorată, întrucît dă ocazia 
unei semnalizări cromatice imediat reperabile. Ultima apărută, imagistica 
prin RMN (rezonanţă magnetică nucleară), înregistrează distribuirea apei 
în ţesuturi, supunînd pacientul unui cîmp magnetic şi analizînd semnalele 
emise de corp, ca răspuns. Se fac aici hărţi ale conţinutului de apă al 
diferitelor organe, ştiind că şi valoarea aceasta este specifică fiecăruia. 
Prelucrarea prin calculator face de îndată posibilă detectarea tulburărilor 
de funcţionare. 

Nu este vorba decît de o trecere în revistă sumară, intenţia noastră 
nu vizează o abordare comparată a imagisticilor contemporane, ci doar 
o reflecţie asupra imaginarului transparenţei care controlează 
supralicitarea neobosită a tehnicilor de vizualizare. Fascicule de lumină 
traversează corpul; calculatoarele transpun totul pe ecran ; fiziologia 
organelor se metamorfozează în cifre ; în examinarea unei funcţii, se 
triază informaţiile după utilitatea lor; diagnosticul medicului se bazează 
mai mult pe criterii cantitative decît pe o apreciere personală. Aspectul 
tehnic al medicinei clasice e dus la culme. 

Pornind de la ruptura epistemologică produsă prin Fabrica , se asistă 
la o alunecare progresivă, dar extrem de lentă, de la imaginea-simbol la 
imaginea-semn 10 . Treptat, imaginea se epurează, tot mai mult adusă la 

10 înţelegem aici prin simbol o reprezentare ce atinge obiectul fără a-1 reduce la 
concreteţea sa, o reprezentare fondată pe un supliment de sens, adică „epifania 
unui mister“ (cf. Gilbert Durând, L ’imagination simbolique , Paris, PUF, 1964, 
p. 9 [ed. rom. : Gilbert Durând, Aventurile imaginii. Imaginaţia simbolică. 
Imaginarul , trad. Muguraş Constantinescu şi Anişoara Bobocea, Bucureşti, 
Editura Nemira, 1999, p. 18]). Semnul care trimite la o realitate identificabilă, 
prezenţă redată în concreteţea sa, reprezentare funcţională care urmăreşte 
redarea pur şi simplu. 

concret şi tot mai pătrunzătoare în înţelegerea coipului. Se trece de la 
evocare la demonstraţie, de la aluziv la imperativ, prin grija unui control 
riguros al transpunerii obiectului, căreia nu trebuie să i se adauge nici un 
supliment de sens străin naturii sale intrinseci. Orice imagine, spunea 
Bachelard, trebuie să fie în curs de reducere. „Imaginile, ca şi limbile 
pregătite de Esop, sînt, pe rînd, bune şi rele, indispensabile şi dăunătoare, 
trebuie să ştii să te foloseşti de ele cu măsură, cînd sînt bune, şi să te 
debarasezi de ele de îndată ce devin inutile/ 411 Ştiinţa îşi urmează drumul, 
ce nu este cel al vieţii obişnuite, imaginile la care aspiră cea de-a doua 
sînt strict controlate de prima, printr-un fel de „psihanaliză obiectivă 44 . în 
cîteva secole, imaginile sînt, puţin cîte puţin, epurate de orice urmă de 
simbol . Reproducerea tehnică micşorînd tot mai mult zona infimă unde 
fantezia cercetătorului se putea desfăşura. Imagistica medicală e astăzi 
independentă, în ceea ce redă ea, de tehnicianul care o controlează. 
Semnele utilizate sînt universale. Imaginarul interior al imaginii a fost 
înlăturat. In această privinţă, imaginile multiple din modernitate, a forîiori 
cele provenind din demersul ştiinţific, nu sînt solidare cu o dezvoltare a 
imaginarului,de parcă cele două căi ar fi hotărît divergente. După 
revocarea al cărei obiecteste în secolul al XVII-lea, mai ales sub pana 
lui Descartes, imaginaţia nu a mai intervenit în cercetarea ştiinţifică şi 
filosofică decît în urma unei inadvertenţe a cercetătorului. Imaginarul ca 
o cale de cunoaştere, în ciuda efortului suprarealiştilor, nu şi-a regăsit 
niciodată vitalitatea, nici nu şi-a ţinut promisiunile făcute. Iar imagistica 


11 Gaston Bachelard, L ’activite raţionaliste de la physique contemporaine. 
Paris, UGE, „10-18“, 195 l,p. 94. 

12 Michel Foucault a studiat în detaliu mutaţia privirii medicale : „la începutul 
secolului al XlX-lea medicii au descris ceea ce, secole întregi, rămăsese dincolo 
de pragul vizibilului şi al enunţabilului ; dar aceasta nu pentru că ei s-ar fi 
reapucat să perceapă după ce-au speculat îndelung, sau să asculte mai bine 
raţiunea decît imaginaţia ; ci datorită faptului că raportarea vizibilului la invizibil, 
necesară oricărei cunoaşteri concrete, şi-a schimbat structura şi a făcut să-i 
apară privirii şi limbajului ceea ce era dincolo şi în afara domeniului lor“, Michel 
Foucault, Naissance de la clinique , Paris, PUF, 1963, p. VIII [ed. rom. : Michel 
Foucault, Naşterea clinicii , trad. Diana Dănişor, Bucureşti, Editura Ştiinţifică, 
1998, p. 8]. 

medicală de vîrfducc la culme exigenţa semnului, scurtcircuitînd, puţin 
cîte puţin, rolul omului în înregistrarea imaginii. Rigoarea cunoaşterii 
ştiinţifice ţine tocmai de această exigenţă. In interpretarea informaţiilor 
ce-o compun, lucrurile stau, evident, altfel. 

Procedura ştiinţifică vizează deci eradicarea imaginarului interior. Ha 
caută cu grijă cea mai mare obiectivitate. Prin acest refuz al distanţei, 
specific unei epoci, se lasă descifrat un regim al imaginii ce ţine de efectul- 
semn, ce aderă la real adică, îl multiplică, vizează ocultarea oricărei 
posibilităţi a imaginarului. Imagistica medicală se vrea astăzi un fel de 
„gîndirede-a gata" şi „utilizare de-a gata". în serviciul diagnosticului sau 
al cercetării, ea apare ca un prealabil al acţiunii. Organizează realul în 
vederea unor proceduri raţionale. îl converteşte după coduri susceptibile 
să ofere ocazia unor operaţii asupra lui. Condiţionarea operată de ea se 
bazează pe parametri ce clarifică acţiunea medicului şaua cercetătorului. 
Imaginea ştiinţifică se concepe ca infonnaţie pură, privată de orice rezervă 
metaforică, de orice „imagine ascunsă" 13 . Trecerea de la corp la imagine, 
de la came la ecranul terminalului se vrea transpunere fără distanţă, fără 
supliment. Iar dacă reproducerea se oferă sub o formă diferită de model, 
înseamnă că e vorba de un real debarasat de zgura ce-i îngreunează 
analiza. Printr-un fel de versiune laicizată a gnosticismului, imaginea 
medicală produsă de tehnicile de vîrf constituie locul unde lumea se 
curăţă de impurităţi, spre a se oferi sub o fomiă transmutată sub auspiciile 
unui adevăr adus, în sfîrşit, la lumină 14 , ea răstoarnă lumea trăită şi intimă, 


13 „Conceptul ştiinţific funcţionează cu atît mai bine cu cît e lipsit de orice ima¬ 
gine ascunsă“, Gaston Bachelard, Poetique de la reverie , Paris, PUF, 1960, 
p. 46. 

14 Ca în tradiţiile gnostice, corpul moşteneşte toate anatemele ce stigmatizează 
materia, lume oarbă şi imperfectă, care-şi poate găsi salvarea şi demnitatea 
graţie bunului demiurg născut din alianţa ştiinţei şi a tehnicii. Preocuparea de 
a aborda datele biologice de cît mai aproape, de a suprima orice distanţă se 
traduce în abundenţa de aparate de imagistică sau în „premierele 44 chirurgicale 
sau biotehnologice. Noţiunile de „maşini ale corpului 44 sau de „mecanism cor¬ 
poral 44 etc. abia dacă se află sub egida unei metafore, ele sînt analogii tot mai 
corecte. Natura imperfectă a corpului, pe măsură ce e pătrunsă de dispozitive 
tehnologice, cere tot mai mult numele de maşină corporală, de parcă s-ar cîştiga 
de fiecare dată tot mai multă fiabilitate. 


203 



DAVID LE BRETON 


în sfera iluziei, în lumea Ideilor, adică lumea recompusă prin alianţa ştiinţei 
şi a tehnicii devenind atunci singura adevărată. Cu imaginile de sinteză 
ce se prezintă tară model, adică fără referent necesar dincolo de ea, 
ştiinţa se debarasează, într-un anumit fel, de lume, simulînd-o după 
parametrii proprii, controlîndu-i astfel toţi constituenţii. 

Noile imagistici îşi iau impulsul originar dintr-un demers 
neoplatonician, oferindu-se ca nişte căi privilegiate de acces la real. 
Desigur, ele contrazic aparent reticenţele lui Platon, facînd din imagine 
vectorul inventarului datelor lumii. Dar imaginea cunoscută de Platon 
sau chiar cea din vremea lui Descartes, cea care le întreţinea neîncrederea 
respectivă, e astăzi foarte departe. Modernitatea a inventat altele, cu 
regimuri diferite. Respingerea imaginii din motive epistemologice nu mai 
rezistă azi. Imagisticile actuale ale corpului urmăresc imperfecţiunea lumii, 
pentru a instala transparenţa şi coerenţa, pe care ochiul practicianului o 
rafinează apoi în cunoaştere şi în operaţie concretă. Paradox al unei 
priviri fără distanţă, deci fără pierdere a informaţiilor vizate şi fără invazie 
de fantezii străine căutării. Imagine ca o lamelă secţionată din lume, o 
transpunere mai corectă decît realul a cărui copie este. Real purificat, 
extras din ganga ce-1 întuneca 15 . 


Imaginarul exterior 

Orice imagine, chiar cea mai aseptizată, cea mai riguros aservită 
semnului, suscită în om o dorinţă de imaginar. Ca şi cum lipsa sensului 
nu ar putea decît să ducă la riposta reveriei, la fel cum pereţii din oraşele 
funcţionale au nevoie de graffiti. Chiar ruptă de orice „imagine ascunsă“, 
lipsită de consistenţă, redusă la informaţia pură, imaginea favorizează 
deruta, incită la deviere. Fiind vorba de corp şi de imaginile sale, un 


15 Se impune aici o comparaţie, ironică, fără îndoială. Să amintim definiţa dată de 
Claude Levi-Strauss mitului: „o modalitate a discursului în care valoarea formulei 
traduttore, traditore tinde practic spre zero“, în Anîhropologie structurale , 
Paris, Pion, 1958, p. 232 [ed.rom.: Claude Levi-Strauss, Antropologia structurala, 
trad. J. Pecher, Bucureşti, Editura Politică, 1978, p. 251]. 

simbol evident apare în schelet, lîgură aseptizată a anatomiei, suport al 
unor informaţii ce edifică asupra constituţiei omului, ca şi figură arhetipală 
a coşmarurilor sau a terorii. Acelaşi lucru pentru jupuit, clişeele razelor 
X sau imaginile contemporane ale termografiei sau arteriografiei, de 
exemplu. Imagini cu interfaţă de ştiinţific şi de tenebros. Atunci cînd 
Hans Castorp îşi vede pentru prima oară corpul prin „fotoanatomie 14 , el 
simte şocul omului viu ce se descoperă sub trăsături le unui mort: „Privi 
în propriul săumormînt. Această viziune a viitoarei descompuneri îi apăru 
prefigurată prin forţa luminii, acoperită de carnea în care trăia, 
preschimbată, desfiinţată, nimicită într-o negură ireală, iar în mijlocul ei 
dăinuia scheletul migălit cu grijă şi mîna dreaptă.. .“ 16 . Imaginile golite 
de imaginar în interior pot suscita la cei ce le percep mişcările fantasmatice 
cele mai surprinzătoare. Imaginarul care a părăsit interiorul imaginii renaşte 
în forţă în afară, prin folosirea sa de către privitor. Sînt, totuşi, aceleaşi 
conţinuturi, dar într-un context diferit. Şi ecografia este un bogat 
observator de vis, suscitat de o imagine ce nu semnifică, totuşi, sensibilul 
decît de foarte departe şi în mod foarte abstract, printr-un aparat 
electronic şi necesara mediere a ecografistului pentru clarificarea 
conţinutului său. 

In filmul lui Bemard Martino 17 , o femeie îşi descoperă cu emoţie 
bebeluşul la ecografie ; îl poate simţi cu mîna, cu cenestezia, dar această 
cunoaştere intimă şi corporală rămîne, la început, fără efect. Ii trebuie 
şocul imaginii, recompunerea totuşi abstractă a fătului pe ecranul de 
televizor, trebuie licărirea inimii copilului transcodificată (deci nu inima 
vie a copilului, ci semnul ei) pentru ca emoţia să izbucnească în ea şi să 
se simtă, pentru prima oară, mamă. Tulburarea imaginarului este atunci 
atît de mare, îneît ea spune plîngînd că „acum nu-şi mai aparţine 44 . Nu 
este o intuiţie corporală, bazată pe o reverie intimă, care o asigură de 
prezenţa în ea a copilului, ci medierea ecranului ecografiilui. Imaginea 
mentală nu a acţionat de la sine, acestei femei îi trebuia o dovadă tangibilă 


16 Thomas Mann, La montagne magique , trad. din germ de M. Betz, Paris, 
Fayard, 1961, p. 243 [ed. rom. : Thomas Mann, Muntele vrăjit, trad. Petru 
Manoliu, Bucureşti, Editura Rao, 1999, p. 242]. 

17 Bernard Martino, Le bebe est une personne, TF1. 

pe care doar tehnica i-o putea oferi şi nu propriul corp, ca şi cum 
vizualizarea ultrasonică era proteza unui imaginar şi a unei senzonalitâţi 
o clipa slăbite. Se percepe. în acest exemplu, că imaginea mentală vine 
după ecografie, de parcă i-ar aştepta autorizarea. De fapt, caracterul 
de semn pur al imaginii e înălţat la rang de simbol prin imaginarul femeii 
(maiales cu utilizarea cuvîntului „inimă" pentru a desemna punctul pîlpîitor 
de pe ecran). încărcătura simbolică a cuvîntului iradiază atunci cu 
afectivitatea sa imaginea abstractă depe ecran. Se poate spune chiar că 
semnul, apropriat de actor, se transformă în simbol. Are loc o dublă 
metamorfoză: în momentul contactului, imaginea schimbă femeia, în timp 
ce femeia schimbă imaginea. Sărăcia imaginară de o parte şi de alta a 
obiectului dispare atunci în bătaia vîntului reveriei. Omul nu reacţionează 
niciodată la obiectivitatea lucrurilor, ci semnificaţia pe care el le-o atribuie 
îi detennină comportamentul. 

Metafora imaginii este ca strivită de grija pentru ştiinţificitate, care 
necesită cea mai mare simplitate, dar contactul cu conştiinţa actorului o 
eliberează pe aceasta de o asemenea constrîngere. Simbolul îşi reia 
ascendentul asupra semnului, însă numai în acest univers impalpabil şi 
intim al conştiinţei. Aici se repetă distanţa, secretul, inexprimabilul. De 
aici, nici o revenire posibilă. Sub privirea naivă a actorului, imaginea cea 
mai controlată în mod ştiinţific cade pradă visului. 

Acest supliment adus de imaginar, această deplasare ce transferă 
pe ecran, graţie calculatorului, realitatea copilului care se va naşte, această 
confuzie între obiect şi simulacrul său, sînt spectaculos desemnate prin 
faptul că majoritatea cuplurilor ce vin la examenul ecografic se întorc 
acasă cu o fotografie a acestei imagini. Poate prima care va intra în 
albumul copilului. 

în plan clinic, radiografia sau confruntarea cu una din metodele de 
imagistică medicală poate oferi bolnavului dovada inocuităţii suferinţei 
sale, poate dezamorsa angoasa, chiar fixaţia ipohondră favorizată de 
simptom. Pus în faţa unui clişeu lipsit de semnificaţie, în ochii săi, dar 
ghidat de cuvîntul medicului, pacientul îşi calmează temerile şi îşi stabileşte 
suferinţa la proporţiile sale reale. Imaginea are atunci o funcţie de calmare, 
este o contraimagine (obiect contrafobic, spune psihanaliza). Aceasta 
este funcţionarea sa cea mai obişnuită. 

Dar, uneori, clişeul interiorului devenit vizibil al corpului arată 
medicului că bolnavul său „nu are nimic", contrar afirmaţiilor acestuia 
din urmă, care se plînge de suferinţe diverse. Atunci, opoziţia dintre 
boala medicului şi cea a bolnavului este clară. Dovada obiectivă a 
afecţiunii nefiind furnizată (prin imagistică medicală), suferinţa e pusă pe 
seama fanteziei maladive a pacientului. E un bolnav închipuit. Se cunoaşte, 
în acest sens, numărul mare de bolnavi care se plîng de suferinţe imposibil 
de diagnosticat de către medicină. Boli numite „funcţionale 44 , sinistroze 
etc. 

Dar pacientul, spre deosebire de medic, poate fi susţinut în 
sentimentul bolii sale, examinîndun clişeu ale cărui coduri de interpretare 
nu le deţine şi pe care îl înţelege doar cu ajutorul fanteziei, în căutarea 
confirmării vizibile a suferinţei sale. Descifrarea clişeului dă atunci ocazia 
unor viziuni radical diferite. Imaginarul pacientului vine în ajutorul 
suferinţelorsale,confinnîndpeclişeumaterialitatea acestora. Medicul, 
pe baza altui imaginar, cel al ştiinţei, vede în normalitatea clişeului semnul 
de sănătate al pacientului. De atunci, el poate recunoaşte suferinţa, 
încercînd să o aprecieze cu alte mijloace de diagnostic, între care 
vorbirea, ascultarea, sau poate să nu o ia în serios. In acest ultim caz, se 
întîmplă frecvent ca pacientul, cu pachetul de radiografii sub braţ, să 
bată la alte uşi, pînă cînd un alt medic îi înţelege suferinţa. 

Divergenţă de imaginar şi de conştiinţă, bazată pe două coduri de 
lectură. în acest sens, radiografia sau alt tip de imagistică poate funcţiona 
în maniera unui test proiectiv. Cînd este perceput de pacient, clişeul bolii 
sale se oferă asemenea unei planşe de Rorschach. 

Se poate lua, din Muntele vrăjit al lui Thomas Mann, un alt exemplu 
de însufleţire imaginară a unei reprezentări, totuşi aparent neutră, ştiinţific 
lipsită de orice înfloritură şi chiar de orice umanitate. Hans Castorp 
trăieşte într-o tulburare profundă prima sa experienţă privind radiografia. 
Behrens, medicul-şef al sanatoriului din Davos-Platz, a introdus, fără 
îndoială, el însuşi demta imaginară, vorbind neglijent despre portretul 
„interior 44 ce va trebui să-l facă tînămlui inginer. Aşteptarea acestuia în 
sala afectată radiografiilor evocă tensiunea unei experienţe religioase, în 
care încălcarea limitelor corpului echivalează cu o dezgolire a fiinţei. 
Hans Castorp e emoţionat, puţin înfrigurat. „Pînă acum niciodată şi în 

nici un fel nu i sc cercetase asilel viaţa lăuntrică a organismului." (p. 
234 ; ed. rom. p. 233) Behrens se simte bine răspîndind ambiguitate în 
legătură cu clişeele pe care le va face : „Imediat o să vă vedem în 
transparenţă... Oare dumitale, Castorp, ţi-e frică să-ţi deschizi forul 
interior?" E aproape un limbaj mistic utilizat atunci cînd vorbeşte de 
„fotoanatomie". Şi examenul însuşi e marcat de un aspect solemn, 
cvasiliturgic, căruia interpretarea ulterioară a clişeului nu-i este cu nimic 
inferioară (p. 240 ; ed. rom. p. 238). 

Această analogie, ce dă înţelegerii interiorului corpului semnificaţia 
unei înţelegeri a fiinţei, este accentuată de atitudineaclinică a lui Behrens, 
care deduce din starea organelor tînărului diverse episoade din copilăria 
sa, asemenea unui vizionar. Mai mult, clişeul radiografie funcţionează, 
de la un capăt la altul al romanului, ca un lucru mai intim şi mai important 
decîtun portret. Există, mai întîi, „pinacoteca particulară 44 a lui Behrens, 
o aliniere de plăci reprezentînd fragmente de membre ale diverşilor 
bolnavi. Chipurile pictate în culori par desuete faţă de pictura de lumină 
a portretului „interior 44 . Chipul îşi pierde eminenţa ontologică, încetează să 
fie sursa cea mai intimă a identităţii omului. El nu e niciodată, într-adevăr, 
decît regalitatea unei lumi a aparenţelor organice. Niciodată nu atinge 
profunzimea şi intimitatea acestui chip interior la care oferă acces 
radiografia. Iar Behrens, vesel, ia aerul unui fotograf profesionist, atunci 
cînd îi cere lui Hans Castorp : „Un zîmbet, te rog k4 , înainte de a pune în 
mişcare dispozitivul tehnic. Acesta aşază cu grijă ca într-un portofel 
mica placă de sticlă, încadrată cu o bandă de hîrtie neagră, „ca pe un 
act de identitate, cum s-ar spune 44 (p. 267 ; ed. rom. p. 268). 

Superioritatea imaginii interioare a corpului faţă de chip e bine marcată 
în cererea adresată de Castorp Clavdiei Chauchat, pe care o iubeşte : 
„ Moi,j 'ai vu ton portrait exterieur, j 'aimerais beaucoup mieux ton 
portrait interieur“. Clavdia îi îndeplineşte dorinţa. Acest portret fără 
chip c e „îi dezvăluia osatura plăpîndă a bustului, conturat de transparenţa 
spectrală a formelor carnale, îi dezvăluia organele din cavitatea toracică 44 . 
Plăcutei de sticlă Hans îi închină un cult în absenta Clavdiei, reîntoarsă 
temporar în ţara ei natală. „De cîte ori nu contemplase portretul şi nu-1 
apăsase pe buze. 44 (p. 381 ; ed. rom. p. 383) 

Se vede erotizarea al cărei obiect sînt clişeele. Astfel, gelozia lui 
Hans e exacerbată cînd şi-o imaginează pe Clavdia la discreţia aparatelor 

mdiogralîce ale lui Behrcns. Acesta i-a făcut recent portretul : ..îi 
reproducea aspectul exterior pe pînzâ. cu culori de ulei*\ Hans acceptă 
asta, „dar. acum, în penumbră, dirija asupra ci razele luminoase ce-i 
descopereau interiorul corpului*’. Behrcns însuşi pare a împărtăşi acest 
imaginar. Comentîndîntr-o zi portretul Clavdiei, îi spune nu fără răutate 
lui Hans, mirat de calitatea redării pielii pe pînză, că profesiunea sa îi 
asigură „un mic bagaj de cunoştinţe asupra celor ce se află dedesubt 44 
(p. 286 ; ed. rom. p.,287) 18 . 

Imaginarul transparenţei, care aduce fantoma sufletului în imaginea 
spectrală a corpului, nu cedează astăzi ; îl regăsim chiar şi la un 
epistemolog avizat ca Francois Dagognet. Acesta visează la o ştiinţă 
cvasiabsolută, susceptibilă să deducă din observarea proceselor 
metabolice (direct) evoluţia gîndirii unui pacient. Iată imaginaţia viitorului 
în ochii medicului şi ai filosofului: „De ce nu, mîine, radiografia sufletelor 
şi a tulburărilor lor? Se poate diagnostica minciuna sau viclenia sau 
neautenticitatea. într-adevăr, pentru a înşela, trebuie acţionată o 
energie sau un dispozitiv ce refulează adevărul sau îl controlează, îl 
supraveghează suficient pentru a nu trece obstacolul şi deci a nu se 
revela. Dar această complicaţie psihocerebrală ce bipolarizează 
activitatea centrală determină un consum energetic cvasicelular. Va 
putea fi descoperit. Aşa cum tomografiil arată creierul care funcţionează 
sau pe cel care dormitează, se va putea distinge în curînd creierul ce 
răspunde prin automatism de cel ce gîndeşte sau îşi complexifică 
conduitele ideative 4419 . Omul de ştiinţă care caută „imaginile ascunse 44 
urmăreşte vînatul mărunt şi nu vede animalele mari ce-i trec pe sub 
ochi. 


18 Anunţarea descoperirii razelor X declanşează îndată un val de fantezii, care 
ilustrează acest imaginar al transparenţei, suplimentul pus în mişcare de 
dispozitivul radiografie. Astfel, un ziar din New York anunţă că razele X sînt 
utilizate pentru a expedia schemele anatomice direct în creierul studenţilor. 
„Fotografie a sufletului 44 , clamează un savant din epocă, afirmînd că a realizat 
sute de plăci de acest fel. Cîteva mostre în Lucy Frank Squire, Prindpes de 
radiologie , Paris, Maloine (trad. din engl.), 1979, pp. 359-360. 

19 Franţois Dagognet, L ’image au regard de l' epistemologii e, în Prospective et 
sânte, op. cit., p 9. 

A şti şi a vedea 

Exista un mit fondator în utilizarea riguroasă a imagisticii medicale. 
Un mit în sensul sorelian al termenului, adică o imagine-forţă ce 
cristalizează o energie epistemologică şi tehnică. Există o identificare 
între a şti şi a vedea, de parcă adevărul ultim al corpului nu avea să fie 
atins decît cu ultima moleculă urmărită de cameră. Ideea că o medicină 
absolută se profilează în spatele perfonnanţei aparatelor de vizualizare, 
favorizînd o cunoaştere extremă a proceselor organice şi un diagnostic 
fără cusur. Dar supralicitarea tehnicilor nu determină neapărat o creştere 
a eficienţei în tratarea bolnavilor. Invers chiar, medicina modernă este în 
criză. Criză interioară, provenind din îndoiala multor practicieni care se 
tem ca această „cursă a înarmărilor 14 să nu se facă în prejudiciul bolnavilor 
şi criză de încredere din partea publicului, care nu-i mai recunoaşte 
experienţa şi se regăseşte tot mai străin de demersul său. Paradoxal, 
tocmai medicina hiperspecializată e contestată astăzi în numele aspectului 
ei iatrogen, al naturii sale „agresive 44 , al pasivităţii în care îşi scufundă 
pacienţii, al problemelor etice pe care le ridică punînd societatea în faţa 
faptului împlinit, al esoterismului ce-1 cultivă şi al rezultatelor adesea 
îndepărtate de speranţele pe care le trezeşte. Recurgerea masivă la tipurile 
de medicină numite „blînde 44 constituie o critică în act venită din partea 
utilizatorilor aflaţi în căutarea unei relaţii mai personalizate cu medicul, 
printr-un refuz al tehnicii şi al medicamentaţiei anonime. In constituirea 
ştiinţei sale, după cum am mai spus, medicina occidentală a pus omul 
între paranteze, pentru a nu se interesa decît de corpul său. Cunoaşterea 
medicală este anatomică şi fiziologică. Ea ocultează subiectul, istoria lui 
personală, relaţia sa intimă cu dorinţa, cu angoasa sau cu moartea, 
neglijează structura relaţională unde se inserează, pentru a nu lua în 
considerare decît „mecanismul corporal 44 . Nu este o ştiinţă asupra omului. 
Considerînd bolnavul ca fiind detaliul unei modificări ce afectează 
esenţialmente organismul şi nu fiinţa omului, medicina modernă rămîne 
fidelă dualismului vesalian. Iar medicina nucleară hipertehnicizată, cu 
aparatele sale de imagistică, duce disocierea la cel mai înalt nivel de 
înstrăinare. 


210 



ANTROPOLOGIA CORPULUI ŞI MODERNITATEA 


Francois Dagognct anunţă sfirşitul unei medicine relaţionale (tocmai 
cea pe care o reclama utilizatorii). LI afirmă că „datorită noi lor tehnologii 
medicale, medicul va trebui să renunţe la rolurile sale arhaice de confident, 
de preot consolator sau chiar de simplu observator atent. Aparatele cu 
imagine triumfa" 20 . Dacă se mulţumeşte cu aceste simple informaţii şi 
consideră cuvintele pacientului neglijabile şi imprecise faţăde ce-i oferă 
imagistica, dacă nu reia ştiinţa ca pe un mijloc, ci ca pe un scop, dacă se 
mulţumeşte să devină decriptorul hiperspecializat al instrumentelor de 
diagnosticare utilizate, medicul se îndepărtează de bolnav, obiectivează 
mai multboala, despărţind-o de aventura singulară şi de parametrii proprii 
pacientului. El nu mai pune în faţă calitatea sa de prezenţă, umanitatea 
sau intuiţiile sale, bazate pe o bună cunoaştere a bolnavului, ci acordă 
puteri tehnicilor care fragmentează corpul şi nu spun nimic despre bolnav. 
Tratarea informaţiilor înlocuieşte tratarea bolnavului, în loc să fie o etapă: 
medicină a organelor şi nu medicină a omului. I se reproşa medicinei că 
este un mecanic al corpului (Auguste Comte spunea, aproape la fel, că 
medicul este veterinarul corpului uman) mai mult decît terapeutica unui 
subiect. De această dată, la ora cînd mecanicii au trecut la diagnosticări 
electronice ale motoarelor de automobile, medicul ţintuit la terminalele 
sale, fascinat de digitalizarea unui organ sau a unei funcţii, riscă să facă 
metafora şi mai corectă. Şi aici poate fi evocat Francois Dagognet în 
sprijinul acestei tentaţii tehnice a medicinei modeme : „Se cunoaşte teza 
pe care o apărăm, atît de mult împărtăşită şi răspîndită : medicina ca 
fruct al tehnicilor picturale, destinată să definească şi să vizualizeze 
tulburarea. Tocmai pentru că încearcă să lumineze, ea nu mai trăieşte 
din umbre, nici din cuvinte, ci din imagini" 21 . Boala, în această poziţie 
extremă (şi imaginară), nu este, în final, mai mult problema bolnavului 
decît a medicului. La ora cînd numeroşi medici îşi pun întrebări privind 
meseria lor şi îşi dau seama de necesitatea unei luări în calcul a datelor 
sociologice şi psihologice ale relaţiei terapeutice, cînd se străduiesc să-şi 
abordeze pacientul în mod mai puţin fragmentar, tentaţia tehnică ce 


20 Francois Dagognet, op. cit., p. 9. 

21 Franţois Dagognet, La philosophie de Vimage, op. cit., p. 114. 

maschează aceste întrebări devine şi mai vie la celălalt pol. Profesiunea 
medicală se află astăzi într -0 fază de căutare, de sinteză, de interogare. 
Tocmai în jurul simbolicului şi al corpului i se stabilesc azi mizele. 

Torni este mai mult decît suma părţilor sale, corpul ce dă chip omului 
şi îi înrădăcinează prezenţa nu este o colecţie de organe. De asemenea, 
omul e ceva mai mult decît corpul său. Noile imagistici, chiar dacă sînt 
utile, măiesc uneori distanţa între medicină şi utilizatori, oferind îngrijitorului 
(eziţi atunci să-l numeşti astfel) mijloacele tehnice ale unei fragmentări 
extreme a organismului. Recurgerea la tehnicile de vîif accentuează distanţa 
între medicul deţinător al unei ştiinţe esoterice, pe care refuză cel mai 
adesea s-o împărtăşească (şi care devine tot mai abstractă pentru profan), 
şi un utilizator deposedat de orice cunoştinţe asupra lui însuşi, prin definiţie 
străin semnificaţiilor proprii, pe care e destinat să nu le înţeleagă. 

S-a vorbit de societate duală pentru a caracteriza vitezele şi mizele 
ce se opun în lumea contemporană, fură ca vreuna să aibă cîştig de 
cauză. Se poate vorbi şi de o medicină duală, orientată în direcţii diverse. 
O medicină mizînd mai mult pe tehnică şi pe raţionalitatea metodelor, 
facînd eventual apel la instrumente sofisticate, atît pentru stabilirea 
diagnosticului, cît şi pentru tratarea bolilor, unde relaţia cu bolnavul e un 
simplu accesoriu. Pe de altă parte, dar privind alt aspect, un peisaj 
diversificat: o medicină aflată mai la înălţimea omului, atentă mai degrabă 
la bolnav decît la boală, străduindu-se să îngrijească omul mai degrabă 
decît organul; evantaiul de tipuri de medicină „blîndă 44 , unde practicianul 
privilegiază în mod egal contactul şi metodele mai puţin „agresive 44 , sînt 
tipuri de medicină verificate, dar care se bazează pe alte logici decît cele 
ale medicinei clasice, şi, în sfîrşit, vindecătorii tradiţionali ce menţin vii 
astăzi străvechi cunoştinţe despre corp, pe care raţionalitatea, mai ales 
cea medicală, nu a reuşit niciodată să le sufoce şi care cîştigă azi o nouă 
vitalitate socială. Pe de o parte, o medicină mizînd pe eficienţa tehnică şi 
raţională, pe de alta, tipuri de medicină care, dincolo de tehnicile puse în 
aplicare, se bazează, în mare măsură, pe eficienţa simbolică 22 . 


22 Vorbim aici mai degrabă de o opoziţie de tendinţă, în măsura în care chiar şi 
medicina cea mai tehnică nu poate oculta în totalitate, în spiritul bolnavului, 
jocul simbolului şi în măsura în care celelalte tipuri de medicină recurg la 
tehnici presupuse a acţiona prin eficienţa lor proprie. 

Imagistica mentală : privirea imaginarului 

Medicina a privat imaginea de orice subiectivitate. Ea s-a exercitat în 
mod raţional mizînd pe eficienţa tehnicilor şi a cunoştinţelor, unde orice 
fantezie e nocivă. Totuşi, prin recurgerea metodică la imagistica mentală, 
bolnavii îşi regăsesc astăzi forţa imaginarului şi îi utilizează resursele pentru 
a regăsi calea vindecării. Şi sînt adesea bolnavi grav afectaţi, uneori în faza 
terminală a unui cancer. Cu ajutorul unui terapeut (sau singur), bolnavul 
vizualizează, în felul său, tulburarea organică ce-i provoacă suferinţa şi îşi 
elaborează, printr-un scenariu inventat de el, evoluţia progresivă către 
vindecare. Uneori, el brodează o tramă imaginativă pornind de la tehnicile 
puse în joc pentru vindecarea sa. Abate de la utilizarea lor generală clişeele 
încredinţate de medic sau imaginile de sinteză văzute de el pe ecran şi care 
îi obiectivează boala, luîndu-le ca sursă a propriei imagistici. Imaginile 
tehnice încetează atunci să fie vederi fragmentate, devenind imagini vii 
(însufleţite) unde bolnavul este prezent ca subiect 23 . 

Corpul visat astfel îşi regăseşte dimensiunea simbolică. El nu mai 
este considerat în sensul materialităţii sale, ci în mişcarea socială şi, 
totodată, intimă a simbolului. Utilizînd această energie, dintr-o rezervă 
ce ţine de partea cea mai insesizabilă a imaginarului omului, pacientul 
mobilizează în el forţele vindecării. Cel mai adesea, imagistica mentală e 
privită ca o metodă adjuvantă, care accentuează efectul tehnicilor 
medicale utilizate în paralel (radioterapii, chimioterapii etc.). Kostoglotov, 
unul din bolnavii din Pavilionul canceroşilor de Soljeniţîn, recurge intens 
la acest procedeu : „Şi, într-adevăr, începu să se facă bine. Se întindea 
cu plăcere sub razele Roentgenului şi, în vremea şedinţelor, le insufla 
anume celulelor tumorii ideeacă vor fi distruse, căausfeclit-o“ 24 . Punerea 


23 Aici facem referire mai ales la Cari Simonton, Stephanie Mattews-Simonton, 
James Craighton, Guerir envers et contre tont , Paris, Epi (trad. din engl.), 
1978 ; vezi şi Anne Ancelin-Schutzenberger, Vonloir guerir, Paris, Toulouse, 
Eres-la-Meridienne, 1985. 

24 Alexandre Soljenitsyne, Le pavilion des cancereux, Paris, Julliard (trad. din 
rusă), 1968, p. 106 [ed. rom. : Aleksandr Soljeniţîn, Pavilionul canceroşilor , 
trad. Maria Dinescu şi Eugen Uricaru, Bucureşti, Editura Albatros, Editura 
Universal Dalsi, 1997, p. 84]. 

în joc a imaginilor mentale ia act de necesitatea ca bolnavul să participe 
activ la procesul propriei vindecări şi să adopte, în faţa suferinţei, o 
atitudine de speranţă inventivă şi nu aşteptarea pasivă a unei vindecări 
venite direct din exterior. Animat de o „voinţă de şansă" (G. Bataille), 
pacientul (tennenul e revelator în privinţa viziunii medicale clasice) dispare, 
devine actor şi învaţă autonomia, regăseşte o creativitate interioară, 
adesea abandonată după copilărie. Tehnicile de vizualizare medicală 
încadrează în obiectivul lor materia corpului şi uită filoanele de simbol 
ce-i dau viaţă, durere, bucurie sau moarte. Ele pretind de la subiect un 
fel de linişte, de absenţă. Se interesează mai puţin de om decît de 
procesele a căror miză este el. Invers, imagistica mentală înscrie subiectul 
în miezul bolii sale, în maniera unei provocări acceptate. Şi impulsionează 
avîntul reprezentărilor imaginarului. Visîndu-şi convalescenţa, cu ochii 
deschişi asupra imaginilor, luptîndu-se înverşunat cu o boală transferată 
nu pe un ecran de terminal, ci în spaţiul fără loc şi fără timp al imaginarului 
propriu, bolnavul redobîndeşte gustul vieţii. El înrădăcinează speranţa 
vindecării apropiate într-o practică zilnică a imagisticii (asociată, pe de 
altă parte, cu relaxarea). Iar omul trăieşte mai puţin natura obiectivă a 
faptelor şi mai mult semnificaţia pe care le-o dă. Dincolo de corpul 
anatomo-fiziologic, bolnavul reface legătura cu calea simbolului, pe care 
se construieşte orice eficienţă atunci cînd e vorba de vindecare. El îşi 
regăseşte unitatea de om. 

Străbătut de o mulţime de tehnici, în ciuda miilor de ochi ce parcurg 
labirintul oferit de el privirii, corpul nu-şi dezvăluie secretul, tot la fel 
cum nu se dezvăluie, în final, nenumăratelor teorii medicale sau psihologice 
care încearcă să-l definească. Prea apropiaţi de el, fără îndoială, ochii 
interiori, alimentaţi de ingeniozitatea tehnică, nu luminează încă decît 
aparenţe, trebuie mers mai departe, trebuie explorate mereu alte ţesuturi. 
Dar firul Ariadnei, care duce în centrul labirintului, dezvăluindu-1, nu 
este oare în altă parte? Mai mult, există oare un fir al Ariadnei? 

CALEA NEÎNCREDERII : CORPUL ŞI 
MODERNITATEA 


Calea neîncrederii 

Două căi aparent divergente traduc concepţiile modernităţii privind 
corpul uman. Pe de o parte, calea neîncrederii şi a eliminării din cauza 
randamentului său informativ redus, a fragilităţii, a greutăţii sale, a lipsei 
sale de rezistenţă. Viziune modernă şi laicizată de ensomatose , corpul 
devine atunci, într-o perspectivă cvasignostică, partea blestemată a 
condiţiei umane, parte pe care tehnica şi ştiinţa se pun de acord în a o 
remodela în mod fericit, a o refasona, „imaterializa“, pentru a elibera 
omul, întrucîtva, de stînjenitoarea sa înrădăcinare în trup. 

Pe de altă parte, dimpotrivă, ca un mod de rezistenţă, salvarea prin 
corp, graţie exaltării simţurilor, modelării aspectului, căutării celei mai 
bune seducţii posibile, obsesiei formei, a stării sale fizice bune, grijii de a 
rămîne tînăr. O înfloritoare piaţă care face din corp obiectul său privilegiat 
s-a dezvoltat în ultimii ani în jurul cosmeticelor, al îngrijirii estetice, al 
sălilor de gimnastică, al curelor de slăbire, al menţinerii formei, al căutării 
unei stări fizice bune sau al dezvoltării de terapii corporale. 

In cele două cazuri, corpul se disociază de omul pe care-1 încarnează 
şi e privit ca un în-sine. El încetează să mai fie sursa identitară inseparabilă 
de omul căruia îi dă viaţă. Se produce un fel de clivaj ontologic, care-i 
opune. In plus, imaginile publicitare ce subliniază imperativul formei, al 
grijii faţă de sine etc. fragmentează adesea, în demonstraţia lor, unitatea 

corpului, Fărîmiţarc ce răspunde. în oglindă, farîmiţării subiectului din 
modernitate şi ilustrează gravitatea rupturii. Indiferent că c vorba de 
coip ca parte blestemată sau ca o cale de salvare substituindu-se sufletului 
într-o societate laicizată, funcţionează aceeaşi distincţie, care pune omul 
în poziţie de exterioritate faţă de propriul corp. Versiunea modernă a 
dualismului opune omul corpului său şi nu, ca altădată, sufletul sau spiritul 
corpului. 

Ne putem întreba dacă nu cumva cultura savantă, de la sfîrşitul 
Renaşterii încoace, e animată de fantasma eliberării de acest dat am- 
bivalent, insesizabil, precar, care e corpul. Fantasmă ce se izbeşte de 
evidenţa că dispariţia corpului o provoacă şi pe cea a omului. Dar 
recurgerea la mecanism pentru a gîndi corpul constituie, în această 
privinţă, un fel de exorcism. Dacă realmente corpul ar fi o maşină, ar 
scăpa de îmbătrînire, de fragilitate şi de moarte. In faţa maşinii, corpul 
uman nu e decît slăbiciune. Dispariţia ritualizată a corpului, pe care o 
cunoaştem astăzi, nu pregăteşte oare pentru o escamotare pur şi simplu 
a prezenţei sale? Dezvoltîndu-se, tehnica şi ştiinţa nu au încetat să respingă 
sfera propriu-zis corporală a condiţiei umane. Dar cum să suprimi corpul 
sau să-l faci mai eficient prin substituirea anumitor elemente ale sale, 
fără a modifica, în acelaşi timp, prezenţa umană? Pînă unde e posibil să 
duci disjuncţia între om şi corpul său? E corpul un membru în plus al 
omului? 

Istoria corpului în cadrul lumii occidentale se scrie încă din Renaştere, 
cu o influenţă crescîndă în domeniul tehnicii şi al ştiinţei, care l-a distins 
de om şi l-a redus la o versiune insolită a mecanismului. Atunci cînd 
dimensiunea simbolică se retrage din corp, nu rămîne din el decît un 
ansamblu de rotiţe, o structură tehnică de funcţii substituibile. Ceea ce 
organizează în acest caz existenţa corpului nu mai este ireductibilitatea 
sensului, ci schimbabilitatea elementelor şi a funcţiilor ce-i asigură ordinea. 

îndepărtat în mod abstract de om asemenea unui obiect, golit de 
caracterul său simbolic, corpul se goleşte şi de dimensiunea axiologică. 
E deposedat şi de haloul său imaginar. Devine învelişul accesoriu al unei 
prezenţe, înveliş al cărui ansamblu de caracteristici intră sub egida 
„comensurabilităţii elementelor şi a determinabilităţii întregului 44 , codai 
condiţiei postmodeme, după părerea lui J.-F. Lyotard. Progresele 

tehnice şi ştiinţifice, cu vidul axiologic pe carc-1 atrag, au tăcut din corpul 
uman o marfa sau un lucru ca oricare altul. Formulele mecaniciste ale 
filosofilor din secolele XVII şi XVIII dobîndesc, mult timp după aceea, 
o realitate singulară. Ele au anticipat o obiectivare a corpului, care nu a 
încetat să se extindă în practica socială. Au fost primele ce-au făcut să 
fie imaginabile procedurile de tehnicizare a corpului, care astăzi au luat 
avînt. Corpul uman ajunge acum, pentru că şi-a pierdut oricum aura de 
la Vesalius încoace, în „era reproductibilităţii sale tehnice 41 . 


Corpul în părţi detaşate 

Cu cît corpul, privit ca virtual distinct de omul pe care-1 întrupează, 
îşi pierde valoarea morală, cu atît îi creşte valoarea tehnică şi comercială. 
Corpul reprezintă o materie rară. Astăzi, realizările medicinei şi ale 
biologiei (transplanturi de organe, transfuzii de sînge, proteze, manipulări 
genetice, procreaţie asistată etc.) au deschis calea unor practici noi pentru 
care se anunţă un viitor prosper. Ele au dat corpului o valoare de obiect 
cu un preţ inestimabil în privinţa cererii. Nevoia de organe şi de substanţe 
umane e legată de patru utilizări, cel puţin : cercetarea medicală şi 
biologică, ce foloseşte numeroase materiale umane ; fabricarea de 
produse farmaceutice ; grefele, pe care progresele chirurgiei le fac mai 
frecvente şi mai diversificate ; şi, în sfîrşit, utilizările tradiţionale din 
facultăţile de medicină (disecţii etc.). Corpul e descompus în elementele 
sale, supus raţiunii analitice. Vance Packard consideră, astfel, că 
„producerea, vînzarea, instalarea şi service-ul părţilor umane detaşate 
au şansa de a deveni industria ce va cunoaşte dezvoltarea cea mai rapidă 
din lume. In termeni de cifre de afaceri, ea va face concurenţă industriei 
de piese de schimb pentru automobile... Vor exista magazine de 
părţi detaşate în spitale, la fel ca în garaje“ 1 . în numeroase ţări, oficial 
sau clandestin pentru statele care au stabilit ilegalitatea vînzării de 


1 Vance Packard, L’homme remodele , Calmann-Levy, 1978, p. 283. Despre 
prelevarea şi transplantul de organe, despre problemele etice, legale, sociale 
etc., cf. David Le Breton, La chairc) vif..., op. cit., cap. 6 şi 7. 

organe sau de sînge de eătre donatori în viaţa, indivizi nevoiaşi îşi oferă 
părţi ale corpului (rinichi, ochi. testicule etc.) unor receptori contra 
unor sume de bani ce le permit să-şi hrănească familia pentru o vreme. 
In India, un exemplu printre altele, oamenii îşi vînd cîte un rinichi unor 
clinici private. La extremă, straturile populare ale societăţii devin sursa 
de organe (sau de sînge) pentru straturile privilegiate sau pentru cetăţenii 
din ţările mai favorizate. Se cunoaşte importanţa vînzării de sînge pentru 
anumite populaţii dezavantajate din lumea a treia, care nu dispun de nici 
un alt mijloc de subzistenţă. Cererea de sînge este considerabilă în ţările 
dezvoltate, iar cele care nu primesc suficient de la concetăţenii lor trebuie 
să importe din străinătate. în ciuda reticenţelor legate de comerţul cu 
organe umane, sîngele beneficiază de o mare libertate de circulaţie, spre 
deosebire de celelalte substanţe. Dar şi aici se poate vedea cu uşurinţă 
sensul unilateral al schimbului, mergînd dinspre ţările cele mai sărace 
spre cele mai bogate. De asemenea, comerţ cu spermă, cu urină, cu 
sudoare, cu piele, cu fetuşi pentru experimentele farmaceutice sau pentru 
fabricarea de produse cosmetice. în India, comerţ cu cranii şi schelete 
umane destinate să satisfacă cercetarea medicală din laboratoarele 
occidentale.„între cincisprezece şi douăzeci de mii de schelete şi cincizeci 
de mii de cranii şi oase diverse sînt curăţate, degresate, albite, clasificate 
şi ambalate aici (Patna) înainte de a lua, în fiecare an, calea universităţilor 
şi a laboratoarelor occidentale 44 (Patrice Claude, „Le Monde 44 ). Ţări 
achizitoare : Statele Unite, Marea Britanie, Franţa, Gennania Federală, 
Japonia, Israel, Hong-Kong etc. Medicina a realizat, o dată cu 
cercetarea anatomică, o primă ruptură antropologică, revendineînd, în 
ciuda împotrivirilor populare, dreptul de face din rămăşiţele umane un 
simplu obiect, ce poate contribui la dezvoltarea ştiinţei, prin dezmembrarea 
sa metodică. Cadavrul se transfonna într-un „bun exemplu de maşină 
umană 44 . Cu prelevările şi transplanturile de organe, pentru a doua oară 
în istoria medicinei, statutul corpului uman face obiectul unei dezbateri 
intense şi al unor practici ce divizează parţial discursul social, 
constrîngîndu-1 pe fiecare la o dificilă luare de poziţie. între medic şi 
pacientul candidat la grefa se interpune, într-adevăr, în mod proble¬ 
matic, un alt om, încă în viaţă şi sănătos în momentul prescrierii, dar a 
cărui moarte e aşteptată pentru a face posibil transplantul. întrebările 

legate de transplanturi nu încetează a fi dominate de problema pro\ enienţei 
umaneagrefonului. 

Apar cazuri de conştiinţă, uneori de o mare gravitate, la bolnav şi la 
familiasasaulaceaa donatorului, deja traumatizată prin moartea celui 
apropiat şi trebuind să dea de urgenţă un răspuns la chestiunea prelevării 
de organe. Consecinţele umane ale acestei soluţii adesea necesare sînt 
considerabile, deoarece fac din însăşi fiinţa omului un material printre 
altele. Corpul uman devine un obiect disponibil, un potenţial pe care 
doar raritatea şi mizele medicale îl disting de celelalte obiecte. In numele 
vieţii (după fomiula consacrată), pentru a salva existenţa bolnavilor, lumea 
occidentală inventează o formă inedită de canibalism. Corpul uman, obiect 
al acestor transferuri, e ca un fel de alterego : el rămîne semn al omului, 
nu mai este chiar omul, în măsura în care acţiunile întreprinse asupra lui 
sînt legitime, acţiuni ce-ar fi percepute din punct de vedere social ca 
inacceptabile dacă ar trebuie aplicate unui om şi nu unui corp disociat. 
Clivajul care distinge provizoriu omul de corpul său protejează împotriva 
unei întrebări redutabile. 

Aşa se întîmplă şi cu imaginea cadavrului, obiect al prelevării: nu 
mai este considerat om, fiindcă se sustrage din el ceea ce contribuie la 
fiinţa sa. Trebuie considerat de atunci ca semn a nimic. Dar, pe de altă 
parte, trebuie să i se mai acorde o umbră de umanitate, deoarece un 
anumit organ prelevat va intra, la rîndul său, în fiinţa altui individ. 

Unitatea umană e fragmentată, viaţa primeşte aparenţele unui puteri 
mecanice. Corpul, divizat în componentele sale, intră sub incidenţa legii 
convertibilităţii şi a schimbului generalizat, cu atît mai uşor cu cît chestiunea 
antropologică e ocolită. Fiecare actor se trezeşte promovat, donator 
sau receptor, la rangul de potenţială proteză, în funcţie de împrejurări 2 . 
Ceea ce se schimbă aici în profunzime este concepţia noastră despre 
om. Corpul, în această perspectivă, nu mai e tocmai chipul identităţii 
umane, ci o colecţie de organe, un bun, un fel de vehicul de care se 


2 în Statele Unite, au avut loc discuţii în spitale pentru limitarea transplanturilor 
de organe la cetăţenii americani: „Mor americani, din lipsă de organe, spune 
conducătorul unui centru spitalicesc, cum am putea, cu mîna pe suflet, să 
oferim organe străinilor? 1 ' („Le Monde“, 16-17 iunie 1985). 

serveşte omul şi ale cărui piese sînt interschimbabile cu altele de aceeaşi 
natură, cu condiţia biocompatibilitâţii între ţesuturi. Dualismul ce 
alimentează medicina modernă este clar numit aici. 

Este limpede că prelevarea şi transplantul de organe sînt justificabile 
din punct de vedere uman atunci cînd există un acord al donatorului 
aflat încă în viaţă, o dorinţă a receptorului şi condiţiile medicale şi 
psihologice reunite pentru o grefă favorabilă. 

Majoritatea ţărilor au elaborat o legislaţie referitoare la prelevările 
de organe de la defuncţi. Respectarea dorinţei acestora, exprimată în 
timpul vieţii, se află, cel mai adesea, la baza hotărîrilor luate (astfel, legea 
bioeticii din 29 iulie 1994 din Franţa). Ceea ce dovedeşte multe 
divergenţe de opinie în societăţile occidentale privind utilizarea 
instrumentală a corpului uman post mortem. Corpul rămîne astfel o 
materie rară, fiind protejat prin împotrivirile conştiente (dar şi inconştiente) 
ale unei largi părţi a comunităţii sociale. Aceste practici, care nu pun 
chirurgilor şi medicilor decît probleme tehnice, continuă, în schimb, să 
ffămînte omul obişnuit. Interesul celor dintîi este deci de a disocia şi mai 
explicit legăturile între om şi corpul său şi de a acredita o viziune 
instrumentală asupra celui din urmă. 

In practică, totuşi, respingerea organică sau psihologică e frecventă. 
Sînt infinit de rare contribuţiile medicale ce ţin seama de problemele 
psihologice, mergînd uneori pînă la psihoză, încercate de numeroşi indivizi 
cu grefe sau de donatori aflaţi în viaţă 3 , desigur de natură diferită în 
funcţie de organul grefat şi mai ales de condiţiile umane ale transplantului. 
Lucrările despre grefe, întotdeauna laudative, le trec sub tăcere, acreditînd 
la utilizatori sentimentul că, în practica chirurgicală, nu există mai multe 
dificultăţi în transplantarea unui organ decît în schimbarea unei piese 
defecte la motorul unei maşini. Darlabiocompatibilitateaţesuturilortrebuie 
adăugată o psihocompatibilitate între obiectul grefei şi bolnav, noţiune 
mai greu de definit, care ilustrează tocmai imposibilitatea antropologică 
de a concepe omul ca pe o maşină. Mai rămîne de aflat dacă respingerile 
de grefa nu sînt urmările organice ale refuzului de alt ordin, mai profund, 
ce concretizează rezistenţele preconştiente şi inconştiente ale subiectului. 

3 David Le Breton, La chair â vif.... op. cit., cap. 6. 

Transformarea corpului uman (deci, în ultimă analiză, a omului de 
care nu poate ii disociat) intr-un mijloc pentru alte corpuri (deci alţi 
indivizi), chiar şi atunci cînd c vorba de salvarea vieţii unui rănit sau a 
unui pacient, slăbeşte, cu siguranţă, axiologia socială. Recurgerea la 
noţiunea de solidaritate, campaniile tot mai numeroase de sensibilizare 
pentru donarea de organe traduc clar faptul că lucrurile nu merg de la 
sine, că o surdă rezistenţă se face simţită. Transfuzia de sînge ne oferă 
un precedent astăzi bine integrat în sensibilitatea occidentală. Totuşi, 
sîngele transfuzat nu are aceleaşi consecinţe la nivelul imaginii corpului 
ca şi un organ grefat. Chiar dacă imaginarul sîngclui e puternic în 
mentalitatea occidentală, reînnoirea sa generează, în cel mai rău caz, o 
indispoziţie provizorie la receptor, probabil anulată prin faptul că-şi 
datorează viaţa transfuziei. în plus, organizarea socială din jurul donării 
de sînge contribuie la banalizarea utilizării sale medicale. Problemele 
etice sînt, la acest capitol, cvasiinexistente, în societăţile noastre, în măsura 
în care sîngele reprezintă obiectul unei donări şi se reînnoieşte rapid fără 
a dezechilibra sănătatea donatorului. Prelevările de organe sînt de alt 
ordin. Integrarea fericită a transfuziei de sînge în societăţile noastre nu 
prevede deci neapărat integrarea unanimă a prelevării şi a grefei de 
organe. 

Realizare logică a unor cunoştinţe biomedicale centrate asupra 
anatomo-fiziologiei, facînd pariul corpului şi nu pe cel al omului. 
Rezultatele pot fi apreciate în mod divers. Adesea, într-adevăr, necesară 
şi eficientă, dar mereu în dependenţă de filosofia medicului, de stilul său 
de autoritate, dacă este conducătorul unui serviciu spitalicesc. Ceea ce 
dă, în ochii observatorului, efecte terapeutice foarte diferite de la un 
serviciu la altul, pentru c ă medicina nu este o ştiinţă exactă, c i esenţialmente 
o artă a vindecării, bazată pe cunoştinţe riguroase şi pe o atitudine de 
înţelegere faţă de bolnav. Din cauza acestei separări a competenţelor, a 
acestor orientări deontologice foarte diferite de la un medic la altul, e 
posibil să vorbim de ambivalenţa medicinei modeme. O asemenea 
ambivalenţă e cea a modernităţii. Medicina occidentală este profund 
impregnată cu valorile timpului, tehnicitatea şi performanţele sale fiind 
determinate de ambianţa unui moment. Modul de îngrij ire, bolile asupra 
cărora îşi exercită eficienţa relativă (şi eşecurile relative) sînt cele ale 

modernităţii (canccre, SIDA. boli de inimă etc.). Nu este o medicină 
care preia timpul omului, ca medicina orientală, ce adoptă ritmul 
bolnavului, încearcă să-l îngri jească în ansamblul său, ca subiect şi nu la 
nivelul simptomului. E o medicinăîn ritmul modernităţii, are eficienţa brutală 
a acesteia, care substituie propriul ritm ritmurilor omului, fiind, de altfel, în 
esenţă, o medicină de urgenţă, chiar dacă nu constituie doar asta. 

In plus, trebuie subliniat refuzul morţii, pe care se bazează medicina 
occidentală : lărgind mereu limitele vieţii, pune provizoriu moartea în 
dificultate, dar aduce adesea mai mulţi ani vieţii şi mai puţină viaţă anilor. 
Şi, în acelaşi timp, face tot mai mult din moarte un lucru inacceptabil, 
care trebuie combătut. Mai face dificil şi doliul pentru sine însuşi în 
aşteptarea unei scadenţe fatale sau doliul pentru cei apropiaţi; provoacă 
vinovăţia celor ce nu au putut fi prezenţi la spital în clipa decesului. 
Medicina ne dezvaţă să murim, face din moarte o alteritate absolută pe 
care nimic n-o leagă de condiţia umană. Ducînd o luptă înverşunată cu 
un dat antropologic esenţial al vieţii colective, printr-o refulare nevrotică 
ce nu poate iluziona, medicina multiplică moartea în viaţă : serviciile de 
spitalizare de lungă şi de medie durată, condiţiile de existenţă care trebuie 
acceptate uneori pentru „vindecare 44 , modul cum îmbătrînesc şi mor 
numeroşi pensionari din aziluri o demonstrează cu prisosinţă. Pentru că 
refuză să privească moartea cu ochi i deschişi, medicina e bîntuită de ea. 
Şi înstrăinează oamenii de relaţia lor intimă cu moartea, facînd din acest 
proces un eşec de neconceput al activităţii sale. 

Multă vreme, moartea a fost sfîrşitul vieţii, imobilitatea definitivă a 
unui om, pe care medicul se limita s-o constate. Acesta nu putea face 
nimic pentru a amîna ultima suflare a muribundului, pentru care, de 
asemenea, lucrurile erau clare. Moartea era un adevăr evident. Progresele 
actuale ale medicinei în domeniul reanimării au perturbat aceste date. 
Cu tehnicile de reanimare, medicul nu mai este doar grefierul morţii, el e 
cel care îi controlează condiţiile, durata şi cel care, în ultimă instanţă, ia 
decizia fixării orei: „(In serviciul nostru), moartea adevărată e considerată 
ceva ce poate fi reversibil 444 . Influenţa sa asupra corpului bolnavului 

4 Claude Gibert, Service de reanimation de l’hopital Bichat, în Bernard Martino, 
Voyages au bont de la vie , Bal land, 1987, p. 127. 

constituie o influenţă asupra bolnavului, chiar dacă tocmai 
profesionalitatea sa priveşte mai puţin omul bolnav şi mai mult problemele 
lui organice. Serviciile de reanimare sînt locuri unde se realizează în mod 
concret tema omului-maşină şi a dualităţii, om, pe de o parte, închis 
între paranteze, şi corp, pe de altă pane, care solicită atenţia încordată 
a echipelor. O infinnieră mărturiseşte foarte clar : „După mai mulţi ani 
lucraţi la reanimare, pentru mine bolnavul a devenit... o maşină, o maşină 
căreia îi măsori parametrii, îi iei temperatura, tensiunea : de fapt, ai grijă 
ca maşina aceasta să meargă bine. Ai grijă ca respiratorul să fie bine 
reglat, ca alanna să funcţioneze, să fie apă în umidificator. Dacă mi s-ar 
fi spus asta la început... aş fi răspuns : «Dar e groaznic ce spune», însă 
eu aşa simt. Acum măsor parametrii unei maşini a unui bolnav 40 . 

Tehnicile de reanimare sînt necesare, dar puterea lor şi faptul că tocmai 
ele nu vizează o maşină sau, pur şi simplu, un corp, ci un om, ridică probleme 
etice inevitabile. Dacă salvează multe vieţi, privează şi mulţi bolnavi de 
agonie, faeîndu-i să moară în disconfortul extrem al mijloacelor prin care 
se încearcă, cu orice preţ, menţinerea lor în viaţă. Adesea, în aceste condiţii, 
se pune problema demnităţii. Un exemplu printre altele : „E adevărat că 
morţii îi lipseşte, în general, demnitatea, dar îi lipseşte şi mai mult atunci 
cînd ai un cateter Foley în uretră, legat la un tub de dren, o perfuzie 
permanentă, o colostomie înconjurată de pansamente şi tuburi introduse 
în cavitatea infectată din jurul colostomiei, un tub endotraheal, legat la un 
aspirator Bennett, fixat pe faţă cu leucoplast, un tub nasogastric pentru 
hrănire, tot lipit de faţă, şi toate membrele legate. Aşa a murit unul dintre 
prietenii mei. Cu două zile înainte de sfîrşit, cînd m-am dus să-l văd, mi-a 
fost greu să ajung pînă la pat din cauza tuturor aparatelor din jur... Dar, 
desigur, nu putea nici vorbi şi, cînd a ridicat mîna, mi-am dat seama că era 
legată cu o curea 446 . Reducere tehnică a morţii care, din acea clipă, 
încetează să fie sfîrşitul prin destin al unei existenţe, pentru a deveni o 
treabă strict medicală. The respirator is tiirned off, aceasta este, după 
Jean Ziegler, una dintre formulele decisive ale morţii modeme. 


5 Bemard Martino, ibicl., p. 117. 

6 Mărturie citată în Russel Scott, Le corps, notre propriete. Paris, Balland, 1982, 
p. 164. 

Bolnavul. în aceste condiţii, e un rest. Dar tocmai pentru că el rămîne 
prezent în inod categonc (dincolo de organismul său, care beneficiază 
de toate îngrijirile) atîta vreme cît mai are un suflu de viaţă, medicina se 
confruntă astăzi cu mize etice considerabile. Responsabilitate ce-i revine 
în mod neaşteptat, pentru că de competenţa sa ţin procesele organice, 
nu cmthmpos. Se poate aprecia ce carenţe există în sistemul spitalicesc, 
dezarmat în faţa funcţiei noi care i se atribuie azi, la ora cînd majoritatea 
occidentalilor mor la spital, aceea a asistării bolnavului la sfîrşitul vieţii, 
adică a acestui rest stârnitor ce face corp cu suferinţa, dar fără a fi doar 
asta : misterul fiecărui om căzut pradă durerii. 


Modele umane aproape perfecte 

Atunci cînd, într-un serviciu de reanimare, creierul unui bolnav nu se 
mai află în stare de funcţionare (stare vegetativă cronică), devine rest un 
corp ce continuă să funcţioneze. Subiectul se volatilizează, rămînînd 
mereu prezent, confundat cu trupul său, chiar dacă nu va mai putea 
gîndi sau nu se va mai putea ridica, pur şi simplu, din patul de spital 
niciodată. Chestiunea antropologică e şi aici blocată, imposibil de pus 
din cauza reperelor date peste cap. Pacienţii (care zac, mai degrabă) nu 
există decît datorită tehnicilor de reanimare ce menţin „viaţa 44 „în mod 
artificial 44 . Iar numărul lor creşte în timp ce acestea din urmă se 
perfecţionează. Altă faţă a reanimării. Şi aici se vede în ce măsură 
medicina este cea a corpului înainte de toate şi în ce măsură pacientul e 
ostaticul corpului său. Subiectul în stare vegetativă cronică, menţinut 
într-un simulacru de viaţă, se reduce realmente la alter ego -ul său, la 
propriul corp. Dematerializare a subiectului, satelizare a corpului. Moartea 
e ţinută în suspensie, dar viaţa continuă să irige o colecţie de organe, ale 
căror funcţii sînt preluate, în locurile cu probleme, de multiple aparate. 

Cîţiva medici au susţinut că nu mai există aici decît corpuri fără om, 
medalie în mod paradoxal fără revers, şi au pretins că pot face experienţe 
pe aceşti pacienţi în stare vegetativă cronică. A. Milhaud, de la spitalul 
universitar din Amiens, a testat astfel o operaţie de transfuzie de sînge 

pc cale osoasă la un bolnav aflat de trei ani în comă profundă. încercare 
tară legătură cu starea subiectului, neterapeutică, pur experimentală, fără 
ştirea familiei şi, desigur, a bolnavului („Le Monde“, 28 noiembrie 1985). 
Pentru Milhaud, e vorba de ,,modele umane aproape perfecte, ce 
constituie intermediari între animal şi om“ 7 . Graţie autorităţii sale mo¬ 
rale, Comitetul Naţional de Etică a pus capăt, pentru moment, acestor 
practici, dar nu e mai puţin adevărat că acest gen de demers e logic în 
cadrul sistemului medical, prin pariul său cu corpul. O medicină tehnică 
ajunge la crearea acestor stări vegetative cronice, cu care nu ştie ce să 
facă, despre care ignoră totul şi care întreţin la familie incertitudinea 
doliului. In Statele Unite, se propune direct crearea de bănci de donatori, 
adică de fiinţe umane aflate la jumătatea drumului dintre viaţă şi moarte, 
deveniţi incalificabili pe plan antropologic : morţi întrucît creierul a încetat 
să le funcţioneze, dar disponibili timp de ani de zile ca rezerve de organe 
graţie aparatelor ce-i menţin în viaţă 8 . Avatar al fracturării unităţii umane 
şi al vidului axiologic ce caracterizează corpul occidental din secolul al 
XVII-lea încoace. Rezultantă logică a unei concepţii mecaniciste asupra 
funcţionării şi realităţii sale : corpul devine un puzzle sau, mai degrabă, o 
variantă complicată a jocului de-a mecanicul. 

Disociat de subiect, corpul uman e promovat la un regn intermediar 
între animal şi om, la o nouă specie. Ambiţia terapeutică sau nenumăratele 
chestiuni etice ridicate azi de progresul ştiinţelor vieţii sînt consecinţele 
unor cunoştinţe biologice şi medicale, centrate pe anatonomo-patologie. 
Tocmai pentru că medicina nu este orientată asupra bolnavului ca subiect, 


7 El îşi justifică acţiunea cu argumente economice (cost ridicat al spitalizării 
bolnavului aflat în stare vegetativă cronică). După cum subliniază J.-Y. Nau : 
„Un demers straniu şi paradoxal... pentru că se opune eutanasiei şi înţelege 
«să rentabilizeze» această opoziţie. Un demers tulburător de asemenea, deoarece 
postulează că starea vegetativă cronică corespunde morţii, pemiinţînd, în acelaşi 
timp, studierea şi utilizarea proprietăţilor vieţii“. Cf. J.-Y. Nau, Les comateux 
sont-ils des cobayes?, „Le Monde“, ianuarie 1987. 

8 Vance Packard, op. cit. ,pp. 288-289. W. Gaylin, Harvesting the dead , „Harper’s 
magazine' 4 , nr. 249, 1974 ; W. May, Attitudes toward the newlv dead, în The 
Hasting Center Studies, voi. 1,1973, p. 5 ; D. Le Breton, La chairăvif op. cit., 
pp. 309 sq. 

prezenţa ireductibilă a acestuia din unnă se face uneori simţită cu cruzime 
şi apare ca un obstacol în calea acordării îngrijirilor. Problema 
antropologică se naşte adesea cu foiţa unei repetări a refulării înaintea 
dificultăţilor, pentru că nu e percepută după aceea. Prelevările şi 
transplanturile de organe, utilizarea de materiale umane în scopuri de 
cercetare etc. fac din om un mijloc pentru om. S-a deschis o breşă. A 
analiza astăzi etica cercetării în ştiinţele vieţii înseamnă a reintroduce 
omul, dar după, cînd realizările sînt deja prezente. 


Sarcina în afara organismului femeii 

Corpul uman, de la concepţie pînă la moarte (şi chiar post mortem ), 
se află sub controlul medicinei. De la concepţia in vitro la prelevarea de 
organe, medicina şi biotehnologia preiau procesele organice, le orientează 
după voia lor. Departe de a le studia şi asista doar, ele le modelizează, 
îndoiala legată de corp nu ocoleşte fecundarea; după gestaţie şi naştere, 
care au încetat să ţină neapărat de corp, fiind medicalizate, biotehnologiile 
au răsturnat şi ciclul reproducerii. Hazardului conceperii şi gestaţiei i se 
opune deci o medicină a voinţei, a intervenţiilor asupra genelor, asupra 
embrionilor, chiar a fetusului, se disociază diferitele momente ale 
maternităţii în secvenţe manipulabile, urmărindu-se controlul acestora. 
Treabă de bărbaţi, nu de femei, de parcă ar exista, de secole, o tendinţă 
vizînd să transfere în mîna bărbatului un proces ce-i scapă în mod or¬ 
ganic. Nostalgie tulbure a bărbatului, care a introdus în aducerea pe 
lume a copilului interferenţa tehnicii pînă la a controla, de la un capăt la 
altul, procesul de gestaţie, provocînd în altă parte decît în corpul femeii 
şi sub controlul său, întîlnirea dintre ovul şi spermatozoid. Y. Knibielher 
a perceput corect îndoiala ce planează şi asupra femeii. „Idealul 
ginecologilor, scrie ea, nu poate fi decît de a îndepărta această femeie, 
stînjenitoare, şi de a accede, cît mai curînd, la gestaţia in vitro. Un 
asemenea tip de fecundare este deja banal, se va putea prelungi în curînd 
viaţa embrionului in vitro pînă la gestaţia completă. Nu e doar science- 
fiction : echipe de cercetători sînt de acum în competiţie pentru a atinge 

acest scop. Maternitatea, care constituia încă în secolul XX specificul 
sexului feminin, ştiinţa şi demnitatea sa proprie, e pe cale să se fârîmiţeze, 
să se risipească, să cadă în întregime sub controlul medical şi social. ktt) 
Lctogeneza (adică maturaţia fetusului integral în eprubetă) e la ordinea 
zilei. Gestaţie controlată ştiinţific, adică întrunind condiţiile celei mai bune 
sănătăţi şi igiene posibile pentru copilul ce se naşte. Oamenii de ştiinţă şi 
medicii nu-şi reţin admiraţi a în faţa „acestui progres tehnic fabulos^ care 
va fi într-o zi „sarcina artificială cu o placentă şi un incubator artificiar 9 10 
Dezgustul implicit faţă de maternitate, această teamă de corpul care 
creşte, cu încercarea de a-i controla în mod tehnic procesele, duce la 
ideea că într-o zi, poate, copiii se vor naşte în astfel de condiţii. A. 
Huxley a intuit deja acest lucru. Locuitorii din a sa Brave New World 
evocă cu oroare vremea cînd oamenii erau „vivipari“. în multe privinţe, 
povestea publicată în 1932 pare o premoniţie a progreselor biotehnologiei. 

Groddeck a făcut altădată analize frumoase ale nostalgiei bărbatului 
faţă de naştere, dorinţă mai mult sau mai puţin ascunsă şi care îşi găseşte 
în mod simbolic (prin creaţia artistică, între altele) sau ritual (obiceiul 
participării bărbaţilor la naştere) o cale de derivare. Groddeck vedea 
acest principiu atît de înrădăcinat în bărbat, îneît sugera chiar răsturnarea 
frazei freudiene : Femeia nu e un bărbat castrat, urmărită de dorinţa de 
penis, ci, dimpotrivă, bărbatul e o femeie ratată, urmărit de dorinţa 
inconştientă de a naşte. Dar ştiinţa nu visează, ea ia această dorinţă ad 
litteram şi se străduieşte s-o împlinească. Se vorbeşte deja de 
implantarea de embrioni în peretele abdominal al bărbaţilor, urmăriţi din 
punct de vedere medical şi care ar naşte apoi prin cezariană. Rene 
Frydman declara recent într-un interviu că acest lucru va fi posibil din 
punct de vedere tehnic în curînd. Atunci, imaginarul nostru despre bărbat 
şi femeie se va spulbera. Se ating rădăcinile identităţii umane şi, în primul 
rînd, nevoia ca fiecare fiinţă umană să se determine ca bărbat sau femeie 
şi să-l perceapă pe celălalt în diferenţa sa. Experienţa arată că posibilul 
constituie un criteriu fondator al practicii ştiinţifice. Ceea ce e posibil 


9 Yvonne Knibielher, La maternite sous controle , „Le Monde“, 19 aprilie 1985. 

10 E. Papiemik, interviu în „Vital“, nr. 70, iulie 1976. 

trebuie realizat, chiar dacă nu ar fi decît din cauza luptei acerbe dintre 
laboratoarele de cercetare sau dintre echipele medicale în căutare de 
„premiere" 1 '. 


Procrearea fără sexualitate 

La fel cum corpul e privit ca un ansamblu de piese, majoritatea 
substituibile, diferitele secvenţe organice care definesc maternitatea sînt, 
la rîndul lor, disociate, reconstituite prin intervenţie medicală şi uneori 
prelungite în interiorul altui corp, cînd o femeie acceptă să fie mijlocul 
prin care o altă femeie poate avea un copil, adică se face proteza vie, 
timp de luni de zile, a unei dorinţe de a avea un copil, care nu e a sa, şi 
acceptă, în paralel, să facă din copilul ce se va naşte un lucru ca oricare 
altul, obiect al unei tranzacţii. O logică analitică distinge fazele maternităţii 
şi stabileşte schimbabilitatea lor, controlul posibil al fiecăreia dintre ele. 
Astăzi, naşterea unui copil numai este doar îndeplinirea unei dorinţe, cu 
hazardul unei întîlniri sexuale între doi parteneri, viaţa nu mai începe 
doar în profunzimea corpului uman, ci în eprubetele fecundării in vitro , 
prin proiectul unui control de către o echipă medicală şi prin dorinţa 
unui cuplu de a avea copii. Mijloacele sînt numeroase, un cuplu poate 
primi un ovul, poate recurge la o bancă de spermă ; ovulul fecundat 
poate fi transferat în uterul altei femei, care poate, la limită, să fie bunica 
acelui copil ce se va naşte (referire la acea femeie sud-africană, care a 
acceptat să poarte copiii genetici ai fiicei şi ginerelui său). Sau o mamă 
purtătoare, care şi-a împrumutat uterul pentru a duce copilul unei alte 
femei şi a-1 livra la naştere părinţilor genetici. Un embrion obţinut in 
vitro poate fi congelat ani de zile, chiar secole, dezvoltarea îi poate fi 
suspendată şi reactivată după voie. Corp obiect, fragmentat după o 
schemă mecanicistă şi reconstruit printr-un proiect de control, ce nu ia 


11 Să amintim, în această privinţă, întrebările fundamentale ale eticii de azi, aşa 
cum le pune Georges Canguilhem : „E oare posibil totul, orice posibil e oare de 
dorit, orice e de dorit e oare şi permis? Permis pentru cine şi pentru ce?“ (Zilele 
anuale ale eticii , raport 1984). 

în calcul, nici o clipă, dimensiunea simbolică a parentalităţii şi a dorinţei 
dea avea copii şi nu examinează steril itateadecît în partea sa organică : 
corpul obstacol, slab, şovăitor. O medicină care vorbeşte uneori despre 
modul stenlităţii şi rareori despre motivul ei (legat, poate, de istoria unuia 
dintre soţi, de istoria cuplului şi ţinînddeci de o altă logică decît aceea a 
medicinei). în acest sens, ştiind că multe cazuri de sterilitate sînt de origine 
psihică, printr-o inducţie organică 12 , intervenţia medicală forţează corpul, 
fără a rezolva dificultatea umană ce se găseşte, poate, în aval. Copilul e 
disociat de sexualitate, disociat de dorinţa cuplului (dorinţă devenită 
voinţă), disociat de corpul femeii (devenită mai degrabă vehiculul mai 
mult sau mai puţin reticent al venirii pe lume a copilului). El poate avea 
astăzi o mamă de 60 de ani sau mai mult sau poate fi născut de o virgină, 
manifestîndu-şi dispreţul faţă de bărbaţi. Copilul devine lucru, marfa. 
Parentalitatea explodează, este instrumentalizată. Un copil poate avea 
astăzi doi taţi şi trei mame (un tată genetic şi unul social; o mamă genetică, 
una uterină şi alta socială). Afiliaţia simbolică a copilului, cu excepţia 
cazului cînd se păstrează tăcerea asupra originii sale, ceea ce va apăsa 
şi mai greu asupra lui, e şi ea fragmentată, reperele esenţiale ale identităţii 
sale personale sînt date peste cap într-o tramă genealogică. Ca şi cum 
problema originii ar fi fără importanţă pentru constituirea identităţii umane. 
Nu se ţine cont de un risc antropologic, a cărui importanţă nu poate fi 
evaluată, pentru că este ascuns în imprevizibilul unei istorii personale. 
Contrar celorlalte obiecte, copilul marfanu e niciodată garantat şi mai 
ales dezvoltarea sa ulterioară. 

Dispersarea corpului o traduce şi pe cea a simbolicului. Asimilat 
unui ansamblu de piese şi de operaţii substituibile, corpul nu mai are 
sens, ci funcţionează. Sau indică o pană, devine obstacol. Maternitatea 
fragmentată, intrată sub egida voinţei şi a tehnicii, nu mai are sens nici 
ea. Rămîne, ceea ce e esenţial, investiţia posibilă a celor interesaţi, care 
pot reintroduce sensul, în alt mod, după o grefa de organ, după aplicarea 
unei proteze sau recurgerea la procrearea asistată. Dar, în acest ultim 
caz, rămîne copilul, care nu este actorul operaţiei, ci obiectul ei. Şi 
părinţilor le e greu uneori să se regăsească la sfîrşitul manipulărilor 

12 Cf., de exemplu, G. Delaisi deParseval , La part du pere, Seuil, 1982. 

medicale al căror obiect l-au constituit: sexualitate la oră fixă în vederea 
examenelor medicale ale zilei, sexualitate finalizată, culpabilitate generată 
de sterilitatea întreţinută în permanenţă pe durata tratamentului, inca¬ 
pacitate de a plînge copilul imposibil, din cauza renaşterii continue a 
speranţei provenite din apariţia de noi tehnici sau de noi încercări ; ani 
de existenţă consacraţi voinţei de a aveaiin copil, multe neplăceri pentru 
un coeficient de reuşită destul de mic L \ Suferinţe inedite sînt întreţinute 
la cupluri sau la indivizi sterili, care nu-şi pot accepta condiţia pentru că 
este posibil să se elibereze de ea. 


Uterul ocazional 

în Statele Unite, o întreprindere avizată exploatează o piaţă 
considerabilă, evaluată, după calculele ei, la cincizeci sau şaizeci de mii 
de cupluri pe an. Este vorba, pe modelul unei însămînţări practicate în 
mod curent la bovine, să se transfere embrionul de la o femeie voluntară 
la o femeie receptoare, după însămînţarea celei dintîi cu sperma soţului 
celei de a doua, după un tratament medical corespunzător pentru 
armonizarea ciclului celor două femei. Trecere mecanică de la un corp 
la altul, acest transfer de embrion reprezintă echivalentul, pentru femeie, 
al însămînţării artificiale cu sperma unui donator. Fragmentare a 
maternităţii în secvenţe străine, dar ordonate din punct de vedere tehnic. 
Alte cupluri nu ezită să recurgă la mame purtătoare. 

Numeroase ţări admit, implicit, recurgerea unor cupluri sterile la 
mame de substituţie. Contra unei remunerări, există femei care acceptă 
să fie însămînţate cu sperma soţului altei femei, să ducă sarcina pînă la 
capăt şi să dea, la naştere, copilul cuplului ce se află la originea solicitării, 
în această operaţie, se poate spune că mama şi copilul ei sînt lipsiţi 
provizoriu de umanitate, şi unul, şi altul mărfuri, proteze. Mama purtătoare 
se disociază de corpul său, din care face un mijloc (se disociază şi de 
sentimentele personale), devine maşină de făcut copii. Ea oferă cuplului 


13 Jacques Testart (ed.), Le tnagasin des enfants, Paris, „Folio“, 1994. 

solicitant partea cea mai intimă a fiinţei sale, tară a aprecia întotdeauna 
consecinţele actului său asupra ei şi asupra copilului. Ceea ce, de altfel, 
e imposibil. Alegerea unei mame purtătoare constituie un act de voinţă, 
care ignoră inconştientul şi tot ce poate pune în mişcare la o femeie 
faptul că poartă un copil în pîntece. Ignoră şi consecinţele pentru copil 
ale dificultăţii pe care o va avea el în a-şi stabili originea şi în a se sima în 
faţa împrejurărilor speciale ale venirii sale pe lume. 

Relaţia dintre mama purtătoare şi cuplul care-i angajează serviciile 
nu este egală. Prima (ca şi individul ce-şi vinde unul dintre organe) se 
află într-o poziţie materială precară, ce-o constrînge să negocieze o 
parte din ea însăşi care îi structurează totuşi identitatea de fiinţă umană. 
Funcţiile organice şi componentele corpului nu sînt mărfuri, chiar dacă 
puterea imaginii mecanice a corpului acreditează ideea. Omul nu-şi 
posedă corpul, el este corpul său. Vînzarea unui organ sau închirierea 
uterului pentru cîtevazile sau pe perioada sarcinii nu sînttipuri obişnuite 
de comerţ. Nu te desparţi de o parte din avutul tău, ci de o parte din 
fiinţa ta. Nu poţi face apoi ca tot ce s-a întîmplat să nu se fi întîmplat, nu 
poţi reveni în timp pentru a te opune preluării organului, pentru a anula o 
grefa sau a lua copilul înapoi. Raportul omului cu corpul său se ţese în 
imaginar şi în simbolic, corpul nu este un mecanism. Nu te poţi atinge de 
el fără a pune în mişcare forţe psihologice înrădăcinate în partea cea mai 
intimă a subiectului, fără a solicita inconştientul, adică bazele identităţii 
personale. Pentru donator, ca şi pentru receptor, rămîne aspectul 
imprevizibil al consecinţelor realizării contractului. Există, în plus, la multe 
mame purtătoare o psihologie specială, care le supradetermină, mai mult 
sau mai puţin inconştient, alegerea 14 . Sînt adesea femei vulnerabile. 
Culpabilitatea, depresia urmează uneori predării copilului. Altele se 
împotrivesc şi vor să păstreze copilul. Deja tribunalele americane, încă 
înainte de naştere, au privat mama de orice drept asupra copilului care 
se va naşte, privilegiind deci dorinţa de a avea copii a cuplului solicitant 
şi contractul încheiat, mai degrabă decît gestaţia. O femeie poate deci 


14 Sînt femei animate de dorinţa unei reparaţii, care au trăit odată pierderea unui 
copil prin avort sau abandon, sau care sînt singure etc. Vezi, pe această temă, 
Marie-Ange d’Adler şi Marcel Teulade, op. cit., pp. 159 sq. 

să dea naştere unui copil, tară a fi mama lui din punct de vedere legal. 
Dincolo de posibila suferinţă a mamei purtătoare în momentul despărţirii 
de copil, rămîne copilul însuşi, copil proteză al imposibilităţii de a concepe 
a unui alt cuplu, prizonier al unei tranzacţii ale cărei consecinţe asupra 
vieţii viitoare abia dacă se pot aprecia astăzi. Un secret greu va apăsa 
asupra originii lui, tăcerea în privinţa aceasta sau adevărul nu par, nici 
unul, nici altul, a fi în avantajul copilului. Nici în cel al părinţilor, care se 
vor întreba multă vreme (şi nu fără probleme de conştiinţă) ce atitudine 
să adopte (se întîlneşte deja această dificultate în procedurile de 
fecundare in vitro). Există şi precedentul care înscrie în cîmpul social 
tema copilului marfa, a parentalităţii atomizate, a genealogiei fragmentate 
şi care acreditează încă în faţa publicului noţiunea mecanică de corp (şi 
deci de viaţă umană). Anumite aspecte ale individualismului („vreau un 
copil al meu“) găsesc în medicina tehnică o încurajare de neconceput, 
de cîţiva ani, ce-i întăreşte caracterul. Ne putem întreba împreună cu 
Catherine Labrusse-Riou cum se face „că medici atît de vigilenţi în 
aprecierea riscurilor fiziologice sau biologice sînt atît de puţin conştienţi 
de riscurile psihosociale ale farîmiţării elementelor parentalităţii, ale rupturii 
timpului linear al vieţii (congelare prelungită a gârneţilor şi a embrionilor) 
şi ale pierderii referinţelor simbolice ce amintesc că orice putere şi orice 
dorinţă nu sînt a priori îndreptăţite 4415 . 

Reducerea tehnică a omului doar la corpul său, răspunzînd unor legi 
mecanice, face abstracţie de imaginar, de simbolic şi deci de istoria 
fiecărui individ. Această examinare atinge adesea sensibilităţile colective, 
adică axiologia socială. O asemenea reducere minimizează în avans 
consistenţa tipic umană începînd de la intervenţia medicală corectivă şi 
nu poate evita confruntarea cu repetarea refulării. Ea este supusă şi 
unor întrebări etice riguroase din partea diferitelor instanţe ale societăţii 
(dar după, cînd realizările sînt prezente). Mai confuz, după intervenţia 
medicală, receptorul (şi donatorul, dacă este în viaţă) se zbate în liniştea 
vieţii sale personale (tocmai aceea pe care medicina nu o mai consideră 
a fi de competenţa sa: că e vorba de un organ sau de un copil, problemele 


15 Catherine Labrusse-Riou, Les procreations artificielles : un defi potir le 
droit, în Ethique medicale et droits de Vhomme, op. cit., p. 68. 

nu sînt prea diferite). O antropologie reziduală prc/idează aceste 
demersuri. Dimensiunea simbolică este omisă, unitatea individuală e 
fragmentată, corpul disociat de subiect se reduce la condiţia de obiect 
manipulabil, supus unor proiecte de control, care fac din biologia umană 
un ansamblu de date mecanice, lipsite de valoare atunci cînd sînt con¬ 
siderate ca atare, dar, în schimb, esenţiale atunci cînd sînt considerate 
ca mijloc. 

Chestiunile etice depăşesc cadrul acestei lucrări, să amintim totuşi 
că, în septembrie 1986, J. Testart, unul dintre cei mai buni specialişti ai 
fertilizării in vitro şi ai congelării embrionilor umani, şi-a exprimat 
îngrijorarea în faţa evoluţiei cercetărilor din domeniul său şi a propus un 
moratoriu: „Nu vreau să fac anumite lucruri. Ultima mea (realizare) va fi 
fost congelarea de embrioni umani şi nu voi merge mai departe... Ştiu că 
poziţia mea este ultraminoritară în lumea ştiinţifică... logica din cercetare 
se aplică şi la ceea ce e încă lipsit de orice idee de progres, dar nu se 
poate aplica la ceea ce are deja gustul unui pericol enorm pentru om. 
Revendic şi o logică a non-descoperirii, o etică a non-cercetării. Să 
încetăm săne prefacem a crede că cercetarea ar fi neutră, doar aplicaţiile 
sale fiind calificate ca bune sau rele“. Jacques Testart refuză să-şi con¬ 
tinue experimentele pe oul uman : „Nu se poate stabili încă sexul 
embrionului uman, dar nu am nici o îndoială că se va ajunge şi aici. La 
început, această tehnică va fi propusă ca un succes medical pentru toate 
bolile ereditare legate de sex; apoi oamenii vor apela rapid la fecundarea 
in vitro pentru a alege sexul copilului ce se va naşte. Va trebui atunci să 
se implanteze embrioni la cerere. Cei care nu vor fi utilizaţi nu vor pune 
probleme, pentru că nu va fi vorba, în fond, decît de avorturi in vitro. 
Doar dacă nu se cedează aceşti embrioni altora.,.“ 16 

Metodele d e diagnostic în eprubetă asupra embrionului sînt 1 a ordinea 
zilei. Ele ar permite selectarea embrionilor sănătoşi dintre ceilalţi (?), 


16 Jacques Testart, „Le Monde“, 10 septembrie 1986. Jacques Testart ar fi putut 
cita, pentru a-i contrazice pe adepţii ingineriei genetice, o reflecţie a lui Romain 
Gary din Charge d’âme : „în anii ’60, cea mai importantă contribuţie pe care un 
specialist în fizica nucleară o putea aduce omenirii era de a se abţine de la orice 
contribuţie 41 . Vezi şi Jacques Testart, Le deşir du gene. Paris, Champ- 
Flammarion, 1994. 

indezirabili dintr-un motiv sau altul. Pornind de aici, e realizabilă, după 
cum subliniază J. Testart, alegerea sexului embrionului, din cauze 
medicale, mai întîi (de exemplu, boli ereditare care nu afectează decît 
băieţii : hemofilia constituie un exemplu). De aftinci, calea ar fi liberă 
pentru a favoriza alegerea sexului din motive personale. Aceasta ar fi 
încununarea logică a dirijării medicale a reproducerii umane : din con¬ 
trol în control, parentalitatea s-ar transforma într-o operaţie tehnică în 
totalitate supravegheată, iar copilul, de la un capăt la altul al procesului, 
într-un obiect pur şi simplu. Cu atît mai mult cu cît va fi în curînd posibil 
să i se modifice patrimoniul genetic. 

Clinicile americane care practică însămînţarea artificială propun deja 
alegerea sexului copilului. Rezultatul nu este întotdeauna garantat, dar 
probabilitatea e mare. Diagnosticul privind sexul embrionului va fi, însă, 
sigur. Există cereri în acest sens. Consecinţele sociale ale unei astfel de 
metode sînt imprevizibile. Ele afectează, în schimb, axiologia socială. 

India ne dă astăzi un exemplu de folosire a noilor tehnici de diag¬ 
nostic în direcţia eliminării rapide a embrionului de sex nedorit. Tehnicile 
cele mai modeme vin în ajutorul unor tradiţii stabilite de multă vreme. 
Amniocenteza (analiza prelevărilor de lichid amniotic în timpul sarcinii, 
pentru reperarea eventualelor anomalii genetice pe baza unui studiu 
cromozomic al celulelor fetusului) este utilizată în India spre a detennina 
sexul copilului ce se va naşte. Dacă e băiat, totul merge bine. Dacă e 
fată, majoritatea femeilor se supun imediat unui avort, adesea într-o sală 
alăturată celei în care s-a făcut amniocenteza. Examenul cromozomic e 
neglijat, majoritatea clinicilor, de altfel, nedispunînd de material. Ceea 
ce rămîne din amniocenteză este doar posibilitatea de a determina sexul 
embrionului. Clinici specializate exclusiv în amniocenteză şi avort apar 
astfel pînă şi în locurile cele mai sărace, unde nu s-a văzut niciodată 
înainte nici măcar un dispensar. Zestrea relativ mare pe care tatăl trebuie 
s-o dea la căsătoria fetei se află la originea recurgerii la acest procedeu 
ce permite suprimarea, încă din faşă, ca să spunem aşa, a acestei obligaţii 
covîrşitoare. Richard Garcia, într-un articol din „Le Monde 44 , citează 
mărturia unui medic din Bombay, care spune : „Din 1975, clinica mea a 
practicat 400 000 de avorturi în urma unor examene de preselecţie şi, 

din ultimele 1 000, nu afostdecît un singur fetus de sex masculin* J '. In 
ceamai mare parte a timpului, din lipsă de mijloace, examenele sînt, în 
plus, practicate în condiţii de securitate defavorabile ; tară ghidaje cu 
ultrasunete, prelevările de lichid amniotic se fac tatonînd în uter, cu riscul 
de arăni femeia şi copilul. Iată un exemplu şocant de ceva ce nu constituie 
o deturnare a amniocentezei, ci pur şi simplu recurgerea neaşteptată la 
una din posibilităţile oferite de ea. Se remarcă aici imprevizibilitatea 
utilizării sociale a celor mai bune soluţii. Descoperirea fiecărui nou răspuns 
la probleme umane sporadice confruntă, în schimb, cu dificultăţi de alt 
ordin, întrucît nimic din viaţa individuală şi socială nu există izolat, totul 
facînd parte dintr-un sistem, suprapunîndu-se, şi niciodată bunele intenţii 
(şi nici voinţa) nu sînt în totalitate suverane. Şi întrucît lumea este infinit 
mai complexă şi mai imprevizibilă decît prezic ştiinţa şi tehnica. 


Fetusul contra mamei sale 

Procedurile de imagistică medicală (ecografie, fetoscopie) sau de 
amniocenteză permit descoperirea leziunilor congenitale ale fătului. 
Intervenţiile chirurgicale in utero pot uneori să corecteze aceste 
handicapuri (de exemplu, hidrocefalia). Un vid juridic şi social lasă drum 
liber unor alunecări uluitoare, ce ridică, printre altele, problema statutului 
corpului în definiţia anîhnopos-vXm . Dacă fătul e considerat bolnav (primul 
motiv inedit), mama apare ca receptaculul care trebuie ocolit pentru a-1 
atinge. Decizia mamei este, aparent, suverană pentru ca medicul să poată 
accede la fetus şi să-i facă un tratament. 

Statele Unite cunosc, totuşi, de cîţiva ani, o situaţie insolită în care 
medicii se erijează ei înşişi în autoritate supremă şi fac apel la tribunale 
pentru aconstrîngeîn mod legal femeile însărcinate, reticente în această 
privinţă, să se supună unor intervenţii medicale sau chirurgicale destinate 
să protejeze fătul. Pot fi obligate la naşteri premature prin cezariană, 
dacă nu există alte posibilităţi de tratament. Un conflict de fapt apare în 


17 Richard Garda, „Le Monde“, 27 aprilie 1988. 

aceste căznii între mamă şi copilul pe care-1 poartă în ea. Maternitatea 
este deci disociată, iar mama percepută ca purtătoarea fătului. Izolarea 
gestaţiei fiinţei de mamă permite redefinirea juridică a legăturii mamă-făt. 

Noţiunea de wrongful life (viaţă prejudiciabilă) permite opoziţia 
potenţială dintre un copil născut handicapat şi medicii care au urmărit 
sarcina mamei sau mama însăşi, dacă ea a refuzat o intervenţie in utero, 
ce-ar fi putut să-i ofere o viaţă mai bună. Copilul revendică „dreptul de 
a se naşte sănătos 44 , care se bazează pe reciproca „dreptului de a nu se 
naşte 44 , dacă condiţiile de existenţă ce-1 aşteaptă trebuie modificate. Dacă 
medicii au comis erori de diagnostic sau greşeli ale căror consecinţe 
prejudiciabile le suportă copilul, el este în drept să le pretindă acestora 
daune. Dacă refuzul mamei l-a privat de dreptul fundamental de a se 
naşte sănătos, el se poate întoarce contra ei : „Invers, dacă s-ar fi 
consimţit la această intervenţie, spune E. Aziza-Shuster, darea nu ar fi 
asigurat rezultatele sperate, copilul grav handicapat ar fi avut dreptul 
la daune din partea mamei sale. Copilul conchide că, dacă intervenţia 
nu ar fi avut loc, nu ar fi supravieţuit pentru a trăi experienţa unei vieţi 
tragice. Copilul afirmă că are dreptul de a nu se naşte. Moartea ar fi 
fost preferabilă unei vieţi în suferinţă şi durere 4418 . Tratamentul posibil 
in utero , fragmentarea şi pierderea aurei maternităţii deschid căi ale 
căror consecinţe morale, sociale, psihologice sau juridice sînt 
imprevizibile. 


Un risc antropologic major? 

Omul fiind redus la corpul său, corpul însuşi instrumentalizat, refularea 
revine negreşit sub o formă sau alta. Povara umană rămîne prezentă, că 
e sub forma bolii, a depresiei, a refuzului sau a accidentului sau, pur şi 
simplu, a surprizei. Toate societăţile umane sînt alcătuite dintr-un amestec 

18 Evelyne Aziza-Shuster, Le traitement in utero : Ies libertes individuelles en 
question, în Ethique medicale et droits de Vhomme, op. cit., pp. 91-92. In 
redactarea acestui paragraf, ne-am bazat pe articolul de mai sus, care arată o 
situaţie deocamdată destul de specifică Statelor Unite. 

indecis de probabil şi imprevizibil, de o parte considerabilă de 
imprevizibil. La fel, comportamentele fiinţei umane. Un risc antropologic 
se ascunde implicit în aceste practici, nu doar la nivelul sistemului de 
valori, ci şi pe plan psihologic şi social. Şi aici, J. Testart defineşte bine 
dificultatea : „Cu cit sînt aduse mai multe soluţii, cu atît se deschide calea 
unor probleme noi... In ziua cînd vom fi capabili să facem un băiat sau o 
fată, după voie, vom fi creat o nouă suferinţă, aceea de a nu putea avea 
un copil de sexul dorit“. De la o acceptabilitate socială la alta în faţa 
faptului împlinit, fiecare pas înainte modifică pragul de toleranţă al cîmpului 
social. De fiecare dată sînt favorizate solicitări individuale noi, chiar dacă 
practicile care le încurajează întîlnesc reticenţe în plan colectiv şi perturbă 
sistemul de valori. 

Procrearea asistată produce o voinţă de intervenţie în toate etapele 
reproducerii umane. Hazardul e interzis. Sacrul, la fel. Sacrul implică 
secretul, el nu este niciodată legat de stricta voinţă a omului. Nu se 
decide asupra sacrului, el se impune în imprevizibilul raportului cu lumea. 
S-arputeareluaaici analizele clasice ale lui W. Benjamin asupra devenirii 
operei de artă în perioada reproductibilităţii sale tehnice. La fel ca 
insesizabilul operei, unicitatea sa este devalorizată, în schimb, prin 
reproducere tehnică. Copilul (sau corpul uman) supus unor manipulări 
tehnice, unei preocupări de control, care duce la modelizarea sa, îşi 
pierde de asemenea aura, chiar mai mult, parentalitatea. Copilul marfa, 
obiect al unei construiri voluntare, al unei modelări a intimităţii sale, pierde 
din farmec. Analizele lui Max Weber asupra deziluzionării lumii pot fi 
astăzi transpuse asupra corpului (de la Vesalius încoace), poate deja 
asupra parentalităţii şi, fără îndoială, într-o zi, asupra copilului şi asupra 
maternităţii. Sînt deja prezente toate elementele pentru favorizarea acestei 
alunecări. Ne aflăm la începutul unui proces, dar acesta acţionează asupra 
unor valori centrale. Transferul acestor date de la ordinul simbolic la cel 
al tehnicii şi al voinţei nu se va face fără un ecou sensibil la nivelul 
antropologic. Inevitabil, o ecluză se deschide încet, eliberează forţe care 
pot bulversa în profunzime condiţia umană sau se pot dilua cu timpul, 
graţie unor noi sensibilităţi sociale. E limpede că ne aflăm într-o perioadă 
de tranziţie. 

Aspectul exterior al omului 

Clonarea pune capăt logicii corpului ca altar ego , raportînd subiectul 
doar la caracteristicile sale genetice, adică ale unei părţi indefinibile a 
corpului său, conţinută în fiecare celulă, însă care ar conţine în genncnc 
subiectul. Clonarea reprezintă o versiune modernă a imaginarului dublului. 
Este celula, oglindă în devenire a donatorului. Intr-un anumit imaginar 
biologic (prezent în sociobiologie şi în visul donării), subiectul nu este 
decît epifenomenul, simulacrul corpului său. Omul devine el însuşi pro¬ 
pria proteză, îşi poate visa rafinarea la nesfîrşit. Cercetătorii lucrează la 
această temă. V. Packard înscrie practica într-un viitor nu prea îndepărtat. 
Reproducerea umană prin donare, în stilul butăşirii plantelor, constituie 
o procedură tehnică bazată şi pe dispariţia corpului şi, mai ales, a 
sexualităţii. Hazardul întîlnirii sexuale între bărbat şi femeie e suprimat. 
Reproducerea propriu-zisă, în laborator şi în eprubetă, devine rezultatul 
unui control. Copil în copie, alierego mai tînăr, reflectare aunui narcisism 
desăvîrşit 19 , care te întrebi ce efect ar putea avea asupra copilului născut 
în asemenea condiţii. Dar, în acelaşi timp, viziune naivă asupra lumii, ce 
identifică omul cu programul său genetic şi uită că acestea sînt condiţiile 
de existenţă a subiectului, hazardul întîlnirilor şi al influenţelor sale, care-i 
modelează identitatea. în acest sens, clona nu va semăna niciodată 
altfel decît fizic cu donatorul. Ceea ce va fi o slabă consolare pentru 
eliberarea clonei de senzaţiile sale legate de propriile origini. Clonarea e 
încă departe. Ce ne interesează este imaginarul ei, care postulează 
egalitatea unui copil cu patrimoniul său genetic. Ideologie a corpului. 
Omul reprezintă mai mult decît corpul său, de care nu se poate distinge 
antropologic, fiind, la fel, mai mult decît programul său genetic, tocmai 
pentru că omul nu este o maşină care să dezvolte posibilităţile conţinute 
în ansamblul său de roţi. Istoria fiecărui om e unică şi inepuizabilă. 


19 Eugenismul (la fel ca rasismul, a cărui extensie nemărturisită este) reprezintă o 
ideologie a corpului care vrea să facă din om un produs pur al corpului său, 
uitînd că omul însuşi, prin contactul cu celălalt, formează corpul său şi ceea ce 
este el. Nu ne vom opri aici asupra eugenismului, nici asupra rasismului, care 
merită analize separate. 


238 



ANTROPOLOGIA CORPULUI ŞI MODERNITATEA 


donarea a fost, desigur, asociată cu eugenismul. Nu ar fi donat oricine. 
Iată astfel cuvintele lui J. Lederberg, biolog american, deţinător al 
premiului Nobel: „Dacă este identificat un individ superior-şi, probabil, 
un genotip - de ce să nu fie copiat direct, mai degrabă decît să fie expus 
tuturor riscurilor, inclusiv celor ale determinării sexului, cuprinse în 
hazardul recombinării?' 4 sau : „Am avea cel puţin plăcerea de a putea 
controla dacă un al doilea Einstein îl va depăşi sau nu pe primul 4420 . Să 
sperăm măcar că acea copie genetică a lui Einstein va împărtăşi 
sentimentul lui Lederberg. 

Există şi alte versiuni ale omului-maşină, care reduc omul la aspectul 
exterior, la suprafaţa, observabilă în mod concret, a comportamentului 
său fizic. Fiinţa omului este analizată pe baza faptului de a avea un corp 
şi comportamente ce pot fi reperate, descompuse şi modificate de îndată 
ce se cunoaşte principiul care le comandă. Dimensiunea simbolică e 
îndepărtată datorită texturii sale insesizabile, imposibil de cuantificat ca 
atare. Aproprierea sensului, ce constituie proprietatea omului, e negată 
în favoarea analizelor secvenţiale ale comportamentului său. 
Behaviorismul ne oferă un prim exemplu al acestei inginerii a 
comportamentului. In Statele Unite, meseria de „decondiţionare 44 e foarte 
apreciată şi lucrativă. Noţiunea fetişizată de condiţionare scuteşte de o 
clarificare a motivelor ce împing, de exemplu, numeroşi tineri americani 
către secte, droguri sau evadări. Se postulează că o serie infinită de 
condiţionări şi de consolidări jalonează existenţa cotidiană a fiecărui 
individ. Comportamentul constituie un fel de emanaţie de suprafaţă a 
corpului, un ansamblu de gesturi, de senzaţii căutate, fixate de o primă 
condiţionare şi consolidate apoi de fiecare repetare a aceleiaşi secvenţe. 
Astfel, este uşor, pentru cei care se prevalează de behaviorism, să creeze 
un contramodel al comportamentului dezaprobat la un actor, să-l 
„decondiţioneze 44 cu un program adecvat şi să-l „re-condiţioneze 44 după 
conduite legate de normele sociale. Sînt elaborate protocoale de 
modificare a comportamentului, pentru a interveni pe lîngă marginalii de 


20 Citatele sînt preluate din Gerald Leach, Les birocrates , Seuil (trad. din engl.), 
1970,pp. 121 şi 124. 

toate felurile. Inginerii behaviorişti ai comportamentului s-au consacrat 
astfel normalizării homosexualilor. Subiectul al cărui comportament se 
doreşte a fi „rectificat^ este instalat în mijlocul unui dispozitiv tehnic, 
organele genitaleîi sînt legate la fire electrice. Prima etapă a tratamentului 
se numeşte „aversivăA I se proiectează omului fotografii presupuse a-1 
excita din punct de vedere sexual. în acelaşi timp, el primeşte, la fiecare 
indiciu de excitare, şocuri electrice atent dozate asupra organelor 
genitale. Sentimentul de plăcere trebuie să se substituie celui de dezgust, 
de durere. în a doua fază, se prezintă omului fotografii de femei lascive, 
fără şocuri electrice. Sexualitatea e redusă, deci, la un proces mecanic. 
Behavioriştii operează aşa cum un mecanic acţionează asupra motorului 
unei maşini, pentru a-i îmbunătăţi performanţele. Este vorba şi de a 
imaterializa subiectul şi de a interveni mecanic asupra corpului său, pentru 
a-i modifica astfel comportamentul. Behavioriştii acţionează asupra 
hiperrealului. Ei recreează viaţa in abstracto în mod provizoriu. Dar 
influenţa lor asupra unor subiecţi poate merge destul de departe. Ea 
ilustrează aceeaşi tentaţie demiurgi că din exemplele precedente. Faţă 
de imperfecţiunea omului, de imprevizibilul comportamentelor sale, de 
ensomatosă, e vorba de a-1 reconstrui pe un alt model. Cu moduri de 
utilizare foarte diferite în funcţie de sectoarele de aplicare, dar cu firul 
roşu al imperfecţiunii originii şi al necesarei remodelări a omului. 

Psihofarmacologia care încearcă modificarea dispoziţiei subiectului 
printr-o acţiune biochimică dovedeşte şi o analiză a omului: emoţiile şi 
performanţele sînt modelate de produsele ingerate. Francezii sînt primii 
consumatori din lume de antidepresive. Durerea, oboseala, deprimarea, 
insomnia sînt rezolvate pe cale chimică, nu li se mai caută semnificaţia în 
cadrul unei structuri individuale. O utilizare banalizată a acestor produse, 
cum se întîmplă adesea, face ca subiectul să-şi piardă sentimentul 
propriilor limite. în loc să modifice anumite date ale existenţei sale, ea 
forţează toleranţa corpului. Numeroşi indivizi îşi pierd astfel raportul 
intim cu ei înşişi. Corpul se asimilează unei maşini, iar simptomele sale 
(oboseala, insomnia, depresia) sînt analizate ca disfuncţionalităţi 
reversibile pe cale chimică. Emoţiile omului sînt ridicate la demnitatea 
(ştiinţifică) de reacţii chimice. 

Jose Delgado lucrează simultan pe creier de om şi de animal. El 
modelează secvenţe de comportament graţie unor stimulări electrice sau 
chimice efectuate la distanţă la nivelul anumitor zone ale creierului. Poate 
modifica astfel dispoziţia animalului, poate face doci 1 un animal agresiv, 
declanşa o activitate motrice, perturba comportamente specifice etc. 
Rezultatele laompar mai derizorii. După părerea lui V. Packard, stimulînd 
zone motrice ale creierului de fiinţe umane, Jose Delgado şi colaboratorii 
lui nu au reuşit să obţinădecît sunete vocalice prelungite. Pe baza principiului 
demersului lui Delgado, un alt cercetător, Robert Heath, a echipat „bolnavi 
mentali 4 ‘, consideraţi agresivi şi periculoşi, cu un dispozitiv electric de reglare, 
ce-i permite bolnavului să-şi modifice singur dispoziţia dacă simte nevoia 21 . 

Un om de ştiinţă citat de V. Packard formulează clar visul omului- 
maşină, al omului cartezian, care nu vrea să fie altceva decît ceea ce 
crede el că este, pentru care doar voinţa e suverană : „Se poate imagina 
uşor că, în viitor, oamenii vor purta electrozi autostimulanţi (ar putea 
deveni chiar ceva la modă) care i-ar face puternici din punct de vedere 
sexual în orice clipă, care le-ar permite să doannă sau să rămînă treji în 
funcţie de nevoi, care le-ar diminua apetitul dacă ar dori să slăbească 
sau i-ar linişti cînd ar fi ftuioşi“ 22 . 

Altădată imaterială, memoria constituie astăzi obiectul unor cercetări 
neurobiologice singulare. După unele ipoteze, fundamentele memoriei 
fiind moleculare, nu ar fi imposibil să se transfere amintirile de la un actor 
la altul. în Statele Unite, există laboratoare ce lucrează în acest sens. 
Memoria va fi, poate, într-o zi, o proteză. în funcţie de mijloacele şi de 
imaginaţia lor, oamenii îşi vor putea implanta amintiri alese din cataloage 
foarte detaliate. Problemă spinoasă pentru psihanalişti: departe de a fi 
un produs al experienţei şi al condiţiilor din copilărie, omul şi-ar inventa 
după voie, după dispoziţie, în mod provizoriu, experienţa şi trecutul. 
Preocuparea de a trăi numeroase experienţe umane în deplină siguranţă 
ar putea să se materializeze fără obstacole. Orice om ar putea parcurge, 


21 V. Packard, L ’homme remodele, op. cit., p. 56. 

22 Vance Packard, op. cit., p. 70. Ne amintim de „orga de dispoziţie 44 ce 
condiţionează după voie comportamentul afectiv al indivizilor, în funcţie de 
durata opţiunii lor, din marea carte a lui P. K. Dick, Blade wriner, „J ’ai lu“. 

în voie, virtualităţi le condiţiei sale. Trecutul ar ti produsul viitorului, al 
regretelor subiectului, al gustului său pentru experiment. Amintirile ar 
constitui materia primă a unui proiect, a unei intenţii. Scurgerea timpului 
şi-ar lua, în sfîrşit, revanşa. 

Iată cîteva orientări ale cercetării cu pretenţii ştiinţifice, pentru care 
corpul reprezintă obiectul predilect. Acţiunile umane sînt, pentru 
behaviorişti, simple înlănţuiri de reflexe condiţionate. Pentru alţii, emoţiile 
sînt asimilate unor reacţii chimice. Pentru alţii, sînt impulsuri electrice care 
comandă ansamblul conduitelor individuale. în afara unei antropologii 
minime, aceşti ingineri ai comportamentului îşi revendică fiecare privilegiul 
elucidării mobilului acţiunii umane. Fiecare demers le exclude pe celelalte, 
dar dezarcordul dintre laboratoare nu împiedică deloc continuarea 
cercetărilor. Nu mai mult luxul unor aparate şi protocoale necesare pentru 
a controla, la suprafaţa sa, o secvenţă infimă a comportamentului pe care 
individul îl are în mod firesc de mii de ori pe zi. Aceste lucrări se relativizează 
reciproc. Singurul acord între asemenea proceduri contradictorii constă 
în respingerea dimensiunii simbolice. Condiţia umană nu mai este privită 
ca fiind creatoare de sens, acolo unde orice, o formulă chimică, o ecuaţie, 
un cod genetic, un impuls electric sau o condiţionare permit să i se stabilească 
organizarea. Altă trăsătură comună, noţiunea unui corp (al omului) ca in¬ 
strument maleabil, ale cărui acţiuni sau funcţionare pot fi orientate. O 
examinare ce continuă opera de deziluzionare care avansează o dată cu 
modernitatea. „Ce e supărător în teoriile modeme ale comportamentului, 
spune Hannah Arendt, nu este că sînt false, ci că pot deveni adevărate. 
Ele sînt, într-adevăr, cea mai bună conceptualizare posibilă a unor tendinţe 
inedite ale societăţii modeme." 23 

5 


Maşină sau organism 

Un dicţionar al locurilor comune ar putea indica la termenul „corp" : 
„o maşină minunată". Sînt numeroase titlurile de articole sau de cărţi ce 


23 Hannah Arendt, Condition de l ’homme moderne , Calmann-Levy (trad. din 
amer.), 1961, p. 363. 

nu ezită să recurgă la această imagine. Nu se compară maşina cu corpul, 
se compară corpul cu maşina. Comparaţia nu poate merge decît în acest 
sens, tocmai mecanismul dă, în mod paradoxal, corpului mandatul de 
nobleţe, semn incontestabil al originii valoni pentru modernitate. Ceea 
ce înseamnă subordonarea corpului faţă de maşină. De la minunata 
maşină, discursul trece repede la fragilitatea ce-o caracterizează. Fiecare 
maşină îşi are maşina. Corpul, dacă este o maşină „minunată", nu-şi 
merită pe deplin titlul. El se uzează, precaritatea îl expune la probleme 
ireversibile şi, mai ales, el nu are pennanenţa maşinii, moartea fiind preţul 
plătit al perfecţiunii, iar simbolicul preţul plătit de senzorialitate. Plăcerea 
şi durerea sînt atributele trupului, ele implică riscul asumat al morţii şi al 
simbolismului social. Maşina este egală, staţionară, ea nu simte nimic 
întrucît scapă morţii şi simbolicului. 

Proteza corectează posibilităţile fiinţelor vii, le îmbunătăţeşte 
performanţele, le sporeşte rezistenţa, înscrie secvenţe de eternitate în 
fragilitatea ce le este proprie, rectifică, în detaliile sale, avansarea 
ineluctabilă a morţii în organism (ne amintim că, pentru Bichat, omul 
moare în detaliu). Corpul uman devine un laborator unde se realizează 
numeroase intervenţii destinate să lege organicul şi mecanicul. Pentru a-i 
spori performanţele, se încearcă introducerea de microprocesoare în 
creier, spre a oferi imediat subiectului acces la bănci de date. Unul dintre 
clişeele recente face, de altfel, din creier „calculatorul" omului (se uită şi 
aici un dat elementar al antropologiei: nu creierul gîndeşte, ci omul). Din 
ce în ce mai mult, tehnica e capabilă să preia rolul organicului, să crească 
performanţele corpului şi să dea, în esenţă, dreptate filosofiei mecaniciste 
ilustrate de Descartes sau de medicina iatromantiei din vremea sa. Pentru 
a controla problemele datorate bolii, accidentelor, bătrîneţii, chirurgii 
dispun astăzi de un repertoriu uluitor de proteze (aparat artificial ce 
înlocuieşte un organ sau o funcţie organică) sau de orteze (care vin să 
întărească un organ sau o funcţie lezată). Biochimiştii şi imunologii lucrează 
împreună pentru crearea de substanţe biocompatibile. Fabrica trupului 
uman intră în era reproducerii sale industriale., ,Şi asta bucată cu bucată: 
căci o definiţie a corpului îl separă în bucăţi. îl dislocă, îl disociază în 
alfabetul componentelor sale (forţe, pîrghii, filtre, pompe, circuite, curente, 
procese etc.). O organizare de obiecte parţiale, de unităţi discrete, de 

fantezii, definite şi delimitate printr-o decupare funcţionalistă şi 
structurabilă, acesta este corpul operaţional." 24 Fragmentarea coipului 
nu mai este doar unul din simptomele schizofreniei, ea devine rutina 
serviciilor medicale care trebuie să aleagă între proteză sau gref a, pentru 
a-şi salva bolnavul. Corpul devine puzzle, elemente disponibile şi 
permutabile, majoritatea, cu materialele tehnice. Proteze de genunchi, 
de umeri, de degete, de şold, de numeroase alte oase şi articulaţii, 
proteze senzoriale (mai ales auditive şi vizuale) ; miniaturizarea şi 
informatica, tot mai mult utilizate, permit, cu rezultate inegale în funcţie 
de deficienţe, unor indivizi cu handicap senzorial sau fizic să recurgă la 
proteze cu comandă prin microprocesoare, ce răspund solicitărilor 
sistemului nervos central. Aparat de asistenţă, menit să preia rolul unei 
fiziologii deficitare : valvă cardiacă, pacemaker, hemodializă, dializă 
peritoneală, cateter, inimă sauplămîn artificial etc. Biomateriale : sînge, 
piele artificială etc. 

Rezultatele sînt inegale, adesea remarcabile, provocînd limitări mai 
mult sau mai puţin tolerate de subiect: rinichi artificial, de exemplu. Sînt 
uneori lipsite de probleme şi permit subiectului să regăsească, la sfîrşitul 
intervenţiei, un uz normal al vieţii. Altele provoacă o dependenţă de 
maşină în orice clipă 25 . 

„Omul cu proteză, spune Michel Guillou, este mereu supus 
demonstraţiei: proteza ţine de performanţă... omul cu proteză, de orice 


24 Michel Guillou, Le corps et l’appareil, „Traverses", nr. 14-15 (Panoplies du 
corps), aprilie 1979, p. 135. 

25 Şi aici, metafora mecanică se izbeşte de propriile limite. Susţinerea mecanică a 
corpului simulează viaţa. Ea nu este viaţă. Sexul artificial constituie o ilustrare 
pretinzînd că rezolvă tehnic problemele impotenţei masculine : „In interiorul 
membrului, în canalul urogenital, se branşează pe sistemul vascular un tub de 
plastic, legat, la intrare, de o mică pompă manuală implantată în scrotul testicu- 
lar şi, la ieşire, de valva corpului cavernos. Bolnavul acţionează el însuşi pompa, 
care umflă circuitul de plastic. Se obţine o rigiditate a penisului ce se apropie 
de o erecţie normală, fără a o egala. Un dispozitiv mai perfecţionat, dar şi mai 
periculos, constă în branşarea tubului direct pe sistemul vascular, cu intrarea 
pe arteră şi cu ieşirea pe valvă. Bărbatul apasă pe un buton pentru a-şi 
telecomanda erecţia", Jean-Michel Bader, L’homme auxpieces rapportees , 
„Science et vie", nr. 845, februarie 1988. 

fel ar fi ea. e condamnat la verificare ostentativă : a arăta şi a-şi arăta că 
el (omul) şi ea (proteza), împreună, funcţionează. A confirma că legătura 
lor, că acordul competenţelor lor dau, continuu, ocazia performanţei 
(cotidianul întreg e convertit în performanţă)... Omul asistat 
experimentează astfel mai puţin relaţia sacu lumea şi mai mult îşi verifică, 
în mod spectaculos, propria funcţionalitate../ 4 Asimilarea mecanică a 
corpului nu-1 protejează, intr-adevăr, pe omul cu aparat de angoasa 
produsă de hibridarea sa cu un corp străin. „în el, mai spune Michel 
Guillou, prinde viaţă marioneta docilă a unei medicine tehnologice 
triumfătoare : el depinde de un fir, de o pilă, de un reglaj, de o verificare 
permanentă/ 4 Omul cu aparat e un fel de ostatic al maşinii şi al celor ce-i 
cunosc funcţionarea. El trebuie să integreze imaginii corpului său o materie 
paradoxală, născută din imposibila resemnare faţă de pierderea unui 
organ, marcîndu-i dispariţia şi înlocuirea. Precum grefa de organ, 
integrarea protezei necesită o modificare a investiţiilor în corp şi mai 
ales a imaginii pe care subiectul şi-o formează în privinţa sa. în lipsa 
acestei schimbări de regim, dacă omul nu se resemnează faţă de 
pierderea organului şi dacă acel corp străin nu este asimilat, existenţa 
devine un univers de teamă, unde viaţa însăşi se pierde dacă nu se 
tolerează o pierdere parţială, disimulată prost de obiectul ce-o 
compensează. Proteza poate aminti insistent şi teribil un statut de străin 
ce vrea să se materializeze, dar nu reuşeşte. Aşa cum grefele de organe 
presupun necesitatea nu doar a unei biocompatibilităţi între donator şi 
primitor, ci şi a unei psihocompatibilităţi nu mai puţin importante între 
grefa şi ce-1 ce-o primeşte, aparatul presupune, la cel care-1 acceptă, o 
capacitate morală de a tolera în el un corp străin de factură tehnică, a 
cămi stare de funcţionare va trebui verificată în mod regulat, în majoritatea 
cazurilor. Crizele de identitate reprezintă una dintre consecinţele posibile 
ale tulburării integrităţii corporale sau ale modificărilor plastice aplicate 
corpului. 

Fenomenologia ieri (Merleau-Ponty), antropologia azi ne arată că 
trupul reprezintă condiţia omului, locul identităţii sale, ceea ce i se ia sau 
i se adaugă modificînd raportul său cu lumea, în mod mai mult sau mai 
puţin previzibil. în acest sens, o intervenţie de cîteva ore pe un corp 
pentru o grefa sau o proteză poate afecta o întreagă existenţă, în funcţie 

de istoria subiectului, de capacitatea sa morală de a se resemna în privinţa 
pierderii unei părţi din sine şi de a integra un corp străin. Nu e vorba de 
a modifica un bun mecanic şi de a sustrage o piesă defectă dintr-un 
motor, ci de a modifica fiinţa organică a omului. 

Am spus deja, dacă ar fi cu adevărat o maşină, corpul ar scăpa de 
îmbătrînire, de fragilitate şi de moarte. Toate „piesele^ ce-1 compun ar 
putea fi atunci modificate, rectificate, înlocuite în caz de uzură, schimbate 
cu altele mai performante. Precum ceasul, corpul armarea timpul, nu ar 
fi afectat de el. Ar fi un martor al trecerii timpului, bine protejat în 
neutralitatea sa şi nu victimă. Aceasta este fantezia subiacentă a 
numeroaselor cercetări şi practici care se extind cu atît mai mult, cu cît 
negarea morţii şi obsesia securităţii cresc şi se întăresc reciproc. 

Omul bionic în puritatea sa tehnică şi proiectul său de control inte¬ 
gral e aproape realizat de astronaut, care are toate funcţiile organice, 
chiar şi cele mai elementare, legate la aparate. Şi, cel mai adesea, omul 
însuşi e acoperit în întregime de costumul său de protecţie. Mişcările 
cele mai imperceptibile ale corpului dau ocazia unui control subtil, unor 
grafice, unor întrebări. Om transparent, fără identitate, complet depen¬ 
dent de aparate. Se realizează astfel un fel de vis ancestral al inginerilor, 
anticipat altădată de celebrul corset Aquapendente (1619), ce-şi 
propunea să introducă omul, din cap pînă-n picioare, într-o armură 
metalică destinată a-i prelua forma şi mişcările. Omul bionic, cyborg-ul 
se anunţă, poate, la orizontul unui viitor nu prea îndepărtat: rest uman 
îmbunătăţit de proteze, de stimulatoare, de pile, de microprocesoare, 
preluînd funcţiile fiziologice sau organele insuficient de performante 26 . 


26 O poveste a lui P. K. Dick ironizează această situaţie : „Va veni, poate, o zi, cînd 
o fiinţă umană care va trage asupra unui robot ieşind din uzinele General 
Electric va vedea, spre marea sa mirare, cum acesta varsă sînge şi lacrimi. Iar 
robotul muribund ar putea trage, la rîndul lui, asupra omului şi, spre şi mai 
marea sa mirare, ar putea vedea un fir de fum cenuşiu ridieîndu-se din pompa 
electrică despre care credea că este inima vie a omului. Iată ce ar fi un mare 
moment de adevăr pentru amîndoi“, Philip K. Dick, L ’homme et Eandroide , în 
Boris Eizykman, Inconscience-fiction, Keyserling, 1979, p. 66. In Blade run- 
ner, P. K. Dick a dat o amploare impresionantă acestei teme a ştergerii progresive 
a graniţelor dintre om şi android. 

_ ANTROPOLOGIA CORPULUI ŞI MODERNITATEA 

Pentru orientările tehnice şi ştiinţifice ale modernităţii, corpul uman este 
o schiţă, o ciornă, ale cărei performanţe e necesar să le controlezi şi să 
le ameliorezi. Sau să-l suprimi pentru o mai bună funcţionalitate. Corp în 
plus, căruia omul îşi datorează fragilitatea şi pe care e bine să-l izolezi în 
fata îmbătrînirii sau a morţii, a suferinţei sau a bolii. 

